
Lui Tom Doherty, in mod special, si tuturor celor de la Tor, in general. 
Va multumesc ca ati crezut in mine. 
În cinstea următorului deceniu! 


(Cel puţin!) 

Prolog 

Revoltatii ar fi ieşit basma curată, dacă n-ar fi căzut Fluxul. 

Există, bineînţeles, o cale obişnuită, legală a breslelor pentru echipajele care 
se revoltă, un protocol care durează de secole. 

Un membru vechi al echipajului - de preferinţă ofiţerul executiv/secundul, dar 
chiar şi inginerul-şef, tehnicianul-şef, doctorul-şef sau chiar, în cazuri cu adevărat 
bizare, reprezentantul proprietarului- putea înmâna adjunctului imperial al 
navei o Listă oficială de revendicări în urma revoltei, în conformitate cu 
protocolul de breaslă. Adjunctul imperial avea să se consulte cu preotul militar 
şef al navei, să ceară audierea martorilor şi a probelor cu martori după caz şi cei 
doi, după nu mai mult de o lună, aveau fie să ofere o Hotărâre privitoare la 
Revoltă, fie să emită o Contestatie a Revoltei. 

În primul caz, şeful securităţii urma să-l înlăture în mod oficial şi să-l 
sechestreze pe căpitanul navei, care urma să fie dus la o audiere oficială a 


breslei in urmatoarea localitate de destinatie a navei, la care sa fie penalizat cu 
pierderea navei, a rangului, a privilegiilor spatiale si chiar cu adevarate 
condamnări de ordin civil sau penal, ducând la un stagiu de închisoare sau în 
cele mai grele cazuri la o condamnare la moarte. În cel de-al doilea caz, membrul 
reclamant din echipaj era legat fedeleş de către şeful de securitate şi dus la o 
audiere oficială a breslei etcetera, etcetera. 

Evident nimeni nu avea să facă nimic din toate astea. 

Şi apoi ar mai fi şi felul în care au loc revoltele în realitate, cu arme, violenţe, 
morţi subite, cu grupuri de ofiţeri care se întorc unii împotriva celorlalţi ca 
animalele şi cu echipajul care încearcă să se dumirească ce naiba se întâmplă. 
Apoi, în funcţie de cum merg lucrurile, fie căpitanul e ucis şi aruncat în gol şi 
apoi toate astea sunt antedatate, după ce au fost făcute să arate legal şi mişto, 
fie ofiţerilor revoltați şi echipajului li se arată cealaltă parte a camerei de 
depresurizare şi căpitanul depune un Aviz de Revoltă Extrajudiciară, care 
anulează beneficiile şi pensiile urmaşilor revoltatilor, ceea ce înseamnă, cu alte 
cuvinte, că soțiile şi copiii lor vor muri de foame si vor fi excluşi din funcţiile 
breslei pentru două generaţii, fiindcă aparent revolta este în ADN, la fel cum e şi 
culoarea ochilor sau tendinţa de a avea intestine iritabile. 

Pe puntea de comandă a navei Mai Spune-mi şi Altceva 1, Căpitanul Arullos 
Gineos era ocupat cu o revoltă adevărată, nu cu una pe hârtie, şi, dacă se hotăra 
să fie sinceră cu ea însăşi în legătură cu revolta asta, lucrurile nu păreau să arate 
prea bine pentru ea acum. Mai exact, după ce Secundul ei cu tot echipajul lui îşi 
croiau drum prin tot peretele acela cu aparatele cu care sudau corpul navei, 
Gineos şi echipajul de pe puntea de comandă urmau să devină victimele unui 
„accident“ care urma să fie definit mai târziu. 

- Dulapul de arme e gol, spuse Al Treilea Ofiţer Nevin Bernus, după ce îl 
verifică. 

Gineos îl aprobă: sigur că era gol. Dulapul de arme era codificat să se 
deschidă doar pentru exact cinci oameni: pentru căpitan, pentru ofiţerii de gardă 
şi pentru Şeful Securităţii Bremman. Unul dintre cei cinci luase armele în timpul 
unei gărzi trecute şi simpla logică părea să-l indice pe Secundul Ollie Inverr care 
tocmai îşi croia drum prin perete împreună cu prietenii săi. 

Gineos nu era complet dezarmata. Avea un aruncător de săgeți de mică viteză 
pe care îl purta în gheata, un obicei pe care îl deprinsese în gaşca Câinilor Iuţi 
din văgăunile de la Grussgot pe când era adolescentă. Singura lui săgeată era 
menită luptei corp la corp; dacă te aflai la mai mult de un metru distanţă, tot ce 
putea face era să-l enerveze pe cel lovit. Gineos nu-şi făcea iluzii că o să se 
salveze pe sine sau o să-şi salveze poziţia cu aruncătorul de săgeți. 

- Raport! îi strigă Gineos lui Lika Dunn, care se ocupase de contactarea 
celorlalţi ofiţeri de pe Mai spune-mi. 

- Nimic de la Compartimentul Motoare de când ne-a chemat Prim-Ofiterul 
Fanochi, spuse Dunn. 

Eva Fanochi era prima care lansase semnalul de alarmă când unitatea ei 
fusese luată cu asalt de membrii înarmaţi ai echipajului în frunte cu Secundul, 
ceea ce o făcuse pe Gineos să izoleze puntea de comandă şi pusese nava în alertă 
maximă. Tehnicianul-Sef Vossni nu răspunde. Si nici Dr. Jutmen. Bremman a fost 
izolat în compartimentul său. Adică Piter Bremman, Şeful Securităţii de pe Mai 


Spune-mi. 

- Dar Egerti? 

Lup Egerti era reprezentantul proprietarului, care era tot atât de important, 
de cele mai multe ori, ca proverbiala tichie de mărgăritar ce-i lipsea chelului, dar 
care nu ar fi luat parte, probabil, la o razmerita, de vreme ce razmerita nu făcea 
casă bună cu afacerile. 

- Nicio veste. Şi nici de la Slavin sau de la Preen, fiindcă amândoi erau 
adjunctul imperial şi capelanul. Nici navigatorul Niin nu s-a prezentat la raport. 

- Sunt aproape gata să pătrundă, spuse Burnus, arătând spre perete. 

Gineos ranji în gând. Nu fusese mulțumită niciodată de secundul ei, care îi 
fusese băgat pe gât de cei de la breaslă cu binecuvântarea Casei de Tois, 
proprietarul Mai Spune-mi. Navigatorul, Niin, fusese alegerea lui Gineos pentru 
rangul doi in linia de comandă. Ar fi trebuit să insiste mai mult. Data viitoare. 

Nu e ca si cum ar mai putea fi si o dată viitoare, acum, se gândi Gineos. Era 
moartă, ofițerii credincioşi ei aveau să moară si ei, dacă nu erau deja morti, si, 
pentru ca Mai Spune-mi era in Flux si avea sa rămână in Flux inca o luna, nu 
avea cum sa lanseze cutia neagra si sa le spuna tuturor ce s-a intamplat de fapt. 
Cand Mai Spune-mi avea sa iasa in cele din urma din Flux, haosul avea sa fie 
rezolvat, probele aveau sa fie rearanjate si povestile sa fie spuse cum trebuie. 
Urma sa se spună că „...e tragic ce i s-a întâmplat lui Gineos. O explozie. Atât de 
multi morţi. Iar ea s-a întors, curajoasă şi a încercat să salveze mai multi membri 
din echipajul ei“. 

Sau ceva de genul ăsta. 

Peretele fusese găurit şi, după un minut, o bucată de metal zăcea pe punte şi 
trei membri ai echipajului înarmaţi cu pistoale cu electroşocuri îşi făcură 
apariţia, răsucindu-se încoace şi încolo, urmărindu-i pe membrii echipajului de 
pe puntea de comandă. Niciunul dintre membrii echipajului de pe punte nu se 
mişcă; nu mai avea niciun rost. Unul dintre cei înarmaţi strigă „Liber!“, iar 
Secundul Ollie Inverr se strecură prin gaura din perete şi apăru pe punte. Atent 
la mişcările lui Gineos, se îndreptă spre ea. Unul dintre bărbaţii înarmaţi îşi 
atinti pistolul cu electrosocuri direct asupra ei. 

- Căpitane Gineos, spuse Inverr, salutand. 

- Ollie, spuse Gineos, raspunzandu-i la salut. 

- Căpitane Arullos Gineos, în conformitate cu Articolul 38, Secţiunea 7 din 
Codul Uniform al Breslelor de Transporturi Comerciale, declar... 

- Las-o baltă, Ollie, spuse Gineos. 

La auzul cuvintelor ei Inverr zâmbi: 

- Mi se pare corect. 

- Trebuie să recunosc că te-ai descurcat binişor cu revolta asta. Ai preluat 
Motoarele mai întâi, pentru că dacă orice altceva nu mergea bine, să poţi 
ameninţa că arunci motoarele în aer. 

- Mulţumesc, Căpitane. De fapt am încercat să fac în aşa fel încât să trecem 
prin această tranziţie cu un minimum de victime. 

- Vrei să spui că Fanochi e în viata? 

- Am spus „un minimum“, Căpitane. Îmi pare rău, dar Căpitanul Fanochi nu a 
cooperat. Asistentul-Sef Hybern a fost promovat. 

- Câţi alţi ofiţeri mai ai? 


- Nu cred că trebuie să-ţi baţi capul cu asta, Capitane. 

- Ei bine, măcar nu pretinzi că nu o să mă ucizi. 

- Dacă vrei să ştii, regret că s-a ajuns aici, Căpitane. Te admir mult. 

- Ţi-am mai spus s-o laşi baltă, Ollie. 

Inverr zâmbi din nou: 

- Nu ţi-a plăcut niciodată să fii lingusita. 

- Poţi să-mi spui şi mie de ce ai planificat insurecția asta? 

- Nu, nu prea. 

- Hai, fă-mi şi mie plăcerea asta. Aş vrea să ştiu de ce trebuie să mor. 

Inverr scutură din umeri: 

- Pentru bani, desigur. Transportăm o încărcătură mare de arme pentru 
militarii de la Capat ca să-i ajutăm să lupte împotriva insurecției actuale. Pusti, 
pistoale cu electroşocuri, lansatoare de rachete. Ştii, doar ţi-ai dat acordul pe 
manifest. Am fost abordat, când eram la Alpine, cu propunerea să le vindem în 
schimb rebelilor. Cu bonus de 30%. Mi s-a părut o afacere bună, am spus da. 

- Sunt curioasă cum te-ai gândit să le dai armele. Portul spaţial de la Capăt 
este controlat de guvernul lor. 

- Armele n-ar fi ajuns niciodată acolo. Noi ieşim din Flux şi suntem atacați de 
„pirați“ care descarcă marfa. Tu şi ceilalţi membri ai echipajului care nu merg pe 
mâna noastră mor în timpul atacului. Simplu, uşor, toţi care rămân fac şi ei un 
banut şi sunt fericiţi. 

- Casa de Tois nu va fi fericită, spuse Gineos, invocând numele proprietarului 
navei Mai Spune-mi. 

- Au asigurare pentru navă şi pentru marfă. N-au nicio treabă. 

- Dar n-o să le convină soarta lui Egerti. Va trebui să-l ucizi. Şi e ginerele lui 
Yanner Tois. 

Inverr zambi la auzul numelui patriarhului Casei de Tois. 

- Am auzit din surse sigure că Tois nu va fi complet distrus dacă fiul lui ajunge 
văduv. Mai are câteva alianţe pe care un mariaj le-ar putea întări. 

- Te-ai gândit la toate, atunci. 

- Nu e nimic personal, Capitane. 

- Să fiu ucisă pentru bani mi se pare destul de personal, Ollie. 

Inverr deschise gura să-i răspundă, dar Mai Spune-mi Una căzu din Flux, 
declanşând un set de alarme pe care nimeni de pe Mai Spune-mi - nici Gineos şi 
nici Inverr- nu le auzise în afara simulării de la Academie. 

Gineos şi Inverr rămaseră nemiscati pret de mai multe secunde, uluiti de 
alarme. Apoi amandoi se repezira spre terminalele lor si se apucara sa lucreze, 
fiindcă Mai Spune-mi căzuse brusc din Flux şi, daca nu-şi dădeau seama cum se 
pot întoarce în el, erau, fără niciun strop de îndoială, pierduţi cu desăvârşire. 

Acum ar fi nevoie de un pic de context. 

În acest univers nu există nimic asemănător aşa-numitei călătorii „mai rapide 
decât lumina“. Viteza luminii nu este numai o idee bună, este regula. Nu poţi 
ajunge la ea; cu cât accelerezi mai tare spre ea, ai nevoie cu atât mai multă 
energie pentru a continua să avansezi şi e o idee oribilă, oricum, să mergi atât de 
repede, fiindcă spaţiul este doar în majoritate gol şi, indiferent de ce te-ai ciocni 
la un procent apreciabil din viteza luminii, tot te vei trezi că fragila ta astronavă 
devine o grămadă de bucăţi de metal. Şi chiar şi aşa vor trece ani sau decenii sau 


secole pana cand resturile astronavei vor trece in viteza pe langa locul unde voiai 
să mergi initial. 

Nu există călătorie mai rapidă decât lumina. Dar există Fluxul. 

Fluxul, care le este în general descris profanilor drept fluviul spatiu-timp 
alternativ care face posibilă călătoria mai rapidă decât lumina de-a lungul 
Sfântului Imperiu al Statelor Interdependente şi a Breslelor Comerciale, 
supranumit pe scurt ,Interdependenta“. Fluxul, accesibil prin nişte „găvane“ 
create când gravitația stelelor şi a planetelor interacționează exact cum trebuie 
cu Fluxul, pentru a permite navelor să se strecoare şi să înoate odată cu curentul 
către o altă stea. Fluxul, care asigurase supraviețuirea umanităţii după pierderea 
Terrei, fiindcă ajutase comerţul să înflorească în cadrul Interdependentei, 
garantând faptul că fiecare avanpost uman avea să dispună de resursele de care 
aveau nevoie ca să supraviețuiască- resurse pe care aproape niciunul dintre 
acestea nu ar fi reuşit să le aibă separat. 

Era, bineînţeles, un fel absurd de a descrie Fluxul. Fluxul nu avea nimic de-a 
face cu un râu- era o structură metacosmologica multi-dimensională 
asemănătoare unei brane care se intersecta cu spatiul-timp local într-un fel 
complex, din punct de vedere topografic, influenţat parţial şi haotic, dar nu 
esenţial de către gravitație, în care navele care îl accesau nu se deplasau în sens 
traditional, ci doar profitau de natura lui vectorială, în comparaţie cu spatiul- 
timp local si care, neînfrânată de legile universale ale vitezei, velocitatii şi 
energiei, le transmite observatorilor locali aparenţa unei călătorii mai-rapide- 
decât-lumina. 

Şi chiar şi ăsta era un soi idiot de a-l descrie, fiindcă limbile omeneşti sunt de 
tot rahatul când trebuie să descrie lucruri mai complexe decât asamblarea unei 
căsuțe într-un copac. Modul precis de a descrie Fluxul implica genul de 
matematică superioară pe care probabil doar câteva sute de fiinţe omeneşti 
dintre miliardele Interdependentei puteau s-o înţeleagă si cu atât mai putin s-o 
descrie în mod pertinent. Probabil că nu ai fi unul dintre ei. Cum, de fapt, nu 
erau nici Căpitanul Gineos şi nici Căpitanul Secund Inverr. 

Dar Gineos şi Inverr ştiau măcar atât: era aproape imposibil şi probabil 
nemaiauzit în toate secolele Interdependentei ca o navă să iasă brusc din Flux. O 
sfâşiere aleatorie a Fluxului putea face o navă să eşueze la ani-lumină de orice 
planetă sau avanpost locuit de oameni. Navele breslelor erau proiectate să fie 
autonome timp de luni si chiar de ani de zile - şi asa şi trebuiau sa fie, pentru că 
timpul de tranzit dintre sistemele Interdependentei care utilizau Fluxul putea fi 
de la două săptămâni până la nouă luni, dar este o diferenţă între a fi autonom 
pentru cinci ani sau un deceniu, cum erau cele mai mari nave ale breslelor, şi a fi 
autonom pentru totdeauna. 

Pentru că nu există călătoria mai-rapidă-ca-lumina. Există doar Fluxul. 

Şi, dacă ai căzut din el din întâmplare, undeva printre stele, eşti un om mort. 

- Am nevoie de poziţia unde ne aflăm, spuse Inverr de la terminalul său. 

- Mă ocup de asta, spuse Lika Dunn. 

- Ridică antenele, spuse Gineos. Dacă am căzut, există un găvan de ieşire. 
Trebuie să găsim un gavan de intrare. 

- Tocmai le desfăşor, spuse Bernus, de la consola lui. 

Gineos deschise canalul de comunicaţie spre Motoare: 


- Şefule Hybern, spuse ea. Am căzut din Flux printr-o sfâşiere. Avem nevoie de 
motoare online imediat şi va trebui să te asiguri că avem suficient câmp de forţă 
pentru a împinge şi contracara manevrele gravitaționale extreme. Nu vrem să ne 
transformăm în jeleu. 

- Aăăăă, veni răspunsul. 

- Ei drăcie! spuse Gineos, privindu-l pe Inverr. E omul tau, Ollie, spală-te pe 
cap cu el. 

Inverr îşi deschise canalul de comunicaţie: 

- Hybern, sunt Secundul Inverr. Ce nu înţelegi din ordinul căpitanului? 

- Bine, dar nu aveam o razmerita? întrebă Hybern. 

Hybern era un as al motoarelor si asta îl făcuse să ajungă sus în ierarhia 
breslei. Dar era foarte, foarte tânăr. 

- Tocmai am căzut din Flux, Hybern! Dacă nu găsim drumul înapoi rapid, am 
incurcat-o cu toţii. Aşa ca-ti ordon să executi ordinele Căpitanului Gineos. Ne-am 
înţeles? P 

- Da, domnule, veni răspunsul, dupa o clipă. Ma ocup de asta. Încep protocolul 
de urgenţă. Cinci minute până la puterea maximă. Ah, probabil că va da peste 
cap motoarele destul de rău, domnule. Şi doamnă. 

- Dacă ne bagă înapoi în Flux vedem atunci ce facem, spuse Gineos. Dă-mi un 
bip imediat ce eşti gata, spuse ea, închizând canalul de comunicaţii. Ţi-ai ales un 
moment foarte prost pentru razmerita, îi spuse ea lui Inverr. 

- Avem poziţia, spuse Dunn. Suntem la douăzeci şi trei de ani-lumină de 
Capăt, şaizeci şi unu de Shirak. 

- Ceva puțuri gravitaționale? 

- Nu, doamnă. Cea mai apropiată stea este o pitică roşie la aproximativ trei 
ani-lumină. Nimic altceva semnificativ în preajmă. 

- Păi cum am căzut, daca nu sunt puțuri gravitaționale? întrebă Inverr. 

- Eva Fanocchi ar fi putut să-ţi răspundă la întrebarea asta, spuse Gineos. Asta 
dacă n-ai fi omorât-o... 

- Căpitane, nu prea e momentul pentru conversaţia asta. 

- L-am găsit! spuse Bernus. Un găvan de intrare, la o sută de mii de klicuri de 
noi! Doar că... 

- Doar că ce? întrebă Gineos. 

- Se îndepărtează de noi, spuse Bernus. Şi se micşorează. 

Gineos şi Inverr se uitară unul la celălalt. Din câte ştiau, găvanele de intrare 
şi de ieşire ale Fluxului rămâneau aceleaşi, ca dimensiuni, şi nu-şi schimbau 
localizarea. Acesta era motivul pentru care puteau fi folosite pentru traficul 
comercial cotidian. Deplasarea şi micşorarea unui găvan era o chestie nouă 
pentru ei. 

Ma voi gândi la asta mai târziu, îşi spuse Gineos. 

- Cât de repede se deplasează faţă de noi şi cât de repede se micşorează? 

- Se îndepărtează de noi la aproximativ zece mii de klicuri pe oră şi pare că se 
micşorează cu zece metri pe secundă, spuse Bernus, după un minut. Nu pot sa vă 
spun dacă sunt valori constante nici pentru viteză, nici pentru micşorare. Asta e 
doar ce văd acum. 

- Trimite-mi datele despre găvan, îi spuse Inverr lui Bernus. 

- Vrei, te rog, să le spui lacheilor tăi să aştepte afară? îi spuse Gineos lui 


Inverr, arătându-i pe oamenii lui înarmaţi. Imi este greu să ma concentrez cu 
pistoalele voastre electrice tintindu-mi capul. 

Inverr privi în sus spre oamenii săi şi încuviinţă. Aceştia se indreptara spre 
gaura din perete şi ieşiră. 

- Stati pe-aproape, le spuse Inverr, în timp ce ieseau. _ 

- Deci poţi să configurezi un curs spre găvan? întrebă Gineos. Înainte să se 
închidă? 

- Lasă-mă un minut, îi spuse Inverr. 

Pe puntea de comandă se făcuse linişte în timp ce lucra. Apoi adăugă: 

- Da. Daca Hybern ne dă motoarele în următoarele două minute, o să ajungem 
şi ne mai rămâne şi o marjă de timp. 

Gineos incuviinta şi deschise canalul de comunicaţii spre Motoare. 

- Hybern, ce mai fac motoarele mele? 

- Încă treizeci de secunde, doamnă! 

- Şi cum stăm cu câmpurile de forţă? Va trebui să ne mişcăm rapid. 

- Depinde cat fortam motoarele, doamnă. Dacă folosim toată puterea ca să 
actionam nava, vom folosi şi ultimul strop de energie. O vom lua din toate 
celelalte părţi la început, dar până la urmă o vom lua şi din câmpurile de forţă. 

- Mai bine mor iute decât încet, nu crezi, Hybern? 

- Înî, fu răspunsul. 

- Motoarele sunt online, spuse Inverr. 

- Da, văd, spuse Gineos, împingând degetele pe ecran. Ai navigaţie, îi spuse ea 
lui Inverr. Scoate-ne de aici, Ollie! 

- Avem o problemă, spuse Bernus. 

- Sigur că avem, spuse Gineos. Ce e de data asta? 

- Găvanul îşi măreşte viteza şi se micşorează mai iute. 

- Pe el! spuse Inverr. 

- Oare chiar o să-l nimerim? întrebă Gineos. 

- Probabil. O parte din navă, oricum. 

- Asta ce mai înseamnă? 

- Înseamnă că în funcţie de cât de mare e găvanul, o parte din navă ar putea fi 
pierdută. Avem batul şi avem şi inelul. Batul e un ac lung. Inelul are diametrul de 
un klic. Batul s-ar putea să reuşească să treacă, Inelul mai putin. 

- Asta va distruge nava, spuse Dunn. 

Gineos dădu din umeri: 

-Nu e ca şi cum ne-am lovi de o barieră fizică. Orice nu va intra în 
circumferința găvanului se va pierde. Va fi retezată ca de o lamă. Să sigilam 
pereţii etanşi de compartimentare până la spitele inelului şi vom supravieţui. 

Îşi întoarse capul spre Inverr: 

- Asta dacă putem modela bula. 

Bula era învelişul subţire al spatiu-timpului local, înconjura de un câmp de 
forţă generat de Mai Spune-mi , care însoțea nava pe drumul ei spre Flux. Din 
punct de vedere tehnic nu exista un acolo în interiorul Fluxului. Orice navă care 
nu aducea o pungă de spatiu-timp cu ea în Flux înceta sa mai existe în orice sens 
inteligibil. 

- Putem modela bula, spuse Inverr. 

- Eşti sigur? 


- Chiar dacă nu sunt, nu va mai conta oricum. 

Gineos bombani si se intoarse spre Dunn: 

-Instituie o alarmă generală, scoate-i pe toţi din inel si trimite-i in bat! spuse 
ea, întorcându-se din nou spre Inverr. Cât mai avem până să intrăm în găvan? 

- Nouă minute. 

- Ceva mai mult de-atâta, zise Bernus. Găvanul continuă să ia viteză. 

- Spune-le că au cinci minute, îi spuse Gineos lui Dunn. După aceea vom sigila 
inelul. 

- Dacă sunt pe partea greşită a sigiliului, se pot pierde, continuă Dunn. 

- Presupun că le vei da drumul unora dintre oamenii pe care i-ai închis în 
compartimentele lor, îi spuse ea lui Inverr. 

-Pe Piter lam sudat în compartimentul lui, spuse Inverr, despre şeful 
securităţii. Se uita la monitor şi făcea mici retuşuri pentru calea lui Mai Spune- 
mi! Nu prea e timp să mai schimb asta. 

- Minunat! 

- Va fi la limită, ştii asta, nu? 

- Să prindem găvanul? 

- Da. Dar mă gândeam, dacă pierdem inelul. Suntem două sute de oameni pe 
navă Aproape toată hrana şi resursele noastre sunt în inel. Mai avem o lună până 
la Capăt. Nici în cele mai fericite circumstanţe n-o s-o scoatem la capăt cu toţii. 

- Ei bine, spuse Gineos, presupun că te-ai gândit să mă mănânci pe mine mai 
întâi, 

- Ar fi un sacrificiu nobil din partea ta, Căpitane. 

- Nu reuşesc să-mi dau seama dacă glumesti sau nu, Ollie. 

- În acest moment, Căpitane, nici eu. 

- Presupun că e un moment la fel de bun ca oricare să-ţi spun că nu mi-ai 
plăcut prea tare niciodată. 

Inverr zâmbi la auzul cuvintelor ei, dar nu-şi clinti ochii de pe monitor: 

- Ştiu asta, Căpitane. Acesta este motivul pentru care am fost de acord cu 
revolta. 

- Asta şi banii. 

- Asta şi banii, da. Acum lasă-mă să lucrez. 

Următoarele câteva minute urmau să arate că Inverr, cu toate defectele sale 
ca secund, era cel mai bun navigator pe care-l văzuse vreodată Gineos. Găvanul 
de intrare nu se retrăgea liniar faţă de Mai Spune-mi! părea să se ferească şi să 
ocolească, să sară în sus şi-n jos, ca un dansator invizibil care nu putea fi urmărit 
decât cu nişte murmure fragile de frecvenţă radio acolo unde Fluxul apăsa pe 
spaţiu-timp. Bernus urma să se tina scai de gavan si să le transmită ultimele 
date; Inverr urma să aplice reglajele şi să aducă nava Mai Spune-mi inexorabil 
din ce în ce mai aproape de găvan. Era unul dintre maretele acte spatiale, poate 
unul dintre cele mai măreţe din istoria umanităţii. În ciuda a orice, Gineos se 
simţi mândră că se află acolo. 

- Hm, avem o problemă, spuse Inginerul-Sef Interimar Hybern pe canalul de 
comunicaţii. Suntem în punctul în care motoarele trebuie să înceapă să preia 
putere de la celelalte sisteme. 

- Trebuie să împingem câmpurile de forţă, spuse Gineos. Orice altceva e 
negociabil. 


- Am nevoie de navigaţie, spuse Inverr, rămas cu ochii lipiti de ecran. 

- Avem nevoie de împingere şi de navigaţie, îl corectă Gineos. Orice altceva e 
negociabil. 

- Ce facem cu echipamentul de supravieţuire? întrebă Hybern. 

- Dacă nu facem asta în următoarele treizeci de secunde, nu va mai avea nicio 
importanţă dacă mai respirăm sau nu, îi spuse Inverr lui Gineos. 

- Taie tot cu excepţia navigaţiei şi împingerii, spuse Gineos. 

-Am înţeles! spuse Hybern şi imediat aerul din Mai Spune-mi deveni mai 
răcoros şi mai stătut. 

- Găvanul s-a micşorat până la un diametru de aproape două klicuri, spuse 
Bernus. 

- Va fi la limită, incuviinta Inverr. Cincisprezece secunde până la gavan. 

- Un punct virgulă cinci klicuri... 

- Bernus, taci naibii din gură, te rog! 

Bernus tăcu naibii din gură, Gineos se ridică, îşi aranjă hainele şi se duse să-i 
fie alături secundului ei. 

Inverr începu numărătoarea inversă a ultimelor zece secunde, apoi o 
abandona la şase pentru a anunţa că modelează bula de spatiu-timp şi o reluă de 
la trei. La zero, Gineos putu să vadă din unghiul ei favorabil, din imediata lui 
apropiere, că zâmbea. 

- Suntem înăuntru. Suntem cu toţii înăuntru. Toată nava, spuse el. 

- Ai făcut o treabă extraordinară, Ollie, spuse Gineos. 

- Mda, cred şi eu. Nu că m-aş umfla în pene sau ceva de genul ăsta. 

- Du-te si umflă-te in pene. Echipajul a supravieţuit datorită tie! 

- Mulţumesc, Căpitane, spuse Inverr. Se întoarse s-o privească pe Gineos, 
continuând să zâmbească şi chiar în clipa aceea ea îi înfipse ţeava aruncătorului 
de săgeți pe care tocmai îl scosese din cizmă în orbita ochiului stâng si apăsă pe 
trăgaci. Săgeata i se descărcă în ochi cu un poc slab. Celălalt ochi al lui Inverr 
păru foarte surprins, după care Inverr se prabusi mort pe podea. 

De pe cealaltă parte a peretelui, lacheii lui Inverr tipara alarmati şi-şi ridicară 
pistoalele cu electroşocuri. Gineos îşi ridică mâna şi, ce să vezi, se opriră: 

- E mort, spuse ea şi apoi îşi puse cealaltă mână pe monitorul terminalului lui 
Inverr. Şi tocmai am activat o comandă care va arunca în aer fiecare cameră de 
depresurizare pe care o are nava în bulă. În secunda în care mâna mea se ridică 
de pe monitor, toată lumea de pe navă moare, inclusiv voi. Aşa că voi decideti 
cine moare azi: Ollie Inverr sau toată lumea. Impuscati-ma şi moare toată lumea. 
Dacă nu vă aruncaţi armele în următoarele zece secunde, vom muri cu toţii. E 
alegerea voastră! 

Îşi aruncară cu toţii armele jos. Gineos îi făcu semn lui Dunn şi acesta se duse 
şi le adună, dându-i una lui Bernus şi alta căpitanului, care îşi luă mâna de pe 
monitor ca s-o ia. Unul dintre lachei icni când o văzu. 

- La naiba, dar creduli mai sunteţi, îi spuse Gineos, fixând pistolul electric pe 
poziţia „neletal“ şi impuscandu-i rapid pe toţi trei. 

Cazura, inconstienti. 

Se intoarse spre Dunn si Bernus: 

- Felicitări, sunteţi promovati, le spuse ea. Acum sa va vad. Avem nişte rebeli 
de rezolvat. La treabă, hai! 


Partea intai 


În timpul săptămânii dinaintea morţii, Cardenia Wu-Patrick rămase mai mult la 
căpătâiul tatălui ei, Batrin, care, după ce fusese informat de faptul că afecțiunea 
lui depăşise limitele competenţei medicale şi că tot ce-i mai rămăsese erau 
îngrijirile paliative, hotărâse să moară acasă, în patul său favorit. Cardenia, care 
ştiuse de mai mult timp că sfârşitul îi era aproape, îşi eliberase programul de 
sarcini pe o perioadă nedefinită şi-şi instalase un scaun confortabil lângă patul 
lui. 

- Nu ai altceva de făcut decât să stai pe-aici? glumi Batrin cu fata lui, unicul 
copil care avea să-i supravieţuiască, în timp ce ea se aşeza să-şi petreacă 
sesiunea de dimineaţă cu tatăl ei. 

- Deocamdată nu, spuse ea. 

- Mă îndoiesc. Sunt sigur că de fiecare dată când ieşi din cameră şi te duci în 
baie eşti acostată de sclavii tăi care au nevoie de semnătura ta pe vreun 
document. 

- Nu, spuse Cardenia. Totul e, acum, în mâinile Comitetului executiv. Totul 
este în modul de aşteptare pentru viitorul previzibil. 

- Până când voi muri, spuse Batrin. 

- Până vei muri. 

Auzindu-i vorbele, Batrin râse slab, pentru că aşa le făcea pe toate acum. 

- Asta, din păcate, este foarte previzibil. 

- Încearcă să nu te mai gândeşti la asta, spuse Cardenia. 

- Tie ţi-e uşor să spui. 

Căzură amândoi pe gânduri într-o linişte prietenoasă, până când, auzind un 
zgomot, Batrin făcu o grimasă tăcută şi se întoarse către fiica lui: 

- Ce se aude? 

Cardenia îşi întoarse uşor capul: 

- Te referi la cântece? 

- Cântece sunt?! 

- Ai o mulţime de simpatizanți afară, spuse Cardenia. 

Batrin zâmbi, auzind-o: 

- Eşti sigură că sunt simpatizanți? 

_ Batrin Wu, tatăl Cardeniei, era, din punct de vedere oficial, Attavio al VI-lea, 
Imparax al Sfântului Imperiu al Statelor Interdependente si al Breslelor 
Comerciale, Regele Centrului Comercial şi al Naţiunilor Asociate, Şeful Bisericii 
Interdependente, Mostenitorul Terrei şi Părintele Tuturor, Cel de-al Optzeci si 
Saptelea Imparax al Casei de Wu, care-şi revendica genealogia de la Profeta- 
Imparax Rachela I, fondatoarea Interdependentei şi Mantuitoarea Omenirii. 

- Suntem siguri, spuse Cardenia. 

Cei doi se aflau la Brighton, reşedinţa imperială de la Hubfall, capitala 
Centrului Comercial şi reşedinţa favorită a tatălui ei. Sediul imperial oficial se 
afla la mai multe mii de klicuri în susul putului gravitational, la Xi'an, staţia 
spaţială extinsă care plana peste suprafaţa Centrului, vizibilă de pe Hubfall ca o 
farfurie reflectivă gigantică aruncată în întuneric sau care ar fi putut fi vizibilă, 
dacă cea mai mare parte din Hubfall s-ar fi aflat oriunde în apropierea suprafeţei 
planetei. Hubfall, ca oricare alt oraş de la Centru, fusese mai întâi detonat, apoi 
sculptat în roca planetei cu doar câteva cupole de serviciu şi structuri pestrite la 
suprafaţă. Acele cupole vegheau la apusul etern, aşteptând un răsărit pe care 


planeta blocată de rotatia sa sincronă nu l-ar fi putut oferi niciodată şi care, daca 
l-ar fi oferit, i-ar fi ars de vii pe cetăţenii Centrului care s-ar fi copt ca nişte 
cartofi la grătar, urlând de durere. 

Attavio al VI-lea ura Xi'an-ul şi nu stătea acolo mai mult decât era absolut 
necesar. Nu avea nicio intenţie să moară acolo. Brighton era casa lui şi, departe 
de ea, o mie sau mai multi simpatizanți care-i urau sănătate strânşi în fata porţii 
lui, strigându-i numele şi, din când în când, intonând imnul imperial sau „Ce zici 
tu“, melodia de încurajare a echipei de fotbal imperiale. Toţi simpatizantii, 
Cardenia o ştia bine, fuseseră aprobati cu rigurozitate înainte de a li se permite 
să ajungă la un klick de poarta Brightonului şi în raza auditivă a Imparaxului. 
Unii dintre ei nici măcar nu trebuiseră să fie plătiţi ca să-şi facă apariţia. 

- Pe câţi a trebuit să-i plătim? întrebă Batrin. 

- Aproape pe nimeni, spuse Cardenia. 

- Eu a trebuit să plătesc trei mii de oameni ca să vină să-mi ovationeze mama 
pe patul ei de moarte A trebuit să le plătesc mult. 

- Eşti mai popular decât era mama ta. 

Cardenia nu-şi cunoscuse bunica, Imparax Zetian III, dar povestirile din 
istorie te cam făceau să-ţi îngheţe sângele în vine. 

- Până şi-o piatră ar fi fost mai populară decât mama mea, spuse Batrin. Dar 
nu ar trebui să te amagesti, copila mea. Niciun Imparax al Interdependentei nu a 
fost prea popular. Nu intră în fişa postului. 

- Măcar ai fost mai popular decât mai toţi ceilalţi, sugeră Cardenia. 

-Jata de ce nu a trebuit să-i plăteşti decât pe câţiva dintre oamenii de la 
fereastra mea. 

- li pot alunga, daca vrei. 

- Sunt în ordine. Vezi dacă acceptă dedicatii. 

Imediat Batrin atipi din nou şi, cand Cardenia fu sigură că a adormit, se ridică 
din scaun şi se duse în cabinetul privat al tatălui ei, pe care i-l rechizitionase 
pentru perioada cât stătea aici cu el, şi care avea să fie oricum al ei în curând. 
leşind din dormitorul tatălui ei văzu un escadron de profesionişti medicali, în 
frunte cu Qui Drinin, doctorul imperial, care veneau să-l spele, să-i verifice 
semnele vitale şi să se asigure că se simţea cât mai bine putea să se simtă cineva 
care se confruntă cu o boală incurabilă şi dureroasă din care nu-şi va mai reveni 
niciodată. 

In cabinetul lui privat era Naffa Dolg, proaspata Sefa de Stat Major numită de 
Cardenia. Naffa aşteptă până când Cardenia ajunse la micul frigider, îşi scoase o 
băutură răcoritoare, se aşeză, deschise băutura, luă două inghitituri din doză, 
apoi aşeză băutura pe biroul tatălui ei. 

- a-ţi un suport de pahar, îi spuse Naffa sefei ei. 

- Pe bune? îi replică Cardenia. 

Naffa îi arătă biroul cu degetul: 

- Biroul acela a fost la început biroul lui Turinu al Il-lea. Are şase sute 
cincizeci de ani. I-a fost dăruit de tatăl Genevievei N’don, care avea să devină 
soţia lui după ce... 

Cardenia ridică o mână: 

- Destul. Se întinse peste birou, înşfăcă o cărticică legată în piele, o trase spre 
ea şi-şi aşeză băutura pe ea. 


Apoi zari expresia lui Naffa: 

- Acum ce mai e? 

- O, nimic, spuse Naffa. Doar că suportul tău este o primă ediţie a cărţii lui 
Chao, Comentarii asupra Doctrinelor Racheliene, ceea ce înseamnă că are 
aproape o mie de ani şi este nespus de nepretuita, şi numai gândul de a pune o 
băutură pe ea este probabil o blasfemie de cel mai înalt grad. 

- Of, Doamne! Cardenia mai luă o sorbitură din băutura sa şi aşeză doza jos pe 
covor lângă birou. Acum eşti mulţumită? Doar dacă covorul nu este şi el nespus 
de nepretuit. 

- Acum, că veni vorba... 

- Putem stipula că orice lucru din această încăpere, în afară de noi două, este 
probabil vechi de sute de ani şi a fost dăruit iniţial unuia dintre strămoşii noştri 
de către un alt personaj istoric faimos şi că e de nepretuit sau măcar face mai 
mult decât pot câştiga majoritatea oamenilor în toată viaţa lor? E ceva în camera 
asta care nu se potriveşte acestei descrieri? 

Naffa arătă spre frigider: 

- Cred că este doar un frigider obişnuit. 

Cardenia găsi un suport de pahare pe birou în cele din urmă, îşi luă băutura 
de pe covor şi o aseza pe el: 

- Acest suport are probabil patru sute de ani şi este un cadou de la Ducele de 
Capăt, spuse ea, apoi îşi privi asistenta: Nu-mi spune că nu-i aşa! 

- N-o să-ţi spun, spuse Naffa şi-şi scoase tableta. 

- Dar ştii, nu-i aşa? 

- Ai cereri de la Comitetul Executiv, spuse Naffa, ignorând ultimul comentariu 
al şefei ei. 

Cardenia se luă cu mâinile de cap: 

- Bineînţeles că am. 

Comitetul Executiv consta din reprezentanţii a trei bresle, trei ministere din 
parlament şi trei arhiepiscopi ai bisericii. În alte vremuri, Comitetul era legătura 
directă a Împăraxului cu cele trei centre de putere din Interdependenţă. Acum 
aveau sarcina de menţinere a continuității guvernului în timpul acestor ultime 
zile de domnie a Împăraxului. O isterizau puţin pe Cardenia. 

- Mai întâi vor să apari pe reţele, pentru a „calma temerile imperiului“, cum s- 
au exprimat ei, cu privire la situaţia tatălui tău. 

- Moare, şi anume foarte repede, spuse Cardenia. Nu sunt sigură dacă asta i- 
ar putea calma. 

- Cred că ar prefera ceva un pic mai insufletitor. Au trimis si un discurs. 

- Nu are rost să liniştim imperiul. Până trimit eu înapoi discursul la Capăt va fi 
murit de nouă luni standard. Chiar şi Bremen se află la două săptămâni distanţă. 

- Mai sunt şi Centrul, şi Xian, si alte naţiuni asociate sistemului. Cea mai 
depărtată dintre ele e doar la cinci ore-lumină. 

- Ştiu cu toţii deja că e pe moarte. 

- Nu e vorba despre faptul că moare, ci despre continuitate. 

- Dinastia Wu durează de o mie de ani, Naffa. Nimeni nu este atât de 
îngrijorat de continuitate. 

- Nu asta e continuitatea care-i îngrijorează pe ei. Sunt îngrijoraţi de vieţile 
lor de zi cu zi. Indiferent cine devine Împărax, lucrurile se vor schimba. Sunt trei 


sute de milioane de supuşi imperiali în sistem, Cardenia. Si îi vei mosteni. Ei ştiu 
că dinastia nu se va schimba. E vorba despre tot restul. 

- Nu pot să cred că eşti de partea Comitetului executiv în chestiunea asta. 

- Chiar şi un ceas oprit arată ora exactă de două ori pe zi. 

- Ai citit discursul? 

- Da, e îngrozitor. 

- O să-l rescrii? 

- L-am rescris deja. 

- Altceva? 

- Voiau să ştie dacă ţi-ai schimbat punctul de vedere în legătură cu Amit 
Nohamapetan. 

- Punctul meu de vedere despre ce? Dacă să mă întâlnesc sau să mă mărit cu 
el? 

- Ei speră, cred, că prima chestiune va conduce la următoarea. 

- M-am întâlnit o dată cu el. Din cauza asta nu vreau să-l mai întâlnesc. Şi nu 
mă voi mărita cu el în niciun caz. 

- Comitetul Executiv, anticipând probabil reticenta ta, doreşte să-ți 
reamintească faptul că fratele tău, Defunctul Prinţ Moştenitor, fusese de acord în 
principiu să se căsătorească cu Nadashe Nohamapetan. 

- Mai bine mă căsătoresc cu ea decât cu fratele ei. 

- Anticipând că ai putea spune acest lucru, Comitetul Executiv doreşte să-ţi 
reamintească faptul că această opţiune ar fi şi ea acceptabilă pentru toţi cei 
interesaţi. 

- Nu am de gând să mă mărit nici cu ea, spuse Cardenia. Nu-mi place niciunul 
dintre ei. Sunt nişte oameni ingrozitori. 

- Sunt nişte oameni îngrozitori, dar influenţa casei lor creşte în cadrul 
ierarhiei breslelor comerciale şi dorinţa lor de a se alia cu Casa de Wu ar permite 
imperiului să capete o pârghie cu care să manipuleze breslele pe care nu a avut- 
o de secole. 

- Acum vorbeşti tu sau Comitetul Executiv? 

- 80% Comitetul Executiv. 

- Tu chiar sustii chestia asta în proporţie de 20%? Raspunse Cardenia, 
prefăcându-se a fi şocată. 

-Prin acest 20% recunosc faptul ca mariajele politice sunt ceva care li se 
întâmplă oamenilor ca dumneavoastră, care vor deveni în curând Imparax si 
care, în ciuda apartenenţei la o dinastie milenară pe care-şi sprijină 
credibilitatea, au totuşi nevoie de aliaţi care să ţină breslele la respect. 

-Acum o să-mi povesteşti toate momentele din ultima mie de ani când 
Împăracşii Wu au fost, practic, marionetele intereselor breslelor, nu-i aşa? 

- Acum o să-ţi reamintesc că mi-ai oferit acest post nu numai din cauza unei 
relaţii personale de prietenie cu mine şi pentru experienţa mea cu politicile de la 
curte, dar, şi fiindcă am un doctorat în istoria dinastiei Wu şi ştiu mai multe 
despre familia ta decât tine, spuse Naffa. Dar, bineînţeles, aş putea face şi 
celălalt lucru de care vorbeşti. 

Cardenia ofta: 

- Nu ne paste totuşi pericolul de a ne transforma in marionetele breslelor. 

Naffa o cercetă cu privirea pe şefa ei, în tăcere. 


- Glumeşti, spuse Cardenia. 

-Casa de Wu este ea însuşi o familie comercială şi are monopolul în 
construcţia de nave şi producţia de arme militare, spuse Naffa. In plus, controlul 
armatei trece pe la Imparax, nu pe la bresle. Aşa că nu, fiindcă ar fi foarte greu 
pentru bresle sau pentru oricare dintre casele care le controlează să atace 
conducerea Casei sau a imperiului pe termen scurt. Acestea fiind spuse, tatăl tău 
a fost foarte tolerant în ceea ce priveşte controlul caselor comerciale şi le-a 
permis mai multora dintre ele, inclusiv Nohamapetanilor, să creeze centre de 
putere aşa cum nu au mai existat în ultimii două sute de ani. Asta ca să nu 
pomenim despre Biserică, care-şi are şi ea propriul centru de putere. Şi e de 
aşteptat să-i vezi pe toţi aceştia cum încearcă să pună mâna pe mai multă putere 
pentru ei înşişi, fiindcă se aşteaptă să fii slabă ca Imparax. 

- Mulţumesc, spuse Cardenia, acră. 

- Nu e nimic personal. Ascendenta ta ca mostenitoare a fost neaşteptată. 

- Mie-mi spui? 

- Nimeni nu ştie ce să creadă despre tine. 

- Cu excepţia Comitetului executiv, care doreşte să mă mărite cât mai iute. 

- Vor să-şi păstreze o alianţă potenţial existentă. 

- O alianţă cu nişte oameni îngrozitori. 

- Oamenii într-adevăr draguti nu câştigă prea des puterea. 

- Vrei să spui că sunt o excepţie, zise Cardenia. 

- Nu-mi aduc aminte să fi spus că eşti drăguță. 

- Astea nu trebuiau să fie deloc problemele tale, îi spuse Batrin Cardeniei mai 
târziu. 

Era din nou în dormitorul lui, aşezată pe scaun. Personalul medical ce îl 
îngrijise se retrăsese în camerele adiacente. Erau din nou doar ei doi, plus o tonă 
de dispozitive medicale. 

- Ştiu, spuse Cardenia. Mai avuseseră discuţia asta, dar ştia că urmează s-o 
poarte din nou. 

- Fratele tău era cel ce fusese pregătit pentru toate astea, continuă Batrin şi 
Cardenia incuviinta, în timp ce el bâiguia încet în continuare. 

Fratele ei, Rennered Wu, era, de fapt, fratele ei vitreg. Acesta era fiul 
consoartei imperiale Glenna Costu, în timp ce Cardenia apăruse ca rezultat al 
unei legături scurte dintre Împărax şi mama ei, Hannah, profesoară de limbi 
antice. Hannah Patrick îl cunoscuse pe Împărax în timp ce-i servise drept ghid la 
vizitarea unei colecţii de cărţi rare de la Biblioteca Spode de la Universitate din 
Hubfall. Cei doi corespondaseră despre diverse chestiuni academice după aceea 
şi pe urmă, la câţiva ani de la moartea fulgerătoare a consoartei imperiale, 
Împăraxul îi dăruise mai întâi lui Hannah Patrick o ediţie rară a Qaşidat-ul-Burda 
şi apoi, nu mult după aceea, ceva ce fusese o surpriză pentru amândoi: pe 
Cardenia. 

Rennered era deja moştenitorul lui, iar Hannah Patrick, după ce s-a gândit 
mai bine, a hotărât că ar fi fost mai potrivit să păşească în afara unei camere de 
presurizare decât să devină un accesoriu permanent al curţii imperiale. Drept 
urmare, copilăria Cardeniei a fost minunată, dar departe de capcanele puterii 
reale. Cardenia a fost recunoscută drept copilul sau de către Imparax şi şi-a 
vizitat celebrul său tată în mod regulat, dar nu prea des. Din când în când, fusese 


ironizata de colegi care o numeau „prinţesă“, dar nu prea des sau cu prea multă 
răutate, fiindcă, de fapt, chiar era o prinţesă, iar celor ce asigurau securitatea 
imperială nu le prea ardea de glume. 

Copilăria ei şi tinereţea fuseseră cât de normale puteau fi pentru fiica celui 
mai puternic om din universul cunoscut, ceea ce însemna nu foarte normale, dar 
suficient încât Cardenia să poată întrevedea, de la distanţă, normalitatea. 
Urmase Universitatea din Hubfall, îşi luase licenţele în literatură şi în educaţie, 
iar după absolvire se gândise serios să-şi facă o carieră din a susţine programe 
legate de arta şi initiative pentru cei dezavantajati. 

Si apoi Rennered gasise de cuviinta sa moara la curse, izbindu-se pe sine si 
automobilul sau sarmant de retro de un zid in timpul unei curse de caritate cu 
soferi de curse adevarati si practic autodecapitandu-se in timpul acestei actiuni. 
Cardenia nu urmărise niciodată filmul video cu acest accident- era fratele ei, de 
ce ar fi facut-o?-, dar citise dupa aceea raportul de autopsie, care, dupa ce 
excludea orice suspiciune de joc murdar, nota caracteristicile de siguranta ale 
automobilului si improbabilitatea unui accident fatal, si cu atat mai putin a unuia 
care să sfârşească cu o decapitare. 

Cardenia aflase mai târziu că, la licitaţia de caritate ce a urmat cursei, 
Rennered trebuia să anunţe în mod public logodna sa cu Nadashe Nohamapetan. 
Legătura dintre aceste două evenimente i-a rămas bine fixată în minte după 
aceea. 

Cardenia nu fusese niciodată apropiată de Rennered - era adolescent când se 
născuse ea şi cercurile lor nu s-au intersectat -, însă acesta se purtase frumos cu 
ea. Copil fiind, îl idolatrizase de la distanţă pentru stilul lui uşuratic şi, pe măsură 
ce creştea şi vedea cât de mult din adoratia faimei imperiale trecuse pe lângă ea 
şi se aşezase pe umerii lui, începuse să se simtă uşurată că exista el care să o 
preia. Rennered părea s-o savureze mai mult decât ar fi savurat-o ea vreodată. 

Şi apoi el murise şi, brusc, imperiul avea nevoie de un alt moştenitor al 
tronului de Împărax. 

- Am impresia că te-am pierdut pe drum, spuse Batrin. 

- Îmi pare rău, spuse Cardenia. Mă gândeam la Rennered. Mi-aş fi dorit să fie 
încă aici. 

- Şi eu. Însă probabil din alte motive. 

- Aş fi fost mai bucuroasă dacă el te-ar fi succedat. La fel ca mine, mulţi alţii. 

- Cu siguranţă, copila mea. Dar ascultă, Cardenia. Nu-mi pare rău că-mi 
urmezi la tron. 

- Mulţumesc. 

- Vorbesc serios. Rennered ar fi fost un Împărax absolut superb. Era născut 
pentru acest rol, la fel ca mine. Tu nu, în schimb. Dar ăsta nu e un lucru rău. 

- Eu cred că este. Habar n-am ce fac, mărturisi Cardenia. 

- Nimeni dintre noi nu ştie ce face, spuse Batrin. Diferenţa este că tu ştii asta. 
Dacă Rennered ar fi aici, nici el nu ar avea nicio idee, dar ar avea mai multă 
încredere. Şi de aceea se ducea mereu cu capul înainte, la fel ca mine şi ca 
mama mea şi ca bunicul meu. Poate că vei rupe tu tradiţia familiei. 

Cardenia zambi, auzindu-l. 

Batrin isi ridica capul, aproape imperceptibil: 

- Tot nu stii ce sa crezi despre mine, nu-i asa? intreba el. 


- Nu, recunoscu Cardenia. Sunt bucuroasă ca am reuşit să ne cunoaştem mai 
bine în ultimele luni, dar ... Ea îşi deschise mâinile cu palmele în sus: Dar tot 
restul... 

Batrin zâmbi: 

- Ai vrea să ajungi să-ţi cunoşti tatăl, şi când colo trebuie să te concentrezi ca 
să te pregatesti să conduci universul. 

- Sună ridicol, dar aşa este. 

- E vina mea. Ştii că ai fost un accident. Cel puţin în ceea ce mă priveşte. 

Cardenia încuviinţă, apoi el continua: 

- Cu toţii, inclusiv mama ta, mi-au spus că ar fi mai bine să te ţin la distanţă. 
Şi mi-a convenit să fiu de acord cu ei. 

- Ştiu. Nu te-am invinovatit niciodată pentru asta. 

- Aşa e, şi trebuie să recunoşti că e ciudat, spuse Batrin. 

- Nu înţeleg ce vrei să spui. 

- Eşti cu adevărat o prinţesă, dar nu ai trait viata unei prințese. Cred ca nu ma 
înşel când spun că majorităţii oamenilor nu le-ar fi convenit o asemenea situaţie. 

Cardenia scutură din cap: 

- Mi-a plăcut faptul că era ceva opţional. Când aveam opt ani, mi-a displăcut 
puţin situaţia. Însă, când am ajuns destul de mare să ştiu ce înseamnă să fii o 
prinţesă, m-am bucurat că am ratat cea mai mare parte din povestea asta. 

- Dar până la urmă nu ai scăpat. 

- Da, aşa e, fu de acord Cardenia. 

- Tot nu vrei să fii Împărax, nu-i aşa? 

- Nu, nu vreau. Mai degrabă as da titlul unui văr sau unui nepot, sau oricui 
altcuiva. 

- Dacă Rennered se căsătorea mai devreme şi avea un copil, n-ai mai fi avut 
problema asta. Dar nu s-a căsătorit. Şi oricum, dacă s-ar fi căsătorit cu femeia 
aceea, Nohamapetan, şi ea i-ar fi adus un moştenitor, atunci ea ar fi fost regent. 
Şi asta pare o idee proastă, s-o laşi să conducă totul fără s-o poţi controla. 

- Tu l-ai împins să se căsătorească cu ea. 

- Politică. Şi asupra ta se fac deja presiuni să te casatoresti cu fratele ei, 
presupun. 

- Da. 

- Este avantajos din punct de vedere politic. 

- Vrei să mă căsătoresc cu el? 

Batrin tuşi îndelung. Cardenia îi turnă un pahar cu apa şi i-l ţinu la buze ca sa 
soarbă din el: 

- Mulţumesc. Nu. Nadashe Nohamapetan este o fiinţă fără suflet şi ticăloasă, 
dar Rennered nu era nici el vreun inocent. Îmi amintea de mama mea în felul în 
care era ea. El ar fi tinut-o în frau şi i-ar fi plăcut provocarea, şi i-ar fi plăcut şi ei. 
Tu nu eşti ca Rennered şi Amit Nohamapetan nu e genial, ca sora lui, ca să te 
poţi consola cu asta. 

- E plicticos. 

- Un fel mult mai succint de a-l descrie. 

- Dar tocmai ai spus că e o partidă bună din punct de vedere politic. 

Batrin ridică slab din umeri: 

- Da, am spus, şi ce dacă am spus? Vei fi Împărax, foarte curând. 


- Şi atunci nimeni n-o să-mi mai poată spune ce sa fac. 

- Ba bine că nu, spuse Batrin. Abia atunci o să-ţi spună cu toţii ce să faci. Dar 
nu va trebui să-i asculti mereu. 

- Cât mai are de trăit? îl întrebă Cardenia pe Qui Drinin la cină. 

Cardenia cina, mai exact, în sufrageria privată din apartamentul rezidenţial, 
care era decorată doar ridicol de somptuos şi nu de-a dreptul îngrozitor de 
somptuos, ceea ce o făcea să contrasteze într-un mod fermecător cu restul 
apartamentelor rezidenţiale. Drinin nu mânca, ci stătea în picioare, aşteptând să- 
şi prezinte raportul. Il întrebase dacă vrea să mănânce, însă acesta o refuzase 
atât de iute încât Cardenia se întreba dacă nu încălcase cine ştie ce bucăţică de 
protocol imperial. 

-Nu mai mult de o zi, cred, doamnă, spuse Drinin. Sistemul lui renale, 
practic, prăbuşit şi, deşi îl putem ajuta cu asta, acel sistem nu le depăşeşte pe 
celelalte decât cu foarte puţin. Sistemul pulmonar, respirator şi celelalte sisteme 
au atins niveluri critice. Tatăl dumneavoastră înţelege că ar putea fi luate măsuri 
eroice, dar acestea nu i-ar prelungi viaţa decât cu câteva zile în cel mai bun caz. 
A ales să nu le primească. În acest moment încercăm doar să-l facem să se simtă 
cât mai bine posibil. 

- Este încă lucid, spuse Naffa. 

Nici ea nu mânca. 

Drinin incuviinta şi se întoarse pentru a i se adresa Cardeniei: 

- Nu trebuie să vă aşteptaţi ca acest lucru să continue, doamnă, mai ales că 
toxinele continuă să se înmulțească în sângele lui. Cu riscul de a părea îndrăzneţ, 
dacă aveţi să-i spuneţi ceva important tatălui dumneavoastră, ar trebui să o 
faceţi cât mai curând posibil. 

- Mulţumesc, Doctore, spuse Cardenia. 

- Desigur, doamnă. Şi pot să-mi permit să vă întreb cum vă simtiti? 

- Personal sau medical? 

- Oricare din acestea, doamnă. Ştiu că v-aţi instalat reţeaua acum câteva 
săptămâni. Aş dori să mă asigur că nu aveţi efecte secundare din acest motiv. 

Cu mâna cu care nu ţinea niciun tacâm, Cardenia pipăi locul din spate de la 
baza craniului ei, unde îi fusese implantată sămânţa reţelei neurale imperiale, 
pentru a-i creşte în creier în decurs de aproximativ o lună. 

- Am avut nişte dureri de cap în săptămâna care a urmat implantării, spuse 
ea. Sunt bine. 

Drinin incuviinta: 

- Foarte bine. Istoric vorbind, durerile de cap nu sunt neobişnuite. Dacă însă 
vă confruntati cu orice alt tip de efecte secundare, vă rog să-mi spuneţi, desigur. 
Ar trebui să se fi implantat complet acum, dar nu se ştie niciodată. 

- Mulţumesc, Doctore, spuse Cardenia. 

- Doamnă... Drinin incuviinta şi începu să se retragă. 

- Doctore Drinin. 

Drinin se opri şi se întoarse: 

- Doamnă? 

- După tranziţie, mi-ar face plăcere ca dumneata şi personalul dumitale să 
ramaneti în slujba Imparaxului. 

Drinin zâmbi şi făcu o plecăciune adâncă: 


- Desigur, doamnă, spuse el si plecă. _ 

- Ştii că nu trebuie sa ceri fiecărui membru al personalului Imparaxului să 
rămână, spuse Naffa, după ce el ieşise. Altfel o să-ţi petreci prima lună făcând 
doar asta. 

Cardenia arătă spre locul pe unde ieşise doctorul: 

- Omul acela o să mă consulte decenii întregi, spuse ea. Cred că e bine să-i 
cer personal să rămână. 

Privi apoi spre asistenta ei: 

- E ciudat, vezi tu, să nu mănânci împreună cu mine. Să stai acolo cu tableta 
ta şi să aştepţi să-ţi spun tot felul de chestii. 

- Personalul nu ia masa cu Imparaxul. 

- Ba da, dacă Imparaxul o cere. 

- Îmi ordoni să mănânc cu tine chestia aia dezgustătoare pe care o mănânci 
tu? 

- Nu e dezgustătoare. Este o bouillabaisse 2 de peste-scortisoara. Si nu, nu-ţi 
ordon. Îţi spun că poţi, dacă vrei, să mănânci ceva cu prietena ta Cardenia. 

- Mulţumesc, Car, spuse Naffa. 

- Ultimul lucru care-mi trebuie acum este ca tu să te porţi tot timpul de parcă 
ai face parte din personal. Chiar am nevoie de prieteni. Prieteni care să nu se 
agite în legătură cu cine sunt eu. Tu ai fost singura fată din câte am cunoscut pe 
când eram mici căreia nu i-a păsat prea mult că sunt o prinţesă. 

- Părinţii mei sunt republicani, îi aminti Naffa prietenei ei. Dacă te-aş fi tratat 
diferit pentru că tatăl tău era cine era, m-ar fi dezmoştenit. Şi aşa sunt destul de 
scandalizati că lucrez acum pentru tine. 

- Aşa, să nu uit: când devin Împărax, o să te pot innobila. 

- Să nu te prind, Car, spuse Naffa. N-o să-i mai pot vizita pe ai mei de 
sărbători. 

- Şi totuşi cum ti-ar suna să fii numită Baroneasă? 

- Dacă nu termini, iti torn supa de peste în cap, o avertiza Naffa. 

Cardenia zambi, auzind-o. 

- Am văzut filmul pe care l-ai facut, spuse Batrin, imediat ce se destepta. 

Cardenia observă că Drinin avusese dreptate: era confuz şi rătăcit. 

- Cel în care vorbeşti despre mine, adăugă apoi. 

- Şi ce părere ţi-a făcut? întrebă Cardenia. 

- E drăguţ. Nu a fost scris de Comitetul Executiv, nu? 

- Nu. 

Comitetul Executiv se tot plansese în legătură cu discursul rescris de Naffa 
până când Cardenia îi informase că ori rămâne textul Naffei, ori nu va mai fi 
niciun discurs. Savurase prima ei victorie asupra forţelor politice tripartite care 
serveau de contragreutate Împăraxului. Nu se iluziona însă că vor mai urma 
multe, după ce avea să preia puterea. 

- Bine, spuse Batrin. Ar trebui să fii propriul tău Împărax, fiica mea. A nimănui 
altcuiva. 

- O să ţin minte asta. 

- Te rog. 

Batrin închise ochii pentru o clipă si păru că atipeste din nou. 

- Ţi-ai ales deja un nume imperial? adăugă după o vreme. 


- Credeam ca pot sa mi-l pastrez pe al meu, spuse Cardenia. 

-Cum? Nu! facu Batrin. Numele tau adevarat este doar pentru lumea ta 
intima. Pentru prieteni şi soţi, si copii, şi amanti. Vei avea nevoie de acest nume 
intim. Nu-l dărui imperiului. 

- Ce nume folosea mama când te chema? 

- Îmi spunea Batrin. Cel puţin suficient de mult timp încât să conteze. 

- Ce mai face mama ta? 

- E bine. 

Cu trei ani înainte, Hannah Patrick acceptase un post de prodecan la 
Institutul de Tehnologie Guelph, la zece săptămâni de Centru cu Fluxul. Aşa că 
ştirile despre înrăutățirea stării Împăraxului îi ajunseseră deja şi ei la urechi. Dar 
nu avea să afle că fiica ei devenise Împărax decât la mult timp după aceea. 
Cardenia ştia că mama ei avea sentimente profund contradictorii în legătură cu 
ascensiunea ei. 

- M-am gândit la un moment dat să mă însor cu ea, spuse Batrin. 

- Mi-ai spus. 

Cardenia auzise o altă poveste de la mama ei, dar nu era momentul potrivit să 
aducă vorba despre asta. Împăraxul incuviinta şi schimbă subiectul: 

- Pot să-ţi sugerez un nume? Ca nume imperial? 

- Da, te rog. 

- Grayland. 

Cardenia se încruntă: 

- Nu cunosc numele acesta. 

- După ce mor, caut-o. Apoi vino să-mi spui. 

- Aşa voi face. 

- Bine, bine. Vei fi un Împărax bun, Cardenia. 

- Mulţumesc. 

- Trebuie să fii. Imperiul va avea nevoie de asta, în cele din urmă. 

Cardenia nu ştiu ce să răspundă, aşa ca doar incuviinta şi se întinse să ia 
mâna tatălui în mâna ei. Păru surprins de gest, apoi îi strânse foarte slab mâna. 

- Cred că mă voi culca acum, spuse el. Mă voi culca şi tu vei fi Împărax. În 
regulă? 

- E bine, spuse Cardenia. 

- Perfect. Bine. 

Batrin strânse mâna Cardeniei atât de slab, încât aproape că ea nu simţi 
nimic. 

- Rămas bun, Cardenia, fiica mea! Îmi pare rău că nu mi-am facut mai mult 
timp ca să te iubesc cum trebuie. 

- Nu-i nimic, spuse Cardenia. 

Batrin zâmbi: 

- Să vii să mă vezi. 

- Voi veni. 

- Bine, spuse Batrin apoi adormi. _ 

Cardenia rămase cu tatăl ei şi aşteptă să devină Imparax. 

Nu avu mult de aşteptat. 


Kiva Lagos tocmai si-o tragea sanatos cu adjunctul comisarului de bord pe care 
pusese ochii de sase saptamani din calatoria navei Da, Domnule, Asta-i Iubita 
Mea de la Lankaran la Capat, cand Secundul Waylov Brennir intra in cabina, 
neanuntat: 

- Sunt putin ocupata acum, spuse Kiva. 

Tocmai isi intrase, in sfarsit, in ritm, asa ca sa-l futa pe Waylov (nu la propriu, 
fiindcă-i urât) daca credea c-o să-şi iasă din ritm numai pentru ca intrase el in 
cabină. Ritmul era ceva greu de atins. Oamenii fac sex, şi el intrase neanuntat. 
Şi, dacă dăduse peste ei, era vina lui, nu a ei. Comisarul de bord adjunct păru 
oarecum preocupat, dar Kiva aplică o presiune uşoară pentru a-l anunţa că 
petrecerea continuă. 

- Este important. 

- Crede-mă, şi asta e la fel. 

- Avem un funcţionar al vămii care nu ne lasă să descarcam fleacfructele de 
pe navă, spuse Brennir. 

Dacă era cumva şocat sau scandalizat de activităţile lui Lagos, atunci reuşea 
minunat să disimuleze. Părea mai degrabă plictisit: 

- Descărcarea fleacfructelor noastre este scopul venirii noastre la Capăt. Dacă 
nu-l vindem, dacă nu vindem licenţele, am încurcat-o. Sunteţi reprezentantul 
proprietarului. Va trebui să-i explicati mamei dumneavoastră de ce nava asta ar 
putea fi cauza ruinării financiare a familiei dumneavoastră. Aşa că poate veţi 
prefera sa vă alaturati Căpitanului Blinnikka si să vorbiti cu acest funcţionar 
vamal chiar acum ca să vedeţi dacă puteţi rezolva această problemă. Sau puteţi 
continua să i-o trageţi acestui membru începător al echipajului, doamnă. Sunt 
sigur că este o activitate echivalentă din punctul de vedere al viitorului 
dumneavoastră, al viitorului acestei nave şi al familiei dumneavoastră. 

- Rahat! Am înţeles! spuse Kiva. 

leşise complet din ritm, iar comisarul de bord adjunct, micul ei proiect, arăta 
destul de nefericit în acel moment. 

- A fost o replică destul de tare pe care i-ai dat-o cuiva care poate să-ţi dea un 
şut în fund şi să te concedieze, Brennir. 

- Nu puteţi să ma concediati, doamnă, spuse Brennir. Sunt titularizat pe post 
de breaslă. Acum, veniţi sau nu? 

- Reflectez. 

- Eu ar trebui să merg, spuse comisarul de bord adjunct. Adică, pot să merg. 
Poate ca ar trebui să merg. 

Kiva oftă şi-şi privi de sus cucerirea: 

- Când o să fii de serviciu din nou? 

- În trei ore. 

- Atunci o să rămâi exact aici. Se desprinse din braţele comisarului de bord 
adjunct, îşi puse ceva acceptabil pentru lumea exterioară şi apoi îl urmă pe 
Brennir, ieşind din cabină şi mergând mai departe prin navă. 

Nava Da, Domnule, Asta-i lubita Mea era un cinciar, adică o navă ale cărei 
dimensiuni şi design însemnau că, teoretic, putea deservi un întreg echipaj din 
propriile resurse pentru aproximativ cinci ani standard înainte ca totul să 
înceapă să meargă prost, ca sistemele interne biologice şi de menţinere a vieţii 
să eşueze şi membrii echipajului să se prăbuşească într-un spasm scurt, privindu- 


se unii pe altii cu o groaza nespusa, inainte de sfarsit, cum li se intampla tuturor 
echipajelor naufragiate in vasta pustietate a spatiului, fara nicio speranta de a fi 
salvate. 

Din punct de vedere practic, totuşi, în cadrul curenților Fluxului din 
Interdependenta, niciun avanpost uman nu era mai departe de nouă luni de altul. 
Cinciarii şi decarii, rudele lor mai voluminoase, dedicau de obicei doar un spaţiu 
suficient pentru a menţine echipajele în viaţă timp de câte un an- cu trei luni 
marjă de eroare -, iar restul spaţiului şi a sistemelor era rezervat mărfurilor şi, în 
cazul navei Da, Domnule, astroponicii, cultivării produselor agricole pentru care 
proprietarii navei aveau monopol şi cu care călătoreau din avanpost în avanpost, 
pentru a le livra. 

Casa de Lagos, proprietarul navei Da, Domnule, avea monopol pe fructele 
citrice. Intregul gen, de la rădăcină la fruct, de la speciile vechi cum ar fi lămâile 
şi portocalele până la hibrizii cum ar fi gabinul, coajastrânsă şi fleacfructul. Cu 
acesta din urmă venise Da, Domnule până la Capăt să facă afaceri aici - să vândă 
produsul pe care îl cultivaseră şi recoltaseră pe parcursul călătoriei până la 
Capăt şi să acorde licenţă pentru agroîntreprinderile locale ca să-l poată cultiva 
la Capăt în interesul Casei de Lagos. 

Acesta fusese planul. Doar că acum un idiot de funcţionar vamal încerca să-i 
tragă pe toţi în piept. 

Kiva intră în sala de conferinţe a navei Da, Domnule unde o aşteptau 
Căpitanul Tomi Blinnika, Comisarul de Bord Gazson Magnut si un căcăcios de 
funcţionar vamal. Kiva îi salută din cap spre Blinnika şi Magnut şi se aşeză la 
masa unde erau cu toţii. Blinnika îi făcu semn lui Brennir să plece şi acesta lăsă 
uşa să gliseze până când se închise bine în urma lui. 

- Bine, care-i treaba? spuse Kiva după ce plecă Brennir. 

- Lady Kiva, sunt Inspectorul Pretan Vanosh, şeful-adjunct al vămii imperiale 
de la Capăt, începu să spună căcăciosul. 

- Incântată! zise Kiva, tăindu-i avântul. Care ar fi problema? 

- Problema este closterovirusul, spuse Vanosh. E un tip de virus... 

- Familia mea are monopolul fructelor citrice de opt sute de ani. Domnule 
Vanos, spuse Kiva. Ştiu ce este closterovirusul. Ştiu şi că au trecut două sute de 
ani de cand să fi avut un caz confirmat de closterovirus la citrice care să fi 
afectat oricare dintre culturile noastre sau dintre cele aflate sub licenţă. De 
obicei noi modificam genetic culturile noastre pentru a fi rezistente la virusi. 

Vanosh zâmbi şiret cu buzele abia întredeschise şi-i întinse un dosar de carton 
Kivei, care-l luă. 

- Ceasul a fost dat înapoi, Lady Kiva, spuse el. Acum nouă luni, nava soră, Nu, 
Domnule, Nu Vreau Să Spun Poate, a sosit cu o încărcătură de portaltoi de 
grepfrut care purta o nouă tulpină a virusului. S-a răspândit prin toate livezile 
dumneavoastră aflate sub licenţă şi a ruinat recoltele clientului dumneavoastră. 

- Bine, bine şi ce dacă? spuse Kiva. Dacă s-a întâmplat, şi nu voi recunoaşte că 
s-a întâmplat până ce oamenii noştri nu cercetează, vom recompensa clienţii şi 
vom ara sub livezi. Nu are nimic de-a face cu această încărcătură de fleacfruct. 

-Nu e atât de simplu, spuse Vanosh. Virusul este ecocompatibil cu unele 
dintre culturile locale de pe Capăt, inclusiv cea a banu-ului care este cultura de 
bază de aici. A trebuit să instituim carantina în provincii întregi pentru a opri 


raspandirea. Preturile la alimente au explodat. Oamenilor le e teama sa nu apara 
o perioadă de foamete. Ducele de Capat se lupta deja cu o razmerita. Şi povestea 
asta a înrăutățit situaţia. 

Vanosh se aplecă peste masă, spre Lagos: 

-Ca să v-o spun fără ocolisuri, Lady Kiva, Casa de Lagos a contribuit la 
destabilizarea întregii planete. 

Kiva îl privi pe idiotul de funcţionar, nevenindu-i să-şi creadă ochilor. 

- Nu vrei să spui că am fi intenţionat... 

Era acum rândul lui Vanosh s-o întrerupă. 

- Lady Kiva, nu contează ce a intenţionat casa dumneavoastră, contează ce a 
făcut. Şi ce a făcut, în acest caz, a fost să toarne gaz pe foc. Şi până când această 
problemă nu va fi rezolvată de un tribunal, mă tem că drepturile dumneavoastră 
comerciale pentru planeta Capăt sunt suspendate. 

- Nu ştiu nimic despre acest lucru, spuse Kiva. 

- Toate elementele despre virus sunt în raport. 

- Nu despre nenorocitul acesta de virus. Despre destabilizare şi despre 
foamete sau orice altceva despre tot rahatul acesta. Nu puteţi să ne puneţi toate 
astea în cârcă! 

- Nu vă punem totul în cârcă, Lady Kiva, vă asigur. Dar putem să punem în 
cârca familiei dumneavoastră suficiente lucruri care au cauzat această 
suspendare. 

- E vorba de şantaj? întrebă Kiva. 

Vanosh clipi: 

- Poftim? 

- M-ai auzit foarte bine. Ne santajati? Ne dai de înţeles ca vrei şpagă? 

- Şpagă? 

- Exact. 

- Nu sunt sigur care anume parte din discuţie v-a sugerat că încerc să obţin o 
mită, Lady Kiva. 

- Vai, las-o-ncolo de treabă, nu te da inocent, spuse Kiva, iritată. Hai să 
presupunem că suntem cu toţii adulţi şi că nu trebuie s-o facem pe simpaticii în 
tranzacţia asta. Spune-mi ce anume doreşti - spuse ea, aratandu-l cu degetul pe 
Magnut, a cărui expresie sugera că nu-i venea să creadă ce auzea - şi Magnut se 
va ocupa de tot restul. 

Vanush se întoarse spre Magnut. 

- Cat de des mituiti oficialii vamali imperiali, Domnule Comisar-Sef Magnut? 

- Nu răspunde la întrebarea asta, îi spuse Căpitanul Blinnika lui Magnut. 

Magnut păru vizibil uşurat că i se spune să tacă. Blinnika se întoarse spre 
Vanosh: 

- Scuzele mele, Domnule Inspector. Reprezentanta proprietarului nostru este 
supărată în acest moment şi e de înţeles că şi-a ales prost cuvintele. Vă asigur că 
politica noastră nu este aceea de a încerca să mituim oficialii imperiali, şi nici 
izbucnirea pe care a avut-o Lady Kiva nu ar trebui să sugereze că vreunul dintre 
noi îşi imaginează că aţi putea primi mită. Nu-i aşa, Lady Kiva? 

Kiva îi trimise căpitanului navei ei stelare o privire lungă ce-i spunea faci 
mişto de mine, amice? şi apoi primind replica Să mor eu dacă fac mişto de tine, 
tâmpito de la căpitan, îşi concentră atenţia înapoi asupra lui Vanosh: 


- Da, a fost o glumă proastă. Îmi cer scuze. 

- Poate ar trebui sa renunti la practicarea meseriei de comedian, Lady Kiva, 
spuse Vanosh. 

- E un pont tare, mersi. 

- Oricum, Lady Kiva, Domnule Căpitan Blinnika, pareti să credeţi că eu sunt 
motivul pentru care au fost sechestrate mărfurile voastre şi că vi s-au suspendat 
privilegiile comerciale. 

- Şi nu-i aşa? întrebă Kiva. 

Vanosh zâmbi şiret cu buzele întredeschise, ceea ce-o făcu pe Lagos să se 
întrebe dacă putea zâmbi şi altfel: 

- Dac-ar fi după mine, Lady Kiva, aş fi luat mita şi apoi v-aş fi ameninţat că vă 
arestez pe toţi trei şi apoi aş fi băgat în buzunar şi cea de-a doua mită mult mai 
consistentă. 

- Ştiam eu, spuse Kiva. Javra mica şi parsiva! 

Vanosh îşi înclină capul uşor a încuviinţare: 

- Cu toate astea, Lady Kiva, interdicţia pe fleacfructul dumneavoastră şi orice 
altă tranzacţie pe care nava sau familia dumneavoastră le-ar putea conduce la 
Capăt este a Ducelui însuşi. 

Vanosh le înmână un alt act, de data aceasta era o scrisoare îndoită în mod 
tradiţional din pergament gros, sigilată cu ceară şi cu sigiliul ducal, ceea ce 
însemna că Ducele de Capăt nu se juca deloc de data asta: 

- Va trebui să vorbiti cu el, continua Vanosh. 

Kiva rămase neclintită: 

- Ei bine, mi se pare al dracului de perfect, spuse ea. 

- Într-adevăr, spuse Vanosh. Pot să vă ofer o sugestie, Lady Kiva. 

- Da? 

- Ducele de Capăt are în proprietate întreaga planetă. Poate că n-ar fi bine să 
încercaţi să-l mituiti. 

Aranjarea unei întâlniri cu Ducele de Capat le luă o zi. Portul Endfall nu 
permitea zboruri directe ale navetelor de pe nave- „În câteva s-a tras când au 
venit la aterizare“ -, prin urmare Kiva a trebuit să ia o navetă până la Staţia 
Imperială, staţia spaţială uriaşă unde imperiul îşi desfăşura majoritatea 
activităţilor sale comerciale şi să ia Vrejul-de-fasole care era fortificat împotriva 
atacurilor insurgenților ca să ajungă la port. Acolo a fost întâmpinată de un 
lacheu al familiei locale care o salută şi o conduse la maşină. 

-Ce naiba mai e şi asta? întrebă Kiva când o văzu. Maşina nu era atât o 
maşină, cât, mai curând, un mic tanc. 

- Pentru a ajunge la palatul ducelui, trebuie să traversăm nişte cartiere 
periculoase, Lady Kiva, spuse lacheul. 

- Nu crezi că ieşim un pic prea mult în evidenţă? Că nu ar trebui să arate de 
parcă ar avea înscris cu litere de tipar uriaşe şi fosforescente: „Hai, trageţi în 
mine!“? 

-Doamna, in acest moment, trag in orice misca. Lacheul deschise usa 
compartimentului pentru pasageri. De altfel, trag si in orice sta nemiscat prea 
mult timp. 

O invită înăuntru. Kiva se conforma. 

Interiorul compartimentului pentru pasageri al micului tanc era, macar, destul 


de luxos. Kiva se aseza, isi prinse centura si-i saluta pe ceilalti doi pasageri din 
compartiment, directori ai familiei aici, la Capat. 

Unul dintre aceştia, o femeie, îi întinse mana lui Lagos: 

- Lady Kiva, sunt Eiota Finn, vicepreşedinte executiv local al Casei de Lagos. 

Kiva îi strânse mâna şi Finn arătă cu cealaltă mână spre cel de-al treilea 
pasager: 

- Este Jonan Rue, şeful departamentului juridic de aici. 

Rue incuviinta. 

- Salut! le spuse Kiva amândurora. 

- Nu vă mai amintiţi, dar dumneavoastră şi cu mine ne-am întâlnit mai demult, 
îi spuse Finn Kivei. Înainte să fiu numită la Capăt, am lucrat la biroul mamei 
dumneavoastră din Ikoyi. Sigur, pe atunci erati copil. 

- Bine. Ei bine, asta e o poveste pe cinste, Finn, dar pe moment scuză-mă dacă 
puţin îmi pasă dacă m-ai cunoscut când aveam şase ani. Vreau să ştiu ce naiba se 
întâmplă cu interdicţia asta. 

Finn zâmbi: 

- Sunteţi exact ca mama dumneavoastră, spuse ea. Şi ea era directă şi la 
obiect. 

- Da, suntem cu toţii o familie de nemernici, spuse Kiva şi vehiculul se urni din 
loc. Şi acum, explică-mi. 

Finn incuviinta spre Rue: 

- Avem două probleme acum, Lady Kiva, şi au o legătură una cu alta. Mai întâi 
e interdicţia, apoi rebeliunea. 

Kiva se încruntă, la auzul vorbelor ei: 

- Ce are rebeliunea cu noi? 

- Din punct de vedere politic, nimic. E doar o altă rebeliune. 

- „Doar o altă rebeliune“? Câte rebeliuni are blestemata asta de planetă? 

- Una sau două la fiecare zece ani, spuse Finn. Nu degeaba se numeşte 
planeta „Capăt“, Lady Kiva. Este cel mai îndepărtat avanpost uman din 
Interdependenta şi cel la care se ajunge cel mai greu, si este unicul în care 
rezidentilor nu li se garantează privilegii de călătorie. A fost mereu groapa de 
gunoi unde imperiul şi-a aruncat rebelii şi disidentii vreme de secole întregi. Şi 
nu încep să se cuminteasca atunci când ajung aici. 

Ca şi cum ar fi subliniat această replică, se auzi un tac puternic dinspre unul 
dintre panourile laterale. 

- Asta ce a fost? îl întrebă Kiva pe şofer. 

- O lovitură exploratorie, doamnă. Nu e cazul să vă temeti. 

- Să nu mă tem când ne lovesc? 

- Dacă ar fi vrut cu adevărat să ne lovească, ne-ar fi lovit cu o rachetă. 

Kiva privi înapoi spre Finn: 

- Voi faceţi chestia asta la fiecare zece ani. 

- O dată sau de două ori la zece ani, aşa este. 

- Nu aveţi alte lucruri cu care sa vă ocupati timpul? Echipe sportive? Jocuri de 
societate? 

- De obicei revoltele au loc doar în provinciile de graniţă, spuse Rue. Ele apar 
deodată ici şi acolo, ducele domnitor trimite Garda Naţională şi se termină după 
vreo două luni. Asta de acum nu e la fel. 


- Asta e organizata, spuse Finn. Are o oarecare forta armata in spate. 

-Da, mi-am dat seama singura de chestia asta, spuse Kiva. Dar tot nu pricep 
ce are asta de-a face cu noi. 

-Asa cum am spus, nu are nimic de-a face din punct de vedere politic, 
continua Rue. Dar revolta asta a fost foarte costisitoare. Veniturile fiscale au 
scazut din cauza intreruperii activitatii comerciale. Banii trebuie sa vina de 
undeva. 

- De la noi? 

- De la noi, incuviinta Rue. 

-Nu de la noi, il corecta Finn. Ducele face presiuni asupra tuturor intereselor 
din zona ale breslelor. Taxe si tarife mai mari, pentru inceput. I-a impins pana la 
limita legala imperiala. 

- Dar nu a fost de-ajuns, spuse Rue. Asa ca Ducele a inceput sa devina creativ. 

- Când virusul a fost raportat la grepfrut, ducele a îngheţat conturile bancare 
ale Casei de Lagos, spuse Finn. 

- Teoretic sunt gajate până la decizia juridică pentru identificarea pagubelor 
produse planetei Capăt în răspândirea virusului la culturile autohtone. 

- Şi în ce fel suntem noi responsabili pentru asta? întrebă Kiva. 

- Poate că nu suntem, spuse Rue. Asta va trebui hotărât de instanţa de 
judecată. Dar, dacă ducele poate dovedi că virusul a fost introdus în ecosistemul 
de la Capăt datorită neglijentei noastre, are dreptul conform legii imperiale sa 
ceară despăgubiri şi daune penalizatoare. 

- Şi, între timp, ca să ne împiedice să ne repatriem profiturile pe Ikoyi, unde îi 
sunt virtual inaccesibile Ducelui, conturile noastre de aici sunt poprite, spuse 
Finn. 

-Dar nu sunt cu adevărat poprite, nu-i aşa? spuse Kiva şi arătă spre 
gemuletul gros antiglont. Ducele le foloseşte ca să sponsorizeze lupta împotriva 
rebelilor. 

Rue zâmbi şiret cu buzele întredeschise. Se pare că pe planeta asta zâmbeau 
cu toţii aşa: 

- S-a întâmplat ca ducele, când a declarat actuala stare de urgenţă, să 
nationalizeze băncile. Poziţia oficială este că a făcut-o pentru a tempera panica şi 
speculaţiile financiare. Dar directorii de la băncile breslelor ne spun că le 
spoliază conturile. 

Kiva oftă zgomotos: 

- Ei bine, asta e chiar foarte drăguţ. 

- Nu e un plan rău, cel puţin în ce priveşte Casa de Lagos, recunoscu Finn. 
Dacă inabusa revolta, are tot timpul din lume sa pună la loc banii furati, cat va 
dura procesul. Şi va dura ani de zile. 

-Iar dacă pierde, nu va mai avea nicio importanţă, nu-i aşa? spuse Ruse. 
Pentru că va fi probabil mort. 

Kiva bombăni, auzindu-l, şi privi pe geam. Capitala planetei Capăt, oraşul 
Inverness, defila în faţa lor, distrus, amărât. În depărtare se vedea fumul 
întunecat al unor incendii. 

- Şi chiar aşa va fi? 

- Ce să fie? întrebă Finn. 

- Va pierde? 


Finn si Rue se privira unul pe altul: 

- N-ar fi prima oară cand un Duce de Capat ar fi detronat, spuse Finn. 

- Bine, dar va fi detronat si ăsta? întrebă Kiva. Sau ne pierdem timp al naibii 
de preţios ca să ne ducem să vorbim cu idiotul ăsta? 

- Lucrurile nu arată prea roz pentru Duce, spuse Rue, după o vreme. Deloc. 
Am auzit zvonuri despre dezertări în provincii şi despre comandanţi militari care 
au trecut de partea cealaltă şi care şi-au luat cu ei şi soldaţii. Vom şti probabil 
săptămâna viitoare cum vor merge lucrurile. 

Kiva arătă în sus: E 

- Şi cu idiotii ăştia cum rămâne? Imperialii? In fond, Ducele este un nobil, la 
naiba! Probabil că vor considera că nu se face să-l târască în stradă şi să-l 
împuşte. 

- Suntem la Capăt, Lady Kiva, spuse Rue. Atâta vreme cât Interdependenta isi 
obţine procentul din comerţ, orice altceva rămâne o chestiune internă. 

- Inclusiv moartea unui duce? 

- N-ar fi prima oară când un Duce de Capăt e detronat, repetă Finn. 

- Ajungem în curând la palat, spuse şoferul. Ne va lua câteva minute să 
trecem de controlul de securitate. doamnă, îmi puteţi da invitaţia dumneavoastră 
la palat? 

Kiva i-o trimise şi apoi îşi întoarse atenţia spre subalternii săi: 

- Deci, practic, ceea ce trebuie eu să fac acum este să intru şi să-l implor pe 
imputitul acesta să mă lase să-mi vând fleacfructul şi, dacă mă lasă, să mă aştept 
să-şi ia cât profit vrea el şi să şi-l pună în aşa-zisa lui poprire şi să nu-l mai văd 
niciodată. a 

- Da, pentru mai multi ani, spuse Finn. In cel mai bun caz. 

- Cum dracu' n-aţi văzut ce se întâmplă? îl întrebă Lagos pe Finn şi-şi înfipse 
un deget spre palatul fortificat puternic, vizibil prin parbriz. Stăm aici şi ne 
masturbăm în timp ce nenorocitul ăsta se foloseşte de banii noştri şi se joacă de- 
a războiul cu insurgenții. 

- De fapt, am văzut, spuse Finn. Din acest motiv conturile care sunt poprite 
erau doar pe jumătate pline când au apărut primele rapoarte despre virus. 

- Unde-i restul banilor? I-ai îngropat în fundul curţii? 

-Dacă se poate spune aşa. Casa de Lagos a devenit, prin numeroşi 
intermediari, proprietara unor moşii frumuşele. 

Kiva arătă în jur: 

- Sper că nu aici. Amărâtul acesta de oraş e în flăcări! 

- Nu. Mai mult în provinciile Tomnahurich şi Claremont. Mai ales Claremont. 
Contele de acolo a ţinut cu tot dinadinsul să scape de o serie de proprietăţi 
frumuşele. A vrut să pună mâna urgent pe bani lichizi. 

- Bineînţeles că a vrut. Nobilii nu prea sunt populari în timpul revoluțiilor. 

- Nu, nu prea sunt, Lady Kiva. 

Vehiculul începuse să se mişte din nou. 

- Mai sunt alte două lucruri pe care trebuie să le ştii când te întâlneşti cu 
ducele, îi spuse Rue Kivei. 

- Spune-mi. 

Rue îi întinse o hârtie: 

- Unu: am făcut cum aţi cerut şi ne-am interesat de virusul acela. Nu exista 


absolut nicio proba de infectie virala pe altoiuri de grepfrut pana au ajuns in 
livezile de aici de la Capat. Nimic pe altoi sau in fructele din depozite si nimic pe 
mostrele care au fost testate pe Nu, Domnule, înainte ca aceasta să plece in 
călătorie. 

Kiva luă hârtia şi se uită la ea: 

- Prin urmare crezi că e un sabotaj. 

- Sunt aproape sigură, da. Dar de aici până la a putea proba acest lucru aşa 
încât instanţa să-l admită e cale lungă. Ceea ce ne conduce spre chestia cealaltă: 
ducele are un consilier de la una dintre casele breslelor. Nu o să-ţi placă atunci 
când o să auzi despre ce casă e vorba. 

Kiva privi în sus spre el: 

- Să nu te prind că rosteşti măcar numele ei. 

- E Casa de Nohamapetan. 

Numele castelului ducal era Kinmylies. Era foarte luxos, într-un fel care 
sugera faptul că locatarii lui confundaseră excesul cu eleganța. Kiva, care se 
trăgea dintr-un lung şir de oameni extrem de bogaţi cărora nu le păsa nici cât 
negru sub unghie dacă bogăţia lor te impresiona sau nu, începu să se simtă 
agitată înăuntrul acestor pereţi. Locul acesta are nevoie de un afurisit de foc 
purificator, îşi zise, în timp ce era condusă prin câte o nouă sală interminabilă, pe 
drumul spre cabinetul Ducelui de Capăt. 

- Ar mai fi ceva, îi spuse Finn Kivei în timp ce pajul veni s-o elibereze. Ducele 
consideră vulgaritatea limbajului drept marca unui intelect inferior. Incercati s-o 
evitati cand vorbiti cu el. 

Ce cacacios! gandi ea, in timp ce pasea in cabinetul ducelui, decorat tot atat 
de dezgustator ca orice alt loc din palat. Legenda familiei spunea ca primul 
cuvânt al Kivei Lagos pe cand era doar un prunc fusese „fut“, o legendă absolut 
credibilă, având în vedere înclinația impresionantă a Contesei Huma Lagos, 
mama Kivei şi şefă a Casei de Lagos, spre limbajul injurios. Ar fi fost surprinzător 
dacă n-ar fi fost, de fapt. Kiva nu-şi mai amintea un moment când să nu fi înjurat 
şi sigur că, de vreme ce era fiica Contesei Lagos, chiar dacă era doar al şaselea 
copil şi nu putea pretinde titlul, nimeni nu avea s-o facă să se oprească. 

Şi acum vine putoiul acesta, care avea jabong în fund pe subiectul ăsta. 

Puţoiul în chestiune, cel cu jabongul înfipt rectal, stătea în picioare lângă 
biroul său, în mână cu un pahar ce avea un lichid arămiu, era înalt, avea o barbă 
unde s-ar fi putut ascunde diverse păsărele şi râdea. Alături de el, tot cu un 
pahar în mână şi râzând la rându-i, îmbrăcat în negrul pretentios de simplu al 
familiei, era nimeni altul decât Ghreni Nohamapetan. 

Pajul îşi drese vocea şi ducele privi în sus: 

- Lady Kiva Lagos! zise pajul şi plecă. 

- Scumpa mea Lady Kiva, spuse Ducele de Capăt, îndepărtându-se de bar. 
Bine ai venit, bine ai venit! 

- Înălţimea Voastră, spuse Kiva şi înclină doar capul. 

Ca fiică a unei şefe de Casă şi reprezentantă cu titlu nobiliar al Casei pe 
planetă, Lagos ar fi putut să i se adreseze doar cu „Duce“ şi să-i meargă. Dar ea 
venise aici să-l pupe-n fund, aşa că putea să treacă deja la acţiunea asta 
puturoasă. 

- Permiteţi-mi să-l prezint pe consilierul meu, Lordul Ghreni din Casa de 


Nohamapetan. 

- Ne-am cunoscut, îi spuse Ghreni ducelui. 

- Chiar aşa? 

- Am fost colegi de şcoală, spuse Ghreni. 

- Ce mică-i lumea! remarcă ducele. 

- Nu-i aşa? replică Kiva. 

- Da, aşa e. Ia loc, Lady Kiva, spuse ducele, arătându-i scaunul din stânga, din 
faţa biroului său. 

Lagos se cufundă şi aproape dispăru în monstruozitatea de scaun, iar Ghreni 
se aşeză în scaunul din dreapta. Ducele se aşeză pe scaunul său: o glumă 
blestemată de scaun din spatele unui birou în care o familie săracă ar fi putut să- 
şi facă un adăpost: 

- Regret nespus că circumstanţele întâlnirii nu pot fi mai bune, spuse Ducele. 

- Inţeleg, Domnule. Nu este uşor să te confrunti cu insurgenții din fata porţii. 

- Cum? Nici vorbă! spuse ducele, iar Kiva observă cum gura lui Ghreni 
schiteaza un spasm în formă de zâmbet. Nu, nu-i vorba de asta. Mă refeream la 
dificultatea pe care casa voastră ne-a adus-o pe cap cu virusul acesta. 

- Serios, spuse Kiva. Sunteţi chiar sigur că l-am adus noi? 

- Ce vrei să spui? 

- Vreau să spun că investigatorii noştri nu au găsit nimic în mostrele de la 
depozit şi nici pe Nu Domnule. A apărut doar la cele din livezi. 

- Asta n-am ştiut-o, spuse Ghreni. 

-A, da? replică Kiva, privindu-l fix în ochi. Ei bine, daca nu stiati, 
reprezentanţii mei au pregătit un raport. 

Se întoarse să-l privească pe duce şi adăugă: 

- L-au înregistrat la biroul secretarei dumneavoastră împreună cu notificarea 
unui apel pentru ridicarea interdictiei noastre comerciale. 

- Nu cred că ridicarea interdictiei ar fi un lucru înţelept, spuse Ghreni. Cu tot 
respectul pentru reprezentanţii dumitale şi investigatorii lor, Lady Kiva, până 
când studiul acesta poate fi examinat, Ducele, pentru siguranţa cetăţenilor de la 
Capăt, trebuie să considere că orice alt produs adus de voi poate fi infectat. 

- Mi-e teamă că prietenul tău are dreptate în legătură cu asta, îi spuse ducele 
Kivei. Ai auzit cum s-a încrucişat virusul cu fructul nostru banu. A ras de pe 
suprafaţa pământului loturi întregi. Nu putem risca un alt eveniment de acest 
gen. In fond, eşecul recoltei de banu este unul dintre motivele pentru care avem 
revolta asta. 

-Inteleg preocuparea dumneavoastră, domnule, şi de aceea Casa de Lagos 
este dispusă să vă ajute. 

Ducele o privi atent pe Kiva: 

- Ce vrei sa spui? 

- Înţeleg că aţi pus poprire pe conturile noastre până la hotărârea instanţei în 
legătură cu cazul privitor la virus. 

Kiva urmări licărul scurt din privirea ducelui care se îndreptă spre a lui 
Ghreni înainte să revină asupra ei: 

- Aşa am făcut. A fost un plan de acţiune prudent. 

- Permiteţi-mi să vă ofer în mod oficial acele sume ca împrumut din partea 
Casei de Lagos pentru a vă ajuta în lupta împotriva acestei revolte. Am fi fericiţi 


Sa va oferim conditii excelente. 

- E... foarte generos din partea ta, spuse ducele. 

-E vorba doar de afaceri, replica Kiva. Casei de Lagos nu-i face bine să 
pierdeţi puterea, domnule. Şi astfel veţi avea acces la fonduri care nu ar fi fost 
altminteri la dispoziţia dumneavoastră. De ce să stea banii aceia şi să nu fie 
folosiţi? Puneti-i la lucru. 

- Mi-e teamă că nu e atât de simplu, spuse Ghreni 

-De fapt chiar este atât de simplu, i-o întoarse Kiva. Putem stabili ca 
împrumutul să reprezinte daune şi că orice bani rămaşi plus dobânda să 
reprezinte penalitati dacă Casa de Lagos este găsită vinovată. 

- Aici nu e vorba despre fineturi legale, ci despre imagine, spuse Ghreni. 

- Imaginea ducelui care-şi apără, cu mână forte poporul, arată rău? Mai rău 
decât imaginea ducelui detronat pentru că este prea înduioşător de preocupat că 
imaginea lui arată rău? 

Ghreni se întoarse către duce: 

- Domnule, sună a mită. 

- O mită pentru ce? exclamă Kiva. 

- Păi, da, asta e întrebarea, nu-i aşa? spuse Ghreni. 

- Lady Kiva, şi în schimbul generozitatii Casei de Lagos, la ce vă aşteptaţi? 
întrebă ducele. 

- Vă spun din nou şi respectuos, domnule, nu este vorba despre generozitate. 
Dacă nu câştigaţi procesul, Casa de Lagos se va aştepta să-şi recupereze 
împrumutul. Aşa e în afaceri. 

- Dar mai vrei şi altceva, nu-i aşa? întrebă Ghreni. 

- Sigur că da. Vreau să pot să-mi vând încărcătura asta (Kiva se abtinu în 
ultimul moment) binecuvântată de fleacfruct, domnule. Şi atunci când mi-o voi 
vinde, banii pe care-i facem cu această vânzare şi acordare de licenţă nu se vor 
duce pe Da, Domnule, când plecăm. Vor rămâne aici, la dumneavoastră, ca parte 
din împrumut. 

- Împreună cu orice alte virusuri suplimentare pe care recolta ta le poate 
avea, spuse Ghreni. 

Kiva privi spre duce: 

- Domnule, la Staţia Imperială sunt inspectori. Ei testează aleatoriu marfa 
noastră oricum. Sunt cât se poate de dispusă să-i las să facă o inspecţie 
amănunţită a fleacfructului pentru a se asigura că încărcătura e curată şi nu 
pune niciun fel de probleme biomului de la Capăt. 

Ducele de Capăt dădu impresia că se gândeşte, cel puţin, la asta, dar apoi îl 
privi pe Ghreni care-şi scutura capul: 

- Lady Kiva, ai fost amabilă şi cu oferta, şi cu îngrijorările tale, dar nu cred că 
asemenea măsuri sunt necesare. Cred că revolta aceasta va fi reprimată în 
curând. Astfel ca oferta ta nu va mai fi de niciun folos. Cât despre fleacfruct, 
până când vom avea tot timpul pentru a examina raportul tău, trebuie să aleg 
calea prudentei. Mi-e teamă că nu pot ridica interdicţia pana la încheierea 
procesului. Ştiu că vei înţelege. 

- Poţi să pariezi pe ce vrea curul tău, spuse Kiva şi se ridică în picioare. 

- Poftim? spuse ducele, ridicându-se la rândul lui. Ghreni se ridică şi el în 
picioare. 


-Multumesc pentru timpul acordat, domnule. Puteti sa chemati un paj ca sa 
pot sa ies naibii din labirintul asta blestemat? 

-Permiteti-mi s-o conduc pe Lady Kiva, domnule, spuse Ghreni ducelui, 
mieros. 

-Da, sigur. Ducele incuviinta din cap in semn de bun-ramas spre amandoi si 
se indrepta spre bar. 

-Javra ce esti! îi spuse Kiva lui Ghreni, imediat dupa ce ieşiră din cabinetul 
ducelui. 

- Şi eu mă bucur să te văd, îi răspunse Ghreni. 

- Ar fi bine să speri să nu descopăr că tu sau Casa de Nohamapetan se află la 
originea rahatului ăsta de virus. Pentru că, dacă aflu asta, mă voi întoarce iar la 
Capăt să mă ospătez din inima ta ticăloasă. 

- Eşti oricând binevenită, cum să nu? 

- Deci eşti amestecat? 

- În treaba cu virusul? 

- Da. 

- Evident că nu, dar, chiar dacă aş fi, nu cred că eşti îndeajuns de naivă încât 
să crezi că ti-as spune. 

- Ai fi putut să mă scutesti de o călătorie. 

- Şi, în fond, de ce aş face asta? 

- Nu te-ai schimbat deloc, Ghreni. 

-Iar tie nu ar trebui să-ţi pară atât de rau, Kiva, spuse Ghreni şi arătă spre 
cabinetul ducelui: Aproape că l-ai păcălit cu oferta ta de împrumut. A fost o 
chestie inteligentă, apropo. Ca orice casă de breaslă, orice împrumut pe care-l 
faci unui nobil care luptă să apere sistemul imperial este garantat de către 
imperiul însuşi. 

- Până când mi-ai tras-o. 

- Credeam că te-ai obişnuit cu asta până acum. 

Kiva pufni, auzindu-l: 

- Să nu crezi ca nu am observat asta, Ghreni. „Am fost colegi de scoala“, pe 
naiba. 

- A fost o chestie mult mai strategică decât ce ai fi spus tu. „l-am tras-o până 
la lacrimi de fiecare dată când se ducea să-şi viziteze sora în dormitorul ei de la 
universitate“. 

- Nu m-aş fi exprimat chiar aşa, spuse Kiva. Mi s-a spus să nu înjur. Că veni 
vorba, ce mai face tâmpita de soră-ta, de fapt? 

- Nu prea bine. Era gata să devină prinţesa moştenitoare a imperiului, dar 
Rennered Wu a trebuit să-şi piardă capul într-un accident la curse. 

- O adevărată tragedie pentru ea. 

- Aşa zice şi ea. Sigur că i-a fost greu şi lui Rennered. Am auzit că acum 
moştenitoarea tronului este fiica bastardă a Împăraxului. Aşa că frate-meu o să-şi 
încerce probabil norocul cu ea. 

- Recunosc familia Nohamapetan dintotdeauna. Nişte romantici cu toţii! 

- Altădată nu te plângeai. 

Kiva se opri şi-l privi pe Ghreni: 

- Ei bine, altădată am fost o cretină nenorocită. Acum nu mai sunt. 

- Asta ar fi o premieră pentru o reprezentantă a Casei de Lagos, spuse Ghreni. 


- Cu ce mismas îl ametesti pe nenorocitul ăsta de duce? 

- În primul rând, îl cheamă Ferd, şi nu „nenorocitul ăsta“, pe urmă, mă simt 
jignit să crezi că-l ametesc cu vreo escrocherie. 

- Păi tocmai l-ai convins să dea cu piciorul la o mită de mai multe milioane. 

- Vezi, exact cum am spus: mită. Am avut dreptate. 

- Nimeni nu refuză atât de mult dacă nu li s-a oferit ceva mult mai interesant. 

- Nu pot discuta despre asta, Kiva. Şi, în mod cert, nu cu tine. 

- Hai, mă Ghreni! Nu are nicio legătură cu virusul. Suntem aici la nenorocitul 
de Capăt! Ca să ajung la Centru voi petrece nouă luni, şi încă trei ca să ajung la 
Ikoyi. Orice îmi spui acum, nu va mai fi nicio noutate atunci când voi ajunge. 

Ghreni privi în jur şi apoi începu să meargă din nou. Kiva îl prinse din urmă: 

- Spune-mi! Spune-mi ce plănuieşti cu planeta de la Capăt. 

- Prima ta greşeală, Kiva, este să presupui că orice fac aici are de-a face doar 
cu această planetă. 

- Nu înţeleg. 

- Ştiu că nu înţelegi. Nici nu mi-am propus aşa ceva. 

Ghreni se opri din mers din nou şi apoi arătă cu degetul: 

- Mergi prin sala asta. Apoi a doua la stânga şi prima la dreapta după aceea. 
Vei ajunge la sala de primire de unde ai venit. 

Kiva incuviinta: 

- N-ai fost niciodata omul care merge pana la capat, nu-i asa, Ghreni? 

- Ai fi surprinsă. 

Se aplecă şi o sărută scurt pe obraz: 

- Rămas-bun, scumpă Kiva. Nici în visele mele nu m-aş fi aşteptat să te văd din 
nou, nimeni important nu vine pe aici, pe la Capăt. Şi nici nu cred că te voi mai 
vedea vreodată. Dar îmi eşti dragă, în ciuda a toate. Aşa că mă bucur că am 
petrecut un moment împreună. 

- Da, zi-i cum vrei. 

Ghreni zambi: 

- O să-i spui tu cumva, în curând, spuse el si se indeparta. 

- Dă-mi vestea proastă, spuse Kiva când se întoarse la bordul Da, Domnule, 
spre Căpitanul Blinnika şi spre Gazson Magnut. 

- Trebuia să primim aproximativ şaizeci de milioane de mărci pentru 
drepturile de licenţă şi dividendele de aici de la Capăt, spuse Magnut. Dar vom 
pleca cu zero bani, cu toate conturile poprite şi probabil că nu vom mai vedea 
banii niciodată. Am estimat că fleacfructul va genera douăzeci de milioane de 
mărci pentru produsul de acum şi alte zece milioane de mărci pentru drepturile 
de licenţă iniţiale şi pentru vânzarea încărcăturii. Plecăm cu încă un zero profit şi 
pentru astea. Mai avem aproximativ zece milioane de mărci în diferite 
încărcături preluate de la alte escale pe care nu vom putea să le descărcăm şi să 
le vindem, aşa că zero profit şi pentru ele. Avem o încărcătură de aproximativ un 
milion de mărci care a fost trimisă la Capăt şi pentru care suntem doar 
transportatori şi aceea a fost acceptată şi am descărcat-o, dar a fost plasată în 
carantină preţ de câteva săptămâni, într-un depozit aflat în vidul cosmic. Când 
livrarea aceea va avea loc, vom fi plecaţi de mult şi banii vor fi păstraţi pentru 
următoarea navă a familiei Lagos care va veni după noi. Care va fi Cred Că 
Suntem Singuri Acum, şi care va ajunge după douăzeci de luni standard. 


-O pierdere de o suta de milioane de marci, prin urmare, spuse Kiva. 

-Am facut un profit de patruzeci de milioane de marci la ultimele trei escale, 
aşa că e vorba despre o pierdere neta de aproximativ şaizeci de milioane de 
mărci. Şi este ultima oprire a călătoriei noastre. Urmează întoarcerea la Centru 
şi transferul pe Ikoyi. 

Lagos incuviinta. Folosind Fluxul, puteai ajunge in mai multe moduri la Capăt, 
dar exista doar un singur mod de întoarcere: torentul de Flux de la Capăt la 
Centru. Mai devreme sau mai târziu, toate torentele curgeau spre Centru. Dar 
asta însemna că nu se putea recupera în niciun fel paguba pe drumul de la Capăt 
la Centru. 

- Aştept ideile voastre, spuse Kiva. Tomi? 

- Toată chestia era să introducem fleacfructul pe planeta Capăt, spuse 
căpitanul. Tot restul oamenilor din Interdependenta au parte de el din belşug. 
Putem să recoltăm ce avem- şi, în acest moment, suntem chiar nevoiţi s-o 
facem -, să aspirăm apa şi să vindem concentratul la Centru. Dar familia 
dumneavoastră are deja concesionari acolo. Se pot plânge comisiei de comerţ 
imperiale dacă venim să le vindem la preţ de dumping. 

- Căpitanul are dreptate, spuse Magnut. Şi, chiar dacă ne-am alinia preţul, am 
crea o saturație. Am câştiga câteva milioane de marci, cel mult, şi i-am enerva pe 
toţi concesionarii de care Casa de Lagos are nevoie pentru profituri pe termen 
lung. 

- Aşa că vrei să spui că suntem terminati. 

- Cam asta ar fi ideea, doamnă. 

Kiva îşi prinse capul cu mâinile câteva clipe, apoi îl privi pe Blinnika: 

- Când trebuie să plecăm de la Capăt? 

- Avem o perioadă de întreţinere de care trebuie să ne ocupăm, cât suntem 
aici, la Staţia Imperială. lar Gazson, aici de faţă, se ocupă să recruteze membri 
de echipaj în locul celor pe care i-am pierdut la Lankaran. Mai stăm vreo 
săptămână. 

- Putem să ne mai lungim puţin? 

- Nu prea, spuse Blinnika. Peste nouă zile docul nostru este deja rezervat. 
Staţia Imperială are nevoie de o zi întreagă pentru acceptarea încărcăturii şi 
reconfigurare. Avem la dispoziţie şapte zile şi apoi trebuie s-o luăm din loc. 

- Atunci rămâne aşa: şapte zile. 

- Şapte zile ca să ce? întrebă Magnut. 

- Ca să se-ntâmple un miracol şi să ne salvăm pielea, spuse Kiva. Nu cer prea 
mult, nu-i aşa? 


Vorbind din punct de vedere tehnic, in momentul mortii Imparaxului Attavio IV, 
Cardenia devenise noul Imparax. Practic însă lucrurile nu sunt niciodată atât de 
simple. 

- Trebuie să declari în mod oficial o perioadă de doliu, îi spuse Naffa Dolg, în 
încăperea care devenise brusc şi oficial cabinetul ei. 

Trecuseră doar câteva clipe de când murise tatăl ei. Corpul fusese scos din 
dormitorul lui- care acum devenise dormitorul ei- pe o targa care-i purtase pe 
toţi Impăracşii care fuseseră suficient de norocoşi să moară în patul lor. Cardenia 
văzuse mai demult targa, depozitată într-una dintre celelalte camere ale 
apartamentului, şi o considerase un amănunt sinistru. Apoi îşi dăduse seama că 
era foarte posibil ca şi propriile ei oase să fie purtate astfel într-o zi. Tradiţia 
avea dezavantajele ei. 

Cardenia izbucni în râs. 

- Car? spuse Naffa. 

- Am gânduri morbide, spuse Cardenia. 

- Pot să te las singură câteva minute. 

- Doar câteva. A 

- Tranziţia spre postul de Imparax este o perioadă agitată, spuse Naffa, cât 
mai blând posibil. 

- Cât de lungă trebuie să fie perioada de doliu? 

- Tradiţia ne cere cinci zile standard. 

Cardenia incuviinta: 

- Restul celor din Interdependenta au la dispoziţie cinci zile. Eu nu am decât 
cinci minute. 

- O să revin, spuse Naffa, ridicându-se. 

- Nu, făcu Cardenia, dând din cap. Ţine-mă ocupată, Naf. 

Naffa o tinu ocupată. 

Mai întâi: declaraţia oficială de doliu. Cardenia se duse mai departe pe hol 
până la biroul lui Gell Deng, secretarul personal al tatălui ei (şi acum, şi dacă ea 
nu hotăra altceva, al ei), care urma să transmită ordinul. Cardeniei îi era teamă 
că va trebui să dicteze ceva care să sune oficial, dar Deng avea declaraţia 
pregătită deja pentru ea- ceea ce nu ar fi trebuit s-o surprindă. Multi Împăracşi 
veniseră şi plecaseră în timpul Interdependentei. 

Cardenia citi declaraţia pana la capăt- cu textul ei consfințit de timp si 
consacrat de tradiţie -, găsi că limbajul era osificat şi prăfuit, dar nu era în stare 
să-l modifice acum. Aşa că incuviinta, luă un stilou să semneze şi apoi ezită. 

- Ce este, maiestate? spuse Deng şi o regiune din creierul Cardeniei observă 
că era prima oară când cineva i se adresa în acest mod oficial. 

-Nu ştiu cum să semnez asta, spuse Cardenia. Nu mi-am ales încă numele 
oficial. 

- Dacă preferaţi, puteţi semna pentru moment doar cu sigiliul imperial. 

- Da, mulţumesc. 

Deng scoase ceara şi sigiliul, topi ceara şi-i dădu Cardeniei sigiliul să-l aplice. 
Ea îl aplică, ridicând apoi ceara verde imperială şi dezvăluind blazonul Familiei 
Wu, cu coroana imperială deasupra lui. Coroana ei. 

Cardenia îi dădu înapoi sigiliul lui Deng şi observă că acesta plângea: 

- Acum e oficial, îi spuse el. Acum sunteţi Împărax, Maiestate. 


- Cat timp l-ai slujit pe tatăl meu? întrebă Cardenia. 

- Treizeci şi nouă de ani, spuse Deng şi păru gata să izbucnească în lacrimi. 
Cardenia se apropie de el şi-l imbratisa, iar după un moment se îndepărtă. 

- Imi pare rau, spuse ea. N-ar fi trebuit să fac asta. 

- Sunteţi Imparax, doamnă, spuse Deng. Puteţi face orice doriţi. 

-De acum înainte trebuie sa mă opreşti să-mi mai permit asemenea 
familiaritati nepotrivite, te rog, îi spuse Cardenia Naffei, după ce ieşiră din biroul 
secretarului. 

- Mi s-a părut înduioşător, spuse Naffa. Bietul bătrân. A avut o zi grea. 

- Şeful lui a murit. 

- Da, dar îşi închipuie şi că şi-a pierdut slujba. În mod normal, noua garnitură 
de amici ai Imparaxului sunt ocupați să se instaleze în poziţii de putere. Poziţia 
lui este, oficial, una de putere. 

- Nu am o garnitură de amici, spuse Cardenia. Vreau să spun, cu excepţia ta. 

- Nu te teme, o să apară doritori. 

- Ce am de făcut în continuare? 

- Te întâlneşti cu Comitetul Executiv peste o jumătate de oră. 

Cardenia se încruntă când o auzi: 

- Nu putem ajunge la Xi'an aşa de repede. 

Comitetul Executiv, ca aproape toate instituţiile statului, îşi desfăşura 
activitatea în imensa staţie spaţială de deasupra Centrului. 

Naffa îşi ridică sprâncenele, mirată: 

- Nu trebuie să mergi nicăieri, spuse ea. Tu eşti acum Împărax. Ei sunt cei 
care vin la tine. Dr. Drinin i-a informat acum câteva ore că tatăl tău se ducea. 
Comitetul a sperat să fie prezent pentru a te consola în momentul morţii lui. 
Acestea sunt, de fapt, cuvintele lor. 

Cardenia se gândi la cei nouă membri ai Comitetului Executiv cum s-ar fi 
aplecat deasupra patului de moarte al tatălui său, răpindu-le clipa finală, acea 
clipă a lor, împreună, cat-se-putea-de-intima-posibil-in-situatia-data, şi-şi suprimă 
o senzaţie sâcâitoare: 

- Va trebui să-mi aduc aminte să le mulţumesc. 

Sprancenele Naffei se arcuiră din nou, dar ea nu spuse nimic: 

- Sunt acum în sala oficială de bal. În cealaltă parte a clădirii. 

- Mulţumesc. 

- Desigur. Ce ai vrea să faci acum? 

- Cred că vreau să fac pipi. 

Naffa incuviinta şi o conduse pe Cardenia la apartamentul ei: 

- Mă întorc peste cincisprezece minute, îi spuse ea şefei sale. 

- Şi tu ce o să faci cu timpul tău liber? 

- La fel ca tine, dar pe un closet mai puţin luxos. 

Cardenia zâmbi auzind-o şi Naffa plecă. 

Ajunsă în apartamentul său, parte din creierul Cardeniei îşi nota tot ce făcea 
pentru prima oară. E prima oară că sunt în aceasta camera ca Imparax, îi spunea 
creierul. E prima oară ca sunt în baie ca Imparax. E prima oară că mi-am tras 
fermoarul la pantaloni ca Imparax. Prima oară cand mă aşez pe closet ca 


Atât de multe premiere. 


- Mai spune-mi despre Împăraxul Grayland, îi zise Cardenia tabletei sale, in 
timp ce statea pe closet. 

- „Impărax Grayland a domnit de la 220 pana la 223 FI“, o informa tableta, cu 
o voce plăcută, deschizând o pagină de căutare. 

Interdependenta îşi începuse propriul calendar de la fondarea imperiului de 
către Profeta-lmpărax Rachela I, care era arogantă - înainte avuseseră un sistem 
calendaristic cât se poate de potrivit, în care fondarea Interdependentei avusese 
loc la sfârşitul secolului al 26-lea - dar, Cardenia bănuia că nu fusese cu nimic 
mai arogantă decât orice alt conducător de imperiu, atunci când i se iveşte 
ocazia. 

„Evenimentele principale din Domnia Sa sunt fondarea Lamphunului, 
dispariţia Dalasyslei şi asasinarea Împăraxului de către Gunnar Olafsen în 223.“ 

- De ce a fost asasinată? _ 

- „In timpul procesului sau, Gunnar Olafsen a susţinut că Imparaxul nu făcuse 
destul pentru salvarea cetăţenilor Dalasyslei.“ 

- Şi era adevărat? 

- „Sunt doar o funcţie de căutare. Nu am păreri despre chestiunile politice.“ 

Cardenia se uită cruciş de enervare. Ai dreptate, computer fără chip, se gândi 
ea. 

- Cum am pierdut Dalasysla? 

- „Accesul la curentul Fluxului spre ea a dispărut în 222, spuse tableta.“ 

Ah, sigur, se gândi Cardenia. Lecţiile de istorie a Interdependentei din scoala 
elementară îi reveniră acum în minte. Dalasysla era una dintre cele câteva 
colonii vechi care sfârşiseră prost înainte ca Imparacsii Wu şi dogmele religioase 
şi sociale despre Interdependenta să fi blocat aproape orice forma de opoziţie. 
Majoritatea acelor colonii totuşi fuseseră pierdute din cauza războiului, a 
foametei sau a bolilor. Dalasysla fusese pierdută fiindcă brusc nu se mai putea 
ajunge la ea sau pleca din ea cu ajutorul Fluxului. Dispăruse... pur şi simplu de 
pe hartă, cu totul. 

Cardenia deschise un articol din enciclopedie despre asasinat, cu o fotografie 
a lui Olafsen, un inginer naval de pe Dalasysla, care fusese încartiruit pe Toun 
Sandin, decarul imperial. Acesta îl asasinase pe Imparaxul Grayland şi, împreună 
cu el, pe mai mult de o sută de oameni din suita lui, sigilând segmentul inelar 
unde se aflau sălile de recepţie, în timp ce Toun Sandin se afla în Flux, pe drumul 
de întoarcere dintr-o vizită de stat la Jendouba, şi aruncând segmentul de inel 
din bula de spatiu-timp ce înconjura nava, direct în Flux, unde s-a oprit din a 
exista. 

- Ei bine, asta chiar are darul să mă înveselească, îşi spuse Cardenia. Nu era 
absolut sigură de motivul pentru care tatăl ei îi sugerase numele de Grayland, 
dacă nu cumva era sigur că va fi asasinată de un curtean nemulţumit. Asta o 
tulbură cumva. Citi printre rânduri restul articolului şi observă că Grayland 
ordonase, de fapt, evacuarea Dalasyslei, conform informaţiilor furnizate ei de 
către oamenii de ştiinţă, dar că parlamentul inclusiv miniştrii din Dalasysla şi 
breslele se opuseseră, ceea ce întârziase evacuarea până când se făcuse prea 
târziu. Olafsen a dat vina pe Imparax pentru întârziere, cand vinovatii ar fi 
trebuit, de fapt, să fie căutaţi în altă parte. 

Dar nu exista decât un singur Împărax, se gândi Cardenia. Şi se afla pe nava 


lui. 

- Hei, spuse Naffa din cealaltă încăpere: Ai terminat? 

- Aproape am terminat, spuse Cardenia. 

Îşi termină treaba, se spălă, ieşi din baie şi descoperi că Naffa ţinea în mână o 
uniformă foarte serioasă, de mărimea Cardeniei. 

- Ce-i asta? întrebă Cardenia. 

- Eşti pe punctul de a te întâlni cu cei mai puternici nouă oameni din Univers, 
fără tine, spuse Naffa. E cazul să fii ceva mai elegantă. 

Uniforma Cea Foarte Serioasă o irita, dar nici pe departe atât de mult cât 
Comitetul Executiv. 

Atunci când Cardenia intră în uriaşa sală de bal, cei nouă membri ai 
Comitetului se apropiară de ea şi făcură plecăciuni adânci: 

- Maiestate, spuse Gunda Korbijn, Arhiepiscop de Xian şi Şeful Simbolic al 
Comitetului Executiv din străfundurile plecăciunii. Aş dori să vă transmit adânca 
noastră tristeţe şi simpatie in aceasta zi, pentru trecerea în neființă a tatălui 
dumneavoastră, Împăraxul. Stă neîndoios acum alături de Profet în Lumea de 
Dincolo. _ 

Cardenia, care cunoştea deplina lipsă de religiozitate a Imparaxului, desi 
acesta fusese Capul Oficial al Bisericii Interdependentei, îşi retinu un zâmbet 
ironic: 

- Mulţumesc, Eminenta. 

- Vorbesc în numele întregului consiliu când afirm că vă jurăm credinţă 
nestrămutată dumneavoastră, Casei Imperiale Wu şi Interdependentei. 

- Sigur, şi noi vă mulţumim, spuse Cardenia, folosind pentru prima oară 
pluralul imperial „noi“ şi stilul de adresare imperial ceva mai oficial cu care 
fusese obişnuită în ultimul an. 

O să-mi ia ceva timp să mă obişnuiesc cu asta, îşi zise. O privi pe Naffa care 
nu-i trimise nicio arcuire de sprâncene drept aprobare. Probabil că i-o va trimite 
mai târziu. 

Membrii Comitetului rămăseseră aplecati în reverentele lor adânci, ceea ce o 
tulbură pe Cardenia, până când îşi dădu seama că o aşteptau pe ea să le dea 
dezlegarea: 

- Vă rog, spuse ea, ascunzându-şi destul de bine agitația şi făcându-le semn să 
se ridice. 

Se ridicară. Cardenia le făcu semn spre masa lungă care fusese pregătită în 
centrul sălii de bal: 

- Să ne aşezăm şi să ne continuăm treburile. N 

Comitetul se aseza, cu cel mai in vârstă dintre ei lângă scaunul Imparaxului 
din capul mesei si următorii din ce in ce mai departe, cu excepția Arhiepiscopului 
Korbijn, care se aşezase vizavi de Cardenia. Aceasta remarcă îmbrăcămintea 
fiecăruia: episcopii Bisericii in robe roşii fine, tivite cu purpuriu, reprezentanţii 
breslelor în costumul de ceremonii, negru cu auriu, parlamentarii în ţinută de 
afaceri albastru-inchis. Propria ei Uniforma Foarte Serioasa era de un verde- 
închis imperial, tivită cu smaralde. 

Arătăm ca o cutie de creioane colorate, se gândi Cardenia. 

-Zambiti, Maiestate, remarcă Arhiepiscopul Korbijn, în timp ce lua loc. 

-Ne aminteam de tatăl nostru care ne vorbea adesea despre întâlnirile cu 


acest Comitet. 

- Ne vorbea de bine, sper. 

Nu, nu prea: 

- Da, bineînţeles. 

- Maiestate, următoarele zile sunt critice. Trebuie să stabiliţi o perioadă de 
doliu... 

- Am făcut-o deja, Eminenta. Vom respecta cele cinci zile tradiţionale de doliu. 

- Foarte bine, spuse Korbijn, nelăsând să transpară nicio urmă de iritare că 
fusese întreruptă. In această perioadă dumneavoastră veţi fi, din păcate, foarte 
ocupată. Făcu un semn din cap spre Episcopul Vear de Hub, aşezat în dreapta 
Cardeniei, care scoase un dosar de piele şi, din acesta, un teanc gros de hârtii pe 
care i le oferi: Am pregătit un program pentru dumneavoastră, ca să vă ajute. 
Include atât o serie de instrucţiuni, cât şi întâlniri oficiale şi neoficiale cu 
breslele, Parlamentul şi Biserica. 

Cardenia luă hârtiile, dar nu se uită la ele şi i le dădu Naffei care stătea în 
picioare în spatele scaunului ei: 

- Vă mulţumim. 

- Am dori să vă asigurăm că în această perioadă de tranziţie totul se va 
petrece lin, cu cea mai mare grijă şi respect. Ştim că este o perioadă dificilă 
pentru dumneavoastră şi că multe dintre aceste lucruri sunt noi pentru 
dumneavoastră. Ne-am dori să putem să vă facilităm o tranziţie lină către acest 
nou rol, Maiestate. 

Vreti sa mă ajutaţi să parcurg tranziţia sau să mă conduceţi pe mine? 

- Vă mulţumim din nou, Arhiepiscopule. Ne mişcă preocuparea şi solicitudinea 
dumneavoastră. 

- Avem şi alte îngrijorări, spuse Lenn Edmunk, unul dintre reprezentanţii 
breslelor. Casa de Edmunk a avut monopolurile vacilor şi porcilor, şi a tuturor 
produselor derivate, de la lapte la pielea de porc. Tatăl dumneavoastră a lăsat o 
mulţime de treburi ale breslelor nerezolvate, inclusiv transferarea monopolurilor 
şi autorizarea rutelor comerciale. 

Cardenia observă că Arhiepiscopul Korbijn îşi strânsese buzele: se părea că 
Edmunk vorbea neîntrebat: 

- Ni s-a dat de înţeles că aceste chestiuni trebuie transmise la Parlament, apoi 
trebuie ca noi să ne dăm aprobarea sau să le refuzăm. 

- Tatăl dumneavoastră ne-a dat asigurări că aceste chestiuni vor fi rezolvate, 
Maiestate. 

- Intr-un fel care ar ocoli cumva privilegiile Parlamentului, Lord Edmunk? 

- Sigur că nu, doamnă, spuse Edmunk, după o clipă. 

- Suntem bucuroşi să auzim aceasta. Unul dintre lucrurile pe care nu am dori 
să le facem în acest moment timpuriu este să dăm parlamentarilor impresia că 
rolul lor este doar unul consultativ şi că sunt obligaţi să se conformeze chefurilor 
Împăraxului. 

Se întoarse spre Upeksha Ranatunga, parlamentarul cel mai important din 
Comitet, aşezat la stânga ei, care dădu din cap, multumindu-i. 

- Tatăl nostru credea în echilibrul de putere care a permis Interdependentei 
să prospere: Parlamentul cu legile şi justiţia, breslele cu comerţul şi 
prosperitatea, Biserica cu spiritualitatea şi comunitatea. Şi, deasupra lor, 


Imparaxul, mama tuturor, intruchiparea ordinii. 

- Acestea fiind spuse, doamnă... 

- Nu uitaţi că şi Casa de Wu are o breaslă, spuse Cardenia, întrerupându-l pe 
Edmunk, care fusese deja în mod clar deranjat. Aşa că nu vom neglija interesele 
breslelor. Suntem şi mama Bisericii, şi un simplu membru al parlamentului. Ne 
interesează toată lumea, ne interesează să fim drepţi cu toţi. Vom discuta 
problemele breslelor la vremea potrivită, Lord Edmunk. Dar noi nu suntem tatăl 
nostru. Asigurările lui faţă de voi nu vor rămâne neascultate, dar nici nu le 
resimt ca pe nişte obligaţii. Eu sunt Imparaxul acum, nu tatăl meu. 

Sâc! îşi zise Cardenia şi-l privi fix pe Edmunk. Meditează puţin la asta! 

Edmunk îşi plecă uşor capul, înclinându-se: 

- Doamnă, spuse el. 

- În ceea ce priveşte parlamentul, doamnă, mai este o altă problemă gravă, 
spuse Ranatunga. Ne-a parvenit informaţia că există o revoltă la Capăt care a 
trecut la o fază nouă şi mai periculoasă. Ducele de Capăt ne-a trimis asigurări că 
totul este sub control, dar evaluarea Comandantului Marinei Imperiale trimis 
acolo este mult mai putin optimistă. El se aşteaptă ca Ducele să fie detronat în 
doi ani standard. Sigur, informarea aceasta a fost transmisă acum nouă luni. Cine 
ştie care e acum situaţia acolo. 

- Şi puscasii noştri marini nu au intervenit? 

- Politica tatălui dumneavoastră şi a mai multor Împăracşi dinaintea sa a fost 
să lase Capătul să se ocupe de Capăt. Puşcaşii marini sunt mai mult acolo pentru 
a-i împiedica să plece de pe planetă fără permisiune. Comandantul ne spune că 
singura misiune pe care au primit-o de la Impărax - de la Imparaxul dinainte - a 
fost să supravegheze siguranţa Contelui de Claremont. 

- Cine este acesta? 

- Imi aduc aminte de el, doamnă, spuse Korbijn. Un nobil minor din Sofala pe 
care tatăl dumneavoastră l-a înălţat în rang. Un prieten al tatălui dumneavoastră 
din universitate. Un fizician care a studiat Fluxul. 

- De ce l-a exilat tatăl nostru? 

- Tatăl dumneavoastră i-a oferit titlul înainte de căsătoria Domniei-Sale cu 
Lady Glenna. 

Fi bine, asta da insinuare subtilă! gândi Cardenia. Arhiepiscopul implica 
faptul că tatăl ei şi acest conte fuseseră un cuplu înainte de căsătoria lui Batrin, 
care fusese una dintre acele căsătorii dinastice, de vreme ce Casa de Costu era 
la cârma uneia dintre cele mai puternice bresle. 

Ideea o surprinse uşor pe Cardenia, deoarece în tot timpul în care îl 
cunoscuse pe tatăl ei, acesta nu păruse a fi altceva decât un heterosexual banal. 
Dar exista un timp şi un loc pentru toate şi se numea „universitate“ şi, oricum, 
acest conte nu ar fi fost primul amant incomod pe care un Imparax îl scotea din 
peisaj cu o inaltare în rang şi un exil undeva departe. Asta explica şi misiunea 
puşcaşilor marini. 

Cardenia incuviinta: 

- Deocamdată vom continua acţiunea tatălui meu, dar vom dori o informare 
completă. 

- Este una dintre informările din lista programului propus, spuse Korbijn. Şi, 
de vreme ce am atins, fie şi tangential, subiectul căsătoriei... 


-O sa-l aduci in discutie pe Amit Nohamapetan, nu-i asa? spuse Cardenia, 
trecand oarecum la un ton mai putin oficial decat cel pe care il reusise pana 
acum. 

-Familia Nohamapetan este destul de insistenta, spuse Korbijn, aproape 
scuzandu-se. 

-Noi nu suntem fratele nostru. Nu ne-am angajat ca ne vom casatori cu 
cineva din Familia Nohamapetan. 

- Cu tot respectul, doamnă. Casa de Nohamapetan considera că angajamentul 
nu a fost între fratele dumneavoastră şi Lady Nadashe, ci între Casa de Wu şi 
Casa de Nohamapetan. Şi există precedente care sugerează că argumentul lor 
are validitate. In 512, Prinţesa Mostenitoare Davina era logodită cu un membru 
al Casei de Edmunk şi a murit înaintea nunţii. Fratele ei, care avea să devină 
ulterior Chonglin Întâiul, s-a căsătorit cu o verişoară a logodnicei iniţiale, pe 
temeiul rationamentului că aranjamentul fusese deja iniţiat. 

Cardenia se întoarse spre Naffa: 

- Cum a murit Prinţesa Mostenitoare Davina? 

- S-a sinucis, maiestate, spuse Naffa. 

Cardenia ştiuse că-i va răspunde imediat sau va cerceta instantaneu. 

- S-a aruncat afară dintr-o ecluză pneumatică la Xi'an, continuă Naffa. Biletul 
ei de adio sugerează că nu credea că promisiunea ei în căsătorie era spre binele 
ei. 

Cardenia se întoarse spre Lenn Edmunk: 

- Sperăm că nu credeţi că acest lucru vă pune într-o lumină proastă, Lord 
Edmunk. 

- Mulţumesc, doamnă. 

- Doamnă, pot sa vă sugerez ca măcar sa reflectati la cererea lui Amit 
Nohamapetan, insistă Korbijn. Dincolo de orice acord teoretic între casele 
dumneavoastră, Casa de Nohamapetan este foarte puternică în rândul breslelor. 

Korbijn îl privi pe Edmunk, care, deoarece o privea pe Împărax, n-o observă. 

- Multe probleme potenţiale şi alte chestiuni referitoare la bresle ar putea fi 
rezolvate cu celeritate dacă s-ar realiza această alianţă, încheie Korbijn. 

Cardenia zâmbi înnegurată auzindu-i vorbele: 

- Şi nu există alte case care să obiecteze în legătură cu această înrudire? 

- Nu, doamnă, spuse Edmunk. 

- Ei bine, spuse Cardenia, impresionată, iată un spectacol rar al unanimitatii 
între bresle. Aproape fără precedent în această perioadă de o mie de ani. 

- Cred că toată lumea înţelege că este în interesul Interdependentei să rezolve 
chestiunile ce ţin de succesiune cât mai repede posibil, spuse Korbijn. 

Asta o scoase din sărite pe Cardenia: 

- Ne face mare plăcere, Arhiepiscopule, că acest Comitet pare a considera, în 
unanimitate, uterul nostru drept cea mai importantă parte din noi. 

Korbijn avu măcar bunul-simt să roşească auzind-o pe Cardenia: 

- Îmi cer scuze, maiestate. Nimic nu ar putea fi mai departe de adevăr. Dar în 
mod cert Imparaxul trebuie să înţeleagă ca, dacă vi se întâmplă ceva, vor apărea 
pretenţii la tron în cadrul Casei de Wu, de la mulţii dumneavoastră veri. Multi 
dintre ei n-au fost prea mulţumiţi atunci cand ati fost plasată - pe bună dreptate - 
în ordinea de succesiune la tron imediat după fratele dumneavoastră. O 


succesiune la tron clara impiedica orice indoieli. 

- Împiedică un război civil, spuse Ranatunga. 

- Suntem de acord că pare puţin probabil să murim înainte de încoronare? 
întrebă Cardenia întregul Comitet. 

- Pare rezonabil doamnă, spuse Korbijn, zâmbind. 

- Atunci, cu voia dumneavoastră, sugerez să amânăm această discuţie până 
după aceea. Dacă sunteţi de acord, i se adresă Cardenia lui Korbijn, puteţi oferi 
Casei de Nohamapetan cele mai bune locuri la încoronare şi vom vorbi cu Amit 
Nohamapetan după aceea. 

- Da, doamnă. 

- Subliniez: vom vorbi. Sper că ne-am înţeles asupra acestei chestiuni şi nu i-o 
veţi prezenta în mod diferit Lordului Nohamapetan. 

- Da, doamnă. 

- Bine. Mai e altceva? 

- Un amănunt, spuse Korbijn. 

Cardenia aşteptă. 

- Avem nevoie să ştim care va fi numele dumneavoastră imperial. 

- Numele nostru este Grayland, spuse Cardenia, după o pauză. Grayland a II- 
a. 

- Urăsc acest plural de maiestate, îi mărturisi Cardenia Naffei. 

După întâlnirea cu Comitetul Executiv, cele două urcaseră la Xi’an, în inima 
Interdependentei, unde Cardenia, acum Grayland a Il-a, avea să înceapă 
transferul oficial de autoritate de la defunctul ei tata spre ea însăşi. La sosire 
Grayland a Il-a fusese imediat înconjurată de consilieri, curteni, admiratori si 
asistenţi, fiecare cu interesul şi planul său. Pe Cardenia o obosiseră din această 
primă oră şi se gândea că mai avea în faţă o viaţă întreagă cu ei. 

- Ce te deranjează la el? o întrebă Naffa. 

- E aşa de pretentios. 

- Eşti Împăraxul, îi atrase atenţia Naffa. Eşti, practic, singura persoană din 
univers care-l poate folosi fără a părea pretențioasă. 

- Ştii ce vreau să spun. 

- Ştiu. Cred însă, pur şi simplu, că greşeşti. 

- Atunci, crezi că ar trebui să-l folosesc tot timpul? 

- Nu am spus asta, zise Naffa. Dar trebuie să recunoşti că este o mişcare de 
forţă radicală. „A, deci ai o părere? Ei bine, naiba să te ia, votul meu contează 
cât două“. 

Cardenia zâmbi, auzind-o. 

Erau, în sfârşit, singure în apartamentele private cavernoase de la Palatul 
Imperial din Xi'an. Toți asistenții şi curtenii, şi consilierii fuseseră dati afară pe 
uşă de Naffa. Mai era un singur lucru pe care-l putea rezolva Cardenia pe ziua de 
azi, şi se afla în spatele unei uşi, aici, în apartamentele private. O uşă care putea 
fi deschisă doar de Împărax şi unde nu putea intra decât ea. 

Sau aşa îi explicase Cardenia Naffei, care se incrunta: 

- Doar Împăraxul. 

- Da. 

- Şi ce se întâmplă dacă intră altcineva? Ce e înăuntru, câini? Lasere care să 
te transforme în cenuşă? 


-Nu cred. _ 

- Dar servitorii tăi pot să intre acolo? Sau tehnicienii? Te ocupi tu, ca Imparax, 
să faci curat acolo? Ai acolo un aspirator mic? Trebuie să ştergi praful? 

- Nu cred că iei chestia asta prea în serios, spuse Cardenia. 

- O iau în serios, promise Naffa. Doar că sunt sceptică faţă de modul în care 
îmi e prezentată. 

Priviră amândouă uşa. 

- Ei bine? spuse Naffa. Poate că ar fi mai bine s-o faci şi basta! 

- Unde te găsesc pe urmă? 

- Pot sta aici, dacă vrei, şi să te aştept să termini. 

Cardenia scutură din cap: 

- Nu ştiu cât va dura. 

- Atunci o să fiu în apartamentul meu, cel din partea cealaltă a palatului. Ştii, 
acolo unde m-a exilat majordomul palatului. 

- O să rezolvăm chestia asta. 

- Nu, nu face asta, spuse Naffa. Ai nevoie de timp departe de toţi, inclusiv de 
mine. 

Se ridică în picioare, apoi adăugă: 

- Suntem tot în aceeaşi clădire. Sunt doar la şaisprezece aripi depărtare, asta- 
i tot. 

- Nu cred că palatul are şaisprezece aripi. 

- Are douăzeci şi patru de secţiuni principale. 

- Poate tu ştii mai bine. 

- Să ştii că da, spuse Naffa. Şi în curând vei şti şi tu. 

Se înclină, după care spuse. 

- Noapte bună, maiestate! 

Plecă zâmbind, iar Cardenia o urmări cum se îndepărtează, apoi îşi îndreptă 
atenţia spre uşă. 

Uşa era ornată, la fel ca toate lucrurile din palat, şi Cardenia îşi dădu seama 
că „ornat“ era un stil de design cu care avea să se întâlnească mereu de-acum 
încolo. Nu putea, pur şi simplu, să dea foc la tot şi să înceapă cu linii şi spaţii 
curate, oricât de tentant ar fi fost. Era Împărax, dar şi Împăracşii aveau limitele 
lor. 

Uşa nu avea nicio clanta sau panou de acces, sau orice altceva care să 
sugereze modul de deschidere. Cardenia, cu timiditate, îşi puse mâna pe ea, 
încercând să vadă dacă avea vreun buton secret. 

Uşa se deschise. 

Are amprenta mea digitală? se întrebă Cardenia şi apoi intră. Uşa se închise 
în urma ei. 

Încăperea era mare: era tot atât de mare cât dormitorul din apartamentul 
imperial, ceea ce însemna că această unică încăpere era mai mare decât întregul 
apartament în care crescuse Cardenia. Camera era goală, cu excepţia unei 
singure bănci care ieşea din perete în stânga ei. Cardenia se duse şi se aşeză pe 
ea. 

- Sunt aici, spuse ea, nimănui anume. 

In centrul încăperii apăru o figură luminoasă care se indrepta spre ea. 
Cardenia privi în sus la ea în timp ce se apropia: microproiectoarele din tavan 


creau imaginea care se misca spre ea acum. Cardenia isi puse superficial 
problema ingineriei din spatele acestei realizări, însă doar pentru o secundă, 
fiindcă acum imaginea ajunsese drept în faţa ei. 

- Împărax Grayland al II-lea, spuse si se înclină. 

- Ştii cine sunt, spuse Cardenia, renunțând la pluralul de maiestate. 

- Da, spuse imaginea, căreia nu ai fi putut să-i identifici sexul sau vârsta. Sunt 
Jiyi. Te afli în Camera de Memorie. Te rog să-mi spui cum pot să te ajut. 

Cardenia ştia de ce se află acolo, dar ezită: 

- Mai intră şi altcineva în afară de Împărax aici? 

- Nu, spuse Jiyi. 

- Dar dacă invit pe cineva? 

- Lumina focalizată şi undele sonore ar fi de nesuportat pentru oricine 
altcineva ar intra pe uşă, în afară de Împăraxul domnitor. 

- Nu pot anula această stare? 

- Nu. _ 

- Eu sunt Imparaxul. 

Şi stau de vorbă cu o maşină, gândi Cardenia, dar nu spuse nimic. 

- Dispoziţia categorică a fost data de Profet, spuse Jiyi, şi porunca sa este 
inviolabilă. 

Cardenia fu uluită: E 

- Această cameră datează din perioada primului Imparax, spuse ea. 

- Da. 

- Xi'an nici nu exista atunci. 

- Încăperea a fost mutată din Hubfall, cu alte elemente ale palatului, când a 
fost fondat Xi'an. Restul palatului s-a construit în jurul ei. 

Imaginea staţiei spaţiale de pe Xi'an care fusese construită în jurul palatului 
imperial îi răsări în minte Cardeniei, atât de absurdă încât i se păru comică: 

- Prin urmare ai 1000 de ani, îi spuse ea lui Jiyi. 

- Informaţiile pe care le stochez datează de la fondarea Interdependentei, 
spuse Jiyi. Masinaria fizică pe care sunt stocate se actualizează în mod regulat, 
ca şi elementele funcţionale din această încăpere şi manifestatia pe care o vedeţi 
în faţa dumneavoastră. _ 

- Credeam că ai spus că nimeni nu poate intra în încăpere decât Imparaxul. 

- Mentenanta este automată, doamnă, spuse Jiyi, iar Cardenia se gândi că a 
auzit o urmă imperceptibilă de umor în vocea sa. 

Ceea ce o făcu să se simtă un pic proastă, apoi îi stârni curiozitatea. 

- Eşti viu, Jiyi? întrebă ea. 

- Nu, spuse Jiyi. Nimic din încăpere nu este viu, cu excepţia dumneavoastră, 
doamnă. 

- Desigur, spuse Cardenia, doar o idee dezamăgită. 

- Presupun că această conversaţie se apropie de sfârşit, spuse Jiyi. Pot să vă 
ajut în alt mod? 

- Da, spuse Cardenia. Aş dori să vorbesc cu tatăl meu. 

Jiyi încuviinţă şi dispăru. În timp ce dispărea, o altă formă se întrupa în 
centrul camerei. 

Era tatăl Cardeniei, Batrin, defunctul Împărax Attavio al VI-lea. Apăru, privi 
spre fiica lui, zâmbi şi păşi spre ea. 


Camera Memoriei fusese înfiinţată de către Profeta-Împărax Rachela I 
aproape imediat după fondarea Interdependentei şi ascendenta ei drept prim 
Imparax. Fiecare Imparax era dotat cu o reţea personală de senzori ce-i 
străbăteau corpul, care puteau capta nu numai fiecare imagine văzută, dar şi 
fiecare sunet auzit sau vorbit de către Imparax, orice altă senzaţie, acţiune, 
emoție, gând şi dorinţă obţinute sau produse de aceştia. 

În Camera Memoriei se aflau gândurile şi amintirile tuturor Imparacsilor 
Interdependentei, încă de la primul Împărax, Profeta-Imparax Rachela I însăşi. 
Daca, bunaoara, Cardenia isi dorea, ii putea intreba pe oricare dintre 
predecesorii ei orice, despre ei, despre domnia lor, despre timpul lor. Iar acestia 
îi puteau răspunde din memorie, din gânduri şi înregistrări, si din modelarea 
computerizată a fiinţelor care fuseseră ei, înşirând decenii de-a rândul fiecare 
lucruşor despre vieţile lor interioare înregistrate pentru această încăpere. 

Exista doar o singură destinaţie pentru aceste informaţii: Camera Memoriei. 
Exista un singur spectator pentru toate acestea: Împăraxul actual. 

Cardenia îşi atinse în mod inconştient spatele gâtului, în locul unde fusese 
implantată sămânţa reţelei pentru a creşte înlăuntrul ei. Într-o bună zi, tot ce fac 
eu ca Imparax va fi aici, se gândi ea. Pentru propriul meu copil şi pentru copiii 
lor. Fiecare Imparax va şti cine am fost, mai bine decât o va şti istoria însăşi. 

Privi spre silueta tatălui ei, aflată acum drept în faţa ei, şi se cutremură. 

Apariţia o observă: 

- Te bucuri să mă vezi? o întrebă. 

- Te-am văzut abia acum câteva ore, spuse Cardenia, ridicându-se de pe bancă 
şi privind peste silueta tatălui ei. 

Era perfect. Aproape că putea să-l atingă. Cardenia nu-l atinse: 

- Atunci erai mort. 

- Tot mort sunt şi acum, spuse Attavio al VI-lea. Constienta care am fost s-a 
dus. Tot restul a fost stocat. 

- Deci acum nu eşti conştient? 

- Nu sunt, dar pot să-ţi răspund ca şi cum as fi. Poti să mă întrebi orice. Şi o 
să-ţi răspund. 

- Ce crezi despre mine? îl întrebă Cardenia, cu impulsivitate. 

- Am crezut mereu ca esti o tânără domnişoară drăguță, spuse Attavio al VI- 
lea. Deşteaptă. Atenta la ce-i spun. Nu cred că vei fi prea bună ca Imparax. 

- De ce nu? E 

- Fiindcă în momentul ăsta Interdependenta nu are nevoie de un Imparax 
drăguţ. Nu are nevoie niciodată, dar poate tolera unul în vremuri când nu se 
întâmplă nimic semnificativ. Vremea de acum nu e una dintre acelea. 

-Nu am fost neapărat drăguță azi cu Comitetul Executiv, spuse Cardenia, 
dându-şi seama cât de defensive sunau cuvintele care-i ieşeau pe gură. 

- Sunt sigur că după moartea mea, la prima ta întâlnire, Comitetul Executiv a 
jucat într-un spectacol perfect, mimând reținerea şi deferenta. Si au mai văzut si 
care e lungimea lanţului cu care te pot conduce în mod confortabil pentru tine, 
aşa încât să poată să obţină fiecare lucru mic pe care-l doresc de la tine. Or să 
zgaltaie mai tare lanţul ăla în curând. 

- Nu sunt sigură că-mi place prea mult această variantă sinceră a ta, spuse 
Cardenia, după o clipă. 


- Daca vrei, putem ajusta modelul conversational pentru a-l apropia mai mult 
de cum am fost când eram viu. 

- Îmi spui că m-ai minţit când erai viu. 

- Nu mai mult decât pe alţii. 

- Da, asta mă consolează mult. 

- Când eram viu, eram uman, aveam un ego, cum are toată lumea. Aveam 
propriile dorinţe şi intenţii. Aici sunt doar memorie, exist doar cu scopul de a te 
ajuta pe tine, Imparaxul actual. Nu am niciun orgoliu de apărat şi il voi flata pe al 
tău doar daca mi se comandă. Nu ti-as recomanda aşa ceva. Mă face mai putin 
folositor. 

- M-ai iubit? 

- Depinde de ce numesti tu iubire. 

- Sună ca un răspuns plin de orgoliu şi evaziv. 

- Mi-ai fost dragă. Ai fost şi o problemă până în momentul în care a fost nevoie 
de tine pentru succesiune. Când ai devenit prinţesă moştenitoare, m-am simţit 
uşurat ca nu mă urasti. Nu te-aş fi putut invinovati dacă m-ai fi urât. 

- Când ai murit, ai spus că ţi-ai fi dorit să ai mai mult timp ca să mă iubeşti. 

Attavio al VI-lea incuviinta: 

- Asta sună ca un lucru pe care l-aş spune eu. Îmi imaginez că am fost sincer 
în clipa aceea. 

- Nu-ţi aduci aminte. 

- Nu încă. Momentele mele finale încă nu au fost încărcate. 

Cardenia schimbă subiectul: 

- Am ales numele imperial de Grayland al II-lea, asa cum ai sugerat. 

- Da. Această informaţie, cel puţin, se află în baza noastră de date. Şi... mă 
bucur. 

- Am citit despre ea. 

- Da, am plănuit să ţi-o cer. 

- Mi-ai cerut-o înainte de moarte. De ce mi-ai cerut să-i iau numele? 

- Fiindcă am sperat că te va inspira să iei în serios ceea ce va urma şi ceea ce 
se va aştepta de la tine, spuse Attavio al VI-lea. Ştii despre Contele de Claremont 
de la Capăt? 

- Da, ştiu, spuse Cardenia. Un fost amant de-al tău. 

Attavio al VI-lea zâmbi: 

- Nu, nici pomeneala. Un prieten. Un foarte bun prieten şi un om de ştiinţă. 
Unul care mi-a adus informaţii pe care nimeni altcineva nu mi le-a adus şi pe 
care nimeni altcineva nu ar fi vrut să le vadă. Unul care a trebuit să lucreze şi să 
cerceteze departe de stupizenia curţii, a guvernului şi chiar a comunităţii 
oamenilor de ştiinţă din Interdependenta. E vorba despre un om care a cules 
date de mai bine de treizeci de ani. Ştie mai multe despre ce urmează să vină 
decât oricine altcineva. E un lucru pentru care trebuie să fii pregătită. Un lucru 
pentru care nu eşti pregătită deloc în acest moment. Şi un lucru pe care mi-e 
teamă că nu vei fi îndeajuns de puternică pentru a-l duce bine până la capăt. 

Cardenia se uită fix la apariţia lui Attavio al VI-lea, care stătea în picioare 
acolo cu un mic zâmbet, agreabil, distrat pe faţă. 

- Ei bine? spuse Cardenia, în cele din urmă. Despre ce este vorba? 


-Cine dintre voi stie ce este Interdependenta? intreba Marce Claremont, din 
fundul planetariului. 

De pe scaunele planetariului, mainile mai multor copii de opt ani tasnira in 
sus. Marce scana mâinile, căutându-l pe cel care părea cel mai doritor sa 
răspundă urgent la întrebare. Alese o mână din al doilea arc de scaune: 

- Da? Tu. 

- Trebuie să merg la baie, spuse copilul. În spatele acestuia, Marce văzu cum 
una dintre insotitoarele adulte îşi dădu ochii peste cap, se ridică şi-l înşfăcă de 
mână pe copil, îndreptându-se cu el spre băi. Apoi alese un alt copil. 

- Este națiunea sistemelor in care trăim, spuse fata. 

- Aşa este, spuse Marce şi apăsă pe un buton pe tableta sa pentru a atenua 
luminile şi pentru a-şi începe prezentarea. Este națiunea de sisteme in care 
trăim. Dar ce înseamnă acest lucru, de fapt? 

Înainte să poată continua, planetariul se cutremură uşor, iar ceva care suna 
ca două interceptoare începu să bâzâie în tot centrul de ştiinţă al universităţii din 
care făcea parte planetariul. Copiii tresăriră la auzul zgomotului, iar însoțitorii 
lor încercară să-i liniştească, spunându-le că totul va fi în ordine. 

Marce se îndoia că totul va fi cu adevărat în ordine. 

Universitatea din Opole, care adăpostea centrul de ştiinţă, era departe de 
capitală şi de nucleul luptelor. Dar în ultima săptămână lucrurile luaseră o 
întorsătură decisivă împotriva ducelui şi a forţelor sale loialiste, iar acum chiar şi 
în provinciile îndepărtate răsăriseră germeni ai revoltei şi ai violenţei care venea 
la pachet cu revoluţia. 

Fusese surprins să vadă azi cum apare acest autobuz plin de copii la centrul 
de ştiinţă; presupusese că toate şcolile îşi închiseseră porţile, aşa cum făcuse şi 
universitatea. Apoi văzuse privirile din ochii adulţilor care-i aduseseră pe copii. 
Pareau indarjiti în hotărârea lor de a le oferi copiilor o experienţă cat mai 
obişnuită posibil, atâta timp cât se mai putea. 

Marce era, de fapt, singurul angajat al universităţii, în afară de personalul de 
curăţenie, care venise la lucru în acea dimineaţă, şi asta numai ca să strângă 
nişte materiale care nu erau încă pe reţea, şi nu-l lăsase inima să-i refuze. Îi 
dusese cu el la planetariu şi-şi scotocise creierul pentru a-şi aminti prezentarea 
despre Interdependenta pe care o ofereau de obicei ghizii. 

-E-n ordine, le spuse el copiilor. Avioanele acelea doar treceau pe-aici. 
Suntem pur şi simplu aproape de culoarul lor de zbor, nu-i nimic. Universitatea e 
în siguranţă. 

Probabil că nici asta nu era adevărat, deoarece Universitatea din Opole nu 
ducea lipsă de simpatizanți ai rebelilor, de la studenţii drogati în căutare de o 
mişcare căreia să i se alăture până la profesorii care se opuneau mereu din reflex 
şi pe care îi amuza să se şteargă cu ducele la fund în timp ce-şi păstrau 
titularizările pe posturi. Majoritatea acestora, studenţi şi profesori, erau probabil 
acum jos, la crâşmă. Marce, care era absolut apolitic, deşi nu era deloc clar la ce- 
i folosea asta, nu le găsea nicio vină. 

Dar, oricum ar fi stat lucrurile, nu avea niciun rost să-i panichezi pe nişte copii 
de opt ani în legătură cu posibilitatea ca universitatea să fie ocupată fie de 
rebeli, fie de trupele ducelui. În acest moment, treaba lui Marce era să-i menţină 
preocupaţi cu altceva. Ziua de azi putea fi ultima zi relativ normală pe care aveau 


s-o aibă pentru mult timp de-acum înainte. Şi atunci era mai bine sa se bucure de 
ea. 

Marce îşi atinse tableta din nou şi un camp înstelat tasni din proiector în 
spaţiul gol de deasupra boltei planetariului, însoţit de o muzică liniştitoare, cu 
clinchete delicate. Copiii aceştia de opt ani, care se speriaseră cu doar cinci 
secunde înainte, izbucnira acum în strigăte de „Ooo“ şi „Aah“, văzând 
priveliştea. La fel şi adulţii. 

- Ceea ce vedeţi acum sunt toate stelele care există în zona care cuprinde 
Interdependenta, spuse Marce. De la Centru si până la Capat, avem aici toate 
stelele locuite de noi. Doreşte cineva să ghicească pe care dintre ele ne aflăm 
noi? 

Copiii aratara cu degetele spre diferite puncte de lumina. De pe tableta sa, 
Marce alese una dintre stele. Imaginea proiectata se mari deplasandu-se spre o 
singura stea si cand se opri, arata un sistem solar cu cinci planete: doua terestre 
si trei gigantice gazoase. 

-Aici suntem noi, spuse el. A doua planeta de la soarele nostru. Aici este 
Capatul, denumit astfel pentru ca se afla cel mai departe de orice alt punct din 
Interdependenta. 

Marce reveni apoi la intregul camp stelar: 

-Asadar, toate aceste stele sunt in spatiul pe care Interdependenta il 
considera al sau, dar nu toate au sisteme in care oamenii sa poata trai. De fapt, 
dintre aceste mai mult de cinci mii de sisteme stelare, doar patruzeci si sapte 
sunt locuite de oameni. Facu sistemele stelare ale Interdependentei sa 
straluceasca mai tare, pentru ca acesti copii sa le poata vedea. Sistemele nu erau 
apropiate unele de altele in spatiu: ele pareau distribuite aleatoriu, ca niste 
diamante printre graunte de nisip. 

- De ce sunt atât de depărtate una de alta? întrebă unul dintre copii, cat se 
poate de oportun, deoarece anticipa următoarea parte din prezentarea standard. 

- Excelentă întrebare! spuse Marce. Acum te poţi gândi că toate sistemele 
omeneşti ar trebui să fie îngrămădite unele lângă altele, ca să se poată călători 
uşor, dar toate sistemele acestea nu sunt conectate prin spaţiu, ci prin Flux. 

Un buchet de linii se arcuiră dinspre sistemele locuite de oameni, legând 
fiecare sistem, unul de altul şi producând încă o serie de ah-uri entuziasmate ale 
copiilor. _ 

- Fluxul este ca o superscurtătură prin spaţiu, spuse Marce. In mod normal 
ne-ar lua ani de zile sau chiar secole să ne deplasăm de la un sistem stelar la 
altul. Chiar şi cele mai apropiate sisteme se află la câţiva ani-lumină unul de altul 
şi, folosind propulsiile obişnuite, până şi pentru distanţele acelea relativ mici 
poate dura douăzeci sau treizeci de ani până să ajungem la destinaţie. Nici 
măcar cele mai avansate astronave ale noastre, aşa-numiţii „decari“, nu pot 
efectua această călătorie. Cu Fluxul, în schimb, putem călători între aceste 
sisteme în doar câteva săptămâni sau cel mult luni. Dar iată care e şpilul: Putem 
călători doar spre sistemele prin apropierea cărora trece Fluxul. 

Mari iar imaginea - trecând spre un alt sistem, acesta având zece planete-, 
apoi mări imaginea şi mai mult: 

- Ştie cineva ce planetă este aceasta? 

Nu se auzi niciun răspuns, aşa că Marce adăugă: 


- Se numeste Centrul si este capitala Interdependentei. Vrea cineva sa 
ghiceasca de ce? _ 

- Fiindcă acolo locuieşte Imparaxul? 

- Ei, da, dar Împăraxul trăieşte acolo dintr-un anumit motiv, iar motivul este 
următorul, spuse Marce lovindu-şi tableta, iar planeta Centrului se înconjură cu 
ceea ce părea un vârtej de linii, învârtindu-se în spaţiu deasupra lumii. Centrul 
este singurul loc din Interdependenta unde converg toţi curenţii Fluxului - este 
singurul loc unde poţi ajunge direct de la şi la aproape orice sistem din 
Interdependenta. Asta o face cea mai importantă planetă pentru comerţ şi pentru 
călătorii. Dacă nu am putea călători prin Centru, la unele sisteme din 
Interdependenta s-ar ajunge doar în câţiva ani. De aceea planeta se numeşte 
Centru. Este centrul universului nostru, ca să zic aşa. 

- Nu putem face pur şi simplu o potecă prin Flux, între planete? 

Această întrebare venea de la unul dintre adulţi, un bărbat care se pare că 
fusese atât de absorbit de prezentare, încât uitase că timpul de întrebări le era 
dedicat doar copiilor. 

- Am vrea, dar nu este posibil, răspuse totuşi Marce. Fluxul nu este controlabil 
şi, de fapt, dacă e să fim sinceri cu noi înşine, este un lucru pe care nu-l 
înţelegem prea bine. Este ca un fel de caracteristică naturală a universului. Il 
putem accesa, dar nu putem face, de fapt, nimic cu el, în afară de a merge acolo 
unde ne duce. În realitate, aceasta este una dintre caracteristicile cu adevărat 
neobişnuite ale Interdependentei. 

Marce micşoră imaginea, şterse câmpul stelar şi afişă reţeaua celor patruzeci 
şi şapte de sisteme ale Interdependentei. Sistemele cuprindeau stele de tot felul: 
de la piticele roşii până la stele galbene asemănătoare Soarelui şi adăposteau de 
la una până la douăsprezece planete majore. Imaginile sistemelor nu erau la 
scară si înfăţişau planete care treceau în goană pe orbitele lor, unele atât de 
repede, încât era comic. Câţiva copii începură să râdă. 

- Oamenii trăiesc în toate aceste sisteme stelare, dar planetele din majoritatea 
acestor sisteme stelare nu sunt de tipul potrivit pentru viaţa umană. Marce mări 
imaginea Centrului din nou: Centrul, de exemplu, nu are atmosferă şi este 
blocată într-o rotaţie sincronă. Acest lucru înseamnă că o parte a planetei este 
mereu luminată de Soare, aşa că acolo este extrem de cald, în timp ce cealaltă 
parte este întunecată şi de aceea este îngheţată. Oamenii de la Centru trebuie să 
trăiască în subteran pentru a supravieţui. 

Micşoră din nou imaginea şi alese un alt sistem: Aici, în Sistemul Morobe, 
singurele planete sunt gigantele gazoase - planete uriaşe care nu au nici măcar o 
suprafaţă pe care să poţi ateriza. Nu am putea trăi acolo. Aceste planete au luni, 
dar majoritatea acestora nu sunt nici ele propice vieţii oamenilor. Aşa că aici 
trăim în habitate spaţiale, poziţionate în locuri denumite Punctele Lagrange 3, 
sau în alte locuri care pot fi făcute să fie stabile. Prin urmare, aşa trăiesc oamenii 
acum: fie în subteran pe planetele pietroase, fie în habitate spaţiale mari. Există 
un singur loc din Interdependenta unde oamenii trăiesc pe suprafaţa planetei. 

Marce mări imaginea în mod repetat, până la Capăt, care plutea pe ecran, o 
bilă verde-albastră, învăluită în alb: 

- Aici suntem noi. Aceasta este planeta de Capat. 

-Dar cum e cu Terra? intreba unul dintre copii, asa cum se intampla 


intotdeauna. 

- Buna intrebare! spuse Marce. Terra este locul de unde se trag oamenii si, la 
fel ca si pe planeta de Capat, puteai pasi pe suprafata planetei. Dar Terra nu face 
parte din Interdependenta. Am pierdut contactul cu Terra acum o mie de ani 
cand unicul curent de Flux catre ea a disparut. 

- Cum s-a întâmplat asta? 

Întrebarea venea iar de la bărbatul nerăbdător, căruia unul dintre ceilalţi 
adulţi îi făcu imediat semn să tacă. Marce zambi vazandu-i. 

- E complicat, îi spuse. Cel mai bun răspuns netehnic pe care pot să vi-l dau 
este că toate din univers sunt în permanentă mişcare, inclusiv sistemele stelare, 
şi că acea mişcare afectează uneori Fluxul. Practic, Terra s-a mişcat, noi ne-am 
mişcat şi curentul Fluxului a dispărut. 

- Se poate întâmpla din nou? 

- Bint! spuse cineva spre bărbatul care punea întrebări, admonestându-l. 

- Uite ce e, vreau pur şi simplu să ştiu, spuse Bint. 

- Nu-i nimic, făcu Marce, ridicând o mână. De fapt, s-a întâmplat deja din nou, 
cu mai mult de şapte sute de ani în urmă, când am pierdut contactul cu un 
sistem numit Dalasysla. Asta a fost înainte ca toate curentele locale ale Fluxului 
să fie cartografiate pe scară largă, aşa cum sunt acum. Curentul Fluxului spre 
Dalasysla se prabusea deja, se pare, când a fost colonizată pentru prima oară, şi 
a durat doar două sute de ani până să se închidă complet. Acum, întâmplarea 
face că restul curentelor Fluxului din Interdependenta au fost rezistente şi, în 
marea lor majoritate, au rămas neschimbate în perioada ultimelor sute de ani. 

Asta păru să-l mulţumească pe Bint, şi Marce se bucură că amicul nu 
observase că, de fapt, nu-i răspunsese la întrebare. 

Din depărtare, un trosnet slab sfâşie tăcerea temporară din planetariu. Unul 
dintre adulţii din public începu să tagă aer în piept, apoi se opri. 

- Şi mă gândesc că asta ar fi tot pe ziua de azi, spuse Marce. Mulţumesc 
tuturor pentru vizită şi sper că veţi veni şi altă dată. Vă aşteptăm cu drag. Într-o 
zi când nu împuşcă nimeni pe cineva de la doar câteva klicuri distanţă, continuă 
în gând. 

Stinse luminile şi le făcu cu mâna copiilor, în timp ce adulţii îi scoteau din 
încăpere. Unul dintre adulţi privi înapoi şi schiţă, din buze, cuvântul Mulţumesc. 
Marce zâmbi şi-i făcu cu mâna. 

- Tot mai faci pe ghidul în plin război? rosti o voce nouă din fundul 
planetariului. Este o chestie nobilă. Stupidă, dar nobilă. 

Marce privi în sus, văzu cine era şi zâmbi din nou: 

- Ei, în fond, tehnic vorbind, chiar facem parte din nobilime, nu, surioară? 

Vrenna Claremont, în uniforma ei completă de comisar de poliţie, îi zâmbi la 
rândul ei şi începu să se îndrepte spre fratele ei: 

- A fi nobil pe planeta de Capăt e ca şi cum ai fi cel mai bogat om dintr-o 
grămadă de gunoi. Nu înseamnă mare lucru. Mai ales acum, când ducelui i se va 
prezenta propriul cap pe tavă şi în vreme ce rebelii aleargă pe proprietatea lui, 
eliberând-o. Nu e deplasat să ne imaginăm că ceilalţi nobili se vor trezi şi ei cu 
proprietăţile eliberate în acelaşi mod. 

- Toată averea mea constă într-un teanc de cărţi aflate în căminul pentru 
absolvenţi, spuse Marce. Cred că vor fi dezamăgiţi. 


- Eşti profesor acum. Ar trebui să te muti din căminul pentru absolvenţi. 

- Sunt master rezident. Pot economisi chiria. 

- Un fiu de conte căruia îi e teamă de preţul chiriei, spuse Vrenna. 

- Da, nu suntem nişte nobili prea impresionanti, aşa e. 

Se auzi din nou un trosnet undeva în depărtare, şi nu păru chiar aşa de 
îndepărtat ca primul. 

- Uite că reuşesc destul de bine, acum, să nu intru în panică, spuse Marce. 

- Am observat asta, spuse Vrenna. Nu intentionam s-o spun, dar am observat. 

- Nu putem să avem cu toţii în vene sânge rece ca gheaţa. 

- Nu am sânge rece ca gheaţa. Ştiu doar cât de departe sunt exploziile alea şi 
nu o să mă îngrozesc deocamdată. 

- Cât de departe sunt? 

- Cam la cinci klicuri. La docuri, acolo unde sunt forţele ducelui care încearcă 
să îngroape un contingent al rebelilor sub greutatea containerelor de marfă 
spulberate. Probabil că nu le va merge. Majoritatea rebelilor au plecat de mult 
de acolo, ducându-se să ocupe resursele strategice. Noi doi ne ducem oricum în 
direcţia opusă. 

- Ne ducem? 

- Da. Tata m-a trimis să te iau de aici. 

- De ce? 

- O dată fiindcă e război şi, deşi nu mă aştept ca luptele să ajungă până aici, 
nu există nicio garanţie că universitatea inclusiv tu şi căminul tău de student 
absolvent nu cădeau pradă flăcărilor înainte de apusul soarelui. 

- Aşa e de rău? spuse Marce. 

Vrenna incuviinta: 

- Da, poate că nu-ţi amintesti, dar casa are o gardă pusă acolo de Puscasii 
Imperiali. Dacă un rebel se apropie la mai puţin de un klic de ea, va fi probabil 
vaporizat din spaţiu. Şi asta o face cel mai sigur loc de pe suprafaţa planetei, în 
acest moment. 

- Tata i-a spus ducelui chestia asta? 

- Ştii, cred ca a omis să-i spună. 

Marce rânji din nou, auzind-o. 

- Pe urmă, tata vrea să-ţi arate ceva. 

- Ce anume? 

- Informaţii. 

- Vren, ce bine ar fi să fii mai puţin ambiguă, nu crezi? 

- A spus că o să ştii despre ce e vorba şi că nu e ceva despre care să vorbim 
cu voce tare în public. 

- Oh! făcu Marce. 

- Chiar aşa. 

Se auzi un alt trosnet. 

- Se pare că sunt mai aproape, spuse Marce. 

- Nu sunt. Dar trebuie să plecăm, oricum. Dacă mai aşteptăm, cuiva i-ar putea 
veni ideea să tragă în hidroavion. 

Cineva trase în hidroavion oricum, de mai multe ori în timpul zborului. 

- Mergi mai iute, o îndemnă Marce pe sora lui. 

- Oricând vei vrea să conduci tu un hidroavion deasupra acoperişurilor 


oraşului, fără să te lovesti de vreun coş stingher, te rog sa mă anunti, îi replica 
ea. 

In loc s-o necajeasca mai departe pe sora lui, Marce privi afară din bula 
hidroavionului la străzile din Opole. Majoritatea străzilor rezidenţiale erau 
neatinse, erau doar o mână de oameni care duceau lucruri la maşinile lor, de 
parcă s-ar fi mutat. Străzile principale însă erau pline de maşini şi multe dintre 
ele erau blocate în trafic. 

Operaţiunea asta cerea efort; Marce bănuia că unii şoferi îşi dezactivaseră 
pilotul automat pentru a prelua controlul direct asupra maşinilor lor, fie sub 
imperiul panicii, fie pentru ca suspectau că guvernul urma cumva să le 
dezactiveze deplasarea. Rezultatul final, în orice caz, era că aceste maşini de 
curând independente stricau lucrurile pentru toţi ceilalţi. 

Din când în când, Marce vedea coloane de soldaţi mărşăluind pe străzi cu 
vehicule blindate printre ei, gata să apere sau să elibereze un punct strategic sau 
altul al oraşului. 

- N-o să se termine bine, îi spuse Marce surorii lui. 

- Păi când se termină bine aşa ceva? îl întrebă ea, deplasându-se spre Warta, 
fluviul lat care traversa Opole. 

Zbură cu hidroavionul spre mijlocul lui, destul de departe de ambele maluri 
pentru a descuraja alte rafale trase către ei. 

Marce bănuia că, practic, sora lui zbura cu hidroavionul în mod ilegal- se 
presupunea că hidroavioanele folosesc automatizarea şi se conformează unor 
reguli de trafic specifice rutelor aeriene din oraş pentru a evita problemele cu 
alte moduri de trafic aerian. Mijlocul Wartei nu făcea parte dintre aceste rute. 
Însă mai bănuia şi că, azi, poliţiştii aveau alte probleme pe cap. 

Imediat, hidroavionul părăsi Opole şi apărură dealuri cât vedeai cu ochii, iar 
Warta şerpuia blând printre ele, pe lângă suburbii şi apoi pe lângă sate rustice 
adăpostite de pantele lor. Un afluent mic al Wartei se ramifica printre alte 
dealuri; Vrenna îl urmări şi în câteva minute ajunse acasă. 

„Casa“ era, practic, Palatul Claremont, denumit după districtul provinciei 
unde tatăl său fusese numit conte cu aproape patruzeci de ani standard în urmă 
şi datorită căruia familia îi purta acum numele. Existase şi un alt conte înainte, 
pe care Marce nu-l întâlnise niciodată, deoarece nu se născuse încă. Respectivul 
fusese convins să renunţe la titlu şi i se oferise un post la curtea imperială. 
Povestea pe care i-o spuseseră lui Marce era că omul nu avusese nevoie de prea 
multe rugaminti. Mai bine să fii funcţionar la curte decât un nobil exilat pe o 
planetă îndepărtată. Plecase atât de repede, că-şi lăsase aproape toată mobila şi 
cel putin o pereche de animale de companie, nişte pisici care se înțelegeau 
perfect cu noii chiriaşi atâta vreme cât mâncarea venea la timp, după cum îi 
povestise tatăl său. 

- Hai, vino, îl îndemnă Vrenna, în timp ce ieşeau din hidroavion, pe platforma 
de aterizare de lângă garaj. Să nu-l lăsăm pe tata să ne aştepte. 

Tatăl lor, Jamies, Conte de Claremont, era în biroul său, urmărind revoluţia pe 
monitorul din perete. li văzu intrând şi arătă spre monitor: 

- Uitaţi-vă la toată porcăria asta! spuse el. 

- Bun venit la revoluţie, făcu Vrenna. 

Jamies pufni: 


- Nu e o revoluţie. „Rebelii“ sunt probabil finantati de breslele comerciale, 
care vor să scape de taxa pe import. Sau aşa ceva. Ducele n-o să le permită. Sau 
aşa ceva. Aşa că „rebelii“ îl vor da jos pe duce şi vor pune în locul lui un nobil 
ambițios, care va scădea tariful. Acesta va fi confirmat în funcţie de către 
Imparax, fiindcă nimănui de acolo nu-i pasă ce se întâmplă pe la Capat. Şi fiindcă 
ei cred că în alţi douăzeci de ani vom face din nou acelaşi lucru. 

- Şi n-o vom face? 

- De data asta, nu. 

Jamies se îndreptă spre birou, scoase o tabletă şi i-o întinse lui Marce: 

- Am făcut-o în sfârşit. lată dovada! Şi ultimele informaţii de care aveam 
nevoie pentru modelul de predictie. 

Marce luă tableta şi începu să răsfoiască prin lucrare: 

- Când s-a întâmplat asta? 

- Acum şase săptămâni. O navă pe nume Mai Spune-mi Şi Altceva a trecut 
printr-o anomalie a Fluxului şi pe urmă a înregistrat un găvan de Flux temporar, 
concordant cu modelul meu. A fost observat, înregistrat şi verificat şi urmărit. 
Totul se potriveşte perfect. Totul este exact la fel cu ce căutam noi. Asta confirmă 
tot ce am bănuit despre Flux. 

Marce se opri din răsfoit lucrarea, ce ar fi necesitat ore întregi de citit şi de 
digerat, şi-l privi pe tatăl său: 

- Eşti sigur de asta? 

- Crezi că ţi-aş spune, dacă nu as fi? îi răspunse Jamies. Mă ştii doar, nu-i aşa 
că am fost mereu extrem de atent în legătură cu ipoteza asta? Crezi că nu am 
aruncat cu tot felul de chestii în ea ca s-o infirm? Tu crezi că eu doresc să fie 
precisă? 

Marce scutură din cap: 

- Nu, tată. 

- Nu mă înţelege greşit, Marce. Am nevoie s-o citeşti. Am nevoie să-mi spui 
dacă am uitat ceva. Orice aş fi putut trece cu vederea. Fiindcă oricât ar fi de 
entuziasmat omul de ştiinţă din mine că a făcut saltul acesta în înţelegerea fizicii 
Fluxului... 

-...ca simplu om, iti doreşti să fi greşit, îi termină Marce gândul. 

- Da, spuse Jamies. Da, îmi doresc asta foarte mult. 

De când îşi aducea aminte Marce, tatăl său numise asta „Secretul Familiei“: 
era vorba despre examinarea de către tatăl său a datelor navigationale ale 
fiecărei nave care sosise la Capăt în ultimele patru decenii. Oficial, rolul Contelui 
Claremont în cadrul imperiului era cel de Auditor Imperial-Sef pentru planeta de 
Capăt. Examina datele pentru a se asigura că niciuna dintre nave nu devia 
niciodată de la ruta imperială aprobată - pentru a evita astfel tarifele comerciale 
şi alte taxe care li se cereau -, acestea fiind planificate cu ani sau chiar decenii 
înainte. Această muncă era desfăşurată de alţi doisprezece auditori imperiali, 
câte unul în fiecare sistem, care trebuiau să se asigure că banii rămân acolo 
unde trebuiau să rămână: în buzunarul Împăraxului, în primul rând, apoi al 
breslelor şi al tuturor celorlalţi aflaţi mai jos în ierarhie. 

In realitate, Jamies, Conte de Claremont, nu dădea doi bani pe niciuna dintre 
prostiile astea. Se achita de rolul de auditor imperial şef destul de bine, în primul 
rând delegându-l unor subordonați pe care-i prevenise că orice ciubuc prea 


evident sa fie ignorat va trebui sa fie penalizat. Dar nu din cauza asta venise el la 
Capat, şi nici prietenul sau, Imparaxul Attavio al VI-lea, nu-l trimisese aici din 
acest motiv. Fusese, intr-adevar, trimis sa examineze datele navigationale ale 
navelor pentru discrepante, dar nu din cele comerciale. Ceea ce cauta erau 
datele care să-i susţină o ipoteză pe care o formulase în timp ce era încă student 
la Universitatea din Hubfall: curenţii Fluxului care defineau Interdependenta nu 
beneficiau de „rezistenţă prin rezonanţă“ - acea teorie care spunea că densitatea 
neobişnuită şi interacţiunea curenților Fluxului dinăuntrul Interdependentei 
ajutau la crearea unei forme de undă stabile în interiorul Fluxului care avea să 
menţină acei curenţi deschişi şi neschimbati vreme de milenii. 

Jamies citise cifrele din spatele teoriei şi ghicise ceea ce alţii nu ghiciseră sau 
o făcuseră şi preferaseră să nu creadă: şi anume că „rezistenţa prin rezonanţă“ 
era o absurditate creată din date născocite şi că prăbuşirile curenților Fluxului 
spre Terra şi spre Dalasysla erau doar începutul, şi nu excepţii, cum susţinea 
teoria modernă a Fluxului. Îi spusese toate acestea prietenului său Batrin - 
proaspătul încoronat Imparax Attavio al VI-lea -, îi arătase datele şi-l prevenise 
că prăbuşirea putea să aibă loc în timpul acestui secol. 

Batrin văzuse posibilitatea valabilitatii datelor. Recunoscuse si el faptul ca ele 
reprezentau o ameninţare pentru comerţul şi stabilitatea Interdependentei şi ca 
vor fi probabil considerate o blasfemie de către Biserică. Aşa că făcu două lucruri 
pentru prietenul său Jamies. Mai întâi îl mitui ca să păstreze tăcerea, făcându-l 
conte. Apoi îl trimise la Capăt, cât mai departe posibil la marginea 
Interdependentei, îi dădu un post care-i furniza datele de care avea nevoie ca sa 
verifice sau să respingă ipoteza lui şi-i spuse să nu vorbească cu nimeni altcineva 
decât cu el despre munca lui. 

Ceea ce Jamies şi făcuse, în mare parte. La început îi spusese soţiei lui, Guice, 
şi apoi, după ce cei doi copii gemeni ai săi, Marce şi Vrenna, crescuseră destul 
de mari, le spusese şi lor. Presupusese că asta n-avea de ce să-l deranjeze pe 
Imparax. Guice luă secretul cu ea în timpuriul şi tragicul ei mormânt. Vrenna 
tinuse secretul fiindcă se pricepea să tina secrete. Marce îl păstrase deoarece, 
din momentul în care devenise destul de interesat de fizica Fluxului şi arătase 
aptitudini pentru ea, Jamies se bazase pe el să-i verifice munca. 

Acum, toţi anii de culegere metodică şi tăcută de date şi de interpretare a lor 
dăduseră rod. Jamies, Conte de Claremont verificase cea mai importantă 
descoperire din istoria umanităţii de la descoperirea Fluxului însuşi. Dacă 
aceasta le-ar fi fost făcută cunoscută celorlalţi oameni de ştiinţă, l-ar fi încununat 
cu toate premiile posibile. 

Asta dacă Interdependenta ar mai fi continuat sa existe, pentru ca să le 
permită s-o facă. 

- Atunci este adevărat, spuse Vrenna tatălui şi fratelui ei. Fluxul se 
prabuseste. 

- Fluxul este Fluxul, spuse Jamies. Nu face nimic. Accesul nostru la el, în 
schimb, se duce naibii in mod sigur. Stabilitatea neobişnuită a curenților Fluxului 
care au permis dezvoltarea Interdependentei s-a terminat. Unul câte unul, 
curenţii vor seca. Unul câte unul, sistemele Interdependentei se vor trezi ca sunt 
izolate. Pentru foarte mult timp. Poate pentru totdeauna. 

- Cât timp mai avem? întrebă Vrenna. 


-Zece ani, spuse Marce, privind catre tatal sau. La exterior. Daca modelele 
tatei sunt absolut exacte, mai putin de-atat. Probabil şapte sau opt ani înainte ca 
toţi curenţii locali ai Fluxului sa dispară. Majoritatea vor fi dispărut pana atunci. 

Jamies se întoarse spre fiul său: 

- Şi de aceea trebuie să pleci. 

- Stai, cum? spuse Marce. 

- Trebuie să pleci, repetă Jamies. 

- Unde? 

- La Centru, evident. Trebuie să duci datele astea Împăraxului. 

- Credeam că-i trimiti informări regulate Împăraxului, îi spuse Vrenna tatălui 
ei. 

- Bineînţeles că asta am făcut. Datele au fost cifrate şi trimise lunar cu 
ajutorul navelor care pleacă. 

- Păi trimite-le şi pe astea la fel, spuse Marce. 

Jamies scutură din cap: 

- Nu înţelegi. Una e să-l fi ţinut pe Împărax la curent pe când mă luptam cu 
interpretarea datelor şi rafinarea modelului, cu totul alta e când modelul a fost 
verificat şi a devenit o ameninţare reală pentru Interdependenta. Va avea nevoie 
ca cineva să-i arate în amănunt toate astea. Şi apoi să le arate tuturor celorlalţi. 
Şi apoi să se certe cu toţi, de la oamenii de ştiinţă la politicienii care vor mereu 
să demonteze orice teorie pentru propriile lor interese. Cineva trebuie să meargă 
acolo. 

- Sunt de acord, spuse Marce. Şi acea persoană ar trebui să fii tu. 

Jamies deschise gura, dar tocmai atunci Doung Xavos, secretarul contelui îşi 
băgă capul pe uşă: 

- Domnule Conte, Lordul Ghreni Nohamapetan este aici şi doreşte să vă vadă. 
Spune că a venit trimis de duce. 

- Invită-l înăuntru, spuse Jamies şi-i privi pe copiii săi. 

- Să plecăm? întrebă Vrenna. 

- Aş prefera să ramaneti, făcu Jamies, închizând cu un singur gest monitorul 
care vărsa tone de informaţii despre revoluţie. 

Jamies se aşeză la biroul său şi-şi invită copiii săi să ia loc. Aceştia se aşezară. 

Lordul Ghreni Nohamapetan intră în cameră, îmbrăcat în negru, şi Marce îl 
urmări cu privirea în timp ce nobilul se îndrepta spre tatăl său. Ghreni şi gemenii 
Claremont erau de-o seamă, dar niciunul dintre gemeni nu socializase prea mult 
cu urmaşul Casei de Nohamapetan. Acesta sosise pe planeta de la Capăt doar cu 
câţiva ani înainte de a începe să se ocupe de interesele familiei lui. Îl văzuseră o 
dată sau de două ori la diferitele evenimente de la palat şi îi fuseseră prezentaţi 
în mod oficial. Marce îşi amintea că Ghreni îi măsurase cu privirea rapid, să vadă 
dacă ar fi putut avea vreun beneficiu politic dacă-i frecventa pe vreunul dintre ei 
şi, când socotise că răspunsul evident era „nu“, începuse să-i ignore politicos, 
chiar din acel moment. Marce se simţea încă uşor iritat de acest lucru. Vrenna îl 
găsea amuzant, fiindcă aşa era ea. 

- Conte Claremont, spuse Ghreni Nohamapetan, înclinându-se. 

- Lord Ghreni, spuse Jamies. Ce plăcere! 

li arata pe Marce si pe Vrenna care se ridicara in picioare: 

- Îţi amintesti de copiii mei, desigur. 


- Desigur, Lord Marce, Lady Vrenna. 

Ghreni îşi înclină capul spre fiecare, iar ei îi întoarseră salutul, apoi se 
aşezară. După încheierea formalităţilor, îşi concentră atenţia spre tatăl lor: 

- Domnule Conte, ducele m-a trimis într-o misiune oarecum delicată şi mă 
întreb dacă nu am putea discuta între patru ochi. 

- Copiii mei sunt sfătuitorii mei principali şi nu am secrete faţă de ei. Puteţi 
să-mi vorbiti de fata cu ei şi vă asigur de confidentialitate: e ca şi cum am vorbi 
între patru ochi. 

Ghreni făcu o pauză şi Marce fu sigur că urma să insiste să vorbească singur 
cu tatăl său. O privi pe Vrenna, care zambea încurcată. Apoi incuviinta: 

- Da, în regulă. 

- Care este misiunea dumneavoastră, Lord Ghreni? 

- Aşa cum ştiţi, probabil, ducele se confruntă cu o provocare serioasă din 
partea rebelilor. 

Vrenna pufni, auzindu-l: 

- Vreţi să spuneţi că este pe punctul să-şi piardă ducatul, domnule conte, 
spuse ea. 

- Ducele este oarecum mai optimist decât fiica dumneavoastră, îi spuse 
Ghreni lui Jamies. Cu toate acestea, provocarea este reală şi ducele încearcă să 
găsească modalităţi de sporire a avantajelor sale tactice. 

- Cum ar fi? 

- Arme, domnule conte. 

-Am de la fostul conte un pistol antic cu sarcină electrică, spuse Jamies. Şi 
cred că Vrenna poartă mereu o arma de mână. In afara acestora, nu cred ca 
dispunem de alte arme. 

- Ducele ştie că nu aveţi arme, domnule conte. Dar aveţi bani. 

-Nu chiar. Titlul de Conte de Claremont nu vine cu prea mult pământ de 
închiriat şi nici cu monopoluri comerciale locale. Este mai mult un titlu de 
curtoazie. Am salariul meu ca Auditor-Sef şi o indemnizaţie de întreţinere pentru 
palat. Am vândut recent nişte proprietăţi, dar tot nu e o sumă prea mare. 

Ghreni râse: 

- Nu banii dumneavoastră, domnule conte. Ai Împăraxului. Dorim să-i folosim 
pentru a cumpăra armele de care are nevoie ducele. 

Contele se încruntă uşor: 

- Vă rog să vă explicati. 

- Ducele este conştient că în rolul dumneavoastră de Auditor-Sef, toate taxele 
şi penalitatile imperiale trec prin biroul dumneavoastră înainte să fie trimise la 
trezoreria de la Xi'an. 

- Biroul meu nu le trimite mai departe. Acesta este rolul şefului băncii 
imperiale de aici, de pe Capăt. 

- Sigur că da. Şi am vorbit cu Şeful Han şi ea este dispusă să-l ajute pe duce în 
efortul său. Şeful Han ne-a informat şi că orice transfer al taxelor şi penalitatilor 
imperiale, altul decât ruta lor obişnuită spre Xi'an, trebuie aprobat de biroul 
dumneavoastră. 4 

- Acest lucru este corect, dar v-a fost prezentat in mod simplist. Imi este 
permis să aprob aplicarea directa a taxelor şi penalitatilor proiectelor imperiale 
aprobate, cum ar fi construcţiile sau infrastructura. Lucruri unde acele taxe ar 


ajunge oricum. Acest lucru ne face sa castigam timp si nu mai trimitem banii ca 
să-i primim înapoi. 

- Da. Şi, dacă veţi consulta evidenţele dumneavoastră, veţi vedea că acum doi 
ani, când a început această revoltă, ducele a cerut, şi parlamentul imperial a 
aprobat, fonduri pentru cumpărarea de arme pentru a ajuta la suprimarea 
revoltei. 

- Nu intentionez să verific evidenţele, Lord Ghreni, ca să aflu că fondurile 
pentru acele achiziţii au fost deja alocate şi că armele au fost deja cumpărate şi 
expediate. 

- Atunci trebuie că ştiţi că nava care le transporta, Mai Spune-mi Şi Altceva a 
fost atacată de pirați care s-au urcat la bord cand a ieşit din Flux. Căpitanul ei si 
echipajul s-au luptat cu vitejie pentru a respinge atacul, dar în cele din urmă 
mulţi dintre membrii echipajului au murit, inclusiv căpitanul secund, ofiţerul de 
securitate şi reprezentantul proprietarului, iar marfa navei a fost furată. Mai 
Spune-mi abia s-a târât întreagă până în port. 

- Cunosc povestea navei Mai Spune-mi, spuse Jamies. 

- Important e că armele sunt acum in mâna piraţilor. Piraţi care au intenţionat 
să le vândă rebelilor, dar care pot fi convinşi să le vândă ducelui. 

- Pentru asta există trezoreria personală a ducelui, preciză Marce. 

- Din păcate, Lord Marce, doi ani de lupte au golit vistieria ducelui şi au făcut 
şi mai dificilă colectarea taxelor şi a altor dări. Are nevoie de ajutor. 

- A primit ajutor, punctă Vrenna. Parlamentul a aprobat armele. Dar este şi 
responsabilitatea ducelui să patruleze spaţiul dintre găvanul din Flux şi planetă. 
Dacă piraţii operează pe acolo, e şi din cauză că ducele nu şi-a făcut datoria. 

Ghreni îşi îndreptă atenţia asupra contelui: 

- Ducele ştie că cererea de efectuare a acestei plăţi este neobişnuită. 
Argumentul lui, şi cred că este unul solid, este că Parlamentul a intenţionat ca 
armele să ajungă la duce şi deci prin aprobarea acestor fonduri suplimentare 
pentru răscumpărarea armelor înfăptuiţi intenţia acestuia. 

- Nu cred că acest argument este tot atât de bun pe cât crede ducele, spuse 
Jamies. După cum ştiu şi că garnizoanei imperiale i s-a spus să nu intervină în 
această problemă. 

Aceste cuvinte produseră încuviințarea lui Ghreni: 

- Ducele ştie prea bine că singurul nobil aflat sub completa protecţie a 
militarilor imperiali sunteţi dumneavoastră, Conte Claremont. Şi găseşte acest 
lucru interesant. 

-Nu e deloc interesant, Lord Ghreni. Aşa cum ati observat, banii 
Interdependentei trec prin biroul meu. Împăraxul tine la banii săi. De aceea nu 
sunt convins ca va fi prea mulţumit daca va afla ca au fost deturnati pe 
neaşteptate. Şi nu va fi mulţumit nici de mine. 

- Ducele este pregătit pentru orice eventualitate. 

- Asta este minunat, spuse Jamies. Mai ales cand te gândeşti ca nu el va fi 
trimis la închisoare din cauza asta. 

- Haide-haide, Conte Claremont. Aveţi puţină încredere în inteligenţa ducelui. 
Amintiti-va ca ne aflăm la nouă luni distanţă de Xi'an si de Centru. In aceste noua 
luni, ducele poate să zdrobească revolta şi să înapoieze banii cu dobândă pentru 
orice sume pe care le-aţi împrumutat. Va uza de autoritatea sa în favoarea 


dumneavoastră pentru a-l convinge pe Împărax că dumneavoastră si Sef Han ati 
acţionat spre binele Interdependentei. Si, în acelaşi timp, ducele promite ca 
loialitatea dumneavoastră va fi răsplătită. 

Auzindu-l, Jamies izbucni în râs: 

- Ce ironie că încerci să mituieşti pe cineva de la care încerci să obţii bani, 
Lord Ghreni. 

- Ducele consideră că banii nu sunt singura monedă de schimb pentru 
loialitate. 

- Şi Şeful Han a fost convinsă de acest argument. 

- Da, Domnule Conte, a fost convinsă. 

- Deci, pe scurt, spuse Jamies, vrei să transfer în mod ilegal fonduri către 
duce ca el să poată cumpăra armele pe care le-a cumpărat deja, dar pe care le-a 
pierdut din cauza neglijentei, fiindcă persoana pe care deja ai mituit-o nu poate 
face acest lucru ea însăşi, iar ca recompensă pentru aceste fapte ilegale 
împotriva statului imperial, îmi oferi nişte aşa-zise premii ce vor fi stabilite 
ulterior şi care nu reprezintă bani reali. Am dreptate? 

- Nu m-aş exprima în acest mod, spuse Ghreni. Şi nici ducele. 

- Sigur că nu te-ai exprima în acest mod, dar asta este ceea ce-mi ceri. 

- Asta înseamnă, atunci, că nu doriţi să-l ajutaţi pe duce, spuse Nohamapetan. 

- Nu am spus asta, zise Jamies, iar Marce, cel puţin, fu absolut surprins. 

Aruncă o privire piezişă către sora lui, dar nu reuşi să-i citească gândurile. 

- L-aş putea ajuta pe duce, continuă tatăl său. Dar nu vreau ca nici dumneata 
şi nici ducele, de fapt, să pretindă că facem orice altceva decât acest lucru. 

Jamies se ridică în picioare, dându-i de înţeles că întrevederea luase sfârşit. 
Marce şi Vrenna se ridicară în picioare şi ei. Nohamapetan înţelese semnalul şi 
se înclină: 

- Ce pot să-i spun ducelui? întrebă el. 

- Poţi să-i spui că voi avea un răspuns pentru el într-o săptămână, spuse 
Jamies. 

- Cu tot respectul cuvenit, Domnule Conte, în acest moment, o săptămână este 
un interval de timp prea îndelungat. 

- Nu tot atât de îndelungat ca cei cincizeci de ani pe care o să-i petrec în 
închisoare dacă totul merge rău, Lord Ghreni, spuse Jamies. Adică dacă 
Împăraxul nu decide, pur şi simplu, să mă execute. 

- Pot să vă cer, cu umilinţă, să-mi permiteti să-i spun ducelui ca va primi un 
răspuns în cinci zile? Cinci zile, sunt sigur, ar fi acceptabile pentru el. 

Jamies păru să reflecteze asupra acestei propuneri: 

- Foarte bine, Lord Ghreni. Cinci zile. 

- Dacă ducele doreşte să vă vadă, unde îi pot spune că veţi fi zilele acestea? 

- Voi fi aici, spuse Jamies. Aşa cum sunt mereu. Aşa cum am fost mereu. 

Ghreni se înclină din nou, se întoarse şi ieşi. Marce aşteptă până când Vrenna 
se duse să închidă uşa biroului după el înainte să vorbească: 

- Nu poţi să te gândeşti serios să faci aşa ceva, îi spuse el tatălui său. 

- De ce nu? întrebă Jamies. 

Marce fu şocat. 

- Încerci să tragi de timp, spuse Vrenna, venind în ajutorul amândurora. 

- Da, confirmă Jamies. 


- Pana cand? 

- Până când nu va mai avea importanţă, spuse Jamies arătând spre tableta pe 
care Marce continua s-o tina în mână. Am modelat prăbuşirea curenților 
Fluxului, fiule. Va dura ani de zile până când vor dispărea. Dar unii dintre ei au 
început deja să se prăbuşească. 

Apoi contele lovi în tabletă şi adăugă: 

- Unul dintre primii va fi curentul de aici la Centru. Modelul arată că deja se 
prabuseste. 

- Cât va mai dura? întrebă Vrenna. 

- Încă un an. Dar se prăbuşeşte începând de la găvanul de intrare. Scenariul 
cel mai optimist este că se va închide într-o lună. Cel mai pesimist este că se va 
închide într-o săptămână. După asta va fi absolut inaccesibil. Orice navă care se 
află la Capăt va rămâne aici. Pentru totdeauna. 

Jamies se întoarse spre fiul său: 

- Ceea ce este un alt motiv pentru care trebuie să pleci acum. Dacă nu pleci 
acum, nu vei mai putea pleca niciodată. 

- Tu trebuie să pleci, îi repetă Marce tatălui său. 

Jamies scutură din cap: 

- Ducele va fi detronat. Toți nobilii de la putere sunt urmăriţi pentru a se 
vedea dacă încearcă să abandoneze planeta înainte de căderea sa. lar acum 
trebuie să-i dau un răspuns lui Ghreni Nohamapetan în legătură cu banii. Dacă, 
pur şi simplu, voi ieşi din această casă, va părea că părăsesc corabia. Mă 
urmăresc. Pe tine, în schimb, nu... 

- Da, are sens, Marce, spuse Vrenna. Eşti singurul care poate să explice 
chestia asta la fel de bine ca tata. Şi cei de aici nu vor fi atenţi la tine. 

- Mai ales de când am făcut-o pe Vrenna moştenitoarea mea, spuse Jamies. 

- Ce? spuse Marce. 

- Da, chiar aşa. Ce? spuse Vrenna. 

- Am făcut-o mostenitoare pe Vrenna imediat ce am aflat despre prăbuşirea 
Fluxului, îi spuse Jamies fiului său. Şi acum ai o scuză publică să părăseşti 
Capătul, fiindcă nu mă vei moşteni. Chiar dacă pleci în acest moment, nimeni nu 
te va judeca pentru asta. 

-Nu vreau să fiu contesă, protestă Vrenna. Si, la naiba, nu vreau să fiu 
auditor imperial! 

- Relaxează-te, spuse Jamies. În curând nu va mai fi mare lucru de auditat. 

- Asta nu sună prea încurajator. 

Jamies îi zâmbi fiicei lui şi se întoarse spre fiul său: 

- Am vândut câteva proprietăţi de curând. Ar trebui să-ţi ajungă să pleci cu o 
navă şi să te descurci la Centru când ajungi acolo. 

- Despre ce sumă e vorba? întrebă Marce. 

- Cam optzeci de milioane de mărci. 

- Cerule! 

- Da, incuviinta Jamies. Poate că l-am minţit pe ipochimenul acesta de Ghreni 
Nohamapetan în legătură cu averea mea reală. Marce, ideea e că acum ai 
mijloacele, motivul şi posibilitatea de a părăsi Capătul. Pleacă! Fă-o acum! 
Spune-i Împăraxului ce ştii. Dacă avem noroc, va mai avea timp să se 
pregătească. 


- Să se pregătească pentru ce? 
- Pentru colapsul imperiului, spuse Jamies. Şi pentru întunericul ce va urma. 


Kiva Lagos nu avu parte de un miracol, dar in ceea ce privea ingrijorarea ei 
legata de urmatoarea saptamana, primi ceva aproape la fel de bun: pe Sivouren 
Donher. 

- Este unul dintre francizorii nostri, spuse Gazson Magnut, vorbind despre 
bărbatul infatuat care ratacea pe podeaua halei de pe care nava Da, Domnule 
acţiona în cadrul staţiei imperiale. Francizorul stătea în picioare lângă o stivă de 
lăzi de fleacfruct, iar fructele dinăuntru ajunseseră acum în punctul maxim de 
coacere. Întreaga hală era saturată de un parfum floral greu, care în următoarele 
câteva zile avea să se transforme într-unul cu iz rânced. Magnut şi Lagos se aflau 
într-un birou liber oferit de staţie ocupanților curenţi ai halei, holbându-se la 
bietul om. 

- OK, spuse Kiva. Şi ce dacă? 

- Vrea să-şi cumpere traversarea pentru el şi pentru familia lui. La bordul 
navei Da, Domnule. 

- Să plece de la Capăt? Unde? 

- Spune că se va gândi la asta mai târziu. 

Kiva pufni, apoi spuse:. 

- De parcă nu toate planetele din Interdependenta ar fi suprapopulate. Nu au 
mai construit un nou avanpost şi nici nu au săpat un nou oraş de zeci de ani de 
zile. 

- I-am spus asta. Mi-a zis că-i treaba lui. 

Kiva se uită din nou la bărbat: 

- Nu conducem un vas de croazieră, Gazson. 

- Nu, doamnă, incuviinta Magnut. Dar, dacă-mi pot permite să spun, nu ne-ar 
prinde rău. Nu avem echipaj complet în acest moment, iar aici, la Capăt, nu am 
recrutat destui membri pe cât mi-aş fi dorit. Cel puţin, putem să-i folosim pe el şi 
pe membrii familiei lui în posturi de întreţinere şi să-i facem să plătească pentru 
acest privilegiu. 

- De ce ai probleme cu angajările? 

Gazson scutură din cap: 

- E război. 

Kiva arătă spre el: 

- Uite, el vrea să plece. 

- Nu e acelaşi lucru, doamnă. Vrea să plece definitiv şi să-şi ia familia cu el. 
Toţi cei care au familii aici vor să fie cu ele în momentul ăsta. Pe suprafaţă sunt 
nenumărați oameni care părăsesc zonele de conflict deschis. Există o criză a 
refugiaților acolo jos. Ca să fim sinceri şi daca nu ne-ar fi interzis să vindem 
fleacfructul, nu am fi putut vinde prea mult. Practic, nu mai există piaţă la ora 
asta. 

- Am fi primit oricum taxele de licenţă şi profitul, observă Kiva, după care făcu 
o pauză privind din nou spre bărbatul din hală. Cum îl cheamă pe tipul acesta? 

- Sivouren Donher, răspunse Gazson. 

- A fost un francizor bun pentru noi? 

- Unul dintre cei mai de succes. Este unul dintre motivele pentru care ne-a 
abordat. Cred că el consideră că i-o datorăm. 

- Serios? spuse Kiva. In cazul ăsta mă gândesc că ati face bine să-l aduceţi 
sus. 


Gazson incuviinta si se duse sa-l ia de acolo. 

Privit de aproape, Sivouren Donher era între două vârste, putin buhăit şi avea 
pe fata o expresie care pendula între aroganță si nelinişte atât de rapid, încât 
Kiva fu sigură că el habar nu avea de asta. Era privirea unuia care până în 
ultimele zile fusese foarte sigur că putea răzbi prin orice nebunie produsă de 
revoltă, dar care brusc realizase că lucrurile nu stăteau aşa. 

- Lady Kiva, spuse Donher, înclinându-se. 

Privi spre scaunul pe care-l eliberase de curând Gazson Magnut. Era clar că 
se aştepta să i se ofere scaunul, întrevederea aceasta fiind, după mintea lui, între 
egali. 

- Vrei să părăseşti Capătul, spuse Kiva, fără să-l invite să se aşeze. 

Magnut, care stătea la rândul său în picioare în colţul camerei, îşi ridică 
sprâncenele subtil observând lipsa intenţionată de politeţe. 

- Da, doamnă. 

Kiva incuviinta în direcţia lui Magnut: 

- Gazson, aici de faţă, îmi spune că eşti unul dintre francizorii noştri cei mai 
de succes. 

Donher zâmbi şi incuviinta: 

- Am acţionat spre binele familiei dumneavoastră, Lady Kiva. 

- Definiţi „spre binele“. 

- Pentru această perioadă de plată curentă, Casa de Lagos a primit patru 
milioane de mărci de la companiile mele. Of, adică îi va primi după ce neplăcerile 
curente pe care le aveţi cu Ducele de Capăt se vor rezolva. 

- Patru milioane de mărci, spuse Kiva. Nu e prea rău. Nu-i rău deloc. 

- Mulţumesc, doamnă. 

- Aşa că de ce dracu' aş vrea să intervin într-o chestie care merge aşa de 
bine? 

Donher clipi nedumerit: 

- Doamnă? 

- Eşti unul dintre cei mai mari furnizori ai mei de profit. Daca parasesti 
Capătul, robinetul cu bani se opreşte. Logica îmi dictează să te trimit înapoi în 
livezile şi în fabricile tale ca să-ţi vezi de treabă. 

- Doamnă... e război. 

- Şi ce? Oamenii mei de aici îmi spun că voi, ca idiotii, repetati rahatul ăsta în 
mod periodic. În câteva luni totul va reveni la normal. 

- Nu şi de data asta, doamnă. Acum e altfel. Ducele urmează sa fie detronat. 
Oamenii despre care se ştie că l-au susţinut vor fi urmăriţi şi asasinați. Ei si 
familiile lor. 

- Şi presupun că tu eşti prieten la catarama cu ducele, nu-i asa? 

-Mă duc frecvent la curte, doamnă. La fel şi soţia mea, care este foarte 
apropiată de ducesă. Ocazional, i-am invitat la moşie la noi. 

Kiva îl privi chiorâş: 

- Dar tu nu eşti nobil, nu-i aşa? 

- Nu, doamnă, spuse Donher ridicând din umeri. S-a pus problema să mă 
înnobileze anul acesta. Soţia mea şi cu mine am făcut o donaţie considerabilă 
pentru activitatea caritabilă de la spitalul ducelui. Dar asemenea lucruri nu mai 
sunt posibile acum. 


- Mda, făcu Kiva si îl privi din cap pana în picioare pe acest mic arivist social 
nelinistit spunandu-si ca, da, i-a ghicit cifra. Patru milioane. 

- Poftim, doamna? 

- Nu imi ceri doar traversarea, Donher. Îmi ceri şi să te scap de contractul tău 
de franciză cu Casa de Lagos. Să abandonez venitul nostru de pe această 
planetă. În regulă. Te va costa patru milioane de mărci. 

-Am încheiat un acord cu vicepreşedintele meu senior să continuăm 
operaţiunile noastre..., se bâlbâi Donher. 

Kiva îl intrerupse: 

- Acordul nostru este cu tine, Donher. 

- Cu companiile mele, doamnă... 

- Nu mai sunt companiile tale, spuse Kiva, întrerupându-l din nou. Tu speli 
putina din oraş. Nu am făcut niciun acord cu cine naiba o fi şi vicepreşedintele 
acesta senior. Nu ştim dacă este în stare să-şi găsească gaura curului nici dacă-i 
dai o lanternă şi o hartă. Noi, Casa de Lagos, va trebui să aprobăm compania ta 
din nu. Noi suntem cei care va trebui să evaluăm dacă acest vicepreşedinte 
merită să facem afaceri cu el. Dacă nu merită, va trebui să renuntam la franciză, 
ceea ce va duce în mod inevitabil la un şir lung de stupizenii juridice şi la faptul 
că acest ticălos ne va da în judecată şi pe urmă noi vom pierde bani din acest 
motiv. 

- Lady Kiva, vă pot asigura... 

- Tu nu poţi sa mă asiguri, la dracu’, de nimic, Donher. Nu mai poţi. Deja ai 
ieşit de pe masa de şah. Esti, practic, absolut inutil pentru mine în acest moment. 
Singura asigurare aici sunt banii. Şi anume foarte multi. In acest caz, patru 
milioane de marci. Bani peşin, puşi pe afurisita de masa, cum se zice, la dracu”! 
Asta-i înţelegerea! 

Era interesant de urmărit cum i se scurge cuiva culoarea de pe faţă. Kiva 
citise despre asta în cărţi, dar nu văzuse în realitate aşa ceva până acum. Faţa lui 
Donher deveni, din rumenă şi transpirată, palidă şi lipicioasă: 

- Nu sunt sigur că dispun de această sumă, doamnă, spuse el. 

- O, sunt absolut sigură că dispui, îi replică Kiva. Te gândeai să parasesti 
planeta pentru totdeauna. O să începi o viaţă nouă altundeva, unde nu sunt 
francize şi nici siguranţa unor noi perspective. Singura modalitate prin care tu şi 
familia ta veţi supravieţui destul de mult timp încât să poţi genera aceste 
perspective este să dispui de o grămadă serioasă de bani lichizi. Se opri şi-l 
cântări pe Donher. Am să încerc să estimez, dar cred că ai vreo zece sau 
cincisprezece milioane de mărci într-un cript personal de date, chiar acum. Arătă 
spre el cu degetul: Poate că sunt chiar acolo, în buzunarul tău de la vestă. 
Greşesc? 

Donher nu răspunse nimic. 

Kiva incuviinta: 

- Atunci sa revenim la afaceri. Patru milioane şi te eliberam de obligaţiile 
francizei. 

- Da, Lady Kiva. 

Donher se înclină, purtându-se ca şi cum ar fi presupus că încheiase un acord. 

- Nu am terminat, spuse Kiva. Câţi oameni aduci cu tine? 

- Pe mine, soţia mea şi pe copiii mei. Pe mama soţiei. Doi servitori. 


- Câţi copii? 

- Trei. Două fete şi un băiat. 

- Ce familie frumoasă! Câte o jumătate de milion de mărci pentru fiecare 
persoană transportată. 

Kiva văzu cum culoare îi revine din nou în obrajii lui Donher şi devine roşie: 

- Este revoltător! reuşi să bolborosească el în cele din urmă. 

- Probabil, recunoscu Kiva. Dar nu-mi pasă. Mica ta unitate familială va fi cu 
noi vreme de nouă luni, cât timp va dura deplasarea spre Centru. Asta înseamnă 
nouă luni de hrană, oxigen, spaţiu pe nava noastră. 

- Asta înseamnă alte patru milioane de mărci! 

-Cunostintele tale de matematică, dragă Donher, sunt impresionante! 

- Nu-mi pot permite. 

- Ei, asta e. 

- Dar poate că vom putea ajunge la o înţelegere, doamnă. 

Kiva rase: 

- Îmi pare rau, ai crezut că te afli la masa de negocieri? Nu te afli. Vrei să 
părăseşti planeta. Astea sunt costurile mele. Dacă nu-ţi plac, eşti liber să cauţi 
altceva în altă parte. Înţeleg că nava Mai Spune-mi Şi Altceva pleacă în curând. 

- De fapt, doamnă, a fost reţinută, spuse Magnut. Ducele a arestat-o pe 
doamna căpitan. Ducele crede, se pare, că ea a fost cea care le-a permis piraţilor 
să se urce la bord şi să fure încărcătura de arme. 

- Nu mai spune! 

- Aparent înţelegerea fusese la început cu căpitanul secund care a încercat să 
pornească o revoltă şi nu i-a reuşit. Căpitanul a hotărât să menţină oricum 
înţelegerea cu piraţii. leşeau mai mulţi bani. Aşa se spune. 

- Ha! exclamă Kiva întorcându-se spre Donher. O opţiune în minus pentru 
tine, atunci. 

- Lady Kiva, pot să vă ofer trei milioane de mărci pentru traversare. Cu cele 
patru mărci pe care le-aţi cerut deja, este deja mai mult decât jumătate din ce 
posed. 

- Atunci mi-e teamă că va trebui sa renunti la servitori, spuse Kiva. Asta daca 
nu te gândeşti să iei doar un servitor şi s-o laşi pe soacră-ta pe planetă. 

Culoarea începu iar să se scurgă din obrajii lui Donher. 

- Erai gata-gata! strigă Kiva. Erai dispus s-o părăseşti pe soacră-ta! Eşti un 
câine, nu om! 

- Nu-i adevărat! protestă Donher, slab. 

- Îţi dau un sfat, Donher. Cu fata asta a ta, n-ar trebui să joci poker cu nimeni 
de pe nava asta. Te vei cufunda în datorii. Aşa. Deci am ajuns la şapte milioane 
de mărci. Te-ai gândit să-ţi aduci ceva cu tine? Vreun bagaj? 

- Dacă sunteţi de acord, doamnă. 

- Sigur că sunt de acord. O mie de mărci pe kilogram şi voi primi jumătate de 
milion avans pentru a aloca spaţiu pe navă. Dacă nu foloseşti vreun rest de 
spaţiu de depozitare, iti vom da bani înapoi. 

Donher ajunsese la punctul la care învățase ca nu avea niciun rost sa 
obiecteze: 

- Da, doamnă. 

Kiva făcu semn spre Magnut. 


- Gazson va lua banii inainte sa pleci si se va ocupa de celelalte aranjamente. 
De absolut toate. Plecam in cinci zile. Gazson o sa-ti dea ora exacta. Daca tu si 
familia ta nu veti fi pe nava cu douasprezece ore inainte de acea ora, veti ramane 
aici si pastram banii. Intelegi? 

- Da, doamna. 

- Atunci ne-am înţeles. Du-te înapoi pe podeaua calei si aşteaptă-l acolo pe 
Gazson. 

Donher se înclină şi plecă. Magnut închise uşa dupa el. 

-A fost măreț, doamnă, îi spuse el Kivei, după ce Donher se întorsese pe 
podeaua calei. 

Kiva pufni din nou. Apoi: 

- Ce am învăţat noi azi, Gazson? 

- Că Svouren Donher vrea să părăsească planeta cu orice preţ? 

- Am învăţat că doreşte să părăsească planeta atât de mult că e gata să 
plătească şapte milioane şi jumătate de mărci pentru asta, spuse Kiva. Şi asta 
înseamnă că mai sunt şi alţii ca el, gata să plătească tot atât de mult ca el, dacă 
nu şi mai mult. 

- Vă gândiţi să luaţi mai mulţi refugiaţi, doamnă? 

- Refugiati? Nu. Exilati? Da. 

- E vreo diferenţă? 

- De aproximativ jumătate de milion pe cap, Gazson. 

- Ah! Prin urmare ne ocupăm de croaziere, atunci. 

Kiva se strâmbă şi arătă spre Donher care stătea din nou în picioare, cu un 
aer oropsit, lângă stiva de lăzi cu fleacfructe: 

- Tocmai i-am luat din buzunar tâmpitului ăsta şapte milioane şi jumătate, 
spuse ea. Asta înseamnă douăsprezece virgulă cinci la sută din pierderea noastră 
financiară pentru întreaga noastră călătorie blestemată pe care-i scădem din 
pierdere. Încă doi-trei la fel ca el şi putem să ne întoarcem, practic, fără nicio 
pierdere. Merită să le suportăm prezenţa vreme de câteva luni. 

Magnut arătă spre Donher cu capul: 

- Ăsta măcar are documente de călătorie pentru familia lui şi pentru servitori. 
Nu toţi care vor să meargă cu noi şi care pot să-şi permită au documente din 
astea. Şi, chiar dacă li se va da voie să plece, majoritatea birourilor 
guvernamentale sunt închise, aşa că nu vor putea să le obţină. 

- Şi de ce ar fi asta problema noastră? 

- Când ajungem la Centru si descărcăm aceşti... exilați, dacă nu au documente 
de călătorie, putem să fim amendaţi pentru transport ilegal. Aşa că, da, ar putea 
fi o problemă. 

- Putem fi amendaţi doar dacă ei pot dovedi că ştiam că nu au voie să 
călătorească, nu? 

- Cam aşa, spuse Magnut. E mai complicat de-atat. 

- Dar, în esenţă, spuse Kiva, dacă au acte de călătorie şi doar din întâmplare 
se dovedeşte că acestea sunt false, însă noi nu am reuşit să ne dăm seama, 
atunci Casa ar putea să scape de amenzile alea. 

- Da, doamnă. 

Kiva ridică din sprâncene, dându-i de înţeles lui Magnut, fără a spune cuvinte 
incriminatoare, că va trebui să găsească şi să se folosească de serviciile unuia 


care poate face documente de calatorie false acceptabile, in regim de urgenta, sa 
se asigure că aceşti falsificatori vor cere o sumă scandaloasa pentru ele, din care 
Casa de Lagos avea să-şi reţină un comision de intermediere, şi că, desigur, dacă 
actele falsificate vor fi puse vreodată în legătură cu ei, Magnut va lua totul 
asupra lui şi nu o va implica pe Kiva şi, prin extensie, Casa de Lagos. 

Oftatul greu al lui Magnut, însoţit de o incuviintare politicoasă din cap îi 
dadura de înţeles că intelesese toate acestea perfect. 

- Atunci dă sfoară în tara că acceptăm exilați. Dacă doresc să vină pe navă, să 
se grăbească. Şi să facă bine să aducă bani gheaţă. 

O mulţime de oameni chiar au dorit să vină. Şi au fost fericiţi să aducă şi bani 
gheaţă. 

Nu toţi dintre ei reprezentau cadoul financiar neaşteptat care era Sivouren 
Donher, desigur. Nu toţi îşi propuneau să-şi aducă şi familia formată din cinci 
persoane şi apartinatori. Dar se adunau: exilatii burlaci, cuplurile şi familiile 
formate din trei sau patru persoane, toate la o jumătate de milion de mărci de 
cap, plus sume adiţionale dacă refugiații erau francizori sau asociaţi de afaceri ai 
Casei de Lagos, iar mulţi erau, fiindcă Kiva îi spusese lui Magnut să-i aleagă pe 
aceştia şi să-i trateze preferenţial. 

În două zile, Kivei îi lipseau doar cinci milioane de mărci pentru a ieşi pe zero. 

- Sunt dată naibii ca geniu financiar, îi spuse ea Căpitanului Blinnika care se 
întorsese la bordul Da, Domnule. 

- Sau sunteţi o profitoare de război, spuse Blinnika. 

- Nu vând nimic combatantilor, protesta Kiva, surprinsă, dar apoi continua pe 
un ton uşor sarcastic: Le ofer un serviciu celor ce doresc să plece din teatrul de 
luptă. De fapt, fac un act de filantropie. Salvez oameni. 

- Pentru jumătate de milion de mărci fiecare. 

- Nu am spus că mi se rupe inima pentru ei. 

- Mă rog, cum ziceti. 

- Am putea să terminăm călătoria asta cu profit, sublinie Kiva. Sper că nu eşti 
împotrivă. 

- Nu, recunoscu Blinnika. Chiar şi o pierdere mică va fi o victorie pentru noi 
având în vedere circumstanţele. Nu-mi voi pierde postul, iar dumneavoastră veţi 
face o figură frumoasă în faţa mamei dumneavoastră şi a Casei de Lagos. Ce 
faceţi are sens din punct de vedere financiar. 

- Dar... 

- Nu există niciun dar. Aveţi dreptate. Pur şi simplu, asta ne aduce aminte ca 
războiul îi favorizează pe cei bogaţi. Cei care pot să plece pleacă. Cei care nu pot 
vor suferi. 

Kiva rămase tăcută pentru o vreme, apoi spuse: 

- Lua-te-ar naiba, Tomi! Pe tine cu conştiinţa ta cu tot! 

- Da, doamnă. 

Tableta Kivei începu să sune. Era Gazson Magnut: 

- Aveţi un vizitator, îi spuse el când Kiva se conectă. 

- Cine e? 

- Un Lord. Ghreni Nohamapetan. Spune că vă cunoaşte. 

- Of, la dracu’! spuse Kiva. Ce naiba mai vrea şi javra asta abjecta? 

- Cred că are legătură cu planul dumneavoastră privind exilatii. A întrebat 


despre asta, de fapt. 

- Si ce i-ai spus? 

- I-am spus că va trebui să discute acest lucru cu dumneavoastră. S-a enervat 
şi a încercat s-o facă pe şeful cu mine şi atunci am început să-i citez din 
regulamentul comercial din Interdependenta, până când s-a săturat şi m-a lăsat 
în pace. S-a întors spre lacheul său şi i-a spus să-i facă rost de o navetă care să-l 
ducă la Da, Domnule. Va ajunge în curând. 

- Am înţeles, spuse Kiva şi închise legătura. Se întoarse spre căpitan. Eşti gata 
de ceva avocateala spaţială? 

Blinnika zâmbi: 

- Desigur. 

- Bine, hai! 

- Lady Kiva, începu Ghreni Nohamapetan, când naveta ajunse la doc şi sasul 
se umplu iar de aer. Ce plăcere să te văd din nou! 

- Chiar aşa? spuse Kiva. 

-Da, cel puţin din câte ştii, spuse Ghreni, salutându-l apoi pe căpitan. 
Dumneata trebuie să fii Căpitanul Blinnika, presupun. 

- Da, Domnule, confirmă Blinnika, înclinându-se. 

Ghreni îi întoarse salutul, apoi îşi îndreptă atenţia asupra Kivei: 

- Trebuie să discutăm între patru ochi, spuse el. 

- Despre ce? 

- Despre profitul pe care-l câştigi de pe urma refugiaților. 

- Nu e nimic de discutat. 

- Ducele nu e de acord. 

- Căpitane, îi spuse Kiva lui Blinnika. 

- Domnule, Interdependenta este cat se poate de clară asupra drepturilor 
refugiaților în timpul războiului şi a navelor de salvare şi a echipajelor lor atunci 
când le oferă ajutor. Reprezintă cu adevărat esenţa drepturilor Interdependentei, 
care datează încă de la Profetă. 

Ghreni îi trimise un zâmbet rece: 

- E un sentiment frumos, Căpitane, diluat totuşi de faptul că taxati fiecare om 
cu câte jumătate de milion pentru traversare. 

-De fapt, căpitanul şi cu mine chiar discutam soarta tristă a celor 
dezavantajati, spuse Kiva. 

- Cine, tu? intreba Ghreni, in zeflemea. 

- Unu, du-te naibii, şi doi, da! spuse Kiva privindu-l pe Blinnika. Nu-i asa? 

- Da, am discutat ceva în acest sens, spuse căpitanul 

- Şi presupun că acum o să-mi spui că taxa de jumătate de milion pe cap de 
om e menită să-i sponsorizeze pe săracii pe care o să-i iei, în mod caritabil, din 
milă pentru situaţia lor. 

- Probabil. Presupun ca-ti vine greu să crezi, Ghreni, dar, în fond, de cand te 
ştiu ai fost un mic rahat condescendent. 

- A fost odată o vreme când găseai că asta e o calitate înduioşătoare, Lady 
Kiva, zise Ghreni, îndreptându-şi apoi atenţia spre căpitan. Dincolo de legile 
privitoare la refugiaţi, sunteţi conştient că planeta Capăt are statut special în 
Interdependenta. Mulţi oameni de aici nu pot pleca. Sunt aici la Capăt pentru un 
motiv. 


- Comisarul nostru de bord este perfect conştient de natura specială a 
planetei de la Capăt şi a unora dintre cetăţenii ei, spuse Blinnika. Nu vom lua pe 
nimeni de pe planetă care nu are voie să plece. 

- Sper că nu vă deranjează dacă verificăm încă o dată acest lucru, spuse 
Ghreni. 

- Sigur că nu, spuse Blinnika. Sunt sigur că biroul vamal imperial de aici de la 
Capăt vă va oferi toate informaţiile pe care le doriţi. 

- Ducele ar prefera să examineze declaraţia pentru pasagerii care se urcă pe 
navă în mod direct. 

Blinnika scutură din cap: 

- Scuze, Domnule, dar conform regulamentului Interdependentei, informaţiile 
trebuie să fie cerute de la biroul vamal, şi nu direct de la navă. 

- Dar cu siguranţă aţi putea să i le oferiţi ducelui ca pe un gest de curtoazie. 

- Îi ceri căpitanului meu să acţioneze împotriva legilor din Interdependenta? 
spuse Kiva. 

- Există destule suprapuneri între interesele ducelui si legile 
Interdependentei. 

-Dupa cum sunt al dracului de constienta, multumita embargoului pe marfa 
mea, impus de duce. Dar in acest caz nu ne aflam intr-o asemenea situatie, nu-i 
asa, Capitane? 

- Nu, doamnă, spuse Blinnika. 

- Ei, în cazul ăsta, murmură Kiva, fixându-l pe Ghreni cu privirea. 

- De vreme ce sunt aici, aş vrea să văd şi eu nava, spuse Ghreni, după o clipă. 

- Vrei un blestemat de tur al navei! spuse Kiva. 

- Dacă nu te superi. 

- Fiindcă nici nu avem altceva mai bun de făcut cu trei zile înainte de plecarea 
navei decât să-ţi satisfacem toate chefurile. 

- Da, nu ai. 

- Asta e modul tău subtil să încerci să vorbeşti cu mine între patru ochi, da? 

Ghreni îşi deschise braţele, ca şi cum ar fi spus: M-ai prins. Kiva incuviinta si 
se întoarse spre Blinnika: 

-ÎI duc pe nivelul de producţie. Dacă am nevoie de tine din nou să-i explici 
legislaţia imperială, o să te chem. 

Blinnika încuviinţă şi plecă. 

- Hai să terminăm circul acesta, spuse Kiva şi-i făcu semn lui Ghreni s-o 
urmeze. 

Docul navetei se afla la pupa corpului principal al Da, Domnule, un ac lung şi 
segmentat, din care rasareau două inele separate care susțineau, printre altele, 
modulul de procesare şi pe cel agricol. Fiecare dintre ele se rotea pentru a oferi 
o un nivel de referinţă de 0,5 G standard, cu câmpurile de forţă utilizate pentru a 
aduce gravitația efectivă interna la 1G. Variaţiile puteau fi folosite în modulele 
individuale şi zonele pentru producţie şi alte scopuri. 

În timp ce Ghreni remarcă faptul că intraseră într-un modul agricol: 

- Aici simt că sar mai uşor. 

Kiva incuviinta: 

- Fleacfructul creşte cel mai bine la 0,8 G, aşa ca aceste module utilizează 
aceasta gravitatie. 


-Planeta Capat sare putin peste 1G. Aveai de gand sa le spui francizorilor 
despre chestia asta? 

- Nu e ca şi cum nu ar creşte la acea gravitatie, spuse Kiva. Vor creşte foarte 
bine. Şi le-ar creşte din arbuşti reali de fleacfruct, si nu din configuraţia 
hidroponică pe care o folosim aici. 

Kiva arătă spre suportii de cultivare, ticsiti de lumini şi de fructe ce se iteau 
din mediul de cultură. 

- Dacă aveţi ceva grozav la Capăt, este suprafaţa, continuă Kiva. Nu că ar mai 
avea vreo importanţă datorită nemernicului de duce. 

- Ca să fim sinceri, Casa de Lagos a lăsat liber un virus care a distrus o 
cultură de bază. 

- Ca să fim sinceri, poţi să te duci dracului, fiindcă noi nu am avut nimic de-a 
face cu asta, şi tu o ştii. 

- Ţi-am dus lipsa, Kiva. Tie şi fermecatorului tău limbaj colorat. 

- Nu, nu-i adevărat, dar mulţumesc frumos. 

Ghreni arătă spre fleacfruct: 

- Şi ce-o să faci cu toate astea? 

- Vino cu mine în modulul următor şi o să vezi. 

Următorul modul inelar era un modul de procesare, configurat la 1,1 G pentru 
eficienţă. 

- Le faci suc, spuse Ghreni privind. 

Kiva incuviinta: 

-Le transform in suc, concentrat, pasta de fruct din ce a mai rămas, tot 
tacamul. Nu ca am mai avea ce face cu ele in mod direct. Nu are prea mult sens 
sa devenim concurentii francizelor noastre. Ne-a trecut prin minte, dar i-am 
supara. Asa ca, atunci cand o sa ajung la Centru, vom vedea daca nu le putem 
vinde ca surplus guvernului imperial. Acesta il va distribui ca parte din 
programul lor de asistenta pentru familiile sarace si asa mai departe si Casa de 
Lagos va obtine o reducere de taxe. 

- Deci vei iesi bine la capatul calatoriei, asta spui. 

-Nu este sigur. Daca guvernul imperial nu foloseste marfa asta in programul 
lor de asistenta alimentara, ne-am pacalit, cu toata cantitatea. 

-Sunt sigur ca armata de contabili de la Lagos e destul de bine pregatita ca 
să găsească o modalitate de a stinge pierderea. Şi, dacă adaugi la asta şi santajul 
pe care-l aplici oamenilor care încearcă să plece de la Capăt, s-ar putea să te 
alegi şi cu ceva profit. 

- Faci totul să sune ca şi cum ar fi ceva rău. Ş 

- Nici vorbă. Ce sunt casele breslelor dacă nu fac bani? Asta e scopul lor. 
Scopul tău. Scopul meu. 

- Nu ai ajuns încă la ceea ce voiai să-mi spui, zise Kiva. 

- Atunci uite ce voiam să-ţi spun, Kiva. Ducele este preocupat de faptul că 
anumiţi oameni ar putea să fie ajutaţi să părăsească planeta. 

- OK. Şi ce dacă? 

- Unii dintre ei sunt persoane de interes pentru duce, din diverse motive. 

- Asta e momentul să-ţi spun din nou: Si ce dacă? 

- Pai, daca anumiti oameni incearca sa cumpere traversarea de la tine, ducele 
ar vrea Sa stie despre asta. 


Kiva rase cand il auzi: 

-Cred ca-ti bati joc de mine, Ghreni. Ducele este motivul pentru care am 
ajuns sa fac pasta din fructe si sa iau pe nava niste nemernici bogati pe post de 
marfa. 

- Ducele ţi-o cere ca pe o favoare, de la un nobil la altul. 

- Ducele poate să se impuste în cur cu o puşcă. 

Ghreni incuviinta din nou: 

- M-am gândit că o să spui asta. Asa că am fost autorizat să-ţi ofer o şpagă. 

- Pentru ce? 

- Ca să ne spui dacă anumiţi oameni încearcă să-şi rezerve traversarea cu 
nava ta. Şi ca să ne spui unde îi putem găsi dacă fac asta. 

- Cer foarte mulţi bani pentru traversare, spuse Kiva. 

- Ducele este dispus să ofere aceeaşi sumă pe care o ceri tu, drept 
recompensă. 

- Aceeaşi sumă, pe dracu'! Dacă vrea cooperarea mea, atunci începem să 
discutăm de la două milioane de mărci de persoană. 

- Nu ti se pare că ceri un pic cam prea mult? 

- Ducele m-a jecmănit de şaizeci de milioane de mărci cel puţin, aşa că, pe 
bune, nu cred deloc că cer prea mult. 

- Un milion de mărci de persoană. 

- Uită-te la tine, Ghreni, cum te porţi de parcă aş avea nevoie de ceva de la 
tine. 

- Ducele ar putea decide să-ţi facă plecarea dificilă. 

- O să-mi aresteze căpitanul, aşa cum a făcut cu Mai Spune-mi Şi Altceva? 

- Ai auzit despre asta. 

- Space este un oraş mic. Am primit deja autorizaţia de plecare a navei, 
Ghreni. Plecarea noastră a fost aprobată deja. Şi ducele este suficient de ocupat 
să scape fără a fi detronat şi probabil asasinat. 

- Un milion şi jumătate de mărci de persoană. 

- Două milioane şi jumătate de persoană şi, de fiecare dată când mai încerci 
să negociezi de acum înainte, preţul creşte. 

- Ducele nu e plin de bani. 

- Poate împrumuta ceva bani din cei pe care şi i-a însuşit de la mine, javră 
imputita! 

- Asta nu e chiar o idee rea. 

- Naiba sa te ia! In momentul asta urc pana la trei milioane de marci doar 
pentru ca m-ai enervat. 

Ghreni îşi ridică mâinile rugator: 

- Kiva. Opreşte-te! Gata, ne-am înţeles. 

- Trei milioane de cap! 

- Da. 

- Pui zece milioane în contul escrow 4 chiar acum. Asta ca să fiu sigură că nu 
mă tragi în piept. 

- O să fac asta imediat ce ajung la Staţia Imperială. 

- Pe cine urmaresti? 

- Pe Contele de Claremont şi pe oricare dintre copiii săi. 

- Nişte puştani?! 


- Copiii? Nu. Au amândoi cam treizeci de ani standard. Sunt gemeni. Unul de 
sex masculin şi celălalt feminin. 

- De ce îi vrei? 

- Îţi spun pentru trei milioane de mărci. 

- Nu fi un imputit! 

-Nu e important. Ce este important este să aflăm dacă vreunul dintre ei 
încearcă să plece de pe planetă. 

- Şi, dacă ne contactează, ce facem? 

- Atunci mă contactezi pe mine şi noi venim şi-i ridicăm de la Staţia Imperială 
exact înainte să încerce să se urce la bordul navei Da, Domnule. 

- Aşa că te vei ocupa tu de tot. 

- Da. 

- O să-i arunci într-un put părăsit sau ceva de genul? 

- Nu cred că trebuie să-ţi faci griji în legătură cu asta. 

- Oi fi eu o nenorocită, Ghreni, dar nu vreau să devin complice la crimă. 

- Nu avem în plan să asasinăm pe nimeni. Vrem doar să nu-i lăsăm să plece. 

- Ar mai fi şi alţii? Vreau să zic, de vreme ce oferi trei milioane de cap. 

- Nu. Dar îţi admir flexibilitatea principiilor tale morale. 

— Ai spus-o chiar tu. Cine suntem noi dacă nu cei care fac bani? 

In timp ce Ghreni plecă de pe Da, Domnule, Kiva îl sună pe Gazson Magnut: 

- Am nevoie să faci ceva pentru mine. 

- Avem o groază de chestii de făcut acum, doamnă. Răspunsul ăsta se apropia, 
fiind vorba despre Magnut, de Lua-te-ar naiba, sunt ocupat. 

- Da, ştiu, dar este ceva ce trebuie făcut. 

- Despre ce e vorba? 

- Trebuie să trimiţi pe cineva care, în mod discret- adică la dracu’, chiar 
discret, şi vorbesc extrem de serios -, să-mi afle cine este Contele de Claremont 
şi de ce îl arde grija pe duce de el într-un fel sau altul. Şi despre copiii lui, la fel. 

- Da, doamnă. Avem un interval de timp pentru chestia asta? 

- Acum o oră ar fi fain. 

- Am înţeles. 

- Şi, dacă tot veni vorba, găseşte pe cineva să-mi afle de ce dracu' e Ghreni 
Nohamapetan pe planeta asta şi care e legătura lui cu ducele. 

- Ştim deja că e consilier. 

- Aşa e, şi ştiu că a trebuit de două ori în ultimele trei zile să-i văd mutra şi să 
discut cu el chestiuni privitoare la duce. Şi poate că îţi închipui că e doar o 
coincidenţă, dar eu nu cred asta. 

- În acelaşi interval de timp, doamnă? 

- Da. 

- Va fi nevoie de bani, în cazul acesta. 

- Cheltuieşte-i. 

- Cât de mulţi? 

- Cât trebuie. Ia din costul de transport al următoarei persoane care cumpără 
traversarea. 

- Da, doamnă. 

Kiva se deconectă şi-şi folosi tableta să acceseze una dintre camerele 
exterioare ale navei Da, Domnule, aflată chiar la docul pentru navete. Naveta lui 


Ghreni Nohamapetan se pierdea in departare, in zbor spre Statia Imperiala. 

- La ce-ţi merge tie mintea, nenorocitule? îşi spuse Kiva cu voce tare. Si cu ce 
blestematie se mai ocupa familia ta? 

Fiindca, cu orice s-ar fi ocupat Ghreni, nu putea fi decat o parte dintr-un plan 
mai mare al familiei Nohamapetan. Si, cu orice s-ar fi ocupat imputitii aia, nu era 
ceva bun pentru ceilalti, inclusiv pentru Casa de Lagos. Sau pentru Casa de Wu, 
de fapt. Ca sa nu mai vorbim despre Interdependenta in ansamblul ei, daca ne 
gandim bine. 

Kiva privi la naveta care acum nu mai era decât o scama in zari şi se întrebă 
dacă nu ar trebui să comande reţelei de apărare a navei Da, Domnule, să lanseze 
o rachetă spre ea. Da, ar trebui să dea explicaţii pe urmă. Da, tehnic vorbind, ar 
fi o crimă. Da, probabil că asta ar fi pornit un război între Casa de Lagos şi Casa 
de Nohamapetan pe care Casa de Lagos, cu toată puterea ei, l-ar pierde pe 
termen lung. 

Pe de altă parte, în acest moment, ar fi făcut-o pe Kiva să se simtă fantastic de 
bine! 

Cu regret, Kiva îşi puse tableta jos si hotari să facă altceva cu timpul ei, o 
decizie pe care, aşa cum avea să recunoască, urma s-o regrete mai târziu. 


Mantia de incoronare era grea, uleiul de mir mirosea de parca se alterase in 
urmă cu un secol, coroana o apăsa pe frunte si o zgâria, transpirase, liturghia de 
încoronare dura o oră întreagă şi, colac peste pupăză, Cardeniei îi venise ciclul 
cu o noapte înainte şi exact acum se simţea ca şi cum cineva cu o mână 
inmanusata în fier ar fi apucat-o de uter şi ar fi strâns puternic. A 

Da, Ziua Încoronării avea loc într-o atmosferă perfectă pentru Împăraxul 
Grayland al II-lea, mulţumim de întrebare. 

Catedrala din Xi’an- catedrala ei, de fapt, fiindcă, pe lângă faptul ca era 
Împărax, era şi Şeful Bisericii Interdependente, practic era Cardinalul oraşului 
Xi'an şi a Centrului şi astfel trebuia să aibă propria ei catedrală- avea o 
suprafaţă uriaşă si era făcută din piatră si din sticlă în stilul Interdependentei 
Timpurii. Cardenia cugetă la aspectul absurd al acestui edificiu masiv de piatră 
construit la interiorul unei staţii spaţiale, dar nu pentru mult timp, fiindcă altfel 
întreaga absurditate a Xi'anului - cu dealurile, pâraiele şi pădurile, cu clădirile ei 
administrative, cu coridoarele ei rezidenţiale şi comerciale ascunse cu grijă 
pentru a se evita impresia de aglomerare - i-ar fi produs hohote delirante de râs. 

Catedrala din Xi'an avea destul loc pentru mii de oameni în băncile sale, iar 
astăzi, în mod special, aceste bănci erau pline. Reprezentanţi din toate statele 
interdependente, familiile breslelor comerciale, celebrităţile din 
Interdependenta, cât şi prinții Bisericii Interdependente priveau probabil cu 
respect, în timp ce Arhiepiscopul Gunda Korbijn recita liturghia, bâzâind ca o 
dronă. La un moment dat Cardenia observă că Arhiepiscopul Korbijn avea un 
microfon în canalul auditiv al urechii ei stângi, dovedind astfel că nici pe 
Arhiepiscop nu te mai puteai baza că ştie întreaga ceremonie pe de rost. Într-un 
fel, acest lucru avu darul să o liniştească pe Cardenia şi să reducă totul la nivelul 
scării umane. 

Cardenia nu avea niciun microfon în ureche, dar rolul ei în cadrul 
evenimentului era în mod ciudat limitat: trebuia să meargă şi să se aşeze. 
Defilase de-a lungul navei Catedralei din Xi'an într-o ţinută verde-imperial, se 
oprise la transept şi aşteptase ca Arhiepiscopul să-i ofere rugăciunea de 
deschidere, predica şi invitaţia pentru Cardenia - adică pentru Grayland al II-lea, 
de fapt- de a i se alătura în spaţiul din jurul altarului. Un scăunel pentru 
îngenunchiere fusese plasat în centru, peste un mozaic infatisand sigiliul 
imperial. Cardenia îngenunche, îşi înclină capul şi aşteptă ca lucrurile să fie puse 
în ordine de către Korbijn şi asistenții ei. 

Mai întâi, uleiul de mir care aproape că o făcu să se sufoce din cauza 
mirosului. Apoi roba stacojie ceremonială şi şnurul răsucit auriu cu medalion, 
şnurul fiind simbolul Bisericii Interdependente şi medalionul cu pasărea phoenix, 
simbolul Profetei. Apoi fu declarată Cardinal de Xi'an şi al Centrului şi astfel, Şef 
al Bisericii Interdependente. 

Apoi urmă o cheie pe un lănţişor auriu, simbolizând accesul la încăperile 
Parlamentului care se aflau la celălalt capăt al Xi'anului din palatul imperial, 
arătând (în teorie măcar, dacă nu şi în practică) independenţa Parlamentului faţă 
de Împărax. Această independenţă era contrazisă în parte de faptul că Împăraxul 
era mereu ministru al Parlamentului pentru Xi'an, un rol care era considerat în 
general onorific şi ceremonial, dar care, de fapt, avea aceleaşi drepturi de vot ca 
oricine altcineva. Tradiţia spunea că Împăraxul trebuia să se abţină de la votarea 


oricărui tip de legislaţie, inclusiv cea pe care o prefera (celei pe care nu o agrea i 
se putea opune prin veto). Dar din când în când câte un Imparax vota si el, 
scandalizându-i pe parlamentarii de rând. 

După cheie, veni şi inelul cu sigiliu, de mărimea unei pietre mici care 
simboliza ascendenta Cardeniei la rolul de matriarh al Casei de Wu. Acesta era 
un rol separat de rolul de Imparax al Cardeniei, deoarece Casa de Wu, deşi 
reprezenta dinastia imperială, era şi o familie de breaslă, cu monopoluri pe 
construcţia astronavelor şi pe armele şi serviciile militare. Am putea spune foarte 
bine că această Casă de Wu era o casă imperială mai ales din cauza acestor 
monopoluri: ele urmau să fie administrate de un consiliu de verişori pe care i-ar 
fi enervat orice intervenţie a ei. Dar ea era totuşi cea care purta sigiliul Casei de 
Wu, pe mâna stângă, pentru a lăsa loc pentru sigiliul imperial pe cea dreaptă. 

Şi chiar acela a urmat, un inel şi mai mare decât cel al Casei de Wu, împreună 
cu un sceptru ceremonial care avea în vârf un smarald de mărimea unui pumn şi 
de o coroană de rubine, diamante şi smaralde care semnificau Biserica, 
Parlamentul şi Casa Imperială. Coroana era a dracului de grea şi începu s-o irite 
pe Cardenia aproape imediat. Sceptrul, coroana şi sigiliul marcau şi rolul ei de 
Regină a Centrului şi a Naţiunilor Asociate, un titlu mai puţin important. 
Cardenia avea şi ducate, şi comitate, şi câteva baronii, împrăştiate prin diferitele 
state independente cu care nu avea aproape niciodată de-a face. 

La fiecare pas Korbijn spunea ceva ceremonios, mai spunea ceva în timp ce 
aşeza obiectul pe Cardenia şi încă şi mai multe după aceea, urmate de o 
rugăciune şi o omilie scurtă sau ambele. După un anume timp, Cardenia, 
transpirând şi plină de crampe, începu să-şi dorească să fi putut pur şi simplu să 
completeze un formular. 

Korbijn se întoarse şi o fixă cu privirea pe Cardenia, căreia, în cele din urmă, i 
se ceru să facă şi altceva decât să îngenuncheze acolo. 

- Ridică-te, Grayland al II-lea, Imparax al Sfântului Imperiu al Statelor 
Interdependente şi al Breslelor Comerciale, regina Centrului şi a Naţiunilor 
Asociate, Capul Bisericii Interdependente, Mostenitorul Terrei şi Mama Tuturor, 
Cel de-al Optzeci şi Optulea Împărax al Casei de Wu şi proclamă-ţi domnia! spuse 
Korbijn şi apoi se dădu la o parte. 

Cardenia trase aer adânc în piept şi se ridică, folosindu-se puţin de sceptru 
pentru a se echilibra, prima şi probabil ultima oară când acesta avea vreo 
utilitate. La încheierea ceremoniei, toate accesoriile de încoronare aveau să fie 
(din fericire) înlăturate de pe ea şi trimise în fişetul de depozitare, în aşteptarea 
următoarei încoronări a unui nou Imparax, oricare avea să fie acela. Dar pentru 
moment toate acestea atârnau greu. 

Nu este deloc simbolic, se gândi ea. 

Se întoarse, găsindu-se acum fata în fata cu adunarea de nobili, notabilitati şi 
reprezentanţi. Membrii Comitetului Executiv, cu excepţia lui Korbijn, se aflau în 
primul rând de bănci. In spatele lor erau reprezentanţii Casei de Wu şi, printre 
ei, arătând total nelalocul lor, unchiul ei, Brendan Patrick, verişoara ei Moira şi 
vărul Justin, care o reprezentau pe mama ei. Hannah Patrick avea să afle de 
ascensiunea fiicei ei abia după câteva săptămâni bune, în acelaşi timp cu vestea 
că fusese ridicată la rangul de Baroneasa de Tacuarembó, un titlu de curtoazie 
legat de una dintre proprietăţile Împăraxului. Acest titlu urma probabil să o 


enerveze, dar şi s-o maguleasca pe mama ei. 

Cu mai multe randuri mai in spate statea Naffa Dolg, cu familia ei de 
republicani. Cardenia fu mişcată de faptul că, în ciuda opoziţiei lor fata de legea 
imperială în general, veniseră totuşi s-o susţină, pe ea şi pe fiica lor. Intre rândul 
pe care stătea Naffa şi rândurile apropiate cu cei din Casa de Wu stăteau 
matriarhele şi patriarhii diferitelor familii de bresle, nobilii şi toţi ceilalţi. 

Şi în al treilea rând, Amit şi Nadashe Nohamapetan, amândoi privind-o fix în 
ochi pe Cardenia, de parcă ar fi fost un proiect pe termen lung sau o halcă de 
friptură. 

Sau ambele, se gândi Cardenia. 

În spatele ei, Arhiepiscopul Korbijn îşi drese glasul încet, de parcă i-ar fi spus: 
Hai, termina-ti treaba. 

- Eu, Cardenia Wu-Patrick, acceptând aceste instrumente ale Bisericii şi ale 
statului, dupa cum e dreptul meu, devin Grayland al II-lea, Imparax, Regina, 
Capul Bisericii, Moştenitorul Terrei şi Mama Tuturor. Fie ca dogmele 
Interdependentei, expuse de Profetă, să aducă o pace şi o prosperitate 
neîntrerupte tuturor! 

- Trăiască Împăraxul! veni răspunsul de la primul rând până în spate, urmat 
de ovatii uriaşe de care Cardenia, cu toată transpiratia şi crampele, reuşi totuşi 
să se bucure. 

Muzica crescu în intensitate; „Marşul Profetei“ de Higeliac, scris în secolul al 
III-lea FI, se intensifică, interpretat de o orchestră de cameră ascunsă cu dibacie 
într-un alcov din transept pentru a permite plasarea mai multor rânduri de bănci 
în catedrală. Orchestra încapsulată îşi etala eforturile prin difuzoare, publicul de 
la încoronare se ridică în picioare, continuând să ovationeze, în timp ce Grayland 
al II-lea făcu primii ei paşi, venind dinspre altar, de-a lungul navei şi luând-o apoi 
iute pe un coridor lateral, unde asistenții o aşteptau s-o conducă într-un birou 
mic pentru a o elibera de coroană, sceptru şi alte asemenea prostii şi unde 
gărzile de corp imperiale se postară în stânga şi-n dreapta uşii. 

- Cred că a mers bine, Maiestate, îi spuse Naffa. 

Cardenia privi în sus, confuză, în timp ce era ajutată să se dezbrace: 

- Tocmai te-am văzut în public. 

- Pentru că adineauri eram în public. 

- Cum ai ajuns aici atât de repede? 

- Fiindcă este meseria mea, spuse Naffa şi făcu să apară, în mod magic, o 
mapă cu memorie temporară. Cum te simţi? 

- Spune-mi că nu va mai trebui să trec prin asta. 

- Se întâmplă extrem de rar ca un Împărax să participe la două ceremonii de 
încoronare. Aşa că nu, nu va mai trebui să treci prin asta. 

- Acum spune-mi că pot merge acasă. 

- De vreme ce Împăraxul este proprietarul Xi'anului însuşi, practic vorbind, 
eşti acasă. 

-Iată un gând îngrozitor. A 

- Vorbind însă de o manieră mai prozaică, nu poţi încă să te întorci acasă. În 
următoarele zece minute, trebuie să te schimbi în uniforma oficială pe care ţi-o 
arată acum Dochae- Naffa o indică printr-un semn din cap pe asistentă care 
avea, într-adevăr, pregătită o uniformă foarte oficială - şi apoi trebuie să te duci 


la balconul de prezentare pentru a face cu mana zecilor de mii de oameni care 
tocmai distrug gazonul din fata catedralei in speranta ca te vor vedea. Vei fi 
acolo sus cinci minute si apoi vom merge inapoi la palat, unde vei acorda 
audiente de cinci minute cu un minut pauza intre ele, timp de o ora, si alte 
audienţe de câte zece minute cu două minute pauză între ele, timp de încă o ora. 
Apoi trebuie să sosesti la sărbătorirea încoronării, moment în care vei tine un 
mic discurs... 

Cardenia mormăi. 

-...pe care deja ti l-am pregătit si pe care nu-l va asculta nimeni oricum, 
fiindcă nu are nicio importanţă. Şi apoi, până la sfârşitul petrecerii, vei petrece 
trei ore într-un şir de recepţie unde vei strânge mâini şi vei sta la pozat şi la 
filmat cu toată lumea, chestie care va fi, bănuiesc, exact atât de groaznică pe cât 
ţi-o imaginezi. Apoi, şi numai apoi vei putea să te relaxezi şi să mănânci ceva, aşa 
că sugerez că în timp ce Dochae aici de faţă te ajută să intri în noua uniformă, să 
mănânci batoanele de proteine pe care ţi le va da ea. Şi poate să bei nişte apă. 

- Pot să merg la toaletă? 

-E o baie aici. Uşa din stânga ta. Înainte să întrebi: are tot ce-ţi trebuie în 
acest moment. 

- Mulţumesc frumos. Sunt bucuroasă că cineva îşi aminteşte că sunt o fiinţă 
umană. 

- Sigur. Poţi sta cât ai nevoie, dacă asta înseamnă mai puţin de un minut. 

Cardenia mormăi din nou şi se îndreptă spre baie. 

Şapte minute mai târziu, veşmintele de încoronare ale Cardeniei fuseseră 
împachetate, ţinuta de după încoronare era pe ea şi era surprinzător de 
confortabilă, iar falanga ei de gărzi de corp o înconjura în lift conducând-o la 
platforma de observare a catedralei, unde o aştepta balconul ei de prezentare. 
Cardenia privi în jur şi-şi dădu seama că, în afara palatului, nu va mai fi niciodată 
singură într-un lift. 

Uşa liftului se deschise şi se întâlni din nou cu Naffa. Stătea în picioare în faţa 
alcovului care era balconul de prezentare. 

- Trebuie să încetezi cu chestia asta, îi spuse Cardenia. Mă sperie. 

- Relaxează-te. Am luat liftul pe cealaltă parte. Are şi el setul lui de gărzi de 
corp. 

- Bun venit în lumea mea! 

- Sunt în ea de ceva vreme. Sper că ai observat. 

Cardenia râse, dădu să iasă din lift şi apoi fu azvarlita înapoi în el in timp ce 
balconul de prezentare explodă. Îşi pierdu cunoştinţa chiar înainte ca trupul ei să 
se izbească de peretele din spate al liftului. 

- Există posibilitatea cât se poate de reală ca toţi curenţii Fluxului care leagă 
toate sistemele din Interdependenta sa se prabuseasca în timpul Domniei Tale, îi 
spuse Cardeniei în vis Attavio al VI-lea, tatăl ei, sau mai degrabă o proiecţie 
digitală a lui. 

Cardenia ştia că visează. Cardenia mai ştia şi că visul era, pentru un moment, 
cel putin, o continuare a primei lor conversații din Camera Memoriei. Nu ştia 
cum şi când adormise şi acea parte din creierul ei care era îndeajuns de lucidă 
încât să înregistreze faptul că visa se ferea insistent să se gândească prea mult la 
asta. Continuă conversaţia. Eşti în siguranţă, părea să-i spună acea parte din 


creier, aşa că ea continua, recitându-şi rolul din conversaţie din nou, de parca ar 
fi citit dintr-un scenariu. 

- Cum se va întâmpla? întrebă Cardenia. 

- Nu sunt un om de ştiinţă, spuse Attavio al VI-lea. Dar Contele de Claremont 
este. A adunat date de peste trei decenii deja. Imi trimite actualizări din când în 
când. Datele pe care le-a adunat sugerează că stabilitatea Fluxului reprezintă o 
iluzie, că, dacă luăm în considerare o perioadă îndeajuns de lungă, totul se 
deplasează şi că vom intra într-o perioadă de deplasări. Spune că a început deja 
să se întâmple, lent, dar că va începe foarte curând să se întâmple foarte repede. 
S-a mai întâmplat şi înainte. N 

- Cu Dalasýsla. Când primul Grayland a fost Impărax. 

Attavio al VI-lea incuviinta: 

- Da. I s-au dat informaţii, aşa cum mi s-au dat şi mie - informaţii la care acum 
vei avea şi tu acces. 

- A avut informaţiile, de ce nu a acţionat în consecinţă? Dacă ştia că urmau să 
piardă curentul spre Dalasysla, de ce nu a făcut nimic să n-o piardă? 

- Aş putea să-ţi spun, dar poţi s-o întrebi chiar tu. 

Cardenia, auzind asta, clipi: 

- E aici? 

- Bineînţeles. 

- Dar s-a pierdut în Flux. Nu credeam nici măcar că a existat. 

- S-a actualizat înainte de ultima ei călătorie. Toate datele cu excepţia acelor 
câteva ultime câteva zile sunt aici. 

Asta o luă pe Cardenia prin surprindere. Pe de o parte avea sens. Pe de alta, 
ideea unei persoane care era... incompletă era ciudată: 

- Jiyi, arată-mi-o pe Împărax Grayland I. 

Aerul luci şi apăru o femeie solidă şi înaltă care păşi spre Cardenia. 

- Eşti Împăraxul Grayland I, spuse Cardenia. 

- Da, răspunse femeia. 

- Ştii... ce ţi s-a întâmplat? Cum ai murit? 

- Da, cunosc informaţia, sigur. 

- Şi ce simţi despre asta? 

Toate astea erau detalii secundare, dar Cardenia trebuia să înţeleagă. 

- Nu simt nimic despre asta. Sunt o simulare digitală a unei persoane. Acestea 
fiind spuse, de vreme ce ştiu ce ştiu, presupun ca pe Imparaxul Grayland I 
chestia asta a iritat-o extrem. 

Asta o făcu să zâmbească pe Cardenia. Apoi reveni la firul principal al 
conversatiel: 

- Ai stiut ca se prabusea curentul de Flux spre Dalasysla. 

-Desigur, oamenii de stiinta mi-au dat modele care sugerau ca prabusirea 
curentului era iminenta. Conform datelor si intelegerii mele, m-am gandit ca era 
posibil si chiar probabil sa se intample asta. 

- Dar nu ai evacuat sistemul Dalasyslei. 

-Nu. 

- De ce? 

- Politica, spuse Grayland. Evacuarea a douazeci de milioane de oameni care 
traiau in sistemul Dalasyslei ar fi necesitat o planificare uriasa si fonduri pe 


masura din partea Interdependentei. Nu s-a dorit acest lucru. 

- Parlamentul nu a vrut sa salveze vieţile a douăzeci de milioane de oameni? 

- Nu au privit chestiunea din punctul de vedere al salvării acelor oameni. Au 
considerat că un Imparax pe care-l percepeau ca fiind unul slab încerca să 
fabrice o criză, prin care să încline balanţa de putere în favoarea ei, în 
detrimentul Parlamentului. Au mai văzut-o şi ca pe o ameninţare pentru comerţ 
şi economie, fiindcă, pentru evacuare, ar fi fost necesar un mare număr de nave 
şi acestea ar fi costat foarte mult. 

- Dar datele care arătau posibilitatea unei prăbuşiri? 

- Au înfiinţat o comisie din care făceau parte alţi fizicieni ai Fluxului, care au 
început să găsească noduri în papură în rezultatele cercetărilor, producând astfel 
suficiente îndoieli pentru a submina orice încercare politică de a face ceva. Până 
şi reprezentanţii din Dalasysla au votat împotriva recomandării mele de începere 
a evacuării. Ceea ce a trecut la vot, în cele din urmă, a fost recomandarea de 
cercetare în continuare a problemei. Dar nu au fost alocati bani din bugetul 
imperial pentru studii ulterioare, aşa că nu a ieşit nimic din toate astea. 

- Deci... Deci n-ai făcut nimic, urma să spună Cardenia, dar se opri, fiindcă ar 
fi fost nepoliticos şi se temea că Grayland ar fi adoptat aproape imediat o 
atitudine defensivă, apoi îşi aminti că vorbea cu un computer lipsit de 
sentimente. Deci n-ai făcut nimic. 

- Am trimis ducesei locale un aviz şi le-am spus armatei şi birocratilor 
imperiali locali să-i ajute, în regim de urgenţă, pe orice dalasysleni care ar fi 
dorit să plece. 

- Şi au plecat? 

- Nu ştim. Curentul Fluxului s-a prăbuşit aproape imediat după ce am trimis 
avizul. 

-Aşa că douăzeci de milioane de oameni au murit din cauza politicii si 
birocraţiei. 

- Da. Nu imediat, desigur. Dar Interdependenta este concepută intenţionat 
astfel ca fiecare sistem să depindă de celelalte pentru lucrurile de primă 
necesitate. Daca înlături un sistem, casa lui conducătoare şi monopolul ei, 
celelalte zeci de sisteme vor supravieţui. Dar acel sistem nu va putea supravieţui. 
Cu timpul, va începe să se prăbuşească. Habitatele din spaţiu şi avanposturile de 
pe planetele şi lunele altfel nelocuibile vor începe să se prăbuşească din cauza 
lipsei de mentenanţă şi, cu timpul, vor începe să fie mai greu de reparat. Fermele 
şi fabricile producătoare de alimente vor începe şi ele să se prăbuşească. 
Rețelele sociale vor intra în colaps, după cum e de aşteptat, proportional cu 
defectarea fabricilor şi cu conştientizarea faptului că, de fapt, nimic nu-i mai 
poate salva pe oamenii din sistemul deconectat. Datorită defectiunilor fizice şi 
sociale care vin după prăbuşirea curentului Fluxului, moartea întregului sistem 
este inevitabilă. 

- Cât a durat? 

- Când s-a prăbuşit Dalasysla, am comanda observatoarelor radio din sistemul 
Kaipara să se concentreze pe Dalasysla. Kaipara era cel mai apropiat sistem, din 
punctul de vedere al distanţei fizice, aflat la şaptesprezece ani-lumină depărtare. 
Am murit înainte ca ei să fi auzit ceva. 

- Dar au auzit ceva. 


-Foarte putin. Majoritatea comunicatiilor interne din sistem se faceau pe 
vremea mea prin fluxuri concentrate de date, asa ca ar fi fost greu sa tragi cu 
urechea aleatoriu. Cand am comandat radiotelescoapelor sa asculte, am sperat 
ca cineva de pe Dalasysla va avea prezenta de spirit sa directioneze un 
transmitator cu spectru larg spre Kaipara. Si, din cate inteleg, cineva chiar a 
facut-o, pret de o luna, la doi ani dupa prabusire. 

- Ce spuneau? 

- Pe scurt: război civil, crime, violenţă, sabotarea sistemelor de susţinere a 
vieţii şi a producţiei de hrană, proliferarea cultelor personalităţii. Există un 
raport secretizat care a fost pregătit de către fiul şi succesorul meu, Bruno al III- 
lea. 

- Secretizat? spuse Cardenia, întorcându-se spre Attavio al VI-lea. Mai este 
încă secretizat? 

- Da. Nu l-am desecretizat, răspunse Attavio. 

- De ce nu? Mai ales dacă şi tu crezi că Fluxul stă să se prăbuşească? 

- Fiindcă problemele care au existat în era lui Grayland există şi în era 
noastră sau existau într-a mea, mai bine zis. Parlamentul va vedea în continuare 
ridicarea acestei probleme ca pe o mişcare politică cu scopul de a-i marginaliza. 
Nimeni nu va dori să perturbe comerţul sau privilegiile caselor breslelor. Nu va 
exista cale de scăpare. Ce s-a întâmplat Dalasyslei se va întâmpla peste tot. Fără 
să fiu absolut sigur, nu aş deschide acea cutie a Pandorei. 

Şi iată că acum Cardenia, în visul ei, se îndepărtă de scenariu: 

- Toate astea sunt stupide, îi spuse ea lui Attavio al VI-lea si lui Grayland I. 
Suntem sortiti pierii numai dacă vom continua să facem ceea ce facem. Daca 
ştim că urmează prăbuşirea, trebuie să reformam Interdependenta. Să terminam 
cu monopolurile breslelor. Să ajutăm fiecare sistem să se pregătească pentru 
colaps. 

- Acest lucru nu se va întâmpla, spuse Attavio al VI-lea. 

- Nu ai de unde să ştii asta. 

- Sigur că ştiu asta. Sunt Împăraxul sau, mai bine zis, am fost. 

- Cardenia se întoarse spre Grayland I: 

- Ai văzut cum are loc un colaps. Pe vremea ta, probabil că au reacţionat. 

- Am fost asasinată, spuse Grayland I. Şi după ce o scurtă perioadă cât ceea 
ce s-a întâmplat pe sistemul pierdut al Dalasyslei a fost la modă, aşa, pentru 
spectacol, toată lumea a decis să uite de el. Ceilalţi curenţi ai Fluxului păreau 
stabili şi a te gândi la Dalasysla devenise inoportun. 

- Nimeni nu doreşte sfârşitul Interdependentei. Şi aici includ şi Casa de Wu. 
Sunt prea mulţi bani şi putere la mijloc, spuse Attavio al VI-lea. 

- Şi supraviețuirea umanităţii nu contează? întrebă Cardenia, nevenindu-i să- 
şi creadă urechilor. 

- Nu şi dacă asta înseamnă sfârşitul Interdependentei. 

- Supravieţuirea umanităţii a fost scopul Interdependentei! urlă Cardenia la 
simularea digitală a tatălui ei. 

Şi acesta fu momentul când, în visul ei, atât Attavio al VI-lea, cat şi Grayland I 
îi râseră în faţă. 

- Copila mea, acesta nu a fost niciodată scopul Interdependentei, spuse 
Attavio al VI-lea. 


-E doar scuza pe care ne-am gasit-o pentru ea, afirma Grayland I, 
incuviintand. 

- Atunci care a fost scopul?! întrebă Cardenia, urlând inca. Ce este 
Interdependenta?! 

Si atunci aerul luci din nou si aparu o alta silueta care se indrepta spre 
Cardenia, o figura pe care Cardenia stia ca trebuie sa fie Rachela I, Profeta- 
Împărax, fondatoarea legendară a Interdependentei. Trebuia să fie Rachela I, da, 
dar arata ca Naffa. Naffa, care fusese surprinsa de explozia balconului de 
prezentare, Naffa, a carei ultima imagine pe care Cardenia avea s-o pastreze era 
a Naffei sfasiata de explozie, a Naffei, pline de sange, care statea acum in fata 
Cardeniei, intruchipand-o pe Rachela I, ca sa-i spuna ce fusese si ce este 
Interdependenta. 

-E o escrocherie, spuse ea. 

Si apoi Cardenia, care nu mai putea pretinde, nici macar in vis, ca nu stie ce 
s-a Intamplat, isi impuse sa se trezeasca si se trezi intr-un pat in propriul ei spital 
privat foarte mic si foarte sigur, inconjurata de garzile de corp imperiale, o 
falanga de doctori condusi de Qui Drinin si un contingent mic de garzi, inclusiv 
cel care era acum acolo ca să-i spună ceea ce ea ştia deja, şi anume că prietena 
ei Naffa Dolg murise. 

Partea a doua 


Luptele de langa Universitatea Opole se potolisera suficient incat Marce 
Claremont sa se poata intoarce la apartamentul sau de absolvent si sa-si faca un 
bagaj pentru o calatorie din care probabil nu avea sa se mai intoarca. 

Ceea ce ridica urmatoarea problema: Daca pleci pentru totdeauna, ce iti iei cu 
tine? 

Anumiti factori îi usurara lui Marce trierea lucrurilor. Cu privire la 
îmbrăcăminte, era deja rezolvat: avea destule haine acasă în Claremont, aşa că 
nu-i trebuia nimic de la apartamentul său din Opole. Singurul lucru interesant 
din apartament, din acest punct de vedere, erau nişte cămăşi casual cu nişte 
comentarii de astrofizică imprimate pe ele. Marce era aproape sigur că putea să 
le abandoneze. Hainele pe care şi le luase erau neutre din punctul de vedere al 
culorilor şi al stilului. Tatăl său îi precizase că moda de la Centru avea să fie atât 
de radical diferită încât va trebui să-şi cumpere oricum altele. 

Toată muzica, tablourile, cărţile, divertismentul şi multe dintre comunicările 
personale la care Marce ţinea erau stocate într-un cript de date de mărimea 
degetului mare, împreună cu aproape o sută de mii de mărci, bani de cheltuială, 
aceştia din urmă nefiind accesibili decât cu ajutorul datelor biometrice ale lui 
Marce, aşa că teoretic n-ar fi fost necesar să consume spaţiu pentru ei. 

Şi cu asta ajunsese la lucruri - la obiectele cu valoare sentimentală. Marea 
majoritate a acestui tip de obiecte se găseau tot în palatul Claremont, fiindcă 
acolo trăise Marce aproape toată viaţa lui, şi pentru că apartamentul său de 
absolvent era ridicol de mic. Dintre toate obiectele care se aflau în apartament, 
Marce alese patru. Două erau cărţi, pe care i le dăduse tatăl său, una cu ocazia 
celei de-a treisprezecea aniversări a zilei sale de naştere şi una când îşi luase 
doctoratul. 

Al treilea era un aparat demodat de ascultat muzică, dăruit de Vrenna, pe 
care-l luase cu el la un concert al formaţiei Green Gods şi pe care reuşise să 
obţină câte un autograf de la trei dintre cei patru membri ai formaţiei. Aparatul 
nu părea să mai funcţioneze, iar Green Gods se despartisera cu ani de zile în 
urmă şi membrii se împrăştiaseră, uitaţi sau esuati în cariere solo, în urma unor 
sfaturi proaste, dar îl păstrase ca să-şi aducă aminte de acea perioadă din viaţa 
lui şi să-i aducă aminte de Vrenna, care, în ciuda faptului că fusese o pacoste cât 
timp au fost copii, era în stare uneori să fie grijulie şi iubitoare. 

Ultimul obiect era un porcuşor de pâslă rărită pe nume Giggy pe care i-l 
cumpărase mama lui când împlinise un an. Vrenna primise de la ea, cu aceeaşi 
ocazie, un ursulet pe nume Howie. Howie dispăruse de mult timp - existaseră 
motive de a crede că Vrenna îl lansase în spaţiu cu ajutorul unei rachete 
artizanale -, dar Giggy supravietuise şi-l insotise pe Marce la fiecare nou cămin 
al său. De dragul povestii, ar suna bine ca Giggy să fi fost singurul cadou de la 
mama sa, acum dispărută, dar, de fapt, Marce primise multe daruri şi avea multe 
lucruri de la ea sau care îi aminteau de ea. Insă Giggy era, pur şi simplu, 
talismanul său. 

Marce îngrămădi toate cele patru obiecte într-un rucsac mic şi apoi cântări 
rucsacul cu privirea. Nu-i prea mult când părăseşti o lume întreagă, se gândi el. 
Îşi dăduse silinţa să nu se gândească prea mult la faptul că părăsea o planeta ca 
să se ducă undeva unde nu cunoştea pe nimeni şi unde avea să-şi petreacă tot 
restul vieţii. Curentul Fluxului către planeta de la Capăt avea să dureze mai mult 


decat cel care pleca de la Capat: cel dintai ar mai fi putut dura ani buni. Teoretic, 
era posibil, in acest moment sa se poata si intoarce. Era insa, pur si simplu, putin 
probabil. Pentru a suporta gândul că nu avea să-şi mai vada niciodată tatăl, sora 
sau pe oricare dintre oamenii pe care-i cunoscuse până acum, soluţia lui Marce 
era să se concentreze asupra unor chestiuni practice legate de plecarea de pe 
planetă. 

Ceea ce şi făcea: cu o zi în urmă se întâlnise cu Gazson Magnut, Comisarul de 
bord Şef al unei nave pe nume Da, Domnule, Asta-i lubita Mea şi-şi aranjase 
traversarea. Nu fusese ieftin- de fapt, costase mai mulţi bani decât credea 
Marce că a cheltuit pe orice altceva îşi cumpărase in viata până acum -, iar 
Magnut încercase să-i mai vândă si alte chestii, inclusiv un set fals de documente 
de călătorie. Observase că Magnut păruse uşor dezamăgit când îi spusese că 
documentele lui de călătorie erau în ordine. După ce rezolvase asta, tot ce-i mai 
rămânea de făcut era să-şi scrie demisia şi nişte scrisori de adio, toate acestea 
urmând să fie trimise după ce Da, Domnule ar fi intrat în Flux. 

Şi chestia asta, adunatul obiectelor personale. Tot restul lucrurilor din 
apartament urmau să fie adunate mai târziu de personalul casei Claremont. 

Marce îşi puse rucsacul pe umăr, mai aruncă o privire spre apartamentul său 
şi hotari că n-o să-i ducă dorul absolut deloc. Era, ca aproape toate resedintele 
instituţionale academice, absolut uşor de uitat, din orice punct de vedere. Apoi 
se îndreptă spre scări şi ieşi din cămin pe o stradă care era aproape complet 
pustie cu excepţia a doi oameni, în depărtare, şi a unei furgonete care se opri în 
dreptul lui Marce şi ale cărei uşi se deschiseră, şi din care ieşiră doi bărbaţi 
masivi. 

Furgoneta o luă rapid la drum cu Marce în ea, întrucât cei doi bărbaţi masivi 
săriseră şi-l târâseră înăuntru înainte ca el să-şi dea seama ce se întâmplă. 
Rucsacul cu toate obiectele lui sentimentale rămăsese pe trotuar, fiindcă aşa se 
întâmplă uneori când eşti răpit. 

Ghreni Nohamapetan îi zâmbi lui Marce Claremont de vizavi de el aşezat la 
masă: 

- Lord Marce, ce bucuros sunt că ne întâlnim din nou! Sunt fericit că aţi putut 
accepta această întâlnire pe nepregătite. 

- Lord Ghreni, spuse Marce. De vreme ce m-ati răpit ca să ajung aici, nu cred 
că v-aş fi putut refuza. 

Cei doi stăteau jos, într-o cameră fără geamuri care părea că fusese făcută 
dintr-un container- ceea ce însemna că probabil chiar era un container, un 
container modificat. Marce nu avea idee unde se află. La sosirea lui Ghreni, se 
găsea în încăpere de zece minute, adus de haidamacii care-l înşfăcaseră. 

- Nu-mi place cuvântul „răpit“, spuse Ghreni. 

- Cu tot respectul, Lord Ghreni, în momentul ăsta putin îmi pasa daca va place 
sau nu. 

- Mi se pare corect, făcu Ghreni, lăsându-se pe spate în scaun şi urmărindu-l 
cu privirea pe Marce. Se zvoneste că vreţi să plecaţi definitiv de pe Capat. 

- Şi, dacă aş face-o, mă îndoiesc că asta vă priveşte. 

- Ei bine, vedeţi, e război şi ducele a observat că unii nobili sau copiii lor, 
adulţi sau nu, încearcă deodată să-şi cumpere traversarea. 

- Asta se mai întâmplă când e război. 


-Presupun ca se intampla, incuviinta Ghreni. Ducele nu vede asta ca pe un 
vot de incredere in competentele lui de conducator, asa ca i-a invitat, pe aceia 
care sunt interesati sa plece sa ramana. 

-Nu cred ca m-ati rapit ca sa-mi transmiteti aceasta invitatie, Lord Ghreni, 
spuse Marce. 

- Nu, presupun ca n-ar fi avut rost să-mi dau atâta osteneala. Aveţi dreptate. 
V-am invitat aici din cu totul alte motive. Poate vă amintiţi că data trecută când l- 
am rugat pe tatăl dumneavoastră să-l ajute pe duce cu eliberarea fondurilor 
imperiale. 

- Îmi aduc aminte că ţi-a spus „probabil“. 

- Aşa e- şi am considerat că asta înseamnă un „nu“, dar spus politicos. Si, ca 
să fie clar, dacă acesta a fost, într-adevăr, răspunsul lui, motivele sunt, din punct 
de vedere etic şi legal, solide. A făcut o alegere bună, din aceste motive. 

- O să-i transmit că ai spus asta. 

-Nu mă îndoiesc, spuse Ghreni. Dar nu imediat. Problema cu răspunsul 
tatălui dumneavoastră, oricât de admirabil ar fi din punct de vedere etic şi legal, 
este că în acest moment ducele chiar are nevoie de banii aceia, fiindcă are mare 
nevoie de armele acelea. Şi „probabil“ nu e un răspuns potrivit cu intervalul de 
timp pe care-l avem la dispoziţie. Aşa că unde nu a mers cu arta convingerii 
poate că va merge cu forţa. 

- M-ai luat ostatic pentru răscumpărare. 

- Da. Şi-mi cer scuze pentru asta. Tatăl dumneavoastră nu pare să fie sensibil 
la alte... linguseli pe care eu sau ducele i le-am putea oferi. Nu pare interesat de 
bani sau de putere, sau de altceva tangibil. Şi nu are sentimente patriotice 
pentru Capăt şi nici sentimente de loialitate faţă de duce. Dar, fără îndoială, vă 
iubeşte pe dumneavoastră şi pe sora dumneavoastră. Aşa că mai era doar de ales 
între dumneavoastră doi. Ne-am gândit la sora dumneavoastră... 

Marce rase când îl auzi şi Ghreni incuviinta, cât putu de politicos: 

-... dar ne punea probleme din punct de vedere al achiziţionării. 

- Vrei să spui că le-ar fi eviscerat pe matahalele alea pe care le-ai fi trimis 
după ea şi pe urmă ti-ar fi luat urma tie, după ce ei te-ar fi dat de gol. 

- Da, exact asta am vrut să spun. Erati, cu tot respectul, ţinta mai uşoară. 

Marce incuviinta. Era adevărat. Era un om de ştiinţă, pe când Vrenna era un 
soldat sau asta fusese înainte să conducă Comisariatul de Poliţie de la 
Claremont. Dintre ei doi, el putea fi luat mult mai uşor prin surprindere şi nu te 
prea aşteptai să-ţi rupă gâtul. 

- În plus, a mai fost şi faptul că dumneavoastră doreati să parasiti planeta si 
ea nu. 

- Şi ce daca? 

- Nu aţi mai plecat niciodată de la Capăt. Nu v-aţi dus nici măcar până la 
Staţia Imperială, nici măcar atunci când sora dumneavoastră era puşcaş marin. 
Plecarea dumneavoastră acum e foarte interesantă. 

- Ai menţionat că e război. 

-Da, însă nu cred că plecaţi din acest motiv. Dacă aţi pleca din cauza 
războiului, nu aţi pleca singur. Sora şi tatăl dumneavoastră ar pleca şi ei sau 
măcar ar încerca. Dar nu plecaţi decât dumneavoastră. Ghreni băgă mâna în 
buzunar, scoase criptul de date şi-l puse pe masă: Şi, dacă e să ne luăm doar 


dupa acesta, nu plecati cu mostenirea familiei. 

Marce privi fix criptul de date. li fusese luat cand fusese răpit, împreună cu 
alte obiecte personale care erau mai degraba asupra lui decat in rucsacul pe 
care-l pierduse. 

Ghreni îl împinse spre el: 

- Puteţi să-l luaţi. 

Marce îl luă şi-l băgă în buzunar: 

- E gol? 

- Nu. Nu am nevoie de fotografiile şi de muzica dumneavoastră şi mi-e teamă 
că ducele are nevoie de ceva mai mult decât de cele o sută de mii de mărci din 
partea familiei dumneavoastră. Nu veţi pleca nicăieri, oricum, decât atunci când 
tatăl dumneavoastră ne va ajuta, şi dacă o va face. Şi, deoarece cred că vrea, 
într-adevăr, să plecaţi, acum voi obţine de la el ceea ce dorim. 

- Şi dacă nu? 

Ghreni ridică din umeri: 

- Pentru început, nu veţi părăsi planeta. 

- Pentru început... 

- Ducele are mare nevoie de banii aceia. 

- Suficient de mult cât să mă omoare? 

- N-o să vă omoare el însuşi. Dar, daca tot ati menţionat acest lucru, sunt sute 
sau probabil mii de oameni care mor zilnic în revolta asta absurdă. Dacă punând 
în pericol viata unuia singur- a dumneavoastră- facem ca mii de oameni să 
poată trăi, nu-i aşa că merită să ne asumăm acest risc? 

- De fapt, încerci doar să justifici răpirea mea, din punct de vedere moral. 

Ghreni ridică din umeri din nou: 

- Acesta va fi cu siguranţă argumentul pe care ducele îl va folosi ca să-şi 
liniştească astfel conştiinţa. Dacă stă în picioare sau nu, nu prea cred c-o să-şi 
bată el capul cu asta. Se pot spune multe despre duce, dar nu şi că ar fi un mare 
gânditor. 

- Chestia asta n-o să meargă. 

- Vom vedea. Oricum, războiul trece cu buretele peste multe, mai ales dacă 
ducele îşi primeşte armele şi înăbuşă revolta. Între timp, Lord Marce, veţi afla 
cât de mult vă pretuieste tatăl dumneavoastră. Dacă nu pentru dumneavoastră 
înşivă, atunci cel putin pentru motivul - oricare ar fi acela - pentru care v-a spus 
să plecaţi de pe planetă. Nu vreţi să-mi spuneţi motivul, nu? 

- Nu e treaba dumitale. 

- Ştiu că aşa credeţi. Dar ati putea fi surprins de cat de mare e aria de 
acoperire a treburilor mele. 

- De vreme ce această arie de acoperire include răpirea de oameni, nu cred că 
orice altceva aţi mai face acum m-ar surprinde. 

- Din nou, drept la ţintă. Dacă doriţi să-mi spuneţi de ce v-aţi propus, de fapt, 
să parasiti Capătul, sunt dispus să vă ascult. 

Marce rămase tăcut, fixându-l pe Ghreni cu privirea. 

- Nu-i nimic, spuse Ghreni după un minut. Dacă tatăl dumneavoastră nu se 
mişcă destul de repede, vă vom tortura puţin ca să-l motivăm. Cu filmări şi tot 
tacâmul. În timp ce facem asta, voi fi nevoit să-l pun să vă întrebe din nou acelaşi 
lucru. 


- Tortura nu scoate mereu la iveală răspunsuri adevărate. 

- Aşa se spune. Ei bine, vom vedea. 

Ghreni se ridică şi arătă cu mâna spre capătul containerului: 

- Între timp, aveţi acolo o toaletă, în colţul din spate, şi aici e un frigider cu 
apă şi câteva gustări. Arătă apoi spre capătul cel mai apropiat. Uşa e aici. Dacă 
vă apropiaţi la mai puţin de un metru şi jumătate, începe să fie electrificată. Dacă 
o atingeti, probabil ca nu veţi muri, dar vă veţi dori să fi murit. Dacă reusiti 
cumva s-o deschideţi, oamenii mei de pe cealaltă parte a ei vă vor face să vă 
doriţi să n-o fi făcut. Mă intelegeti? 

Marce incuviinta. 

- Bine, spuse Ghreni, cântărindu-l cu privirea pe Marce. Imi cer scuze pentru 
toate astea. Nu aşa aş fi procedat eu. Şi-mi dau seama că relaţia noastră va 
deveni ciudată de acum înainte. 

- Pentru început, spuse Marce, repetând spusele lui Ghreni de mai devreme. 

Ghreni zâmbi şi ieşi. 

Marce merse la frigider, luă o sticlă cu apă şi bău din ea, uitându-se din nou în 
jur. O veioză, scaune, toaleta şi frigiderul. Niciun pat. O uşă rece din metal şi 
pereţi reci din metal. Se îndreptă spre peretele din faţă, nu prea aproape de uşile 
mari, şi auzi voci de afară, groase, masculine. Nu reuşi să înţeleagă ce spuneau. 

Minunat, se gândi el. Singurele ştiri bune din toate erau că Ghreni îi dăduse 
înapoi criptul de date care era mai valoros decât îşi putea el imagina. Altfel totul 
era o porcărie. Până acum probabil că tatăl lui fusese deja contactat de Ghreni 
Nohamapetan. Marce nu ştia cum avea să reacționeze tatăl sau. Pe de o parte, 
chestia asta era exact tipul de lucru căruia i s-ar fi opus. Pe de altă parte, şi aici 
Ghreni avea dreptate, singurele lucruri de care îi păsa tatălui său în viaţă erau 
copiii lui. 

Mai era şi faptul că, peste o săptămână sau cel mult o lună, începând de 
acum, mărcile Interdependentei vor valora mai putin, socotite la kilogram, decât 
noroiul de pe jos. Aşa stând lucrurile, Tata le-ar putea da banii pur şi simplu, 
pentru că oricum nu va mai conta în viitor sau chiar într-un viitor destul de 
apropiat. 

Dar atunci acest conflict, care începea să pară că se va rezolva, şi nu în 
favoarea ducelui, ar putea să prindă forţe noi, datorită acelor arme suplimentare. 
Mai multă moarte, mai multă distrugere, mai mulţi oameni alungaţi din casele 
lor- într-un moment când vieţile tuturor celor de la Capăt urmau şi aşa să fie 
întoarse cu susu-n jos, din cauza curentului de Flux de la planetă înspre restul 
sistemelor, ce avea să se închidă. 

Marce mai luă o înghiţitură din apă. Îi era teamă şi era extrem de îngrijorat 
pentru integritatea lui individuală - Ghreni Nohamapetan îi păruse exact genul 
de sociopat înfumurat care l-ar tortura doar ca să se distreze -, dar avea si un 
ciudat sentiment de detaşare. Dacă asta o fi fost din cauza şocului produs de 
starea în care se afla sau doar a certitudinii că civilizaţia umană se apropia de 
sfârşit, aşa că situaţia lui nu însemna, vorbind în termeni relativi, nimic sau 
ambele, nu-şi putea da seama. Era înspăimântat, dar şi foarte obosit. Pe moment, 
măcar cu oboseala putea face ceva. 

Aşa că Marce Claremont se întoarse la scaunul său, se aşeză, îşi puse 
picioarele de masă, îşi incrucisa braţele, îşi închise ochii şi încercă să atipeasca. 


După un timp nedefinit se simţi scuturat si se trezi: 

- Uite cine a venit să te vadă, spuse o voce familiară. 

Marce deschise ochii, clipind şi încercă să se concentreze pe lucrul aflat drept 
în faţa lui. Era Giggy, porcuşorul lui de pâslă. Persoana din spatele lui Giggy, 
care-l flutura în faţa lui Marce, era sora lui, Vrenna. 

- M-ai găsit, spuse Marce, ametit. 

- Cu asta mă ocup, replică Vrenna, inmanandu-i-l pe Giggy fratelui său. 

- Dar cum de nu te-ai curentat? 

- Ce? Vrenna păru mirată. 

- Nu-i nimic. O să-ţi explic mai târziu. Poti merge? 

- N-am nimic. 

- Atunci s-o luăm din loc până nu se trezesc cele două matahale pe care le-am 
paralizat temporar. 

Vrenna îl conduse pe Marce afară din încăpere, care era, aşa cum bănuise, un 
container de marfă modificat, aflat la interiorul unei magazii darapanate. 
Containerul lui Marce nu era singurul. Mai erau alte două, pe moment probabil 
neocupate, aliniate lângă al lui şi lipite de el. De la unul dintre ele pornea o dara 
lungă de sânge care se unduia, îndepărtându-se, de parcă un trup fusese târât de 
acolo. În faţa containerului lui Marce zăceau doi oameni pe podeaua depozitului, 
aceiaşi doi care îl înşfăcaseră şi-l băgaseră în furgonetă. Respirau, ceea ce era 
mai mult decât ce şi-ar fi dorit Marce pentru ei în acel moment. 

- Ce e locul ăsta? 

- Pare un centru de detenţie ilegal, spuse Vrenna. 

- Al ducelui? 

- Poate. Hai, vino. 

Vrenna îşi conduse fratele afară din depozit şi-l împinse spre un vehicul de 
teren greu de descris. Marce intră în el şi-şi puse centura în timp ce Vrenna 
porni motorul. 

- Unde sunt ceilalţi? întrebă Marce, privind în jur. 

- Care ceilalţi? întrebă Vrenna. 

- Ai venit să mă salvezi singură? 

-Nu am avut prea mult timp la dispoziţie, ca sa fac din asta un proiect. 
Vrenna verifică împrejurimile şi începu să conducă maşina. 

- Şi dacă eram rănit? Sau dacă nu puteam să merg? Şi dacă erau mai mult de 
doi vlăjgani? 

- M-aş fi gândit eu la ceva. 

- Am câteva reclamaţii legate de procesul acesta de salvare. 

- Pot să te adorm din nou, dacă vrei. 

Marce chicoti şi-şi strânse porcuşorul mai tare: 

-Nu mă lua în seamă, scumpa mea soră, spuse el. Trăiesc o mică spaimă, 
post-răpire. 

Vrenna se întinse şi-i luă mâna fratelui său: 

- Ştiu, spuse ea. Dă-i drumul şi sperie-te puţin, nu mă supăr. 

După două minute de spaimă relativ reţinută, Marce îl luă iar în mâini pe 
Giggy şi-l privi: 

- Mi l-ai adus pe Giggy. 

- Aşa e. M-am gândit că te va distrage puţin în timp ce eu te scoteam de acolo. 


- A functionat, dar ma intreb, in primul rand, cum ai reusit sa faci rost de el. 

- Mi-a fost oferit. Împreună cu restul lucrurilor pe care le aveai în rucsac când 
ai fost răpit. 

- Bine, dar cum ai făcut rost de toate astea? 

- Mi-a fost oferit de oamenii care te urmăreau. 

- Oamenii care mă urmăreau? 

- Da. 

- Cine? 


Apelul lui Ghreni Nohamapetan, dupa ce il pierduse pe Marce Claremont, fu 
probabil printre cele mai satisfacatoare pe care le primise Kiva in toata viata ei. 

- Marce Claremont a dispărut, spuse el. 

- Cine? replică Kiva. 

- Nu te juca cu mine, Kiva, vreau să ştiu unde e. 

- Nu pot să-ţi spun unde e. Nu e treaba mea să-l urmăresc. Treaba mea, din 
câte intelesesem, era să-ţi spun dacă încearcă să-şi cumpere traversarea cu nava 
mea. A cumpărat-o şi ţi-am spus. Ar fi trebuit să aştepţi până când venea să se 
urce la bord şi să pui mâna pe el, dacă îmi aduc bine aminte. Ai hotărât să nu 
aştepţi. Aşa că mă gândesc că acum depinde de tine. 

- Oamenii pe care-i aveam cu Claremont mi-au spus că i-a atacat o femeie. 

- N-am fost eu. 

- A fost Vrenna Claremont. 

- Te referi la sora care a fost instruită ani de zile să omoare oameni pentru 
stat şi care pe urmă a devenit poliţist? Da, şi mie mi se pare cea mai logică 
variantă. 

- Vreau să ştiu cum a descoperit că-l aveam pe fratele ei în vizor. 

- De ce nu o întrebi? 

- Kiva... 

- Nu i-am spus eu, dacă asta mă întrebi. De ce să-i spun? Aveam de luat trei 
milioane de mărci de la tine dacă-l prindeai. 

- Cineva din echipajul tău le-a spus. 

- Sau, şi asta e doar o teorie: când ai încercat să-l şantajezi pe Contele de 
Claremont în faţa copiilor lui adulţi şi nu ai primit imediat ce doreai, poate că şi- 
au dat seama că un nenorocit ca tine le va forţa mâna cu ceva de genul unei 
răpiri, aşa că s-au pregătit, mai ales unul dintre ei, care a fost ditamai soldatul şi 
care acum e o blestemată de polițistă, Ghreni. 

De cealaltă parte se lăsă tăcerea pentru o clipă. Pe urmă: 

- Mi-ar plăcea să ştiu de unde ai auzit despre asta. 

- Pentru că ne-a spus chiar Marce Claremont, la naiba! spuse Kiva. I-a spus 
Comisarului meu de bord despre asta când şi-a cumpărat traversarea şi apoi 
comisarul mi-a spus mie, fiindcă e treaba lui să-mi spună lucruri care vor afecta 
financiar nava mea. Chiar atât eşti de idiot şi de înfumurat încât să nu-ţi dea prin 
cap că vlăstarele lui Claremont urmau să vorbească despre asta? Dacă nu era 
război şi dacă statul de drept nu era practic suspendat în timp ce ducele se mai 
zbate ca sa mai câştige vreo câteva zile înainte de sfârşit, fundul ti-ar sta deja la 
închisoare pentru şantaj, iar ducele te-ar lăsa pe tine să-i fii tapul ispăşitor. La 
naiba, Ghreni! Ai încercat să şantajezi un oficial imperial în faţa unui poliţist, la 
dracu’! Trebuie să fii extrem de tampit ca să încerci să pui la cale o smecherie ca 
asta. 

Se lăsă iar tăcerea şi Kiva începu să numere bucuroasă secundele înainte ca 
Ghreni să vorbească din nou. Ajunse la şase: 

- Ai mai auzit ceva de la Marce sau Vrenna Claremont? 

Kiva pufni: 

- De ce dracu’ as mai auzi ceva de la ei? Nu sunt eu cea cu care au tratat. Este 
putin probabil sa aiba cea mai mica idee cine sunt. Daca era sa contacteze pe 
cineva, atunci l-ar fi contactat pe Comisarul-Sef de Bord. Si, înainte să ma 


intrebi, nu l-au contactat de cand ai pus la cale smecheria ta tampita. Daca ar fi 
sa ghicesc, as banui ca incearca probabil sa plece cu o alta nava de la Capat. 

- Şi care dintre ele pleacă în acelaşi interval temporar cu nava ta? 

- La dracu’, Ghreni, ti se pare că arăt a controlor de trafic? Habar n-am si 
puţin îmi pasă! 

- Aş vrea să-ţi întârzii plecarea. 

- De ce aş face una ca asta? Chiar dacă aş vrea, şi nu vreau, locul nostru la 
Staţia Imperială este deja programat să fie luat de altă navă. Nu mai avem unde 
să rămânem. 

- Nava ta ar putea rămâne undeva în sistem. 

- Sau am putea pleca atunci când trebuie, pentru că avem şi noi un blestemat 
de program şi nu ne faci tu nouă programul. 

- Ţi-aş rămâne dator, spuse Ghreni. 

Auzindu-l, Kiva izbucni puternic în râs, apoi spuse: 

- Mai zi-mi asta o dată, Ghreni! Vreau să văd dacă o să râd tot atât de tare şi a 
doua oară. 

- Eram prieteni cândva. 

- Obişnuiam să ne-o tragem cândva. Nu e acelaşi lucru. Tu, în mod special, ar 
trebui să ştii asta. 

Din nou tăcere. Apoi: 

- Aş vrea să vorbim despre cele trei milioane de mărci. 

- Sunt convinsă că ai vrea. 

- Nu-l am pe Claremont. Nu sunt sigur că trebuie să primeşti trei milioane de 
mărci. 

- Trebuie să le primesc, fiindcă înţelegerea noastră a fost să te anunţ dacă-şi 
cumpără traversarea. Şi-a cumpărat-o. Restul era treaba ta. Nu e vina mea că 
angajezi nişte incompetenti. 

- Kiva, dacă aflu că i-ai ajutat să scape, n-o să-ţi placă. 

- Ei bine, am două răspunsuri pentru tine la chestia asta: Unu e du-te 
dracului, căcat de om ce eşti şi doi: şi dacă aş fi fost în spatele chestiei ăsteia, ce 
dracu’ îţi închipui că poţi să-mi faci? Plec de la Capăt, nenorocitule! Mă întorc 
acasă în mai puţin de un an şi-mi voi lua o slujbă la companie. Mi-am terminat 
misiunea mea pe navă. Tu, în schimb, o să fii tot aici, un furuncul pe capătul 
dinspre cur al spaţiului. Aşa că poţi să mă ameninti cat vrei, jigodie amorala! Pur 
şi simplu nu are efect. 

Ghreni oftă: 

- Kiva, în ciuda a toate, tot îmi mai placi puţin. 

- Sunt mişcată, Ghreni. Pe bune. N 

- Şi de-asta aş vrea să-ţi spun că nu ai idee ce urmează să vină si de ce. In 
fond, nu ar fi o idee proastă să te ai bine cu mine. 

- Sunt cât se poate de fericită sa ma am bine cu tine, Ghreni. Ceea ce nu ma 
face prea fericită este să-ţi dau înapoi trei milioane de marci blestemate, fiindcă 
tu nu ai fost atent la condițiile înțelegerii noastre. Sau să mă prefac intimidată că 
te umfli si sufli in fata mea şi-mi spui cât o sa regret ca nu fac cum vrei tu. 
Maturizeaza-te si tu naibii, Ghreni! 

- Aş vrea să-mi spui daca cei din familia Claremont te contactează. Vreau sa 
spun, pe oricine din echipajul tău. 


- Voi fi fericită sa fac asta pentru încă o jumătate de milion de marci. 

- Kiva! 

-Ce Kiva-n sus si-n jos, Ghreni? Facem afaceri aici. Vrei informatii. Erai gata 
să plăteşti pentru informaţii, până acum. Îţi ofer încă nişte informaţii. Cu o 
reducere substanţială faţă de preţul vechi. 

- Ştii că o să am oameni la Staţia Imperială care o să vadă dacă se urcă la 
bordul navei tale. 

- Sigur că da. Şi eu aş avea, în locul tău. Dar nu cred că o să-l găseşti. Dacă 
are minte cât de cât, o să găsească pe altcineva care să-l scoată de pe blestemata 
asta de planetă. Şi asta, trebuie să spun, va fi perfect pentru mine. Deja am de la 
el jumătate de milion de mărci, nerambursabil, pentru traversare. Care, din câte 
îmi aduc aminte, a fost suma care mi-a adus nenorocita asta de călătorie pe zero. 
Mă rog, asta şi cele trei milioane de la tine. 

- Felicitări! 

- Mulţumesc. 

- Unde eşti acum? La Staţie sau pe planetă? 

- Sunt pe planetă şi am întâlniri cu oamenii noştri de aici înainte s-o luăm din 
loc. Spune-i cretinului tău de duce că aşteptăm de la el banii cu dobândă. Asta, 
dacă reuşeşte să-şi ţină capul pe umeri până săptămâna viitoare, chestie de care 
mă îndoiesc în mod oficial şi care nu m-ar deranja absolut deloc dacă nu s-ar 
întâmpla. 

- Vrei să luăm cina împreună? 

- Ce? întrebă Kiva. 

- N-ai vrea să luăm masa împreună înainte să pleci? 

- Cunoşti vreun restaurant deschis pe timp de război civil? 

- Am putea cina la mine acasă. 

Kiva rase: 

- De fapt, tu chiar încerci, încă, sa mi-o tragi. 

- N-o să te mint. Nu m-ar deranja. Ne descurcam de minune înainte de toate 
astea. 

- Da, aşa e, recunoscu Kiva. Futaiul în sine a fost bun, Ghreni. Pentru futaiul 
metaforic nu sunt încă în stare să te iert. Acum sau vreodată. 

- Foarte bine. Să-mi spui dacă te contactează familia Claremont. 

- Ştii preţul. 

- Perfect. 

- E o plăcere să fac afaceri cu tine, Ghreni. 

Ghreni pufni şi se deconecta. 

- Ştii că ar fi încercat să te omoare daca te-ai fi dus la el să luaţi cina, spuse 
Vrenna Claremont. Ea şi cu Marce stăteau cu Kiva într-o sală de conferinţe, la 
biroul local al Casei de Lagos. 

- l-aş fi rupt coloana vertebrală, spuse Kiva, şi gândul o făcu să zambeasca. 

Vrenna zâmbi auzind-o. 

- Aş vrea să mă întorc la momentul în care i-ai spus lui Ghreni Nohamapetan 
că am cumpărat traversarea de la tine, spuse Marce. 

- Da, şi ce-i cu asta? 

- l-ai spus? 

- Ştii deja asta. 


- De ce? 

- Fiindcă aveam nevoie de cele trei milioane de marci pe care mi le oferise 
pentru informaţia asta. 

-Ei da, dar pe urmă m-a răpit, m-a ţinut ostatic şi a intenţionat să mă 
tortureze şi poate chiar să mă omoare. 

Kiva ridică din umeri: 

-I-am spus surorii tale imediat după ce te-au săltat, fiindcă aveam oameni 
care te urmăreau. Şi pe urmă i-am dat toate informaţiile de care avea nevoie ca 
să te găsească şi să te recupereze. La naiba, i-am dat până şi rucsacul cu 
porcuşorul acela adorabil de pâslă, ca dovadă că eram al dracului de serioşi. 

- Da, dar tot puteam să fiu rănit. Sau să mor. 

- N-ai patit niciuna, nici alta. 

- Dar... 

Kiva ridică o mână: 

- Pot să întrerup acest fir al conversatiei şi să spun că putin imi pasa daca esti 
supărat? Dacă ai fi fost, într-adevăr, rănit sau mort, atunci mi-ar fi părut rău. Dar 
nu eşti, aşa că îndură! După cum văd eu lucrurile, dacă Ghreni te voia atât de 
tare încât să-mi dea trei blestemate de milioane de mărci pentru tine, atunci, mai 
devreme sau mai târziu, ar fi încercat să te salte oricum, fie că-i spuneam, fie că 
nu. De vreme ce aşa stăteau lucrurile, am decis să fiu plătită. Cu călătoria asta 
eram pe minus, acum nu mai suntem. Şi i-am dat surorii tale informaţiile ca să te 
salveze. Haide, la naiba, încetează cu scâncetele pe subiectul ăsta! 

- Eu... De fapt, pur şi simplu nu ştiu ce să mai răspund la asta, spuse Marce. 

- Ai putea să-mi multumesti, spuse Kiva şi observă ca Vrenna zambea. 

- Nu prea cred c-o s-o fac, spuse Marce. 

- Bine. Dar oricum, hai să încheiem subiectul ăsta şi să mergem înainte, da? 

Kiva observă că amândoi erau foarte atrăgători, Marce avea aerul unui tocilar, 
dar unul probabil atent şi grijuliu, iar Vrenna într-un fel care sugera că era o 
probabilitate de cincizeci la sută ca din pat să mai rămână doar o grămadă de 
surcele la sfârşitul unei aventuri amoroase cu ea. Indiferent dacă Kiva voia sau 
nu s-o admită, încercarea complet nesinceră a lui Ghreni de a-i cere o întâlnire îi 
aminti că trecuse o săptămână de la ultima ei tentativă de orgasm, cu acel 
adjunct al comisarului de bord şi în timpul ce trecuse de atunci fusese fie prea 
ocupată, fie prea enervată ca să se poată satisface măcar singură. 

Asta reprezenta o tragedie sexuală absolută, fără glumă, una pe care Kiva 
trebuia s-o rezolve cumva. Se întrebă alene dacă vreunul dintre gemenii 
Claremont ar putea-o ajuta în acest sens. Se hotări că Marce probabil nu s-ar 
încadra, cel puţin nu acum - părea că este încă supărat la gândul că Kiva nu şi-a 
făcut probleme şi l-a lăsat să fie răpit pentru trei milioane de mărci şi, sincer, aşa 
şi era -, dar poate că Vrenna ar fi vrut. Kiva regretă faptul că timpul, necesitatea 
şi circumstanţele făceau acest lucru imposibil. 

- Lady Kiva, spuse Vrenna. 

- Îmi cer scuze, spuse Kiva. M-au distras gândurile despre sex. 

Vrenna zâmbi: 

- N-am rezolvat încă problema urcării lui Marce la bordul navei, spuse ea. 
Ghreni Nohamapetan vrea, în continuare, să-şi pună oameni la Staţia Imperială 
gata să-l ridice. 


- Ghreni se uită la usa din fata, spuse Kiva. Nu se uită la usa servitorilor. 

- Ce înseamnă asta? întrebă Marce. 

Kiva îl privi: 

- Asta înseamnă că nu vii pe Da, Domnule, ca Marce Claremont, vii drept 
Kristian Jansen, membru de echipaj. 

- Cum o să fac asta? 

- Presupun că, atunci când ţi-ai cumpărat traversarea, Gazson Magnut a 
încercat să-ţi vândă şi nişte acte falsificate. 

- A încercat, dar nu aveam nevoie de ele. 

- Ei, acum, ai. Mai exact, ti-au fost procurate. 

- Şi bineînţeles că mă taxezi pentru ele, spuse Marce. 

- Te taxez la preţul pieţei, nu la preţul de speculă pe care-l cerem tuturor 
celorlalţi. 

- Actele de călătorie nu vor fi de ajuns, spuse Vrenna. Membrilor echipajelor 
de pe navele comerciale trebuie să li se ia şi datele biometrice. Cu tot respectul, 
dacă Nohamapetan e dispus să plătească trei milioane de mărci ca să-l prindă pe 
Marce, o să verifice şi intrarea de servitori şi asta include şi verificarea bazei de 
date biometrice a Statiei Imperiale. 

-Te porţi de parca ar fi prima oară cand traficăm pe cineva deghizat în 
membru de echipaj, spuse Kiva întorcându-se către Marce. Rade-ti părul! Vei 
primi o perucă dermală cu păr cultivat. Scalp şi barbă. Dacă cineva va smulge un 
fir de păr din capul tău, ADN-ul va fi al lui Kristian, nu al tău. Vei primi lentile de 
contact cu iris şi tipare retinale false, şi vei primi şi amprenta corectă a 
degetului. O să-ţi punem talonete în pantofi. Nu vei mai semăna cu tine. Daca nu 
vor şi o mostră de sânge, vei fi OK. 

- Şi dacă vor o mostră de sânge? întrebă Marce. 

- Ei bine, atunci cred că o s-o încurci, nu? Dar nu fac ei aşa ceva. 

- Nimeni nu va observa că ai creat o fiinţă din nimic, spuse Vrenna. 

- „Kristian“ a lucrat pentru noi, spuse Kiva. Avem unul sau doi ca el în fiecare 
sistem în care lucrăm. La fel au şi celelalte case. 

- De ce? întrebă Marce. 

- Pentru că uneori cineva important o face de oaie şi trebuie să plece din oraş 
rapid înainte ca una ca ea, spuse Kiva arătând-o pe Vrenna cu degetul, să-l 
prindă şi să-l trimită la zdup. Este foarte posibil ca Ghreni să se folosească şi el 
în curând de unul din ăştia, după cum văd că merg lucrurile. 

- Aşa că va trebui să fiu Kristian toată călătoria. 

-Da, aşa te vei numi. După ce intrăm pe Flux, poţi să scapi de părţile 
artificiale. Te vom actualiza în sistem. O singură chichita: va trebui să fii un 
membru de echipaj adevărat tot timpul călătoriei. 

- De ce trebuie să facă asta? întrebă Vrenna. 

- Fiindcă Kristian ia locul unui membru de echipaj real. Preiei spaţiul unui 
membru, îi preiei şi responsabilitatile. Asta-i înţelegerea. 

- Presupun că nu voi fi plătit. 

-Ba da, vei fi plătit. La salariul standard. Nu c-ai putea să-l cheltuieşti în 
vreun loc, fiindcă mergem direct la Centru. 

- Şi o reducere la taxa de călătorie pe care ţi-am dat-o? 

- Nu fi prost. 


Marce zambi: 

- Am încercat si eu. 

- Apropo, o să te taxez şi pentru noua identitate. La preţul curent. Nu e ieftin. 

- Dar cum ieşim, acum, de aici? întrebă Vrenna. Ştii că Nohamapetan va pune 
oameni să urmărească clădirea, dacă n-a făcut-o deja. 

- Niciunul dintre voi nu pleacă deocamdată, spuse Kiva arătând spre Marce. 
El rămâne aici şi-i vom aduce pe oamenii noştri să lucreze la noua lui faţă. Apoi, 
când va pleca, va fi Kristian. 

Kiva arătă apoi spre Vrenna: 

- Tu va trebui să aştepţi până plecăm, îmi pare rău. 

Vrenna dădu din umeri: 

- Nu e cel mai rău loc în care am fost blocată. 

Kiva incuviinta, apoi se ridică în picioare. 

- Mă duc înapoi pe navă, spuse ea privind spre Vrenna. Nu te voi mai vedea 
niciodată, ceea ce mi se pare o tragedie. 

Vrenna zâmbi. 

- Pe tine o să te văd pe navă, dar nu prea vom socializa, îi spuse Kiva lui 
Marce. Aşa că mi-a părut bine de cunoştinţă, bun venit pe Da, Domnule şi 
mulţumesc ca mi-ati oferit prilejul să i-o trag o ultimă data lui Ghreni 
Nohamapetan, pe care sper sa nu mai fie nevoie să-l mai văd, la dracu’! 

Marce zambi şi incuviinta, apoi Kiva disparu din sala de conferinţă. Personalul 
ei fusese instruit şi ştia ce are de făcut cu gemenii Claremont. Angajaţii fuseseră 
avertizaţi că, dacă identitatea sau locaţia gemenilor era dezvăluită oricui, Casa 
de Lagos îşi va propune cu prioritate să le distrugă viaţa lor şi tuturor 
nenorocitilor din familiile lor pret de şase generaţii cel putin. Aşa că era 
rezonabil de sigură că nu va vorbi nimeni. 

În timp ce se urca în maşina ei de teren blindată pentru a se întoarce în port, 
luând-o pe un drum ocolitor pentru a evita cartierele unde luptele erau în toi, şi 
pe cele transformate în ruine, Kiva medită la două lucruri. 

Primul era războiul civil de la Capăt, care îi şi luase, dar îi şi dăduse ceva- o 
nenorocise pe ea şi Casa de Lagos în ce privea fleacfructele şi monopolurile lor, 
dar îi adusese în cale destui oameni bogaţi încât această călătorie să fie, de fapt, 
profitabilă. Când acest profit avea să se adauge la taxele de licentiere sau de alt 
fel pe care le va recupera în cele din urmă de la Capăt, asta urma să pună Casa 
de Lagos într-o poziţie foarte bună, atât faţă de celelalte case, cât şi în ceea ce 
privea capabilitatea ei de a-şi exercita puterea printre ele. Kiva reuşise să apere 
interesul familiei, şi asta era ceva ce putea folosi acasă. 

Al doilea era că, deşi îi lăsase pe gemenii Claremont să asculte conversaţia ei 
cu Ghreni Nohamapetan, aceştia nu ştiau o informaţie importantă pe care Kiva o 
ştia şi pe care o descoperise datorită investigatorilor pe care Magnut îi plătise o 
sumă scandaloasă de bani să o descopere: Ducele de Capăt nu-i spusese 
niciodată lui Ghreni Nohamapetan să-i ceară Contelui de Claremont să-i 
elibereze fondurile imperiale. Şi mai ştia absolut sigur că nu-l autorizase pe 
Ghreni să-l răpească, la naiba, pe unul dintre copiii contelui şi să-l ţină ostatic 
pentru răscumpărare. Făcuse toate acestea de capul lui. 

Ce dracu’ invarti, Ghreni? se întrebă Kiva, în timp ce vehiculul ei de teren 
hurducăia spre port. Ce pui la cale? 


Si, în timp ce ne gândim la asta, ce naiba mai pune la cale si restul familiei 
tale? 


- Datele medico-legale de la scena crimei sunt incurcate, Maiestate, spuse Seful 
Garzilor Imperiale, Sir Hilbert Limbar. 

El era cel care răspundea de securitatea Împăraxului. Sir Hilbert era destul 
de sigur că va rămâne curând fără slujbă. Unii martori spun că au văzut ceva 
care a fost lansat dinspre mulţimea din faţa catedralei şi care a lovit balconul, 
dar nu avem nicio înregistrare video concludentă în acest sens. Chiar dacă s-a 
lansat ceva dinspre mulţime, balconul este intenţionat proiectat să reziste la 
orice în afară de un atac de artilerie. Credem că orice ar fi explodat a fost plantat 
acolo de mai multă vreme. Dar nu ştim. Va mai dura puţin până când vom lămuri 
lucrurile. 

Cardenia incuviinta. Se afla în apartamentul ei de la palat şi urechile încă îi 
tiuiau. Urma un protocol de supraveghere medicală în urma comotiei, dar altfel 
era nevătămată. Cel puţin fizic. Acolo unde fusese inima ei, acum era doar un gol 
în formă de Naffa. Era asistată de Limbar, Arhiepiscopul Korbijn şi de către Gell 
Deng, care funcţiona cel puţin temporar în postul Naffei. Mai era prezent în 
cameră şi Amit Nohamapetan, pentru motive pe care Cardenia nu le înţelegea 
deocamdată, dar pe care îşi imagina că le va afla în curând. 

- Rapoartele sunt complicate şi mai mult de bombele care au explodat în 
mulţime aproape simultan cu explozia din balcon. Acestea au adăugat şi mai mult 
haos unei scene deja cuprinse de panică, conchise Limbar. 

- Câţi au murit din mulţime? întrebă Cardenia. 

- Doamnă, nu ar trebui să vă bateti capul cu asta chiar acum... 

- De ce nu? spuse Cardenia şi-şi intră în pielea de Împărax, care-i conferea 
destulă pregnanta emoţională pentru a trata cu aceşti oameni în propriul ei 
spaţiu, oameni care-i spuneau aceste lucruri oribile. Nu suntem noi Imparax? Nu 
sunt ei cetăţenii noştri? Câţi? 

- Cel puţin optzeci, doamnă. Şi o altă sută de răniţi, mulţi dintre ei în stare 
critică. 

- Şi din catedrală? Câţi morţi? 

- Doi, doamnă. Naffa Dolg şi un membru al Gărzii. Un altul este rănit şi se află 
în stare critică. 

- Şi cine e responsabil? 

- Nu ştim sigur. Nimeni nu a revendicat actul. Limbar incuviinta spre Amit 
Nohamapetan. Dar Lordul Nohamapetan are informaţii pe care le-aţi putea 
considera relevante. 

Cardenia se întoarse spre Amit, privindu-l obosită: 

- Despre ce e vorba, Lord Nohamapetan? 

- Maiestate, aşa cum poate ştiţi, acum câţiva ani, fratele meu mai mic, Ghreni, 
s-a dus la Capăt să ne reprezinte interesele acolo. Cu timpul, el a devenit 
confidentul şi consilierul Ducelui de Capăt, care s-a confruntat cu o revoltă bine 
finanțată şi organizată. Tatăl vostru şi Parlamentul au autorizat continuarea 
finanţării şi echipării Ducelui şi a forţelor sale, deşi fără implicarea directă şi 
deschisă a puscasilor de la Staţia Imperială de la Capăt. Fratele meu a scris în 
rapoartele sale confidentiale că, atunci când ştirea despre vot a ajuns la Capat, 
rebelii de acolo au jurat că se vor răzbuna. 

- Vreţi să spuneţi că este opera rebelilor de la Capăt? întrebă Cardenia. 

- Rapoartele fratelui meu sunt desigur întârziate din cauza intervalului de 


timp substantial, doamna, recunoscu Amit. Asta este una dintre problemele unui 
imperiu extins. Vestile ajung greu, daca ajung. Dar, e sigur. Fratele meu a 
subliniat faptul ca pun ceva la cale. 

- Când ati primit raportul de la fratele dumneavoastră? 

- L-am primit acum aproximativ trei luni standard, doamnă, ceea ce înseamnă 
că l-a trimis acum nouă luni. 

- Şi nu v-aţi gândit să-l informaţi pe tatăl nostru? 

- Casa de Nohamapetan nu şi-a permis să-l deranjeze pe tatăl vostru cu 
chestiunea aceasta fără o investigare ulterioară, mai ales că era bolnav. Primim 
rapoarte confidentiale de la toţi reprezentanţii din sistemul nostru, care descriu 
tot felul de tulburări locale, oriunde avem interese. Această declaraţie, în sine, 
nu era atât de remarcabilă. In plus, analiştii nostri au presupus că orice 
represalii se vor concentra asupra autorităţilor imperiale locale de la Capăt, şi nu 
de aici. Puteţi fi sigură că Ghreni, fratele meu, ar fi informat autorităţile locale 
imperiale pentru ca acestea să poată lua toate măsurile de precauţie. Acum, 
desigur, privind în urmă, ne dăm seama că ar fi trebuit să împărtăşim aceste 
informaţii. Ne cerem scuze, doamnă. 

- Nimeni nu a crezut că vor ajunge atât de departe, spuse Arhiepiscopul 
Korbijn. 

- Reprezentaţi aici Comitetul Executiv, zise Cardenia. Spuneti-ne ce cred ei 
despre toate astea. 

- Sunt ingroziti, spuse Korbijn. O încercare de asasinat în ziua încoronării 
dumneavoastră. Stricăciuni într-unul dintre cele mai sfinte locuri ale Bisericii. Şi 
zeci de morţi, victime ale un atac las asupra inocenților. Comitetul este gata să 
vă sprijine în orice decideti, doamnă. La fel şi breslele, Parlamentul si, tin sa vă 
asigur cu tărie, Biserica. 

- Suntem toţi gata, spuse Amit. 

- Vă mulţumim, incuviinta Cardenia, apoi se întoarse spre Limbar. Ce credeţi 
despre această teorie cu Capătul? 

- Trebuie să investigăm mai mult, dar informaţiile pe care ni le-a împărtăşit 
Lord Nohamapetan sunt convingătoare. Căutăm cetăţeni de la Capăt care se 
găsesc aici în Xi'an şi la Centru şi cercetăm amănunţit istoricul lor pentru a 
vedea ce găsim interesant. Dacă e o legătură aici, o vom găsi. 

- Găsiţi-o repede, spuse Cardenia. 

- Da, doamnă. 

- Ce veţi face acum, doamnă? întrebă Korbijn. Ştiu că e o întrebare nedelicată, 
dar multe mii de oameni sunt încă acolo, aşteptând să audă cum doriţi să 
actionati cu privire la încoronare. Restul sistemului de Centru aşteaptă si ei cu 
înfrigurare să afle. A trecut deja o zi. 

- Câte zile urma să dureze sărbătorirea încoronării? 

- Cinci zile, doamnă, spuse Gell Deng. : 

-Acum urmeaza cinci zile de doliu, spuse Cardenia. Incepand din momentul 
incoronarii. Ai grija ca victimele sa fie onorate. 

Se intoarse catre Korbijn: 

-Vei organiza o slujba pentru ei, diseara, la catedrala, spuse ea si Korbijn 
incuviinta. La sfârşitul perioadei de doliu ne vom adresa întregului sistem şi 
Interdependentei. 


- Parlamentul va dori sa se ocupe fara intarziere de toate astea, spuse Korbijn. 

-Noi nu am sugerat intreruperea muncii sau investigatiilor in aceasta 
perioada. 

- Da, doamna. 

-In acest timp, vom pastra discretia, cel putin in ceea ce priveste prezenta 
publica, spuse Cardenia si arata cu capul spre Deng. Gell, aici prezent, va fi 
punctul vostru de contact pentru urmatoarele zile. 

Apoi o privi din nou pe Korbijn: 

-Socotim ca nici Comitetul Executiv nu va avea nimic impotriva sa se ocupe 
de chestiunile administrative pentru inca putin timp. 

- Da, sigur ca da. 

- Voi trimite rapoarte actualizate atunci când vor fi gata si voi fi disponibil 
dacă aveţi întrebări, spuse Limbar. 

- Vă mulţumim, spuse Cardenia şi se ridică. Se ridicară cu toţii împreună cu 
ea, înțelegând că erau lăsaţi să plece. 

Doar Deng rămase aşezat. Ştia că mai era nevoie de el. 

- Maiestate, daca permiteti, am o vorbă să va spun, între patru ochi, spuse 
Amit Nohamapetan, în vreme ce restul ieşeau. 

- Da, Lord Nohamapetan, spuse Cardenia. 

Stătea încă în picioare, nu-i făcu semn să se aşeze şi presupuse că el va 
înţelege că orice avea să-i spună trebuia să fie scurt. 

Amit înţelese şi ochii îi clipiră spre Deng, rămas pe scaun, înregistrând ideea 
că această „vorbă“ nu avea să fie prea privată. Se apropie în schimb de Cardenia, 
oprindu-se la o distanţă respectuoasă şi-i spuse pe un ton scăzut: 

-Am dorit sa vă transmit în mod personal condoleantele mele in acest 
moment greu, spuse el. Ştiu că dumneavoastră şi Naffa Dolg erati apropiate. 
Este greu când îi pierzi pe cei pe care îi iubeşti, aşa cum şi-a dat seama şi sora 
mea când l-a pierdut pe fratele dumneavoastră. 

O, ce drăguţ! se gândi Cardenia. Chiar şi atunci când încerca să-şi prezinte 
condoleantele, Amit Nohamapetan nu se putea abtine să nu-i aducă aminte ca 
familia sa încă mai considera poziţia de consort al Împăraxului drept 
proprietatea lor exclusivă. Îl privi şi-i văzu chipul banal şi trupul banal, şi în 
spatele amândurora o minte cunoscută ca fiind una banală şi cât se poate de 
fericită când îşi urmărea plăcerile ei banale. Sora şi fratele lui mai mic erau 
probabil creierele dispozitivului Nohamapetan. El era doar un biet prost. Apariţia 
lui la această întâlnire era evident o încercare de a se băga pe sub pielea 
Cardeniei, oferindu-i informaţii utile, urmat de momentul de umanizare care 
avea loc chiar acum. Şi toate astea fuseseră regizate frumos pentru consumul ei. 

Cardenia se gândi la posibilitatea de a se căsători cu el, de a avea copii cu el, 
cu acest prost, şi abia îşi retinu tremurul nepoliticos al unui fior: 

- Vă mulţumim, Lord Nohamapetan şi ne bucură grija dumneavoastră. 

Dacă Amit chiar intelesese ca ea încă i se adresa cu pluralul imperial, asta nu 
păru să-l oprească din avânt: 

- Sper că, după un timp potrivit, ne vom putea întâlni din nou, în circumstanţe 
mai fericite şi mai prietenoase. 

- Să sperăm, spuse Cardenia. 

Acele circumstanţe însemnând că tu trebuie să nu fii la mai puţin de treizeci 


de metri departare, se gandi ea. 

Amit insa nu citea gandurile oamenilor si alese sa interpreteze aceste cuvinte 
maiestrit ambigue intr-un mod care i se parea pozitiv pentru el, ceea ce era exact 
ceea ce intentionase Cardenia, oricat de mult ar fi dezgustat-o necesitatea de a 
face asta in acea clipa. Barbatul zambi, se inclina si iesi. Cardenia astepta pana 
cand acesta iesi din incapere si se clatina putin. 

- Vă simtiti bine, doamnă? întrebă Deng. 

- Nu, spuse Cardenia. Prietena mea e moartă şi ciudatul ăsta încearcă în 
continuare să aranjeze să se căsătorească cu mine. 

Se opri brusc şi se întoarse spre Deng: 

- Imi cer scuze, Gell, spuse ea. Nu am vrut să vorbesc aşa. Sunt... M-am 
obişnuit cu Naffa lângă mine. Şi să vorbesc liber când eram singure împreună. 

Bătrânul secretar îi zâmbi Imparaxului: 

- Maiestate, am fost credincios şi am tăcut pentru tatăl dumneavoastră timp 
de aproape patruzeci de ani. Intră în caracteristicile postului meu. Nu-mi pot 
permite să-mi închipui că mă pot substitui scumpei dumneavoastră prietene, dar 
vă promit că puteţi oricând vorbi liber în prezenţa mea, dacă aşa doriţi. 
Dumneavoastră sunteţi cea căreia îi sunt credincios acum. 

- Nici nu mă cunoşti, spuse Cardenia. 

- Cu tot respectul, doamnă, nu pot fi de acord. Vă cunosc de ani de zile. Mai 
întâi prin tatăl dumneavoastră şi prin relaţia lui neobişnuită, dar apropiată cu 
dumneavoastră. Şi, în ultimul an, v-am văzut suficient de mult ca să-mi fac o 
părere despre dumneavoastră. Poate nu ştiu eu multe, dar ştiu că meritati sa vă 
fiu credincios. 

Ochii Cardeniei se umplură brusc de lacrimi: 

- Probabil eşti singurul, dar e şi ăsta un început. 

- Ce pot face acum pentru dumneavoastră? întrebă Deng. 

- Poţi s-o aduci pe Naffa înapoi? 

- Nu, doamnă. 

Cardenia arătă cu degetul în direcţia lui Nohamapetan: 

- Poţi să-l trimiti pe ciudatul ăsta la plimbare? 

- Dacă doriţi, doamnă. 

- Dar nu mă sfatuiesti. 

- Nu se cade să-l sfătuiesc pe Împărax, doamnă. 

- Am nevoie de cineva care să mă sfatuiasca chiar acum. Nu am pe nimeni 
altcineva. 

- Decât să vă dau propriile mele sfaturi, mai bine să vă spun ce gândea tatăl 
dumneavoastră despre familia Nohamapetan, ca să vă ajut să hotărâți singură, 
spuse Deng. Sunt sigur că nu s-ar supăra dacă vă spun acum. 

- Te rog. 

- Considera ambiția lor ceva admirabil. Nu-i considera însă prea înţelepţi. 
Credea că, dacă sunt lăsaţi de capul lor, aveau în cele din urmă să-l facă pe el, 
Imparaxul, aşa cum se exprima, „să dea totul peste cap doar ca să-i pun la 
punct“. Şi de aceea a ajuns să-i manipuleze pe Nohamapetani până la punctul la 
care aceştia să-i sugereze că Nadashe Nohamapetan ar trebui să se mărite cu 
fratele dumneavoastră. Credea că, odată deveniți un cuplu, ambițiile lor se vor 
pune de acord şi că apoi Nohamapetanii vor avea un motiv să acţioneze cu mai 


putina neghiobie. Asa spunea el, nu eu. 

- Deci crezi că tatăl ar dori să mă mărit cu Amit Nohamapetan. Pentru a-i tine 
în frâu. 

Deng păru oarecum mâhnit. 

- Deci? întrebă Cardenia. 

- Nu va fi plăcut, spuse Deng. 

- Spune oricum. 

- Tatăl dumneavoastră credea că mariajul dintre fratele dumneavoastră şi 
Nadashe va funcţiona fiindcă erau complementari. Complementari. Nu credea că 
dumneavoastră şi Amit sunteţi complementari. Vă considera pasivă, şi pe Amit 
lipsit de inteligenţă. Şi că mariajul vostru ar lăsa-o pe Nadashe, care este 
motorul generaţiei ei de Nohamapetani, nesatisfăcută din punct de vedere al 
ambitiei. lar asta ar însemna neplăceri pentru dumneavoastră. Si pentru tron. 

- Poate că ar fi preferat să mă mărit cu Nadashe, spuse Cardenia. 

- O, nu! spuse Deng. Ar fi ajuns să vă controleze. În fine... sau aşa credea tatăl 
dumneavoastră, adăugă el, repede. 

- Tatăl meu nu avea o părere prea bună despre mine. 

- Din contră, avea o părere foarte bună, doamnă. Şi-ar fi dorit doar ca fratele 
dumneavoastră să trăiască şi să devină Imparax. 

- Ei bine, Gell. Şi eu. Dar nu a trăit. Aşa că iată-ne aici. 

- Da, doamnă. Si care sunt dorinţele Imparaxului? 

- Când are loc înmormântarea Naffei? 

- Peste două zile. 

- Voi lua parte la ea, spuse ea, însă Deng păru din nou mâhnit. Ce e? 

- Am primit o notă de la un reprezentant al familiei Dolg, doamnă şi am 
aşteptat să vă pot spune mai târziu. Familia spune că prezenţa dumneavoastră la 
înmormântare ar perturba-o, fiindcă oamenii de securitate din jurul 
dumneavoastră ar fi numeroşi, mai ales acum. Şi pe urmă, părinţii Naffei sunt 
republicani, la fel ca mulţi dintre cei ce vor fi prezenţi acolo, şi prezenţa 
dumneavoastră i-ar putea provoca pe unii dintre acei prieteni să facă sau să zică 
ceva nepotrivit. 

- Nu vor să produc o revoltă. 

- Cam asta ar fi ideea, din păcate. 

- Atunci vreau să vorbesc cu părinţii ei. _ 

- Scrisoarea sugerează şi că va trebui să mai aşteptaţi cu asta. Înţeleg că 
părinţii au spus că nu vă invinovatesc pe dumneavoastră, dar există o diferenţă 
între a nu vă invinovati şi faptul că le amintiţi că fiica lor a murit din cauză ca 
lucra pentru dumneavoastră. Ar fi... greu pentru ei în acest moment. 

Cardenia îşi tinu răsuflarea dupa ce auzise toate astea si se aşeză tăcută 
pentru câteva clipe. 

- Îmi pare rău, doamnă, spuse Deng în cele din urmă. 

Cardenia îi făcu semn s-o lase baltă. 

- Aş vrea, cel puţin, ca ei să nu plătească pentru nimic. 

- Părinţii ei? întrebă Deng, iar Cardenia incuviinta. Vă referiti la cheltuielile 
de înmormântare? 

-Ma refer la toate cheltuielile, pentru totdeauna. Le-a murit fiica. Era 
prietena mea. Dacă nu pot face altceva acum, pot măcar să fac asta. Da? 


- Sunteţi Împăraxul, spuse Deng. Acesta e un lucru pe care-l puteţi face. 

- Atunci fă-o, te rog. 

- Da, doamnă, Deng se ridică în picioare. Mai e şi altceva? 

Cardenia scutură din cap, Deng se înclină, îşi adună hârtiile şi dădu să plece. 

- Unde vei fi? întrebă Cardenia. Dacă am nevoie de tine? 

Deng se întoarse şi surâse: 

- Sunt mereu prin preajmă. Nu trebuie decât să mă chemaţi. 

- Mulţumesc, Gell. 

- Doamnă. 

Şi ieşi. 

Cardenia aşteptă până când el părăsi încăperea şi izbucni într-un plâns lung şi 
bun, poate al şaptelea sau al optulea de când murise Naffa. 

Apoi îşi aminti unde o văzuse ultima oară şi ce-i spusese Naffa. Nu în viaţa 
reală, ci în visul ei. Cardenia privi uşa spre Camera Memoriei şi rămase aşezată 
unde era, preţ de câteva minute, pe gânduri. Apoi se ridică şi intră. 

Jivyi apăru în clipa când intră: 

- Salutare, Împărax Grayland al II-lea. Ce mai faceţi? 

- Sunt singură, spuse Cardenia şi uri imediat afirmaţia asta de dramoletă 
adolescentină, dar era adevărat, aşa stăteau lucrurile. 

- Sunteţi mereu singură în Camera Memoriei, spuse Jivyi. Şi, în alt sens, nu 
sunteţi niciodată singură aici. 

- Ai ticluit asta singură? 

- Eu nu gândesc, spuse Jivyi. Am fost programată cu ani în urmă. 

- De ce? 

- Fiindcă până la urmă fiecare Împărax îmi spune că e singur. 

- Fiecare Împărax? 

- Da. 

- Asta... în mod ciudat mă face să mă simt mai bine. 

- Este o reacţie frecventă. 

- Profeta e aici, da? Rachela I. 

- Da. 

- Aş vrea să-i vorbesc, te rog. 

Jivyi încuviinţă şi dispăru, fiind înlocuită de o femeie. Era mică şi, în aceasta 
imagine, era între două vârste şi greu de descris. Diferea de descrierile obişnuite 
ale Profetei, care-o infatisau tânără, cu părul lung şi pometii pronuntati. 
Imaginea aceea nu semăna cu nimic din ceea ce vedea acum. 

Şi nici nu semăna cu Naffa, absolut deloc. Cardenia simţi un junghi scurt de 
dezamăgire, apoi se simţi vinovată pentru asta. Nu exista niciun motiv să se 
aştepte ca Profeta să fie Naffa, acum, când nu mai era în visul ei. 

- Sunteţi Rachela I, spuse Cardenia spre imagine. 

- Da. 

- Fondatoarea Interdependentei si a Bisericii Interdependentei. 

- În principiu. 

- În principiu? 

- E puţin mai complicat decât atât, în ambele cazuri. Dar am hotărât că faptul 
că eu sunt fondatorul ambelor ar ajuta cel mai mult mitologiei, aşa că am spus 
acest lucru. 


- Chiar ati fost profeta? 

- Da. 

- Aşa ca ştiaţi că lucrurile pe care le spuneati despre Interdependenta şi 
despre principiile Interdependentei vor deveni realitate. 

- Nu, sigur că nu. 

- Dar tocmai aţi spus că aţi fost profetă. 

- Oricine poate fi. Trebuie doar să spui că lucrurile despre care vorbeşti sunt o 
reflectare a lui Dumnezeu. Sau a zeilor. Sau a vreunui spirit divin. Depinde cum 
vrei s-o spui. Dacă acele lucruri se adeveresc, e o altă discuţie. 

- Dar ce ati spus s-a adeverit. Aţi predicat pentru Interdependenta şi s-a 
înfiinţat. 

- Da, mi-a prins bine că s-a întâmplat aşa. 

- Deci n-aţi ştiut că se va întâmpla. 

- i-am spus deja ca nu. Dar sigur am lucrat din răsputeri sa fac sa se 
întâmple toate aceste lucruri şi să dau impresia inevitabilitatii lor. Şi bineînţeles 
că m-a ajutat şi abordarea mistică. 

Cardenia îşi ridică o sprânceană: 

- Sunteţi fondatoarea unei biserici. 

- Da. 

- Dar acum, când vă ascult, nu-mi pareti deloc prea religioasă. 

- Da, nu prea sunt, de fapt. 

- Şi nici nu credeţi în Dumnezeu. Sau în zei. 

- Nu cred, de fapt. lar când am conceput Biserica, am intenţionat de la 
început ca aspectul ei divin să fie cât mai ambiguu posibil. Oamenilor nu le pasă 
că aspectul mistic al unei biserici nu este prea bine definit, atâta vreme cât faci 
regulile bisericii cât mai clare. Si asta am făcut. Am copiat un pic de la 
confucianism, care, la drept vorbind nici nu a fost o religie, şi am adăugat 
bucățele pe care le-am considerat utile din alte religii. 

- Deci nu credeţi în propria dumneavoastră Biserică? 

- Ba cum să nu? răspunse Rachela. Am creat un set de precepte morale care 
aduc laolaltă diferite sisteme locuite de oameni. Am făcut-o, pentru că ne-am 
gândit că era de dorit şi într-o oarecare măsură chiar necesar. Deoarece cred în 
acele precepte, cred şi în misiunea Bisericii. Cel puţin în misiunea pe care o avea 
atunci când am fondat-o. Instituţiile omeneşti tind să se îndepărteze de intenţia 
creatorilor lor de-a lungul timpului. Şi iată un alt motiv pentru care e bine să ai 
reguli clare. 

- Dar elementul divin e fals. 

- Am decis că nu era mai fals decât aspectul divin al oricărei alte religii. Cel 
puţin în ceea ce priveşte dovezile care-l susţin, oricum. 

Cardenia se simţi puţin aiurea. Să consideri că Biserica predominantă a 
Interdependentei era o absurditate, ceea ce Cardenia crezuse inca de când îşi 
amintea că începuse să gândească, era una. Da, nu-i pica prea bine să gândească 
astfel acum când, la drept vorbind, devenise capul acelei Biserici, dar măcar 
putea să păstreze acest lucru pentru sine. Era însă cu totul altceva s-o auzi pe 
fondatoarea Bisericii cu pricina sau măcar miezul de amintiri care o defineau 
cum confirmă că e o absurditate. 

- Naffa avea dreptate, spuse Cardenia. Interdependenta este o escrocherie. 


- Nu ştiu cine e Naffa, spuse Rachela I. 

- A fost o prietenă de-ale mele, spuse Cardenia. Am avut un vis în care mi-a 
apărut ca şi cum ati fi fost dumneavoastră, spunandu-mi că Interdependenta este 
o escrocherie. 

- Dacă aş fi povestit eu asta, aş fi spus că am avut o viziune mistică a Profetei, 
spuse Rachela I. 

- A fost doar un vis. 

- În domeniul nostru de activitate nu există aşa ceva. Imparacsii nu visează 
niciodată. Ei au viziuni. Asta facem noi. Sau asta se presupunea că facem atunci 
când am fost eu Împărax. 

- Ei bine, am avut chestia asta şi nu a fost o viziune, ci un vis. 

-A fost un vis care ţi-a dat de gândit. Un vis care te-a făcut să cauţi 
înţelepciunea. Un vis care te-a facut să mă consulti, pe mine, Profeta. Mie mi se 
pare o viziune. 

Cardenia rămase cu gura căscată, privind-o pe Rachela I: 

- Sunteţi incredibilă! 

-Am lucrat în marketing, spuse Rachela I. Înainte să fiu Profetă. Si după 
aceea, dar nu i-am mai spus aşa. 

- Îmi vine greu să cred ce-mi spuneţi. 

Rachela I incuviinta: 

-Nu e ceva neobisnuit. Mai devreme sau mai tarziu, fiecare Imparax apeleaza 
la mine pentru o conversatie de acest gen. Majoritatea reactioneaza la fel ca 
tine. 

- Majoritatea? Si ceilalţi? 

- Sunt fericiţi că au ghicit corect cum stau lucrurile. 

- Şi dumneavoastră cum vă simtiti în legătură cu asta? 

- Nu simt nimic în legătură cu asta. Nu sunt o fiinţă vie. La drept vorbind, nici 
nu sunt aici. 

- Eşti mereu singur în Camera Memoriei şi niciodată singur în Camera 
Memoriei. 

Rachela I incuviinta din nou: 

- Eu am spus-o pe asta. Sau ceva asemănător, în fine. 

- Interdependenţa chiar e o escrocherie? întrebă Cardenia direct. 

- Răspunsul e complicat. 

- Spuneti-mi varianta scurtă. 

- Varianta scurtă este „Da, dar“. Varianta putin mai lungă este „Nu şi“. Ce 
versiune ti-ar plăcea? 

Cardenia o fixă pe Rachela I cu privirea o clipă, apoi se duse spre banca din 
Camera Memoriei şi se aşeză. 

- Spuneti-mi totul, zise ea. 

- Mă mănâncă, îi spuse Marce Claremont surorii sale. 

- Unde? întrebă Vrenna. 

- Tot capul, răspunse Marce. 

Aşa cum i se ceruse, Marce îşi răsese tot părul de pe cap, cu excepţia 
sprâncenelor şi a genelor, şi-i fuseseră adăugate fire de păr cultivat şi o barbă, 
fiecare înrădăcinate într-un strat de epidermă subţire din piele adevărată, care 
fusese fixat pe pielea lui cu ajutorul unui lipici făcut, cel puţin din câte îi spusese 
persoana care i-l aplicase pe faţă, din colagen uman adevărat. Apoi urmase 
pielita de pe degetul mare care-l făcuse pe Marce să simtă ca şi cum avea scotch 
pe mână şi pe care-i venea mereu să şi-o smulgă. Apoi lentilele de contact care-i 
schimbau culoarea ochilor şi matricea irisului şi care cuprindeau cornee 
holografice false care produceau iluzia de adâncime pentru tiparul retinal fals. 

- Şi nici cu lentilele astea nu văd prea bine. 

- Nu-ţi stă rău culoarea asta de ochi, de fapt, observa Vrenna. Pe astea poate 
le păstrezi după ce te urci la bord. 

- Eşti nostimă. 

Aşteptau amândoi liftul care avea să-l ducă pe Marce jos, în holul de la 
intrare. Noilor angajaţi pentru Da, Domnule li se spusese să se adune acolo ca să 
li se proceseze actele şi apoi să fie duşi cu autobuzul în port, ca să se îndrepte 
spre navă. Asta îi convenea lui Marce, care se putea ascunde în mijlocul celorlalţi 
membri ai echipajului. 

Dar însemna şi că astea erau, într-adevăr, ultimele clipe pe care avea să le 
mai petreacă cu sora lui, probabil pentru tot restul vieţii lui. 

- Spune-i tatei că-mi pare rău că nu mi-am luat rămas-bun, îi zise el Vrennei. 

- O să-i spun. O să înţeleagă. N-o să-i placă, dar o să înţeleagă. O să fie OK. 

- Dar tu? O să fii şi tu OK? 

Vrenna zâmbi: 

- Sunt destul de talentată la a fi OK. Şi, cel puţin, mă pricep să-mi fac de 
lucru. Şi, vezi tu, se zvoneste că, indiferent ce s-ar întâmpla, toţi cei de la Capăt 
vor fi destul de ocupați în curând. Oricum, am planurile mele. 

- Şi care sunt astea? 

- Primul lucru de făcut ar fi să-l agat pe Ghreni Nohamapetan de vârful unui 
zgârie-nori pentru că mi-a răpit fratele! 

Marce râse, auzind-o. Apoi se auzi soneria liftului şi uşa se deschise. 

Vrenna îşi cuprinse fratele într-o imbratisare aprigă, îl sărută pe obraz şi-l 
împinse uşor în lift: 

- Du-te, spuse ea. Spune-i tot Împăraxului. Salvează-i pe toţi dacă poţi. Şi apoi 
întoarce-te. 

- O să încerc. 

- Te iubesc, Marce! spuse Vrenna, iar uşa începu să se închidă. 

- Te iubesc, Vrenna! îi răspunse Marce, chiar înainte să se închidă. 

Marce avea la dispoziţie douăzeci de etaje ca să-şi tempereze emoţiile. 

Uşa liftului se deschise şi apărură vreo douăzeci de oameni care se mişcau 
încoace şi încolo şi trei persoane în uniformele oficiale ale Casei de Lagos. Dintre 
acestea, o femeie îl măsură din cap până în picioare pe Marce în timp ce se 
deschidea uşa liftului: 

- Ce naiba faci în lift? întrebă ea. 


- Căutam o baie, spuse Marce. 

- Ei bine, nu e nicio baie acolo. leşi de-acolo. 

Marce ieşi. Membra echipajului întinse mâna, cerându-i actele. Marce i le 
dădu. 

- Kristian Jansen, spuse ea, uitându-se la ele. 

- Eu sunt. 

- Eşti rudă cu Knud Jansen? 

- Nu cred. 

- Am navigat cu el odată. Şi el era tot de la Capăt. 

- Sunt mulţi Janseni. 

Membra echipajului incuviinta şi apoi îi întinse tableta ei: 

- Degetul mare. 

Marce apăsă degetul lui mare şi fals pe tabletă care îi înregistră amprenta. 
Membrul echipajului îi apropie apoi tableta de ochii lui Marce: 

- Nu clipi. 

Camera din spatele tabletei scană lentilele de contact ale lui Marce. 

- Ei bine, eşti într-adevăr, Kristian Jansen şi nu ai mandate de arestare în curs 
sau datorii, taxele de breaslă sunt plătite la zi şi evaluările de la personal sunt 
bune, spuse membrul echipajului: Bine ai venit la bord! 

- Vă mulţumesc, hm... 

- Ndan. Maistru Gtan Ndan. 

- Vă mulţumesc, doamnă. 

- Cu plăcere, colega. Ndan privi rucsacul lui Marce: Ai bagaj uşor. 

- Celălalt mi-a fost şterpelit. 

Ndan incuviinta: 

-Nasol. Cand te aranjezi, mergi la maistrul timonier si ia-ti un set nou de 
haine. O sa-ti ceara un pret incredibil, dar asta e problema ta. Ai marci? 

- Câteva. 

- Dacă nu-ți ajung, vino sa mă cauţi. Pot să-ţi împrumut. 

- Sunteţi foarte amabilă. 

- Nu, nu sunt. E o chestiune de afaceri. Şi preţurile mele sunt exorbitante. 
Ndan arătă în afara holului spre un autobuz. 

- Urcă-te în el. Plecăm în cinci minute. Mai ai nevoie? 

Îi trebui o secundă să-şi dea seama că Ndan se referea la baie: 

- Nu, e-n regulă. 

- Atunci, valea! făcu femeia, apoi se întoarse să vadă pe cine mai trebuia să 
proceseze. 

Lui Marce îi luă cinci secunde din hol până la autobuz şi se simţi expus tot 
drumul. Dar reuşi să se urce în autobuz fără probleme, găsi un loc şi aşteptă. 
Privi pe geam la clădirea Casei de Lagos şi se întrebă dacă Vrenna privea jos. 
Simti mila, pret de o clipă, pentru Ghreni Nohamapetan, pe care Vrenna urma 
să-l bată, în curând, de aveau să-i sară capacele. Apoi, de departe, se auzi o 
bufnitură scurtă care sună ca un şrapnel ce loveşte o clădire, iar Marce îşi aminti 
că mai sunt şi alte lucruri care-i îngrijorau mai tare pe Vrenna şi pe tatăl lor. 

Apoi, pe drumul de la autobuz până în port, mai trecu printr-un punct de 
control al actelor şi al degetului mare, la vama imperială, apoi urcă cu liftul 
spaţial, iar Marce fu dezamăgit fiindcă nu erau geamuri şi ecranul video din 


cabina plina de pasageri nu arata nimic in afara de filme si informatii vamale. 

La un moment dat, in timpul deplasarii cu liftul, Marce simti ca parul sau 
(fals) îi era apăsat în jos pe scalp. Îi spuse despre asta unui coleg de navigaţie 
care incuviinta, dar nu-şi săltă capul din tabletă: 

- Câmp de împingere, spuse el şi se întoarse la ceea ce citea. 

Marce incuviinta în gând. Câmpurile de împingere sunt cea mai buna 
aproximare a umanităţii despre gravitația artificială, în care obiectele sunt 
împinse de sus- orice „sus“ am avea in vedere într-un anumit scenariu - şi nu 
trase de jos, aşa cum ştim că trebuie să funcţioneze gravitația. Fizica câmpurilor 
de împingere fusese descoperită în mod accidental. Cercetătorii de pe Terra 
incercasera să rezolve problema creării unei bule mici de spatiu-timp local în 
jurul unei astronave cu scopul de a beneficia de Fluxul recent descoperit şi 
sfârşiseră prin angajarea pe o groază de ocolişuri ale matematicilor implicate de 
acele cercetări. Majoritatea acestor ocolişuri nu oferiseră niciun avantaj, dar 
unul dintre ele, da: şi acesta tocmai apăsa părul lui Marce. 

Marce privi în sus şi reperă tuburile generatoare de câmp de împingere, care 
se întindeau pe toată lungimea compartimentului de pasageri ca nişte tuburi 
fluorescente pentru iluminat. Intelegea fizica câmpului de împingere, deoarece 
era un subcapitol al fizicii Fluxului. Dar nu plecase niciodată de pe Capăt. Aşa că 
nu simtise niciodată cum e. Si, aşa cum îl simţea acum, i se părea putin 
neliniştitor. Nu-i plăcea să simtă ceva ca o mână uriaşă cum apasă pe capul şi pe 
umerii lui şi nu-i plăcea nici cum îi făcea părul fals să se lipească de scalp. Privi 
în jur, în compartiment, şi înţelese motivul pentru care majoritatea astronautilor 
cu vechime aveau părul tuns scurt sau îşi făceau codițe împletite strânse bine. 

Acum trebuiau să ajungă de la liftul spaţial la Staţia Imperială, care avea o 
secţiune în formă de inel rotitor pentru puşcaşii marini şi pentru personalul 
imperial care stăteau la staţie pe termen lung, şi o secţie comercială separată, 
susţinută de câmpurile de împingere, unde navele în trecere îşi descărcau şi-şi 
gestionau marfa. Marce şi ceilalţi membri de echipaj ieşiră în zona comercială şi 
înţelese imediat de ce rezidenții ce trebuiau să locuiască aici preferau inelul. 
Câmpurile de împingere de aici, setate la nivelul gravitational standard, 
împingeau intolerabil de tare. 

În timp ce Marce şi restul echipajului erau conduşi spre zona de verificare a 
echipajului de pe Da, Domnule, văzu un grup de oameni în cala de marfă care 
aşteptau. Aceia trebuiau să fie pasagerii de pe Da, Domnule, era sigur de asta, şi 
ar fi fost şi el unul dintre ei dacă Ghreni Nohamapetan nu l-ar fi răpit şi nu l-ar fi 
pus sub urmărire. Pasagerii nu arătau deloc a refugiaţi. Aratau a ceea ce erau: 
nişte oameni bogaţi. Urmau să se deplaseze cu copiii lor şi cu stivele lor de 
încărcătură la o mie de mărci kilogramul, de parcă ar fi plecat doar într-o 
aventură şi n-ar fi părăsit planeta pentru totdeauna. 

În ciuda faptului că intentionase să fie unul dintre ei, Marce reuşi să le poarte 
pică acestor oameni, oamenilor care puteau, de fapt, să-şi lase problemele în 
urmă doar plătind o sumă de bani. 

Ei bine, eşti un ipocrit, îi spuse creierul său. Ei bine, probabil că asta era. Dar 
el nu pleca, pentru ca ar fi dorit sa scape. El pleca, pentru că cineva trebuia să-i 
spună Împăraxului şi apoi să-i explice Parlamentului şi oricui altcuiva cum venea 
sfârşitul. Acea persoană pur şi simplu se nimerise să fie el, Marce. 


Nu, tot ipocrit esti, continua sa-i spuna creierul. Apoi iesira din zona de 
marfuri si intrara intr-un tunel care-i duse spre zona de verificare si spre o 
naveta. 

O ultima verificare a actelor sia amprentei degetului mare si naveta se dezlipi 
de Statia Imperiala, indreptandu-se spre Da, Domnule. Nici aici nu erau 
geamuri- geamurile erau un adevarat factor de risc in vidul intunecat al 
spatiului-, dar de data asta Marce putea accesa un flux de date al camerei din 
tableta sa. Facu asta si îi apăru imaginea navei Da, Domnule, un tub lung cu 
două inele rotative, un obiect dizgratios, dar straniu de frumos. Asta urma să-i fie 
casa, preţ de nouă luni de zile. 

- Ce gaură nenorocită, spuse un coleg, privind tableta lui Marce. 

- Cred că e frumoasă, spuse Marce. 

- Pare drăguță de la distanţă. Dar am prieteni care au lucrat la bordul navelor 
Casei de Lagos. Toate navele au probleme. Casa de Lagos e zgârcită. Îşi folosesc 
navele până se dezmembrează şi le repară doar atunci când alternativa ar fi să 
explodeze. Mă îngrozesc. 

- Şi totuşi iată-te aici, gata să te urci la bordul unei nave a Casei de Lagos. 

-Mă pregăteam sa mă imbarc pe Mai Spune-mi Si Altceva, dar a fost 
sechestrată. Căpitanul i-a lăsat pe pirati să-i ia încărcătura, aşa am auzit. A 
trecut de partea duşmanului. In ultimul moment. A meritat. Lucrurile se duc 
dracului pe la Capăt. 

- Rebelii. 

Bărbatul incuviinta: 

- Asta şi altceva. Ceva despre curenţii Fluxului. 

- Ce anume? spuse Marce. Îşi puse tableta jos şi-i acordă întreaga sa atenţie 
colegului său. 

- Un prieten de-ai mei care lucrează pe Mai Spune-mi - cel care mi-a făcut 
trampa acolo- a spus că au ieşit din blestematul de curent de Flux pe la 
jumătatea drumului până aici şi că abia au reuşit să ajungă înapoi în el înainte să 
se piardă în spaţiu pentru totdeauna. Şi mai are un prieten care i-a spus că asta 
nu a fost prima oară. Curentii Fluxului au devenit neregulati peste tot. Este doar 
o chestiune de timp înainte ca totul să se ducă de râpă. Şi naiba să mă ia dacă 
vreau să fiu la Capăt când se întâmplă chestia asta. Sunt din Kealakekua. Mă duc 
acasă. 

- E prima oară când aud despre asta, spuse Marce. 

- Înseamnă că nu ai mai urcat la bordul unei nave în ultimii câţiva ani. Toată 
lumea care merge pe nave a auzit zvonurile. 

- Doar zvonuri. 

- Sigur, doar zvonuri, ce dracu' să fie altceva? spuse omul iritat. Poate dura 
cinci ani să primeşti o ştire din celălalt capăt al spaţiului, şi ştirea, trecând din 
gură în gură, va fi modificată. Aşa că nu mai asculţi ştirea. Asculti doar un tipar 
al ştirii. Şi acum tiparul este că se petrece ceva al dracului de ciudat cu Fluxul. 

- Înseamnă că breslele ştiu despre asta. 

Omul se uită la Marce ca la un idiot: 

- Nu vor să ştie. O navă intră în Flux şi nu mai iese şi ei zic, vai, i-au prins 
piraţii înainte să se întoarcă. Sau au avut ceva probleme cu modelarea bulei în 
interiorul Fluxului şi au dispărut în ea. Există întotdeauna o explicaţie, alta decât 


aceea ca Fluxul e problema. Nu vor sa creada. $i, daca ei nu cred, atunci cine o 
să anunţe Interdependenta? Tu? Eu? De parca ne-ar crede cineva. 

- S-ar putea sa ne creadă. 

- Ei bine, încearcă tu şi spune-mi şi mie cum a mers. Ceea ce voi face eu este 
să merg acasă. Am copii. Vreau să-i văd din nou. 

Se auzi o bufnitură şi naveta ateriză în hangarul navei Da, Domnule. 

- Nu ţi-e frică să nu i se întâmple ceva navei ăsteia pe drumul de întoarcere? 
întrebă Marce, în timp ce aşteptau să se pompeze aer în hangar. 

- Presupun că nava asta e sigură. Nu am vrut să mai rămân după toate astea. 

- De ce nu? 

- Prietenul meu de pe Mai Spune-mi a auzit ca acest curent- cel de la Capat 
spre Centru - s-a fragilizat. 

- Cum aşa? 

- De unde să ştiu? E un zvon, omule. Zvonurile nu vin cu un raport ştiinţific 
ataşat la ele. Dar prietenul meu îşi face griji în legătură cu asta. Şi-a pus chiar 
problema să schimbe nava şi să vină cu noi. Dar întregul echipaj de pe Mai 
Spune-mi este reţinut la sol pentru depoziţii legale şi nu ştia de unde să-şi facă 
rost de acte de identitate false. E greu să falsifici datele biometrice. 

- Am auzit. 

Bărbatul incuviinta: 

- Aşa că nu poate pleca. Şi-i e teamă că va fi blocat aici pentru totdeauna. 

- Sunt şi locuri mai rele decât Capătul, spuse Marce. 

Bărbatul pufni, auzindu-l: 

-O planeta deschisa nu e un loc pentru oameni. L-as schimba cu un habitat 
inelar decent în orice zi. 

- Terra a fost o planetă deschisă. 

- Şi am părăsit-o. Uşa navetei se deschise şi noul echipaj începu să iasă în 
mod ordonat. 

- Cum îl cheamă pe prietenul tău? îl întrebă Marce pe bărbat. Cel de pe Mai 
Spune-mi. 

- De ce? O să-i trimiti un bilet de condoleanţe? 

- S-ar putea. 

Bărbatul scutură din cap: 

- Sjo Tinnuin. Şi pe mine mă cheamă Yared Brenn, în caz că eşti curios. 

- Kristian. 5 

- Nu, eu sunt cu Biserica Interdependentă. În general. Brenn plecă, târşâindu- 
şi picioarele, înainte ca Marce să poată corecta confuzia creată. 

După o oră, Marce primise ceea ce trecea drept un fel de instructaj şi îi fusese 
repartizat un spaţiu, un pat suprapus mic într-o cabină cu alţi cincisprezece 
membri ai echipajului. Fiecare dintre ei avea propriul pat şi propriul dulăpior, iar 
baia şi spaţiul de relaxare în comun, deşi în ultimul dintre ele nu aveau cum să 
încapă în acelaşi timp toţi şaisprezece. Ca membru nou de echipaj primise cel 
mai prost pat: cel mai înalt din patru, plasat lângă baie, la altitudinea unde se 
strângeau toate mirosurile. 

Marce se strecură în patul lui, unde abia că putea şedea, şi-şi conectă tableta 
la sistemul navei. Avea deja pe ea un mesaj care-l informa unde să raporteze 
noului său superior şi când anume, adică într-o jumătate de oră. 


Marce deschise o aplicaţie care-i permitea să trimită un SMS anonim si sigur 
şi o contactă pe Vrenna: Sunt prietenul tău Kristian, îi transmise el. 

Tocmai mi-am luat adio de la tine. Nu strica momentul, îi răspunse Vrenna. 

Marce zâmbi, citind: 

Am nevoie să cauţi pe cineva. Un bărbat pe nume Sjo Tinnuin. Ca parte din 
echipajul de pe Mai Spune-mi Şi Altceva. Trebuie să faci asta înainte ca Da, 
Domnule să intre în găvan. 

Perfect. De ce? 

Pentru ca a auzit un zvon in legatura cu chestia aia care ma intereseaza. 

Imi placi la nebunie cand esti vag. 

E vorba, mai precis, despre lucrul de care tocmai 0 sa ma ocup. Suficient de 
vag? 

Perfect. 

Bine. Ar fi de ajutor sa stiu de unde a auzit zvonul. Este extrem de ciudat sa 
existe zvonuri despre aceasta chestie. 

Ma ocup. Cum e pe navă? 

Mă aflu într-un pat de mărimea unui sertar de scrin. 

Te invidiez. Eu trebuie să mă mulţumesc cu patul meu imens de la palat, dintr- 
o încăpere de mărimea unui sat mai mititel. 

Te urăsc. 

Şi eu te urăsc, Kristian. Ai grijă de tine. Voi suna pe navă când am veşti. 

Mulţumesc. - şi aici Marce fu pe punctul să tasteze „surioară“. Dar se opri la 
timp şi adăugă, în schimb, un punct. Apoi se întoarse spre tabletă, îşi sigilă patul 
şi petrecu câteva minute în întuneric, simțind cum îl inteapa primele junghiuri 
ale dorului de casă. 

- Ai spus că vrei să fii informată daca se întâmplă ceva neobişnuit pe drumul de 
întoarcere de la Capăt, îi spuse Căpitanul Blinnika Kivei. 

Erau la două zile distanţă de Capăt şi la o zi distanţă de găvanul din Flux care 
i-ar fi dus spre Centru. Kiva şi Blinnika se aflau în cabina privată a Căpitanului, 
aproape de puntea navei Da, Domnule, împreună cu Şeful de Securitate Nubt 
Pinton. Încăperea putea primi doar două persoane şi Pinton era excesiv de gras. 
Kiva se simţea de parcă ar fi putut să-i guste broboanele de sudoare. 

- Despre ce e vorba? întrebă ea. 

Blinnika activă o tabletă şi i-o arătă Kivei. Infatisa un flux live al poziţiei navei 
Da, Domnule în spaţiu, împreună cu poziţia cartografiată logaritmic a altor 
obiecte şi nave aflate la un minut-lumină distanţă, în jurul ei: 

- Avem o navă care vine drept spre noi. 

- Spre noi? Sau spre găvan? 

- Spre noi. I-am calculat cursul şi ne va intercepta în aproximativ paisprezece 
ore. Când am văzut-o prima oară, am presupus că se îndrepta şi ea spre găvan şi 
nu i-am mai urmărit poziţia. Am mărit viteza cu o jumătate de procent, ca să ne 
îndepărtăm unul de celălalt. N-au reacţionat imediat, dar în ultimele ore şi-au 
mărit viteza ca s-o atingă pe a noastră. E clar că noi suntem ţinta lor. 

- Deci sunt pirați. 

- Da. 

- Pirati stupizi. 

Cel mai bun moment de a intercepta o navă era s-o tintesti când ieşea din 
Flux, nu când încerca să intre în el; inertia trimitea nava tintita oricum în 
găvanul Fluxului. Navele-pirat erau de obicei mici, relativ rapide şi aproape 
mereu locale, adică lipsite de echipamentul necesar pentru crearea bulei spatiu- 
timp în jurul lor. Odată intraţi în Flux, ar fi murit. Un pirat care ataca o navă la 
plecare dispunea, în majoritatea cazurilor, de o fereastră foarte îngustă de timp 
în care trebuia s-o atace cu succes, să se urce la bord, să încarce marfa şi să se 
decupleze de ea. 

- Ori sunt stupizi, ori au un plan pe care nu-l înţelegem. 

- Putem să le ţinem piept, nu? Nava Da, Domnule era echipată cu o serie 
completă de arme defensive şi cu un mic contingent de arme ofensive. Armele 
ofensive erau oficial ilegale pentru o navă comercială, dar, la naiba, când eşti în 
spaţiu, uneori trebuie mai întâi să tragi şi abia mai târziu să minţi despre asta în 
faţa unei comisii de anchetă a breslei. 

- Nava este prea departe ca să putem să-i cercetăm cum trebuie adevărata 
capacitate, dar, dacă semnătura propulsiei este corectă, este un cargobot de 
clasa Winston. Este probabil total modificat, dar indiferent de asta, sunt încă 
mici, ceea ce limitează capacităţile lor ofensive. Probabil că putem să ne 
descurcăm cu ei. Asta dacă intenţia lor este să atace nava. 

- Ce altă intenţie ar putea avea? Vor să ne invite la ceai? 

-Nu ştim. În acest moment atitudinea noastră este una de urmărire si 
monitorizare. 

- Poţi să ajungi mai repede decât ei la găvan. Bagă viteză acum! 

Căpitanul Blinnika scutură din cap: 

- În secunda în care mărim viteza mai mult decât în mod obişnuit, ne dăm de 
gol că ştim că suntem urmăriţi. Vor accelera şi ei, probabil ca să ne intercepteze 


mai devreme. Daca intentionam sa scapam de ei accelerand, trebuie s-o facem 
cat mai tarziu posibil si, cand sunt destul de aproape de noi, sa-i tintim cu 
rachetele alea pe care nu avem voie sa le avem. Dar asta, repet, daca incearca 
praduirea piratereasca obisnuita. 

Kiva isi dadu seama ca se enerveaza: 

- Ce dracu’ ar însemna prăduirea piratereasca neobişnuită in acest caz? 

- Nu ştim şi tocmai ăsta e schepsisul. Vin spre noi din direcţia greşită şi nu ar 
avea destul timp să descarce nici măcar dacă n-ar trebui să mai piardă timp 
luptându-se cu noi. Şi ar trebui să mai ştie şi că în momentul ăsta nu avem nimic 
care să merite furat. Piraţii au, la staţii, spioni care le dau informaţii despre nave 
şi despre declaraţiile pentru mărfurile încărcate pe nave. Aşa se hotărăsc pe cine 
să atace. Dar nici măcar nu ar trebui sa fie prea iscusiti ca să ştie că singura 
marfă pe care am luat-o de la Capăt sunt oameni, fiindcă nu am ţinut secretă 
treaba asta. Şi, dacă nu cumva vor neapărat concentratul de fleacfruct, nu mai 
avem nimic altceva preţios la bord. 

- Ştiu că nu avem nimic din ce-şi doresc sau ar putea folosi şi totuşi vin spre 
noi. 

- Da. Asta ma nelinisteste. 

Kiva incuviinta: 

- Bine. Si care e al doilea lucru? 

- Unul dintre pasageri se poartă ciudat, spuse Nubt Pinton. 

- Toţi pasagerii noştri sunt nişte javre putred de bogate, spuse Kiva. Purtarea 
ciudată face parte din aşa-zisul lor şarm. 

Pinton zâmbi iute la auzul vorbelor ei: 

- O s-o cred pe doamna în această privinţă, spuse el. Cu toate acestea, în acest 
caz, problema nu este că pasagerul s-ar comporta excentric, ci felul în care 
cercetează metodic şi în amănunt nava. Pinton îşi luă tableta şi trimise tabletei 
Kivei un film video. În film un bărbat mergea pe coridoarele navei, privind în jur. 

- O, Doamne, omul acesta se plimbă, hai să-l ucidem, spuse Kiva. 

- Nu mă deranjează că se plimbă, ci unde se plimbă. Nu rataceste fără scop pe 
navă sau aşa, în general. Se duce doar în zonele cu motoare, cu propulsie şi ale 
sistemului de menţinere a vieţii. 

- Deci numai în acele locuri? 

- Nu, spuse Pinton. Merge şi prin alte locuri. Dar astea sunt locurile unde se 
întoarce mereu. Nu merge prea departe şi nu stă niciodată mult. Dar revine. 

- De ce naiba nu-i izolezi pe pasageri? întrebă Kiva, punându-şi tableta jos. 
Oricum nu e cazul ca javrele astea să colinde nava. 

- Aşa ne-am gândit si noi la început şi, de fapt, pasagerilor nostri li s-a dat 
deja o listă cu zonele unde nu au voie absolut deloc să se ducă. 

- Dar individul ăsta o ignoră. 

- Nu, dar e pe aproape s-o ignore. Dar nu s-a concentrat să zicem pe zona 
motoarelor. S-a concentrat pe locurile de pe navă unde ar putea perturba cu 
uşurinţă sistemele mecanice. 

- Ceea ce mă aduce, fir-ar să fie! la prima mea întrebare, Pinton. 

Pinton se juca cu tableta pe care o ţinea în mână: 

- Nu i-am izolat complet, fiindcă unul dintre membrii echipajului îl cunoaşte 
pe acest om şi am dorit să vedem ce pune la cale. 


- Ce javră de magnat e şi asta? 

- Tocmai asta e. Membrul echipajului spune că nu este bogat. Este cineva care 
lucrează pentru cineva bogat. 

- Ce membru de echipaj a spus asta? : 

- Un comisar de bord nou, Kristian Jensen. Înţeleg că-l cunoaşteţi. 

- Şi pentru cine zice că lucrează tipul ăsta? 

- Ghreni Nohamapetan. 

- Adu-l aici imediat, spuse Kiva. 

- Deci am lucrat pentru familia Contelui de Claremont... începu Jensen. 

- O, la dracu’! spuse Kiva, exasperată. Lord Marce, toţi cei din camera asta 
ştiu cine eşti. 

- Nu eram sigur, spuse Marce. 

- Ei bine, acum eşti, aşa că dă-i drumul. 

Marce incuviinta: 

- Nu am avut prea multe contacte cu Lordul Ghreni, dar îl vedeam uneori la 
evenimentele de curte ale ducelui şi la alte evenimente şi petreceri unde 
prezenţa unui nobil este considerată un avantaj. Ghreni era unul dintre acei 
nobili care ar călători însoţit de un anturaj de prieteni şi de angajaţi. Arătă spre 
tableta lui Pinton: Acela este unul dintre angajaţii sai. Un fost militar, care 
lucrează acum ca gardă de corp a lui Ghreni. 

- Sunteţi sigur de asta? îl întrebă Blinnika pe Marce. 

- Sunt sigur, spuse Marce. Vrenna mi l-a arătat odată. El şi ea au fost in 
aceeaşi unitate o vreme. A spus că e un soldat competent, dar are un caracter de 
rahat şi la un moment dat aproape că l-a făcut să-şi înghită coaiele, fiindcă îi tot 
făcea avansuri în cazarmă. De fiecare dată când l-am văzut, mi l-am imaginat cu 
coaiele în gură. 

- E o imagine drăguță, spuse Kiva. 

- Când l-am văzut în secţia inelară a pasagerilor, am verificat cu cei de la 
securitate, şi Marce dădu din cap spre Pinton. 

- Presupun că ticălosul ăsta călătoreşte cu acte false, îi zise Kiva lui Pinton. 

- Da, îi confirmă Pinton. În registrul nostru e trecut ca Tysu Gouko. Vă rog să 
retineti că noi i-am dat această identitate falsă, aşa că nu putem să-i facem o vină 
din asta. Dar s-a prezentat ca francizor al Casei de Sykes când a venit la noi. Cu 
numele de Frinn Klimta. 

- Există cineva real cu numele de Frinn Klimta? 

- Poate. Nu am verificat. Nu credeam că vă pasă, doamnă, atâta vreme cât 
banii erau reali, şi au fost. 

Kiva se întoarse spre Marce: 

- Cum îl cheamă, de fapt, pe nenorocitul ăsta? 

- Prenumele lui e Chat. Numele de familie cred că e Ubdal. Sau Uttal. Unul 
din ele. 

- Ai vreo idee de ce e aici? 

- Niciuna, spuse Marce. Dar, de vreme ce a venit cu o identitate falsă, cred că 
e suficient ca să intri la bănuieli. 

- Când a plătit traversarea? îl întrebă Kiva pe Pinton. 

- Chiar înainte să plecăm. A fost printre ultimii oameni pe care i-am luat cu 
noi. Magnut l-a taxat cu o penalizare de întârziere de un sfert de milion de mărci. 


Kiva arata spre Marce: 

- Deci asta s-a întâmplat dupa ce ai fost răpit. 

Marce incuviinta: 

- Da. 

- E unul dintre cei care te-au insfacat? 

- Nu. Mi-as fi adus aminte de asta, cu siguranţă. 

- Deci nu ştie cine eşti acum. 

- Nu ştiu. Probabil că nu. Nu a reacţionat în niciun fel încă. 

- Dar te-ar recunoaşte, fără deghizarea asta. 

- Da. 

Kiva se întinse spre Marce, îl apucă de păr şi trase. Marce urlă de durere şi 
de surpriză: 

- Opreşte-te! Nu iese! Trebuie să dizolvi întâi lipiciul. 

- Unde e javra asta acum? îl întrebă Kiva pe Pinton. 

- Este în secţia inelară a pasagerilor, răspunse Pinton. Ce doriţi să facem? 

- Vreau să ştiu ce pune la cale. 

-Da, Domnule este în marş acum, îi reaminti Blinnika Kivei. Orice aţi 
intenţiona să faceţi, trebuie să-mi cereti acordul. Nu vreau ca nenorocitul asta 
să-mi distrugă nava. 

- Vom fi OK, promise Kiva, apoi se întoarse spre Marce. Prin urmare javra asta 
este puşcaş marin. 

- A fost un puşcaş marin. Acum e gardă de corp. 

- Crezi că-l poţi dovedi? 

- Cum? Nu. 

- Nenorocitul ăsta o ştie? 

- Mda. 

- Bine, perfect. 

Aşteptară până când Chat ieşi la plimbare şi apoi puseră câte doi membri ai 
echipei de securitate a navei la fiecare capăt al unui coridor pe care ştiau că-l 
străbate şi care dădeau impresia că discută unul cu celălalt. Chat îi văzu, decise 
să-şi consulte tableta în legătură cu ceva şi apoi se întoarse în direcţia din care 
venise, doar ca să-i găsească acolo pe ceilalţi doi. Se opri şi păru să-şi calculeze 
sorții de izbândă când aparu pe coridor Marce, care-şi inlaturase deghizarea lui 
de Kristian Jansen şi se îndreptă spre el. 

- Salut Chat! spuse Marce şi asta fu tot ce apucă să spună înainte ca Chat să- 
şi scoată, de nu se ştie unde naiba, un cuţit şi să se repeadă spre el. 

Şi să se trezească la podea, după o secundă, icnind, cu trei săgeți cu 
electroşocuri înfipte în el. 

- Ai facut pe tine? îl întrebă Kiva pe Marce după zece secunde, când se dăduse 
semnalul că totul e în regulă. Ea şi cu Pinton aşteptaseră puţin pe coridor şi 
urmăriseră prin camera de pe coridor, al cărei flux de imagini îl accesaseră pe 
tabletă. 

- Poate, puţin, recunoscu Marce, uitându-se la Chat care acum era încătuşat 
de membrii de securitate. 

- Nu e nicio ruşine nici dacă faci pe tine ca un ditamai hidrantul atunci când 
un asasin profesionist e gata să-ţi înfigă un cuţit în gât. 

- Putem schimba subiectul? făcu Marce plangaret. 


- De ce nu-ţi iei liber pentru restul schimbului, ca sa tremuri in patutul tau? 
sugeră Kiva. În locul tău, asta aş face. 

Marce arătă spre Chat: 

- Ce o să faceţi cu el? 

- O să-l încurajez să vorbească. 

- Nu va funcţiona. 

- Nu ştii nimic despre metodele mele. 

- E antrenat să nu vorbească. 

- A fost antrenat şi să ucidă şi uite în ce hala ratat. 

- Vreau să fiu de fata când îl interogati. 

- Nu, nu vrei. 

- Ba chiar vreau. 

- Hai să mă exprim altfel, Lord Marce: Cară-te, lua-te-ar naiba! 

- Aproape că m-a omorât. Cred că merit să ştiu de ce. 

- Şi poate că o să-ţi spun mai târziu. Dar, deocamdată, dacă nu te cari în 
secunda asta, o să te înjunghii chiar eu. Şi niciunul dintre băieţii ăştia de la 
securitate nu vor înfige vreo săgeată în mine, îţi garantez asta. 

Marce o privi ca şi cum ar mai fi vrut să spună şi altceva, apoi dădu din cap şi 
plecă. 

- Ştiţi cum să-i luaţi pe oameni, îi spuse Pinton Kivei. 

- Ia du-te naibii şi tu! spuse Kiva. 

Pinton zâmbi, auzind-o, şi-l arătă cu degetul pe Chat, legat fedeleş şi gata de 
transportat: 

-Are dreptate, să ştiţi. Asta n-o să vorbească. Sunt antrenați să reziste 
interogatoriilor agresive. 

- Interogatorii agresive? 

- Asta-i eufemismul pe care-l foloseam pentru tortură în serviciul de securitate 
imperial, doamnă. 

- Atunci zi-i tortură! 

- Ce vreau să spun este că a fost antrenat să reziste la orice îi fac oamenii. 

- Îi putem depăşi pe oameni, spuse Kiva. 

- Îşi revine, spuse Pinton, ceva mai târziu. 

- Dă drumul la difuzor, spuse Kiva. Pinton apăsă butonul pentru a deschide un 
canal: Bună dimineaţa, jigodie, îi spuse ea lui Chat. 

Chat privi în jur: 

- Unde mă aflu, întrebă el. 

- Te afli într-o camera de presurizare, într-un costum de astronaut, spuse Kiva. 
Mă rog, mare parte din el, oricum. Poate că ai observat că lipseşte casca. 

- Am observat, spuse Chat. 

- Bine. Atunci, uite care-i treaba. Tu ne răspunzi la tot ce te întrebăm şi nu ne 
duci cu vorba şi nu te arunc afară din camera de presurizare fără afurisita de 
cască. 

Chat păru exasperat, tulburat şi obosit: 

- Uite, nici măcar nu ştiu ce s-a... 

Kiva apăsă pe butonul „Eliberare de urgenţă“. Uşa de la camera de 
presurizare se deschise şi Chat fu înghiţit de spaţiu. 

- A fost rapid, spuse Pinton. 


-Ti-am spus ca nu ne jucăm aici, răspunse Kiva. Apăsă pe butonul 
„Recuperare de urgenţă“. Vinciul care tinea cablul ataşat la costumul de 
astronaut intra in functiune si aduse costumul inapoi in trei timp si trei miscari: 
Oricum, cat poate rezista un om intr-un vid ca lumea? 

- Poate un minut, dacă nu şi-a ţinut răsuflarea. 

- Vorbea, spuse Kiva. N-a avut timp să-şi ţină răsuflarea. 

În mai puţin de un minut Chat fu adus înapoi în camera de presurizare, care 
era acum presurizată complet cu un amestec bogat în oxigen. După un minut se 
trezi, tusind şi vomitând. Privi în sus, cu ochii injectati, spre camera de luat. 
Pinton deschise din nou canalul de comunicaţii. 

- Deci, uite care e treaba, repetă Kiva. Ne spui tot ce vrem să aflăm, nu ne 
vinzi gogoşi, şi noi nu te aruncăm afară din camera de presurizare fără 
blestemata de cască. Nu voi repeta ce am spus. Mă tragi în piept şi mori. Ai 
înţeles? 

Chat croncani şi incuviinta. 

- Poţi vorbi? 

Chat ridică un deget din manusa de parca-ar fi spus Doar o clipă. 

- Cum ar fi acum? întrebă Kiva, după zece secunde. _ 

Chat privi in sus din ochii injectati cu o expresie care spunea Iti baţi joc de 
mine? dar incuviinta. 

- Eşti Chat Ubdal. 

Semn că da. 

- Ai venit pe navă sub o identitate falsă. 

Semn că da. 

- Lucrezi pentru Ghreni Nohamapetan 

Semn că da. 

- Care te-a trimis pe nava asta. 

Semn că da. 

- Ca să-l omori pe Marce Claremont. 

Chat ridică o mână şi o legănă. Ceva de genu' ăsta. 

- Ce dracu’ vrei să spui? 

Chat se chinui să scoată cuvinte, se opri, înghiţi şi încercă din nou: 

- Nu neapărat prioritar, reuşi el să croncăne. 

- Dar ce era prioritar? 

- Să-l iau cu mine viu. 

- Cum dracu’ să-l iei viu? Nu poţi ieşi din navă. 

Chat privi spre uşa camerei de presurizare şi înapoi la camera video, de parc- 
ar fi spus Serios? 

- Nu poţi ieşi din navă viu, vită incaltata! 

- Piraţii, croncăni Chat. 

- Of, rahat! spuse Kiva, uitându-se la Pinton. 

- Piraţii nu vin pentru marfa noastră, spuse Pinton. Ei sunt doar serviciul de 
taxi. 

- Dar putem scăpa de pirați, spuse Kiva, uitându-se la Chat. Eventual. 

Chat scutură din cap: 

- Bombă, spuse el. 

- Bomba? 


Kivei nu-i veni sa creada. 

- Voiai să pui o nenorocită de bombă pe nava asta? Chat făcu semn ca da. Şi la 
ce ar putea să-ţi folosească să arunci în aer nava? 

Chat scutură din cap şi încercă să vorbească, dar voia să spună prea multe 
cuvinte şi se îneca, aşa că se opri. 

- Lăsaţi-mă pe mine, spuse Pinton şi se aplecă spre Chat aşa ca să-l audă: Nu 
voiai să arunci nava în aer, nu? Voiai doar să dereglezi sistemele navei suficient 
încât să nu mai poată intra în Flux. 

Chat făcu semn că da şi arătă spre cameră, ca şi cum ar fi spus: V-aţi prins. 

- De-asta se tot plimba pe acele coridoare, spuse Pinton spre Kiva. Căuta locul 
potrivit ca să pună chestia aia. 

- Şi nu s-a gândit că o să ne prindem? Blinnika l-ar fi aruncat în spaţiu în 
secunda următoare. 

- Am fi fost nevoiţi mai întâi să ne ocupăm de explozie şi de dereglare apoi de 
pirați, şi am fi fost prea ocupati ca să ne batem capul cu el, o vreme. Bănuiesc ca 
intenţiona să plece pe nava-pirat împreună cu Claremont. 

- Dar cum dracului a adus o bombă pe navă? Nu-i controlăm pentru asta? 

- Probabil că nu e o bombă mare, spuse Pinton. Probabil că a făcut-o aici, pe 
navă. Pinton se apleca: Daca-ti căutăm printre lucrurile personale, o să găsim 
diverse componente ale bombei deghizate ca obiecte cosmetice şi de igienă 
personală, nu? 

Chat făcu semn că da. 

- Păi da, aşa mai vii de-acasă, făcu Pinton. 

- Cretinul dracului! spuse Kiva. Aş vrea să-l arunc în spaţiu doar din principiu. 

- Microfon, spuse Pinton, făcându-i semn. 

Kiva îşi dădu seama că era suficient de aproape de circuitul deschis pe care 
Chat auzise acest ultim comentariu. Privi spre ecran şi văzu expresia îngrijorată 
de pe faţa lui. Îşi dădu ochii peste cap şi se aplecă din nou: 

- N-o să te omor, cretin nenorocit! Decât daca te opresti din vorbit. Sau din 
croncănit. Sau din orice faci tu acum. Nu te opri! 

Chat făcu semn că da. Kiva se întoarse spre Pinton: 

- Închide un pic chestia aia. 

Pinton închise circuitul de comunicare: 

- Ce s-a întâmplat? 

- Ceva nu e în regulă cu chestia asta, spuse Kiva. 

- Toată chestia nu e-n regulă, spuse Pinton. E extrem de dată-n mă-sa, 
doamnă. 

- Nu, adică... Kiva arătă spre Chat, care aştepta, privind spre cameră: Vrea să- 
l aducă înapoi pe Claremont şi e gata să strice o navă ca s-o facă. Ghreni este 
gata să aibă de-a face cu nişte blestemati de pirați ca să-l aducă înapoi. 

- Aţi spus că Lordul Ghreni a încercat să-l ia ostatic pentru a obţine eliberarea 
fondurilor acelea imperiale. Poate că pur şi simplu chiar are nevoie de ele. 

- Mda, bine, dar rahatul ăsta, spuse Kiva arătând spre Chat, a încercat să-l 
omoare, odată ce şi-a dat seama că nu are scăpare şi că a fost descoperit. Dacă 
nu putea să-l aducă înapoi, trebuia să-l omoare. Dar, dacă îl omora, atunci nu 
putea să-l mai folosească naibii drept ostatic, nu-i aşa? Prin urmare, care mama 
naibii e chestia? De ce s-a sfortat Ghreni atâta? Care e motivul? 


- M-ai prins... habar n-am, spuse Pinton. 

- Mda. Deschide circuitul ăla. 

Pinton îl deschise din nou: 

- O întrebare importantă, Chat. Dacă nu te cred, o să-ţi iasă plămânii pe nas. 
Ai înţeles? 

Chat făcu semn că da. 

- De ce tine mortis şeful tău să pună mâna pe Marce? Claremont? 

- Nu ştiu, croncani Chat. 

- Nu uita de plămânii ăia nenorociti, Chat. 

- Eu. Nu. Ştiu, spuse Chat din nou, apăsând atât de mult pe ultimul cuvânt că 
acesta ieşi ca un şuierat. M-am gândit la răscumpărare, dar nu are niciun sens. 

- Fiindcă ţi s-a spus să-l omori dacă nu puteai să-l aduci viu cu tine? 

Chat făcu semn că da. 

- Ei bine, nu poţi să-ţi dai şi tu cu părerea? întrebă Kiva. Lucrezi direct cu 
Ghreni. Trebuie să fi auzit ceva. Trebuie să poţi face supozitii. 

Chat scutură din cap: 

- Nu vorbeşte. Dacă nu sunt implicat, nimic. 

- Bine dar eşti implicat, Chat. 

- Să fac. Nu pentru de ce. 

Kiva incuviinta din nou spre Pinton şi el închise circuitul. 

- Ei bine? întrebă ea. 

- Cred că spune adevărul 

- Ştiu că gunoiul spune adevărul, zise Kiva. Vreau să ştiu ce crezi că trebuie 
să facem acum. 

- Păi, nu-l mai aruncăm în spaţiu, arătă Pinton spre Chat. A fost cooperant. 

- Forţa vidului rezolvă de obicei chestia asta. 

- Deci el nu mai reprezintă o problemă. Dar piraţii tot vin spre noi. Şi, dacă 
Lord Ghreni a fost dispus să meargă atât de departe ca să pună din nou mâna pe 
Claremont, atunci trebuie să-ţi închipui că are un plan şi pentru cazul când Chat, 
aici de faţă, nu reuşeşte. 

- Vrei să spuneţi că piraţii fie pleacă cu premiul lor, fie se asigură că e mort. 

- Da. 

- Şi dacă din întâmplare murim şi noi toţi, atunci asta e, se mai întâmplă. 

- Da. 

- Ei bine, la naiba, Pinton! spuse Kiva. Se uită din nou la Chat. Cred că atunci 
mai bine le dăm ce vor. 

Tableta lui Marce suna ordonandu-i sa raporteze lui Nubt Pinton, Seful 
Securităţii de pe Da, Domnule. Se gândi o clipă sa ignore ordinul, dar apoi totuşi 
se conformă, deplasându-se pe navă cu o conştientizare crescută a confortului 
din mediul înconjurător. Fiindcă nava era în acest moment în plină acceleraţie, 
gravitația artificială a navei se datora mai mult câmpurilor de împingere decât 
rotației inelului, şi Marce se simţea apăsat. Dar observă că-l deranja mai putin 
asta, chiar dacă venise doar de câteva zile pe navă. Aparent, corpul se putea 
obişnui cu asta. 

Nubt Pinton era într-o cameră mică şi amărâtă din închisoarea de pe Da, 
Domnule, care conţinea şi mai multe celule mici şi amărâte, iar într-una dintre 
ele se afla Chat Ubdal. Marce se uită la Chat care-l privi şi el, amenintator. 

- In ce hal e, spuse Marce. 

- Ei, ce să-i faci. Lady Kiva l-a aruncat afară în spaţiu, răspunse Pinton. 

- L-a aruncat în spaţiu? 

- Mda. 

- Şi nu a murit? 

- L-am aruncat doar puţin timp. 

Marce se uită din nou la Chat, ale cărui orbite păreau vopsite cu spray-ul 
roşu: 

- Aproape ca-mi este mila de el. 

-Nu te ambala prea tare, Lord Marce. Te-ar omori si acum dac-ar avea ocazia. 

- Ati cerut sa mă vedeţi, domnule, spuse Marce, intorcandu-si fata de la Chat. 

- Aşa e. A trebuit să mă mai uit o data bine la tine. 

- In regulă. De ce? 

- Suntem urmăriţi de pirați. Asasinul tău eşuat ne-a spus că planul lor era să 
te răpească de pe navă. Bănuim că, dacă nu reuşesc asta, ar prefera să distrugă 
nava Da, Domnule decât să te lase să scapi nevătămat. Am putea să ne luptăm cu 
ei, dar, dacă scopul lor este să ne arunce în aer şi nu să se urce la bord, atunci 
opţiunile noastre sunt limitate. 

-Intentionati să mă predati? 

- Dac-aş fi intenţionat asa ceva, nu aş fi stat acum de vorbă cu tine. Te-as fi 
ametit cu electroşocuri când nu erai atent şi apoi te-as fi pregătit pentru livrare. 

- E bine de ştiut. 

Pinton incuviinta: 

- Ceea ce vreau de la dumneata este bunăvoința de a ne ajuta sa ne salvam, 
pe noi şi pe tine, şi în acelaşi timp poate să le producem şi un pic de durere 
piraţilor ăstora şi oamenilor din spatele lor. 

- Te referi la Ghreni Nohamapetan. 

- Da, la el mă refer. 

- Sunt al vostru. 

- Acţiunea nu va fi complet lipsită de riscuri pentru tine. 

- Putin îmi pasa. Mă bag. 

- Bine. 

- Cum facem asta? 

Pinton arătă spre Chat: 

- Primul lucru pe care-l vom face este să procedăm în aşa fel încât să pară că 
ăsta a reuşit. 


- Ce, să mă omoare? 

- Să planteze o bombă care trebuia să ne împiedice să intrăm în Flux. Odată 
ce vom face asta vom putea fi siguri că piraţii ne vor contacta ca să discutăm 
termenii lor. 

- Care e al doilea lucru? întrebă Marce. 

- Bine, spuse Pinton. Ai remarcat că dumneata şi cu Chat aveţi cam aceleaşi 
dimensiuni şi aceeaşi culoare a pielii? 

- Nu, nu prea. 

- Ei bine, eu am remarcat. 

Bomba cea falsă „explodă“ o jumătate de oră mai târziu şi Da, Domnule 
trimise un semnal S.O.S. general cifrat spre Staţia Imperială pentru a-i anunţa 
despre situaţia lor dificilă. Ideea era să-i informeze pe cei de la staţie despre 
evenimentul care a avut loc, ca staţia să pregătească eforturile de salvare şi de 
recuperare ce aveau să se desfăşoare dacă şi când Da, Domnule ar fi continuat 
să trimită şi mai multe semnale S.O.S. Problema era ca până şi celor mai rapide 
cutere imperiale le-ar fi luat mai mult de o zi să ajungă până la ei. Da, Domnule 
era singură, cu excepţia micii nave care o urmărea şi care se afla acum la doar 
câteva ore de interceptare. 

Şi aceasta îi apelă pe cei de pe Da, Domnule, aşa cum se aşteptau, la scurt 
timp după semnalul S.O.S. trimis. 

- Fregata Roza Roşie către Da, Domnule Asta-i Iubita Mea, suna apelul. 

Marce îl auzi pe puntea de comandă, unde el şi cu Kiva Lagos stăteau în 
picioare într-un colţ, pentru a lăsa drumul liber, dar în aşa fel încât să audă ce se 
întâmpla. 

- Aici Cinciarul Da, Domnule Asta-i Iubita Mea, spuse Drean Musann, Ofiţerul 
de Comunicaţii al navei Da, Domnule. 

- Înţelegem că aveţi un incident. Cerem permisiunea să vă abordăm si să vă 
acordăm ajutor. 

- Căpitanul vă mulţumeşte pentru bunăvoința de a ne ajuta, dar spune ca nu 
este nevoie de asistenţă în acest moment. Vă rugăm să păstraţi distanţa curentă. 

- Ne preocupă faptul că, în cazul unui nou incident, nu v-am putea ajuta cum 
trebuie. Continuăm să ne apropiem din lateral. 

- Roză Roşie, căpitanul vă mulţumeşte din nou, dar ţine să vă informeze că 
preocupările noastre pentru bunăstarea navei voastre în eventualitatea unui alt 
incident ne obligă să vă cerem să menţineţi distanţa curentă. 

- Îi mulţumim căpitanului pentru grija sa, dar credem că merită să ne asumăm 
acest risc. Ne deplasăm pentru asistenţă. 

- Destul cu preludiul, îi spuse Blinnika lui Musann. 

- Da, domnule, spuse Musann, apoi se întoarse la consola ei: Roză Roşie, 
căpitanul vă cere în mod oficial să terminăm cu tâmpeniile şi să trecem la 
subiect. 

Urmă o pauză: 

- Recepţionat! sosi răspunsul, o clipă mai târziu. Vă rog aşteptaţi. 

Blinnika se întoarse spre Kiva Lagos: 

- Cum stăm cu pregătirile? 

- Ocupaţi ca nenorocita aia de albinuta din proverbe, spuse Kiva. 

Blinnika incuviinta, îl privi pe Marce şi apoi îşi concentra atenţia pe ecranul 


de comanda din fata sa. 

In ciuda a tot, Marce se simtea entuziasmat. Era pentru prima oara in viata pe 
o punte de comanda de orice fel si profesionalismul calm al echipajului de pe 
puntea lui Da, Domnule, in fata a ceva ce putea fi lesne considerat o actiune 
inamica, era insufletitor. Erau oameni buni, hotari Marce. Poate cu exceptia Kivei 
Lagos. Nu se hotarase deocamdata unde s-o incadreze. 

Se uita la Lady Kiva, a carei expresie faciala din acea clipa putea fi descrisa 
drept încordare sau infumurare condescendenta, in funcţie de înclinările 
personale ale privitorului. Din toate experientele avute cu ea, Marce trasese 
concluzia ca nu era genul de persoana cu care sa te pui. Din punctul asta de 
vedere, daca nu şi din cel al conştiinţei, îi aducea aminte de Vrenna. 

- La ce te strambi? îl întrebă Kiva. 

Îl prinsese că se uita la ea. 

- Mă gândeam că l-ai aruncat în spaţiu pe Chat, răspunse Marce, mintind. 

- Şi ce-i cu asta? 

- Mă întrebam dacă l-ai fi aruncat în spaţiu de tot în caz că n-ar fi vorbit. 

- La naiba, sigur. Nenorocitul avea de gând să detoneze o bombă pe nava mea, 
spuse Kiva. Nimeni nu-şi bate joc de nava mea. Nimeni nu-şi bate joc de oamenii 
mei! 

- Sunt un membru al echipajului acum, spuse Marce. Asta înseamnă că şi eu 
sunt omul tău. 

- Şi n-o să te lăsăm de izbelişte, nu? 

- Să sperăm. 

Kiva incuviinta: 

- Acum mai vii de-acasă! Hai, nu mai fi un nesuferit, Claremont. 

Marce ranji, auzind-o. 

Canalul de comunicare dintre nave se deschise din nou, cu un carait: 

-Aici Capitanul Winson de pe Roza Rosie, solicit conversatie directa cu 
Capitanul Blinnika de pe Da, Domnule. 

Blinnika isi deschise circuitul de comunicare personal: 

- Aici Blinnika. 

- Înţeleg că vreţi să terminăm cu prostiile, Căpitane. 

- Dacă sunteţi de acord, Căpitane. 

- Bineînţeles. De ce să nu ne purtăm ca nişte oameni civilizaţi? De-acum v-aţi 
prins cine suntem. 

- Sunteţi pirați. Ne urmăriţi de o zi întreagă. 

-Aşa este. Şi de-acum va dati seama că unul dintre asociaţii noştri v-a 
dezactivat capacitatea navei de a intra în Flux. 

- Afirmativ. 

- Totuşi, azi e ziua dumneavoastră norocoasă, Căpitane. Suntem dispuşi să vă 
lăsăm marfa şi să ne ferim din calea dumneavoastră cat timp vă reparati nava 
sau va intoarceti la Staţia Imperială. Tot ce vă cerem este să ne predati doi 
oameni. 

- Cine sunt cei doi? 

- Unul este asociatul nostru, cel care a plantat bomba şi care stă acum 
probabil în zona de închisoare a navei. Al doilea e un pasager. Lordul Marce 
Claremont. 


- Căpitane, nu putem sa va predam asociatul dumneavoastră. 

- Nu putem este un cuvânt foarte dur, Căpitane. 

- Permiteţi-mi să mă corectez. Putem să-l predăm, dar numai pe bucăţi mici. 
Se pare că şi-a greşit cronometrarea bombei. A explodat odată cu aceasta. 

- Ce ghinion! 

- Dacă doriţi, putem să-l râcâim de pe pereţi, şi să vi-l predăm într-o pungă. 

- Mulţumim, nu e cazul. Predarea sa era opţională. A lordului Marce însă nu e. 

- Declaraţia noastră vamală nu-l include pe Marce Claremont, lord sau ce-o fi 
el. 

- Credeam că am stabilit să terminăm cu prostiile, Căpitane. Marce Claremont 
se află în acest moment pe nava dumneavoastră sub numele de Kristian Jansen, o 
identitate pe care Casa de Lagos o foloseşte atunci când doreşte să transporte 
ilegal pe cineva în afara unui sistem. Aţi putea să-i anunţaţi pe angajaţii 
dumneavoastră că ar trebui sa mai schimbe identitățile casei mai des decât o fac 
acum. Aveţi un Kristian Jansen la bord, nu-i aşa? 

- Da, avem. 

- Bine. 

- Dar e o problemă. 

- Căpitane Blinnika, regret că trebuie să vă informez că, dacă „problema“ se- 
ntampla să fie că şi Claremont a ajuns bucățele, voi fi nevoit să fac acelaşi lucru 
cu nava dumneavoastră. 

- Ce înseamnă asta? 

- Înseamnă că fie ni-l daţi pe Claremont viu, fie vom face ca nava Da, Domnule 
să nu mai existe. Astea sunt opţiunile dumneavoastră. 

- V-am lua şi pe dumneavoastră cu noi, spuse Blinnika. 

- Nu, nu ne-ati lua. Şi-acum care e problema cu Claremont? 

- Nu e mort, dar în acest moment se află într-o comă indusă. 

- De ce? 

- Fiindcă se afla pe coridor cu „asociatul“ dumneavoastră când a explodat 
bomba. El împreună cu alţi membri ai echipajului încercau să-l întrerupă pe 
prietenul dumneavoastră. El a supravieţuit. Ceilalţi doi membri ai echipajului, 
nu. 

- Condoleanţe, Capitane. 

- Tocmai ati ameninţat că-mi distrugeti nava şi-mi ucideti tot echipajul, 
Căpitane. Condoleantele dumneavoastră sună cam gaunos. 

- Am înţeles. Claremont poate călători? 

- Putem să vi-l predăm viu şi stabil. Tot restul depinde de voi. 

- De acord. Ne vom apropia de voi în trei ore şi jumătate. Vom avea o navetă 
pregătită să-l transfere. 

- Nu. Vă trimitem noi o navetă. 

- Căpitane... 

- Niciunul dintre voi nu va pune piciorul pe nava mea. Îl vreţi, perfect. Dar vi-l 
aducem noi. 

- Atunci vreau să fiţi prezent pe navetă când ni-l predati. O mică asigurare ca 
nu ne trimiteţi o bombă de mărimea navetei. 

- Eu nu pot, spuse Blinnika. O să-l trimit pe reprezentantul proprietarului, în 
schimb. Asta va servi bine scopul dumneavoastră. Şi un membru al cabinetului 


medical. Aceştia vor rămâne pe navetă, iar dumneavoastră vă veţi trimite 
oamenii să-l ridice pe Claremont de pe navetă. Totul va fi gata în zece minute 
maximum. O secundă mai mult şi ne ducem cu toţii naibii, fie că mă credeţi sau 
nu. 

-Bine. O sa va informam cand suntem gata sa va primim. Roza Rosie 
terminat. Comunicarea se incheie. 

- Mulţumesc ca m-ai propus pe mine ca voluntar, cretinule, spuse Kiva, 
imediat ce se încheie conexiunea. 

- Nava e în marş, spuse Blinnika. Eu sunt la comandă acum, Lady Kiva. Şi imi 
e necesar să faceţi lucrul ăsta. Aşa că taceti din gură şi conformati-va, doamnă. 

- Perfect. Arata spre Marce. lar tu vii cu mine. Felicitări, tocmai ai fost 
promovat cadru medical! Se uită spre Blinnika: OK? Blinnika incuviinta. 

- Nu cred că e o idee bună, spuse Marce. 

- Nu te-a întrebat nimeni. Şi i-ai mai spus lui Pinton că vrei să ajuţi. Nu te mai 
smiorcăi ca un nenorocit de tanc. 

- Puteai doar să-mi spui că ai nevoie de ajutorul meu. 

- Foarte bine. Am nevoie de ajutorul tău. Şi nu te mai smiorcăi ca un nenorocit 
de tanc. 

- Nici aşa nu-i mai bine. 

- Unde ţi-e costumatia de Kristian? 

- Am aruncat-o. 

- Atunci du-te şi dezgroap-o. Si pe urmă du-te la cabinetul medical. Avem 
multe lucruri de făcut. 

- Întinde degetul mare, îi spuse Kivei tehniciana medicală de pe Roza Rosie. 

- Să mori tu, replică Kiva. 

Tehniciana oftă, se întoarse spre rampa deschisă a navetei. Un membru al 
echipajului Rozei Roşii apăru tropăind pe rampă, înarmat cu un pistol cu sarcină 
electrică. 

- Intinde degetul mare acum sau Sax aici de fata o să-ţi arunce capul în aer, 
spuse tehniciana medicală. 

Kiva întinse degetul mare şi tehniciana îl înşfăcă, apoi îi făcu o scanare 
retinala: 

- Sunteţi Lady Kiva Lagos, spuse ea. 

- Cum dracu' ai făcut rost de baza noastră de date pentru personal? o întrebă 
Kiva pe tehniciană. 

Tehniciana o ignoră şi se duse spre Marce: 

- Degetul, spuse ea. Marce i-l întinse. 

- Gusteen Obrecht, spuse ea. Se îndreptă spre trupul întins pe o targă 
medicală. Îi verifică degetul mare şi retina, şi-i luă apoi sânge dintr-o venă din 
braţul drept. Marce urmări analiza finală şi aşteptă rezultatul. 

- Marce Claremont, confirmă ea, şi apoi Sax chemă un alt membru al 
echipajului Rozei Roşii, care sosi la bord şi care luă targa. Tehniciana medicală 
incuviinta spre Kiva si Marce apoi se întoarse. 

- Hei, spuse Kiva. Tehniciana se întoarse şi Kiva se repezi şi înşfăcă un rucsac 
mic - acelaşi rucsac pe care Marce îl adusese pe Da, Domnule, de fapt- şi i-l 
întinse tehnicienei: 

- Ce e asta? întrebă tehniciana. 


- Ceea ce a adus pe navă cu el. Nişte articole de toaletă şi accesorii. 

- Poate vrea să se bărbierească atunci când îşi revine, adăugă Marce. 

Tehnicianul luă rucsacul, îi salută pe cei doi şi apoi ieşi din navetă. 

- Hai să închidem chestia asta şi să ne cărăm naibii de-aici, spuse Kiva. 

- De acord, spuse Marce. Kiva bătu la uşa compartimentului pilotului pentru a 
semnala că s-a efectuat transferul. 

- Ţi-a fost teamă? o întrebă Marce pe Kiva, în timp ce naveta se întorcea pe 
Da, Domnule. 

- De ce să-mi fie? 

- Din cauza transferului. Din cauza faptului că au controlat trupul lui Chat ca 
să vadă dacă sunt eu. 

- Nu, spuse Kiva. Amprenta degetului mare şi lentilele de contact pe care le- 
am făcut răzuindu-te sunt de aceeaşi calitate cu cele pe care le facem pentru 
identitățile noastre false. Dotările noastre medicale sunt de top în privinţa asta. 

Marce incuviinta şi apoi se înfioră putin, amintindu-si de răzuirea corneeana 
pe care o indurase pentru ca sa se poata colecta materialul pentru lentilele de 
contact aplicate peste ochii lui Chat. Lentilele fusesera cultivate rapid, la fel ca 
amprenta degetului mare, unde exista riscul unor anomalii genetice care i-ar fi 
dat de gol. Fusesera norocosi. 

- Mă gândeam la analiza de sânge. 

Kiva ridică din umeri: 

- Era sângele tău. L-am aspirat din tine, am pensat arterele principale din 
braţele lui, am drenat sângele din ele, l-am pus în loc pe al tău. Nu-i complicat. 

- Nu ştiam dacă şunturile o să reziste. 

- Se vor dizolva repede şi circulaţia lui sangvină normală va reveni. Dacă are 
noroc, nu i se vor necroza muşchii şi va fi in stare să-şi păstreze braţele. 

- Şi dacă n-are? 

- Dacă n-are, naiba să-l ia, a încercat să pună o bombă pe nava mea. 

- Şi să mă ucidă, îi aduse aminte Marce. 

- Exact, spuse Kiva. 

- Şi dacă n-ar fi mers? 

- Adică dacă şi-ar fi dat seama că ăla de pe targă e Chat, în timp ce noi eram 
încă acolo? 

- Da. 

- Aveam un plan de rezervă. 

- Care? Să fugim? 

- Nu, te-as fi dat pe tine. 

-Cum? Marce se uita la Kiva, socat. 

Kiva îi întoarse privirea: 

- Nu te mai uita aşa la mine. De ce crezi că te-am luat cu mine? Fiindcă îmi 
place compania ta? 

- Credeam că de-acum sunt unul dintre oamenii tăi. 

- Mda, dar eşti nou, spuse Kiva. Şi erau o mulţime de alţi oameni la care 
trebuia să mă gândesc. 

În scurtul răstimp cât mai tinu călătoria, Marce nu-i mai adresă Kivei niciun 
cuvânt. 

În timp ce părăseau naveta şi păşeau pe Da, Domnule, iar nava accelera, 


indepartandu-se de Roza Rosie, Marce primi un mesaj pe tableta: era un mesaj 
retransmis din partea Vrennei. 

Am aflat chestia de care ai intrebat. Sjo Tinnuin a auzit zvonul de la un 
prieten care lucreaza pentru Casa de Nohamapetan. Zice ca Nohamapetanii au 
platit pentru datele navigationale ale navelor din ultimii doi ani. 

Se pare ca ei vad unele dintre lucrurile pe care le vedem si noi. Nu stiu ce 
inseamna asta pentru noi, dar nu cred ca inseamna nimic bun. 

Ai grija acolo. Deja mi-e dor de tine. 

V 

Kiva il bătu pe umăr pe Marce. Se uită la ea in sus: 

- Vino cu mine, ii spuse ea. 

- Sunt obosit, spuse Marce, punandu-si tableta jos. 

- Chiar iti închipui că o să dormi cât timp zburam spre Flux si piraţii ăştia 
nenorociti sunt în spatele nostru? Hai! 

leşi din hangarul navetelor. Marce se uită după ea şi o urmă. 

Ajunseră imediat la cabina Kivei. Marce intră primul şi fu imediat invidios: 

- Ai o cameră cu dimensiunile unei camere, îi spuse el Kivei care intrase în 
cameră în spatele lui. Se uită la întinderea peretelui din faţa lui pe care erau 
programe, notițe şi fotografii personale. 

- Sigur ca am, spuse Kiva. Nava e proprietatea familiei mele. Sunt 
reprezentantul proprietarului. Crezi că trebuiau să mă pună într-un pat 
suspendat? 

- Nu, presupun că nu. Numai că-i amuzant. 

- Nu-i chiar atât de amuzant. 

- Spuse femeia care nu doarme într-un pat de mărimea unui sicriu. 

- Ei bine măcar n-o să dormi acolo în noaptea asta. 

- Poftim? făcu Marce, întorcându-se, şi Kiva era complet dezbrăcată. 

- Hai să ne-o tragem, îi spuse ea lui Marce. 

- Hm, bine, spuse Marce şi apoi făcu o pauză. Nu, stai, sunt derutat. 

- Sper că ai mai făcut sex până acum, nu? 

Marce incuviinta. 

-Cu femei? 

Marce incuviinta din nou. 

- Şi ţi-a plăcut. 

- Da. 

- Atunci de unde vine deruta asta? întrebă ea, venind spre el. 

- Nu cred ca-ti place de mine cu adevărat, spuse Marce. 

- Sigur că-mi place. Îl apucă de talie şi începu să-i desfacă butoniera 
uniformei. 

- Voiai să mă dai piraţilor dacă era nevoie. Acum zece minute. 

- Da. Şi? 

- Îmi spui să tac dracului aproape de fiecare dată când stăm de vorbă. 

- Aşa le spun tuturor. 

- Adică... 

- Uite, am avut amândoi o zi stresantă, spuse Kiva şi-i trase jos pantalonii de 
uniformă. Acum ori pierzi vremea pe aici - încercând să-mi vorbeşti despre toate 
lucrurile care nu s-au întâmplat, în care caz te dau afară şi te duci la bietul tău 


pat suspendat sa-ti mirosi propriile parturi pana adormi- ori poti, la dracu’! sa 
taci, sa te dezbraci, sa stai cu mine si sa ne-o tragem pana la epuizare. E 
alegerea ta, dar, daca as fi in locul tau, stiu ce as face. Asa ca ne-o tragem sau 
nu? 

- Asta e ideea ta despre idile, nu? o întrebă Marce pe Kiva. 

- Esenţialmente, spuse Kiva şi-l trase apoi pe pat. 

După câteva ore, Marce motaia cu Kiva cuibărită lângă el, când se auzi un 
clinchet lung şi plăcut, al cărui ecou se răspândi prin toată nava. 

- Hmm, făcu Kiva şi-şi deschise ochii. 

- Ce-a fost asta? întrebă Marce. 

- E semnalul că am intrat în Flux. 

- Aşa că suntem în siguranţă. 

- Nimic nu e sigur în Flux. Dacă bula noastră colapsează, încetăm să existăm. 

- Voiam să zic că nu mai trebuie să ne îngrijoreze piraţii sau Ghreni 
Nohamapetan, spuse Marce. 

Simtea trupul Kivei de lângă el şi o erectie aproape instantanee. 

Kiva o simţi şi ea şi-şi mişcă trupul peste al lui, întinse mâna ca să-l 
pozitioneze pe Marce acolo unde îl voia şi apoi se împinse în el: 

- Nu, nu trebuie să-ţi fie teamă de pirați sau de javrele de Nohamapetani, 
spuse ea, continuându-şi activitatea asupra lui Marce. Dar ai putea să te temi de 
mine, totuşi. 

Marce zâmbi, auzindu-i cuvintele: 

- Dacă de asta trebuie să-mi fie teamă, cred că mă pot descurca. 

- Nu de asta trebuie să-ţi fie teamă. 

- Atunci despre ce vorbeşti? 

- Vorbesc despre motivul pentru care Ghreni Nohamapetan voia, la dracu’!, să 
te omoare, Marce. 

- Stai, spuse Marce. Chiar purtăm o discuţie adevărată? Acum? Dădu să se 
ridice. 

Kiva îl împinse la loc: 

- Da, chiar purtăm o discuţie acum, spuse ea, mărind ritmul. Pot să le fac pe 
amândouă, la naiba! Uite ce e. O să-mi spui tot ce nu-mi-ai spus, orice ar fi aia. O 
să-mi spui de ce te afli pe navă. O să-mi spui de ce te duci la Centru. O să-mi spui 
de ce Ghreni Nohamapetan te vrea mort. O să-mi spui sau o să-ţi scot chiar eu 
nenorocita de inimă din piept. 

- Când vrei să-ţi spun? întrebă Marce. 

- Mai lasă-mă un minut, spuse Kiva. 

Interludiu 

Ghreni Nohamapetan nu avusese o zi prea bună. 

Una la mână: Da, Domnule, Asta e Iubita Mea reuşise să intre în Flux, în ciuda 
defectiunilor raportate la sistemele de motoare din cauza bombei puse cu succes, 
după câte spuneau toate rapoartele, de Chat Ubdal, care se pare că mai reuşise 
şi să moară în această acţiune. Rapoartele despre moartea lui Chat îi produceau 
fiori. Chat fusese unul dintre cei mai eficienţi oameni ai săi, şi de aceea îl folosise 
pentru această misiune atât de delicată. Pe de altă parte, acum nu mai trebuia 
să-i plătească lui Chat bonusul de succes, care ar fi fost considerabil. Asta era 
singura parte bună din acest dezastru. 


A doua la mana: De fapt, Chat n-ar fi primit bonusul acela oricum, daca era sa 
se gandeasca la asta, fiindca nu reusise sa livreze ce i se ceruse: sa il livreze sau 
să-l ucidă pe Marce Claremont. Ghreni crezuse că a reuşit, in ciuda faptului ca 
murise în explozie, fiindcă Roza Rosie îi trimisese mesajul că puseseră mâna pe 
Claremont, deşi se găsea într-o stare precară, şi că diferite teste îi confirmau 
identitatea. 

Dar, dupa mai mult de o oră, sosi un nou mesaj de pe Roza Rosie: 

Claremont a ieşit din comă şi urlă că nu e Claremont, ci locotenentul 
dumneavoastră Chat Ubdal. Are dureri mari, mai ales la membre. 

Urmat de: 

Confirmăm că Claremont nu este Claremont, ci, de fapt, este Ubdal. Ne-au 
păcălit scanările cu lentile de contact şi amprente false şi sângele din braţe 
înlocuit. Înlocuirea aceasta e serioasă şi poate cauza vătămare permanentă. 

Urmat de: 

Ubdal e mai mult incoerent, dar spune că nu a plantat bomba şi Da, Domnule 
este complet operaţională. Procedăm la interceptare şi s-o distrugem conform 
planului. 

Urmat de: 

la dracu”! javrele alea nenorocite au luat nenorocita voastră de bombă şi au 
plantat-o, la dracu’!, pe nava noastră ce dracu”. 

Urmat, ceva mai târziu, de: 

Bomba pe care Ubdal trebuia s-o planteze pe Da, Domnule a explodat pe nava 
noastră, cauzând grave defecţiuni funcţionale. Nu mai putem proceda la 
interceptare şi distrugere. Căpitanul Wimson e nemulţumit că bomba lui Ubdal a 
ajuns pe nava noastră. L-am trimis pe Ubdal afară în spaţiu pe targa lui 
medicală. Mesaj special de la Căpitan pentru dumneavoastră: Ne datorati dublu 
pentru defecţiuni şi triplu pentru arme. Plătiţi mai întâi pentru defecţiuni. Si va 
transmite sa va duceti la dracu’ şi dumneavoastră, şi nenorocitii dumneavoastră 
de slugoi incompetenti. 

A treia la mână: Acum, Ghreni nu avea armele pe care şi le dorise, iar asta îl 
enerva. 

Armele făceau parte dintr-o încărcătură autorizată de către Parlament şi de 
către Împărax pentru a-l ajuta pe duce să lupte împotriva micii lui rebeliuni. Casa 
de Nohamapetan îşi dăduse silinta pentru ca rezoluţia privind armele să fie 
votată în Parlament; Ghreni îşi dăduse silinta să aranjeze piratarea acestora. 
Asta, cel puţin, mersese conform planului. 

Pe urmă însă Căpitanul Wimson hotărâse să păstreze armele pentru el şi-l 
pusese pe Ghreni să-i plătească livrarea. Asta îl supărase rău pe Ghreni, 
deoarece, dincolo de problema de principiu, sponsorizase deja achiziţia lor din 
fondurile Casei de Nohamapetan şi se trezise lipsit complet de lichidităţi, ceea ce 
era destul de neplăcut. Planul său de a sponsoriza reachizitionarea lor din 
fondurile imperiale atinsese un punct nevralgic atunci când Contele de 
Claremont se hotărâse să joace cinstit, şi încă unul atunci când răpirea lui Marce 
Claremont nu dăduse nici ea rezultate. 

Noul plan fusese să-l răpească pe Marce Claremont din nou sau să distrugă 
nava Da, Domnule. Varianta optimă ar fi fost prima, fiindcă ar fi adus după sine 
cooperarea Contelui de Claremont. Cea de-a doua, deşi nu atât de optimă, fiindcă 


ar fi exacerbat dusmania deja existenta intre Casele de Nohamapetan si de 
Lagos, daca s-ar fi aflat ca la mijloc e mana lui, i-ar fi permis lui Ghreni sa-l 
convinga pe duce sa puna mana pe fondurile substantiale pe care birourile locale 
ale Casei de Lagos le-ar fi primit de la birourile locale ale Casei de Aiello, care 
detinea monopolul asigurarilor. De aici si-ar fi luat destul caimac pentru a-si 
acoperi costurile cu armele. 

Dar acum Da, Domnule plecase, cu tot cu Marce Claremont, si nu numai ca 
pretul armelor crescuse, dar aparuse si o alta datorie pe care trebuia s-o 
gestioneze. 

A patra la mana: Si, desi la un moment dat poate ca Ghreni ar fi putut fenta 
Roza Rosie cu privire la arme- ei erau cei care nu respectasera intelegerea 
initiala, deci isi asumasera riscul-, nu avea cum sa nu le plateasca piratilor 
defectiunile navei lor. Altfel, la dracu’!, l-ar fi omorât, şi anume încet-încet. Nici 
titlul său nobiliar, nici apropierea de duce şi nici măcar propriile lui gărzi nu-i 
puteau opri să vină după el. Aşa că trebuia să găsească bani măcar pentru asta, 
şi cât mai curând. 

Ghreni se gândi pentru o clipă s-o urmărească pe Vrenna Claremont pentru 
valoarea ei de răscumpărare, dar tot atât de repede îşi scoase din minte ideea, 
deoarece 

A cincea la mână: Vrenna Claremont era absolut imposibil de găsit. 
Dispăruse, dar nu înainte de a-i trimite lui Ghreni un bilet de la adresa ei 
personală care spunea doar atât: 

Să nu dormi de două ori în acelaşi pat. 

Ghreni citise istoricul profesional al Vrennei Claremont. Era conştient că nu 
era o ameninţare lipsită de substanţă. 

Şi cu asta, ajungea la 

A şasea la mână: Apelul primit de la Sir Ontain Mount, Şeful de Operaţiuni al 
Statiei Imperiale de la Capăt, care începuse fără preambul: 

- Ce naiba e chestia asta pe care am auzit-o, că l-ai răpit pe Marce Claremont? 

- Nu ştiu despre ce vorbiţi, domnule, spuse Ghreni. 

- Chiar aşa? 

- Desigur. E o acuzaţie foarte gravă. Aş vrea să ştiu cine mă calomniază. 

- Surse de încredere, Lord Ghreni. 

- Este absurd. În primul rând, înţeleg că Marce Claremont a părăsit planeta. 
Cu nava Da, Domnule Asta-i lubita Mea. 

- Asta trebuie să fie nava despre care puşcaşii mei marini mi-au sus că a fost 
urmărită şi aproape atacată de un pirat acum câteva ore, spuse Mount. 

- N-aş putea spune, replică Ghreni. N-am cunoştinţă despre astfel de lucruri. 
Suntem destul de ocupați pe-aici, domnule. 

- Ducele dumneavoastră nu se descurcă prea bine în acest moment, nu-i aşa? 

- Am avut probleme, dar nimic care să nu poată fi gestionat. 

- Ultima parte nu e prea convingătoare, Lord Ghreni, spuse Mount. 

- Am aprecia asistenţa puşcaşilor marini ai Împăraxului, sugeră Ghreni. 

-Vă repet, ca de fiecare dată când faceţi o asemenea aluzie, că 
Interdependenta consideră asta o chestiune absolut locală. 

- Cu excepţia armelor pe care le-a autorizat Parlamentul. 

- Pentru a fi folosite de trupele Ducelui, nu de către ale mele. 


- O distincţie poate lipsită de importanţă. 

- E importantă pentru mine, şi asta e ceea ce contează. Una din două: ori 
Ducele dumneavoastră gestionează problema, ori, în curând, vreun rebel 
oarecare îmi va trimite o petiție ca să-l accept ca nou duce, dupa ce se termina 
toată nebunia voastră. 

- Şi ce veţi face atunci? 

- Presupun că asta ar putea depinde de unde va fi capul Ducelui actual: dacă-l 
va mai avea sau nu pe umeri. Până atunci, un sfat prietenesc, Lord Ghreni. 
Contele de Claremont, familia lui şi pământurile lor se află sub protecţia 
Împăraxului. Ceea ce înseamnă că sunt sub protecţia mea. Dacă mai aud orice 
zvonuri că-i afectează acţiunile dumneavoastră, indiferent dacă sunt poruncite de 
Duce sau din proprie iniţiativă, vă promit că veţi putea simţi în mod direct ce 
înseamnă o intervenţie imperială şi că nu veţi fi prea mulţumit. 

- Ne-am înţeles? 

Da, intelesese. 

Si mai era si a saptea la mana, nota cifrata pe care Ghreni o primise de la 
Generalul Livy Onjsten, liderul revoltei, care spunea: 

Unde sunt armele acelea? Ar fi trebuit sa ajunga la noi pana acum, din ce 
spuneai. Am procedat la ultima ofensiva pe baza promisiunii tale ca ni le trimiti. 
Noi, aici, ne riscam cururile. Daca nu primim repede armele sau daca trupele 
ducelui le primesc in locul nostru, atunci va fi vai de noi. 

Nu uita ce ţi-am spus cand am început chestia asta în numele tau. Esti în 
aceeaşi barcă cu noi. Ne ridicăm, te ridici. Cădem, cazi şi tu. 

Iar, dacă vom cădea din cauza ta, tu vei cădea cu mult mai rau. 

LO 

De ce mă ameninţă cu toţii astăzi? se întrebă Ghreni în sinea sa. 

Ei bine, şi răspunsul la această întrebare era că-şi supraipotecase propria 
avere - şi Casa, şi toate proprietăţile lor de la Capat- cu scopul de a-l detrona pe 
duce şi de a se instala el ca Duce la Capăt. Se supraipotecase, şi acum toate 
planurile sale atent temporizate şi bine ticluite se clatinau pe marginea 
prăpastiei şi amenințau sa se prabuseasca. 

Aşa se întâmplă când rişti totul, se gândi Ghreni. Nu merge niciodată ca pe 
roate. 

Foarte adevărat. Dar nu ar fi trebuit să fie atât de greu. Nu acum. Nu atât de 
brusc. 

Tot era bine ca nu tipa la el Ducele de Capăt. 

Tableta lui sună. Era Ducele: 

- Acum rapesti nobili? urlă acesta. 

Ghreni, fără să vrea, zâmbi nervos. 

- Nu a fost chiar aşa, Înălţimea Voastră. 

- Nu mă lua cu Înălţimea Voastră, Ghreni. Am auzit destule despre asta de la 
Sir Ontain. Spune că l-ai răpit pe Lord Marce Claremont chiar de pe stradă, din 
faţa apartamentului său. 

- Exagerează puţin. L-am rugat pe Lord Marce să ne întâlnim ca să văd dacă-l 
pot face să-l convingă pe tatăl său să se implice mai activ în apărarea Capătului. 

- Şi ce a spus? 

- A spus că pleacă de pe planetă în câteva ore şi nu e în situaţia de a ne putea 


sustine punctul de vedere. 

- Şi cum a ajuns Sir Ontain de la asta la răpire? 

- Poate că am fost puţin prea zelos în încercarea mea de a-l convinge pe Lord 
Marce sa ne ajute. Conversatia a devenit înfierbântată. Restul este doar 
exagerarea duşmanilor noştri , exagerare care a ajuns la Contele de Claremont, 
care, probabil, s-a plâns la Sir Ontain, care pe urmă ţi s-a plâns ţie. Şi mie mi s-a 
plâns acum câteva minute. 

- Şi ce i-ai spus? 

- Acelaşi lucru ca şi dumneavoastră, mai puţin detaliat şi cu ceva mai puţine 
afirmaţii. 

- Nu putem să ni-i facem duşmani pe nobili, Ghreni. Nu acum! Şi mai ales pe 
Claremont. Ontain şi puşcaşii marini sunt, practic, gărzile de corp ale contelui. 
Şi, dacă ajunge zvonul si pe la urechile altor nobili că încercăm să-i fortezi mana 
contelui sau să-i amenintam copiii... mă înţelegi. Avem nevoie de sprijinul lor în 
momentul ăsta, vreau să spun. 

- Inţeleg foarte bine, Domnule. Dar aşa cum am spus, este doar o neînțelegere 
şi un zvon. 

- Atunci nu te va deranja să-i ceri scuze Contelui de Claremont personal? 

- Scuzaţi-mă, Domnule, cum ati zis? 

- L-am invitat pe conte în dimineaţa asta la o mică întâlnire. Sau, mai curând, 
să bem ceva şi să stăm de vorbă, la Weatherfair: Acesta era palatul de refugiu al 
Ducelui, situat nu departe de oraş: Doar tu, cu mine şi cu el. Acolo o să-i explici 
toată situaţia şi apoi o să-i ceri scuze. 

- Domnule, dar pentru ce? Asa cum am spus totul a fost o neînțelegere. 

- Atunci iti vei cere iertare pentru neînțelegere. Ghreni, nu are importanţă 
dacă, într-adevăr, ai pentru ce să-ţi ceri scuze. Ideea e să-ţi ceri scuze. Ar trebui 
să ştii asta, de-acum. E a-b-c-ul diplomaţiei. 

- Vom fi doar noi trei la întâlnire? 

- Da, cred că aşa e cel mai bine. Nu are rost să facem un spectacol din asta. 
Se va afla, oricum. 

- Nu va fi acolo şi Lady Vrenna? 

- Fiica contelui? Nu. De ce? 

- Doar întrebam. 

- Am putea s-o invităm, dacă vrei. 

- Mai bine nu. 

- Atunci ne vedem în câteva ore. Ţinută lejeră. Şi exersează ploconirea. 
Ducele închise. 

Şi asta era A opta la mână. 

Aşadar, să recapitulăm: Oamenii îl doreau pe Ghreni mort sau măcar rănit 
grav, planurile lui de a manipula lucrurile pentru a veni la putere ca Duce, prin 
instigarea unei revolte, se deşirau într-un ritm accelerat şi, în câteva ore, trebuia 
să mimeze regrete pentru un incident despre care avea să susţină că nu a avut 
loc niciodată, deşi avusese loc şi Ghreni nu regreta absolut nimic în afară de 
faptul că planul său nu reuşise. Dacă nu se întâmpla repede ceva miraculos, 
Ghreni avea să moară în închisoare şi Casa de Nohamapetan avea să plătească în 
faţa legii pentru acţiunile sale. 

Şi cel mai rău lucru era că, încă de la început, nimic din toate astea nu fusese 


ideea lui. 

Cam pe cand ajunsesera adolescenti, devenise clar pentru oricine avea ochi 
de vazut ca fiecare dintre mladitele Nohamapetanilor avea cate o trasatura 
caracteristică. Amit era cel conventional- lipsit de originalitate, paşnic, dar 
mereu gata să iasă in fata pentru familie şi pentru casă, o marionetă uşor 
manipulabilă care urma să preia într-o zi, cel puţin oficial, frâiele Casei de 
Nohamapetan. Ghreni era cel folositor, care se pricepea la oameni, „agentul 
comercial“ sau omul de încredere, cel care putea să te intrige cu o idee şi să te 
facă să-ţi pui semnătura deasupra liniei, chiar dacă nu intelegeai prea bine ce ai 
cumpărat. 

Dar creierul întregii operaţiuni era sora lor, Nadashe. Ea îi spunea marionetei 
ce să zică, îi arăta agentului ţinta şi punea în mişcare planuri a căror îndeplinire 
ar fi necesitat ani întregi sau chiar decenii. 

Aşa cum a făcut într-o noapte, când fraţii se strânseseră cu toţii în Xi’an 
pentru a sărbători ziua de naştere a lui Rennered Wu, prinţul moştenitor, cu care 
Nadashe începuse de curând să negocieze cu privire la o căsătorie. 

- E un imbecil, îi spusese Ghreni surorii sale, după ce toţi trei plecaseră de la 
festivitate şi ajunseseră la apartamentele Nohamapetan, nu departe de palatul 
imperial. 

- Mie îmi place oarecum, replică Amit. Amit era întins pe un fotoliu cu un 
pahar de Shiraz al Casei de Nohamapetan în mână. Shiraz-ul era de contrabandă 
sau aşa ar fi fost dacă l-ar fi băut oricine altcineva decât Nohamapetanii, 
deoarece Casa de Patrick era cea care deţinea monopolul pe struguri şi toate 
produsele făcute din ei. Dar cand se formase Interdependenta şi se impartisera 
monopolurile, stocul de struguri Nohamapetan existent fusese scutit şi putea fi 
consumat doar în familie. Celebrul Shiraz al Casei, recunoscut drept unul dintre 
cele mai fine din afara pierdutei de acum Terre, nu mai era accesibil decât dacă 
erai un Nohamapetan. Sau unul dintre oaspeţii lui, la o mică petrecere privată, 
sau chiar la o ocazie mai intimă. Se întâmpla, nu rareori, ca enofilii pasionaţi să 
le facă avansuri în speranţa apariţiei unei asemenea sticle de vin vechi. 

- Nu-i de mirare, spuse Ghreni. 

Din punctul lui de vedere, Rennered Wu şi fratele său erau croiti din aceeaşi 
stofă de playboy plictisitor. Ghreni nu-l antipatiza pe Amit, şi nici Amit pe Ghreni, 
dar, odată deveniți adulţi, nu mai petrecuseră atâta timp împreună. Amândoi 
aveau alti prieteni, care erau mult mai interesanti şi potriviti pentru fiecare 
dintre ei. 

Ghreni nu-şi petrecea prea mult timp nici cu sora lui, dar nu din cauza lipsei 
de interes, ci doar din cauză că Nadashe avea planuri. Când dintre acestea făcea 
parte şi Ghreni, se ducea să o viziteze. Când nu făcea parte dintre ele, nu se 
ducea. Faptul că-i luase acasă la ea, fără escortele din seara aceea, însemna că 
planurile ei aveau de-a face cumva cu ei. 

Dar nu le spunea care erau acelea încă, aşa că Ghreni decise s-o sâcâie, doar 
pentru amuzament: 

- Şi care ţi-e scuza, Nada? De ce te tot invartesti în jurul tolomacului ăla de 
Rennered? 

Nadashe, care era aşezată în spatele fotoliului lui Amit, se întinse, luă paharul 
de vin al fratelui ei şi trase o inghititura. Amit protesta bland, dar tăcu atunci 


cand paharul ii fu returnat: 

- Vrei să spui, în afara faptului că într-o zi va fi Împărax şi că alianţa cu Casa 
Imperială va oferi familiei noastre o poziţie de neatins printre celelalte bresle, şi 
că unul dintre copiii mei va fi următorul Împărax, încorporând pentru totdeauna 
interesele noastre în însăşi țesătura Interdependentei? 

- Da, spuse Ghreni. În afară de asta. 

- Este un dansator acceptabil. 

- Ei bine, spuse Ghreni, privindu-şi fratele, care-şi dădea ochii peste cap. Asta 
e, într-adevăr, ceva. f 

- Mai e si un alt motiv pentru care v-am adus aici in seara asta. li lua paharul 
din nou lui Amit. 

- Nu mai face asta, spuse Amit. 

- Nu, spuse Nadashe şi se duse cu paharul la bar. Am nevoie de voi doi cu 
mintea întreagă pentru partea asta. O să-ți primeşti înapoi paharul după ce 
termin. 

- Mie deja nu-mi place asta, indiferent ce-ar fi, spuse Amit. 

- Ce se întâmplă, Nada? întrebă Ghreni. 

- Doar viitorul, răspunse Nadashe, şi apoi ceru computerului casei să reducă 
lumina şi să proiecteze o prezentare pe un monitor. Prezentarea conţinea o hartă 
a Interdependentei, cu curenţii de Flux principali evidentiati, toţi îndreptându-se 
spre Centru. 

- Acesta este viitorul? întrebă Amit. 

- Acesta este prezentul, spuse Nadashe. Apoi pocni din degete şi harta se 
schimbă, şi nu era vorba despre sistemele stelare ale Interdependentei, ci despre 
curenţii Fluxului care se rearanjaseră, drastic, în unele cazuri. Cea mai 
remarcabilă schimbare era că spaţiul din jurul Centrului, care fusese aglomerat 
iniţial cu vectorii Fluxului care soseau şi care plecau, era acum populat de numai 
trei curenţi, dintre care doi soseau şi unul pleca. Un alt sistem devenise acum 
centrul majorităţii curenților Fluxului, iar spaţiul din jurul său era acum încărcat 
de reprezentări ale traficului de intrare şi de ieşire. 

Era Capătul. 

- Acesta este viitorul, spuse Nadashe. 

Ghreni se ridică şi se apropie de monitor, studiind noua hartă: 

- De unde ai asta? 

- Am o prietenă de la universitate care a devenit fiziciană a Fluxului, spuse ea. 
Prietena mea căuta în stânga şi în dreapta un subiect pentru lucrarea ei de 
doctorat, şi a găsit o monografie despre o deviere potenţială pe termen lung a 
Fluxului. Cel care scrisese monografia nu făcuse niciodată nimic cu ea. Prietena 
mea i-a dat de urmă şi a aflat că devenise un colector de taxe pentru 
Interdependenta. Asa că s-a apucat să analizeze şi să proceseze datele şi a ajuns 
la concluzia că, după mai mult de o mie de ani de stabilitate relativă, curenţii 
Fluxului sunt gata să devieze, probabil aşa cum arată harta aceasta. 

- Când? întrebă Amit. 

- După ea, datele indică faptul că a început deja. Mai întâi mai lent, apoi din 
ce în ce mai iute. Va începe probabil în următorul deceniu. Nadashe arătă spre 
monitor: Această hartă ne spune cum va arăta probabil Interdependenta peste 30 
de ani, zice ea. 


Ghreni ridica din sprancene: 

- Probabil? Ce inseamna asta? 

- Ea efectuează un model dupa ceea ce îi apare ca fiind cel mai probabil tipar 
de prabusiri şi deplasări, conform configurației ei de date. Spune ca acest tipar 
descrie cu o probabilitate de optzeci şi cinci la sută cum vor arăta lucrurile după 
ce fenomenul se stabilizează. Şi, când se stabilizează, va mai dura probabil încă o 
mie de ani. 

Ghreni arătă spre hartă: 

- Şi e convinsă că planeta de la Capăt va fi locul în care se vor concentra toţi 
acei curenţi. 

Nadashe incuviinta: 

- Ea spune că, de fapt, aceasta este cea mai previzibila parte a deviatiei. S-a 
mai întâmplat şi înainte, se pare. Devierea asta a curenților Fluxului. Datele ei 
sugerează că poziţia activităţii Fluxului se schimbă la fiecare o mie sau două mii 
de ani între Centru şi Capăt. Există mai puţin de o şansă la o sută de mii ca orice 
alt sistem să ajungă în centrul curenților Fluxului. 

- Bine-bine, şi ce dacă? spuse Amit. 

- Aşa că oricine va controla sistemul pe care se concentrează curenţii Fluxului 
va controla Interdependenta, spuse Ghreni. 

- Cel puţin unul dintre fraţi este atent, spuse Nadashe, zâmbind. 

- Dar noi nu controlăm sistemul acela, remarcă Amit. Suntem în sistemul 
Terhathum. 

- Vorbeşti despre prezent, spuse Nadashe şi apoi arătă iar spre monitor: Acela 
este viitorul. 

- Există deja un Duce de Capăt acolo, îi spuse Ghreni surorii sale. 

- Da, aşa este, fu de acord Nadashe. Dar istoria ne dovedeşte că nu reuşesc să 
rămână mult timp la putere. Sunt detronati suficient de des încât, de fiecare dată 
când are loc o nouă rebeliune, politica Interdependentei este să-i lase sa se lupte 
şi să ofere ducatul oricui rămâne în picioare. 

- Vrei să-l dăm jos pe Ducele existent? 

- Nu, vreau ca tu să-l dai jos, Ghreni. 

- Cum? De ce eu? 

- Fiindcă Amit e ocupat cu pregătirile pentru a prelua afacerea familiei, şi eu 
sunt ocupată cu unirea descendentei mele cu a Împăraxului. Eşti singurul care 
nu e ocupat în acest moment. 

- Ba sunt ocupat, spuse Ghreni, şi chiar era. 

Era vicepreşedintele pentru marketing al Casei, ceea ce reprezenta un post 
potrivit pentru el, având în vedere vârsta lui şi experienţa de muncă. La un 
moment dat, urma să părăsească acel post şi să devină membru al Consiliului de 
Administraţie al Casei şi să i se ofere opţiunea să huzurească fără a face, de fapt, 
nimic, la fel ca fiecare al treilea copil al tuturor Caselor principale. 

- Nu eşti atât de ocupat. Şi, pe urmă, dacă te punem să te ocupi de interesele 
noastre de la Capăt, asta înseamnă că te promovăm. Ceea ce ar arăta bine 
pentru palmaresul tău şi ar fi un progres natural al carierei tale. 

- Da, dar e la Capăt. 

- Şi? 


- La Capăt nu e nimic. De-aia i se şi zice Capăt. 


-La Capăt e viitorul, Ghreni. Avem nevoie de tine acolo, ca sa fim pregătiţi 
când se va întâmpla. 

- Deja plănuieşti să intri, prin căsătorie, în Casa Imperială, Nada, spuse Amit. 
Dacă tot vrei să faci asta, de ce avem nevoie de Ghreni la Capăt? 

- Vrei să-i răspunzi tu la asta? îl întrebă Nadashe pe Ghreni. 

- Pentru că oricine conduce planeta de la Capăt va fi într-o poziţie extrem de 
bună pentru a contesta autoritatea Împăraxului, îi spuse Ghreni fratelui său. 
Adevăratul motiv pentru care Casa de Wu este Casa Imperială este faptul că ei 
controlează spaţiul din jurul Centrului. Nu poţi să faci nici măcar un pas pe 
Centru fără să le plăteşti taxe şi tarife şi penalizări. Dacă toate acestea se vor 
muta la Capăt, una dintre sursele cele mai importante de venituri ale 
Împăraxului va seca. 

- Ne mărităm cu Casa de Wu ca să câştigăm puterea acum, continuă Nadashe. 
Ne asigurăm că avem Capătul pentru a rămâne la putere, când se modifică 
lucrurile. Şi, dacă familiile noastre vor stăpâni şi Centrul, şi Capătul, vom feri 
Interdependenta să se prabuseasca într-un război civil. 

- Care ar fi rău pentru afaceri, conchise Amit. Afacerile tuturor, inclusiv ale 
noastre. 

Ghreni privi din nou spre monitor: 

- Vrei să rişti cam mult pe baza unei teze de doctorat, surioară. 

Nadashe ridică din umeri: 

- În cel mai rău caz, ne înşelăm în legătură cu devierea. Rezultatul va fi că tu 
vei deveni Ducele de Capăt şi că eu voi fi Consoarta Împăraxului. 

- De fapt cel mai rău scenariu ar fi să nu te căsătoreşti cu Rennered, Ghreni 
să fie arestat pentru trădare şi devierea să aibă loc oricum, preciză Amit. Ştiu că 
voi doi consideraţi că nu sunt atât de deştept ca voi, şi aveţi dreptate. Nu sunt. 
Dar sunt destul de deştept să-mi dau seama că planul ăsta al tău, Nadashe, este 
foarte riscant, iar probabilitatea unui eşec nu e deloc neglijabilă. Dacă va 
funcţiona, veţi avea nevoie de mine să calmez nervii Consiliului de Administraţie. 

- Doar dacă le spunem, spuse Nadashe. 

Amit pufni: 

-Vrei sa dai o lovitura de stat planetara clandestina, implicand Casa de 
Nohamapetan? 

-De ce nu? Foloseste fondurile locale. Este vorba despre Capat. Putem tine 
ascunse cheltuielile astea ani de-a randul, daca va fi nevoie. Daca suntem 
destepti si procedam bine, nu trebuie sa informam Consiliul de Administratie 
decat dupa ce e totul gata. 

-O, Doamne! spuse Amit ridicandu-se din fotoliu. De fapt, chiar am nevoie de 
un pahar acum. Se indrepta spre bar. 

- Pastram secretul. Ramane totul intre noi. 

-Nici macar folosind fondurile locale nu poti musamaliza asa ceva, spuse 
Ghreni. Mai ales daca noi vom fi cei care vor conduce rebeliunea. 

-Acela e un loc unde un grup sau altul se revolta impotriva ducelui aflat la 
putere de cateva ori intr-un deceniu, preciza Nadashe. Nu trebuie sa conduci 
rebeliunea. Trebuie sa gasesti una care e deja in desfasurare. 

- Şi crezi cumva că Ducele asta va sta si nu va face nimic? 

- Depinde dacă îşi dă seama că eşti implicat. Dacă ajungi să-i fii util, s-ar 


putea nici sa nu-si inchipuie. 

- Ah, sunt prea multi de „dacă“, spuse Amit dinspre bar. 

- Are dreptate, incuviinta Ghreni. Arata spre monitorul cu harta de pe el: Si 
nu avem nicio garanţie că prietena ta fiziciana nu este o impostoare. De ce nu au 
devenit datele astea o ştire, Nadashe? Ai zice că sunt o chestie ce i-ar putea 
interesa pe oameni. Faptul că nu am auzit niciodată despre asta mă face să cred 
că e vorba de mai puţin decât ne închipuim. 

- A venit direct la mine, şi numai la mine, spuse Nadashe. 

- De ce a făcut asta? 

- Avea nevoie de bani şi s-a gândit că asta e ceva ce putea fi valorificat. I-am 
plătit tot timpul cât şi-a pregătit teza ei de doctorat- nu cu acest subiect- şi a 
lucrat mereu pentru mine. 

- Cine e? 

- E o prietenă de-ale mele de la universitate. Ti-am mai spus. 

- Are un nume? 

- Hatide Roynold. 

- O cunosc? 

Nadashe pufni, auzindu-l: 

- Nu. Oricât de greu ti-ar veni să accepti asta, Ghreni, nu ai reuşit să cunoşti 
şi să faci sex cu toate prietenele mele de la universitate. 

- Datele astea pe care le ai de la ea nu au fost verificate inter pares? întrebă 
Amit. Îşi umpluse din nou paharul cu Shiraz. 

- Nu. Evident că nu am dorit să se audă despre ele. Cred că a încercat la un 
moment dat să corespondeze cu colectorul de taxe pe a cărui muncă îşi bazase 
cercetarea, dar nu cred că a ieşit ceva din asta. 

- Prin urmare, cu excepţia unui birocrat imperial minor, care s-ar putea sau nu 
să ştie ceva, dar căruia evident puţin îi pasă, practic nimeni altcineva nu ştie 
despre asta? Nadashe incuviinta. Bine, spuse Amit. Măcar nimeni nu se va 
aştepta la asta. 

- Deci te-ai răzgândit şi vrei să faci chestia asta? îl întrebă Ghreni pe fratele 
său. 

- Nu am spus că vreau să fac asta, zise Amit. Este o investiţie foarte riscantă, 
dar cu mari beneficii, şi acesta este modul cel mai politicos în care pot descrie 
această schemă de nebuni. Urăsc riscul. Şi deja avem o franciză a monopolului, 
aşa că avem deja o răsplată. Arătă spre monitor: Dar, dacă chestia asta are cea 
mai mică şansă să fie adevărată, atunci există şi riscul ca Interdependenta să se 
prăbuşească din interior dacă nu facem nimic. Şi ăsta este un scenariu oarecum 
riscant, dar cu penalitati foarte ridicate. Trebuie sa ma decid dacă îmi doresc 
asta mai mult decât cealaltă. 

- Putem s-o facem, spuse Nadashe. 

- Asta însemnând că eu va trebui s-o fac să meargă, spuse Ghreni. Voi fi la luni 
întregi distanţă de voi. 

- Putem planifica totul înainte să pleci. 

- Toate acele planuri nu vor mai însemna nimic când se vor lovi de lumea 
reală. 

- Atunci, improvizează. Câştigă încrederea oamenilor. Ascunde-le adevăratele 
tale intenţii. Eşti bun la asta. 


- Da, spuse Ghreni. Dar nu voi ajunge prea departe cu asta. 

-O sa-ti dai tu seama cum faci mai departe, spuse Nadashe, indreptandu-se 
spre fratele ei si mangaindu-l pe obraz. Si, cand nu vei sti ce sa mai faci, iesi 
afara tragand, fiindca nu strica. 

- De fapt ar putea strica mult de tot, spuse Amit. Şi-şi mai turna nişte Shiraz. 

- Fii îndrăzneţ, spuse Nadashe, ignorându-l pe Amit. Fii îndrăzneţ, Ghreni! Şi 
pe urmă, fii Ducele de Capăt! 

Nadashe nu-l convinse nici pe Amit şi nici pe Ghreni în noaptea aceea. Erau 
prea multe întrebări şi prea multe moduri în care ar fi putut ajunge toţi trei în 
câte o celulă de închisoare foarte mică, pentru restul zilelor lor, sub acuzaţia de 
trădare, fraudă şi terorism. Dar, mai devreme sau mai târziu, Nadashe avea să-i 
convingă oricum cu planurile şi cu insistenţele ei. După o lună obținuse acordul 
fraţilor ei, cel putin pe acela de principiu. lar după încă una, Ghreni, care tot nu 
credea pe deplin că se înhamă la planul ăsta absurd, se urcase la bordul navei Ai 
Tupeu! care se îndrepta spre Capăt. 

Privind în urmă, partea sa din plan mersese surprinzător de bine. Exista, într- 
adevăr, un grup ofensat gata să se ia la trântă cu Ducele de Capăt şi căruia putea 
să-i pompeze bani şi arme, în schimbul rebeliunii. Îşi făcuse loc repede în cercul 
restrâns al Ducelui de Capăt care, în ciuda titlului înalt, era un mocofan 
provincial, al cărui propriu tată ajunsese la tron detronandu-l pe ducele dinaintea 
lui şi care era foarte impresionat de Ghreni a cărui familie îşi avea originile 
nobiliare inca din timpurile dinaintea formării Interdependentei. 

În doar câteva luni, rebeliunea se accelerase, iar el devenise confidentul 
Ducelui şi coada lui de topor în ce privea politica- si se afla într-o poziţie de 
unde-şi putea submina stăpânul fără ştirea lui, în timp ce-şi croia drum spre 
propria inevitabilă ascensiune, după ce capul Ducelui avea să se rostogolească în 
tarana. Sigur, se descurca mai bine cu partea lui din plan decât Nadashe cu a ei, 
deşi asta nu era în totalitate din vina ei. Din câte ştia, nu avusese nimic de-a face 
cu faptul că Rennered se izbise de zidul ăla. Sau cel puţin, dacă avusese, nu îl 
amestecase şi pe el. 

Dar acum totul se ducea naibii şi Ghreni simţea că mai erau doar nişte zile, 
dacă nu ore, până cand să cadă în dizgrație şi să fie descoperit, ceea ce nu era 
un pericol doar pentru el, ci şi pentru întreaga Casă de Nohamapetan. Una era 
să o dai în bară din proprie iniţiativă şi alta să dai cu toată Casa de pământ în 
timp ce făceai asta. 

Fii îndrăzneţ, aşa îi spusese Nadashe. Şi pe urmă devino Duce de Capăt! 
Ghreni zâmbi amintindu-şi cuvintele ei şi încercă să-şi imagineze ce ar face soră- 
sa în locul lui. Apoi, cu mai puţin de două ore până la întâlnirea cu Ducele de 
Capăt şi cu Contele de Claremont se apucă să facă exact ce ar fi făcut ea. 

Ducele, Contele şi Ghreni îşi petrecură o oră bând ceai şi gustărind pe terasa 
de la est a resedintei de la Weatherfair, cea cu o vedere de mare efect a oraşului, 
vorbind despre lucruri complet lipsite de importanţă. Ghreni observă că pentru 
conte era un efort să facă asta, fiindcă era limpede că-şi imagina că Ghreni îi 
răpise şi intentionase să-i tortureze pe fiul său. Apoi cei trei se duseră în biroul 
privat al Ducelui, ca să fie singuri în timp ce vorbeau despre lucruri importante, 
dar care nu aveau legătură cu faptul ca Ghreni il răpise si intentionase să-l 
tortureze pe fiul contelui, şi asta mai durase încă o oră şi ceva. 


Apoi Ducele dadu semnalul ca sosise vremea sa faca chestia cu cerutul 
iertarii. Ghreni incuviinta, se ridica in picioare, se posta intre Conte, care statea 
pe scaun, si Duce, care era la biroul sau. Inspira adanc, fapt care paru sa indice 
greutatea pe care o resimtea ca trebuie sa rosteasca cuvintele care urmau. Apoi 
isi baga mana in buzunarul interior drept al vestei, unde ascunsese un mic pistol 
cu sarcină electrică şi-l împuşcă cu el pe Conte, care se prăvăli pe spate 
inconstient. 

- Ghreni, ce dracu’ faci..., începu Ducele şi apoi se opri, fiindcă unul dintre 
plămânii săi avea în el o gaură, făcută de pistoletul lui Ghreni scos din buzunarul 
stâng interior de la vestă, după ce-şi lăsase sa cadă aruncatorul de săgeți, pentru 
a-şi elibera mâinile pentru noua armă. 

Ducele de-abia mai avu timp să se uite la rana de intrare şi apoi la Ghreni, 
confuz, înainte să moară din cauza glontului cu care Ghreni îl impusca direct în 
fata. Glontul îi patrunsese chiar sub ochiul drept şi-i traversase creierul, oprindu- 
se, după ce i se stinsese viteza, în partea posterioară a craniului. 

Ghreni scoase fulgerător o batistă cu care-şi şterse amprentele de pe pistol şi- 
l puse apoi în mâna Contelui inconştient. Se asigură ca arma are amprentele 
Contelui pe mâner şi pe trăgaci. Apoi puse mâna pe pistolul electric, îl şterse şi 
pe acesta şi aplică amprentele Ducelui pe el, apoi îl lăsă să cadă pe podea acolo 
unde ar fi căzut în mod natural. Deschise acel sertar al biroului Ducelui unde 
nobilul şi-ar fi pus în mod logic un pistol cu sarcină electrică pentru protecţie 
personală. 

Apoi Ghreni alergă la uşa biroului şi o deschise exact când cei aflaţi în slujba 
Ducelui şi gărzile lui, care auzisera impuscaturile, ajunseseră şi ei. 

- S-au împuşcat unul pe celălalt! e tot ce spuse Ghreni înainte ca personalul şi 
gărzile să se năpustească înăuntru. 

Ghreni se prabusi lângă uşă, mimând socul şi o falsă hiperventilatie. Nu avea 
nicio importanţă: nimeni nu se uita la el, fiindcă exista problema mult mai 
importantă a Ducelui mort din încăpere. 

Şi asta îi convenea de minune lui Ghreni. Nu voia să se uite nimeni la el. Voia 
ca întreaga lor atenţie să se concentreze pe Duce şi pe Conte. Voia ca toţi cei din 
încăpere să vadă ce era evident: Contele scosese un pistolet, şi Ducele trăsese cu 
aruncătorul de săgeți ca să-l imobilizeze, şi apoi cineva trăsese primul şi totul se 
dusese naibii, şi acum cineva murise şi celuilalt i se stinsese lumina. Cu cât 
ceilalţi se uitau mai mult la asta - şi acum încăperea era plină de oameni- cu atât 
ochii lor aveau să le convingă creierele să creadă povestea pe care Ghreni urma 
să le-o spună. 

- Ducele m-a chemat să-i cer iertare Contelui, îi spuse Ghreni lui Sir Ontain 
Mount ceva mai târziu. 

Birocratul imperial se implicase deoarece asasinarea unui duce de către un 
conte era o problemă imperială, chiar dacă era vorba despre Ducele de Capăt, pe 
care altădată Sir Ontain l-ar fi lăsat fără probleme să fie spânzurat, dacă rebelii 
ar fi pus vreodată mâna pe el. Cei doi se aflau singuri în morga spitalului, cu 
trupul Ducelui plasat pe o placă în faţa lor. 

- S-a întâmplat pentru că le-ai răpit fiul, spuse Mount. 

- Pentru că am fost acuzat că l-aş fi răpit, spuse Ghreni. Şi mi-am cerut 
iertare, deşi nu pentru că l-am răpit pe Marce Claremont, ceea ce n-am făcut. Mi- 


am cerut iertare pentru un schimb infierbantat de cuvinte cu fiul Contelui, si de 
la care a pornit aceasta neintelegere. 

-Cum a primit Contele aceste scuze? 

Ghreni arata spre placa mortuara: 

- N-a fost convins. 

- De ce nu te-a împuşcat Contele pe tine, Lord Ghreni? 

- Domnule? 

- Tu eşti acela care presupunea el că i-a răpit fiul. Tu erai cea mai logică ţintă 
a furiei lui. Şi erai, practic, drept în faţa ochilor săi. 

- Contele a crezut că am făcut-o la ordinul Ducelui. Cel puţin asta a spus 
înainte să înceapă impuscaturile. 

- Şi de ce a crezut asta? 

- Fiindcă Ducele m-a trimis pe mine să-l văd pe Conte cu câteva zile înainte, 
ca să-l conving să-i transfere ilegal nişte fonduri imperiale în scopul plătirii 
armelor furate de către pirați si pe care dorea să le rascumpere. Contele 
refuzase - aşa cum era şi firesc- aşa că a crezut, bineînţeles, că Ducele m-ar fi 
pus să mă ocup de aşa-zisa răpire pentru a exercita presiune asupra lui. 

- Dar i-ai vorbit tânărului Claremont din partea Ducelui. 

- Da, spuse Ghreni, remarcând faptul că Mount părea să-i accepte urzeala de 
minciuni în legătură cu răpirea însă evident, nu spunea nimic despre asta. 
Ducele era conştient că nu eram de acord cu planul său de a „împrumuta“ 
fondurile, dar l-am întrebat, oricum, pe Conte, fiindcă mi-o ceruse Ducele meu. 

- Tot este ciudat că nu a încercat să-ţi facă felul şi tie. 

- Poate că intentionase asta. Dar apoi Ducele a scos pistolul electric. Nu cred 
că se aştepta ca Ducele să aibă aşa ceva. 

- Nu, incuviinta Mount. Şeful gărzilor de corp ale Ducelui a fost şi el surprins 
de acest lucru. Mi-a spus că Ducelui nu-i plăceau armele şi în general nu le 
purta. Lăsa asta în seama gărzilor sale. 

- Ducele a fost pur şi simplu prudent, deoarece Contele era supărat pe el, şi 
ştia asta. 

- Da, de unde a făcut rost de pistolul electric? Gărzile lui spun că nu l-au mai 
văzut până acum. 

Ghreni îşi permise să arate stânjenit. 

- Da, Lord Ghreni? insistă Mount. 

- E al meu, şi i l-am împrumutat, spuse Ghreni. L-am cumpărat cu ceva timp în 
urmă, când s-a întețit rebeliunea. 

- Dar ai şi tu gărzile tale de corp. 

- Nu le am cu mine mereu. Ducele ştia că mi l-am cumpărat- nu-l aveam 
niciodată la mine când eram pe lângă el, din motive uşor de înţeles -, aşa că m-a 
rugat să-l aduc la această întâlnire. Pentru propria lui siguranţă. 

- Ar fi putut, pur şi simplu, să-şi cheme gărzile de corp să asiste la întâlnire. 
Sau să-i pună pe oamenii lui să-l perchezitioneze pe Conte când a sosit. 

- Cred că s-a gândit că-l va înfuria si mai tare pe Conte. Întâlnirea trebuia sa 
închidă rana dintre ei doi. Din acest motiv a ales să ţină această întâlnire la 
Weatherfair. O reşedinţă privată, şi nu un birou public. O întâlnire prietenească, 
şi nu una oficială. 

Mount se uită din nou la placa mortuară: 


- Mi se pare ca Ducelui nu i-au ieşit socotelile. 

- Ce o să faci cu Contele de Claremont? îl întrebă Ghreni. 

- Deocamdată se află sus, într-o cameră privată, păzit de şase dintre puşcaşii 
mei marini. Este în continuare inconştient. Nu cred că atunci când se va deştepta 
o să-mi spună aceeaşi poveste ca a ta, nu-i aşa? 

- Nu ştiu, spuse Ghreni. Ştiu doar că e încă supărat pe mine şi nu m-ar mira să 
încerce să sugereze că am fost implicat în vreun fel. În afară de faptul că i-am 
împrumutat Ducelui aruncătorul de săgeți, cum ar veni. Dar nu ştie nimic despre 
asta. Există vreo înregistrare din birou? 

Mount dădu din cap: _ 

- Gărzile mi-au spus că Ducele nu avea aşa ceva la Weatherfair. Il numea 
„locul său de refugiu“, indiferent ce-o fi vrut să spună cu asta. 

Ghreni incuviinta, de parcă n-ar fi ştiut că Weatherfair nu avea niciun sistem 
de siguranţă adevărat. 

- Următorul duce va fi mai prudent, spuse el. 

- Oricine va fi el, arătă Mount spre placă. Acesta nu are moştenitori şi nici 
rude apropiate, iar acordul prenuptial al Ducelui prevede că ducesa nu poate 
moşteni. Se pare că existau unele probleme de încredere aici. 

-Nu există vreun protocol? Ca reprezentant al Imparaxului, ar trebui sa 
aprobati pe cine va prelua titlul, nu? 

-In absenta unui mostenitor direct, eu voi fi cel care va numi un duce 
interimar, asa este. Recomandarea mea va trebui sa fie aprobată de către 
Împărax, sigur că da. Probabil că primul la care m-aş gândi ar fi, pur şi simplu, 
următorul nobil cu rang superior. Ceea ce în acest caz ar fi Contele de 
Claremont. 

- Care nu ar fi cea mai bună idee în aceste circumstanţe, spuse Ghreni. 

-Nu , nu ar fi. Mai sunt câţiva conti şi baroni pe care i-aş fi considerat 
acceptabili, dar unii dintre ei au fugit de pe planetă, iar alţii ori se ascund acum, 
ori s-au aliat cu rebelii, ceea ce îi face absolut neconvenabili. Pentru moment, cel 
puţin. 

- Dar dacă se prezintă liderul rebelilor în persoană? Livy Onjsten, generalul 
lor. 

Mount pufni: 

- N-am de gând s-o numesc doar fiindcă a murit Ducele si acum nu trebuie să-l 
mai răstoarne. Ei se revoltă în continuare. Nu poţi câştiga o revoltă din oficiu. 

Ghreni îşi impuse să arate gânditor şi tăcut şi-l aşteptă pe Mount să observe 
acest lucru: 

- Ce este, spuse Mount în cele din urmă. 

- Este ceva despre care se presupunea că nu trebuie să vorbesc, spuse Ghreni 
făcând, intenţionat, pauze între cuvinte: In ultimele câteva luni, Ducele m-a 
trimis în mod discret să negociez cu rebelii ca să afle dacă putem ieşi din mizeria 
asta. Resursele lor sunt pe sfârşite şi la fel şi ale noastre. Ambele părţi încearcă 
să găsească o cale acceptabilă de ieşire. Dar acum Ducele e mort. Rebelii vor 
dori tronul ducal. Daca nu actionam rapid, rebeliunea se va fractura în facţiuni 
concurente, cu lideri care vor pretinde, fiecare, ducatul pentru sine, ceea ce le va 
face viaţa mai grea tuturor celorlalţi de aici de la Capăt. 

- Ce sugerezi, Ghreni? Să o fac duce pe Onjsten asta? 


Ghreni scutura din cap: 

- Moartea Ducelui este deja publica? 

- Nu, spuse Mount. Pentru moment, tot ce se ştie este despre Conte, care e 
sus. Nu ştie nimeni că el, şi aici Mount arătă spre Duce, se află aici jos. Dar asta 
nu va dura prea mult, totuşi. 

- Pot să ajung la Onjsten imediat ce ne oprim din vorbit. Lăsaţi-mă să-i ofer un 
armistițiu imediat, acceptarea câtorva dintre scopurile politice ale rebelilor şi un 
titlu pentru ea. 

- Ce titlu? 

- Contesă. 

- De Claremont? întrebă Mount, sarcastic. 

- Probabil, dacă rămâne vacant după proces. Dar spuneai ca multi conti au 
fugit. Dă-i unul dintre titlurile acelea vacante. Şi titluri mai mici pentru 
locotenenti. O amnistie generală pentru luptătorii ei. Putem termina totul acum, 
cu un singur apel. 

- Cam multe de făcut cu un singur apel, remarcă Mount. 

- Nu e vorba atât despre apelul ăsta, cât despre munca dusă până acum, 
spuse Ghreni. Oamenii ei şi cu mine am creionat mare parte din toate astea, în 
principiu. Acum doar le-am implementa. 

- Şi dacă Onjsten nu e de acord? 

- Atunci îi voi spune că intră în scenă puşcaşii marini. 

Mount se crispă: 

- Nu avem nicio intenţie să facem aşa ceva, Lord Ghreni. 

- O, sigur că nu! Dar ea nu trebuie să ştie asta, şi astfel avem o pârghie în 
plus. Voi spune: „Vei avea tot ce vrei sau Interdependenta te va zdrobi“. Va fi 
motivaţia ei să acţioneze. 

- Eşti sigur că poţi face asta? 

- Cred că este cea mai bună şansă pe care o avem acum. Şi cea mai bună 
pentru mult timp de-acum înainte. 

Mount incuviinta: 

- Fa-o. 

- Chestia e, Sir Ontain, că nu am puterea oficială să fac acest lucru. Încă. 

Ghreni aşteptă ca Mount să-şi dea seama ce spunea el şi nu-i trebui mult, 
fiindcă Mount nu era prost. Apoi Ghreni trebui să aştepte ca Mount să 
cântărească tot ce-i intrase în cap. Privi microexpresiile care se succedau rapid 
pe chipul lui Mount- realizarea ca Ghreni, practic, îl condusese într-o capcană 
de unde Mount va trebui să-i dea tot ce-şi dorea; enervarea că se lăsase 
manipulat atât de uşor; suspiciunea că Ghreni ar fi putut orchestra întreaga 
asasinare doar pentru acest motiv; admiraţia ascunsă, dacă aşa stăteau lucrurile 
de fapt; recunoaşterea faptului că rebeliunea era o mizerie blestemată care, cu 
cât mai repede se sfârşea, prin orice mijloace, cu atât mai bine era pentru toţi; 
resemnarea că acest şerpişor de Nohamapetan era probabil cea mai bună şansă 
a lui Mount să se spele cât mai iute pe mâini de tot rahatul ăsta. 

Ghreni ştiu că Mount avea să-i ofere ducatul pe tavă cu aproape câteva sutimi 
de secundă înaintea lui Mount. 

- Bine, Lord Ghreni, spuse Mount. Obtine-mi o încetare a focului într-o oră si 
un armistițiu în următoarele douăzeci şi patru de ore şi vei deveni duce 


interimar. Voi începe sa mă ocup de formularistica pentru aprobarea 
recomandării. Dar vreau să-ţi spun limpede, tinere prieten: Dacă descopăr că 
asasinarea Ducelui a avut loc în orice alt mod decât cel pe care mi l-ai povestit 
mie aici, ducatul tău se va rezuma la o celulă de trei metri pătraţi pentru tot 
restul vieţii tale. Şi mă voi ocupa personal să-ţi asigur o viaţă cât mai 
îndelungată. Ne-am înţeles? 

- Desigur, Sir Ontain. 

- Atunci felicitări, Lord Ghreni, Duce de Capat Interimar! Treci la treabă. 
Mount ieşi din morgă. Ghreni abia se abtinu să nu se bată cu pumnii în piept de 
bucurie. 

O oră mai târziu, obținuse încetarea focului şi-şi trimisese oamenii să lucreze 
la acordul de armistițiu. Nu fusese necesar s-o amenințe pe Generalul Onjsten cu 
puşcaşii imperiali, desigur; aceasta lucra oricum pentru el. 

După două ore îl informă pe Căpitanul Wimson de pe Roza Roşie că plata 
pentru deteriorarea navei şi pentru arme urmează să fie efectuată după ce va fi 
instalat ca Duce Interimar în mod oficial, aşa că îl ruga să aibă răbdare şi să nu-l 
omoare. 

Peste trei ore, noul Duce de Capăt Interimar fu informat că se trezise Contele 
de Claremont şi că era conştient. Ghreni hotări să-l viziteze şi ordonă tuturor, 
inclusiv celor şase puşcaşi marini, să aştepte de cealaltă parte a uşii. Aceştia se 
conformară, deşi fără prea multă tragere de inimă. Ghreni luă scaunul dintr-un 
colţ al încăperii şi-l aşeză lângă patul de spital, în aşa fel încât să-i poată vorbi 
foarte încet Contelui. 

- Acum sunt Ducele de Capăt, îi spuse Contelui. 

- Felicitări! spuse Contele, după un moment. Glasul îi era complet lipsit de 
entuziasm. 

Cu toate acestea Ghreni incuviinta: 

- Vă mulţumesc. Acum, uite cum stau lucrurile. Dumneavoastră şi cu mine 
trebuie să ne punem de acord poveştile. Povestea spune că l-aţi asasinat pe Duce 
pentru că mi-a ordonat să-l răpesc pe fiul dumneavoastră. Voi doi v-aţi certat, v- 
ati scos pistoletul, el a scos arma cu sarcină electrică, şi nu vă mai amintiţi nimic 
din ce a urmat, fiindcă sarcina electrică v-a creat probleme de memorie. 

- Vreţi să mărturisesc ca am comis un asasinat. 

- Da. Da, asta vreau. 

- Nu e un plan prea grozav, Lord Ghreni. 

Ghreni ignoră refuzul Contelui de a-i recunoaşte înălţarea în rang: 

- Uite ce o să vă ofer în schimb. Veţi fi acuzat de asasinat, dar voi permite 
efectuarea pedepsei la domiciliul dumneavoastră la Claremont. Veţi renunţa la 
titlul dumneavoastră, şi voi avea grijă să-i fie acordat fiicei dumneavoastră, şi nu 
să vă fie retras, într-un mod dezonorant. Veţi renunţa la slujba dumneavoastră de 
auditor imperial şi voi numi pe altcineva, ales de mine, în acest post. Dar voi 
avea grijă să vă păstraţi pensia şi voi adăuga un stipendiu ca să vă puteţi păstra 
reşedinţa. O să vă ţineţi gura despre toate astea în faţa tuturor, inclusiv în faţa 
fiicei dumneavoastră. A, şi vă rog să-i spuneţi să nu încerce să mă omoare la 
noapte. 

Auzind asta, Contele pufni. Ghreni continuă să insiste: 

- Dacă sunteţi de acord cu tot, peste cinci ani vă voi graţia. Voi spune că 


Ducele dinainte v-a amenintat, pe dumneavoastra si pe familia dumneavoastra, 
atât de mult încât ati simţit că nu aveati de ales. Ati acţionat sub o teribilă 
constrangere. Si, de vreme ce am fost prezent acolo tot timpul, sunt in masura sa 
confirm toate aceste lucruri. Asa ca asta e. Marturisiti, stati acasa cinci ani si 
apoi sunteti gratiat. 

Contele rase slab. 

- De ce radeti? întrebă Ghreni. 

- Lord Ghreni, nu aveţi nici cea mai palidă idee despre ce se va întâmpla in 
urmatorii cinci ani, spuse Contele. 

-Din contra, Claremont, am. Vor fi schimbari. Capatul va deveni inima 
Interdependentei. Toate drumurile vor duce aici. 

-Nu. Niciun drum nu va duce aici. În cinci ani vom fi singuri. Este o 
certitudine fizica. 

Ghreni începu sa se simtă tulburat şi-şi dădu seama ca asta i se întâmpla din 
cauza ultimei propoziţii a Contelui: 

- Ce vreţi să spuneţi? 

- De ce credeţi că mi-am trimis fiul departe, Lord Ghreni? Tocmai acum? 

- Ca să scape de luptele de aici şi ca să se plângă Împăraxului că l-am răpit. 

Ultima parte era, de fapt, motivul pentru care Ghreni dorise ca Marce să fie 
lichidat, în cazul în care nu putea fi răpit. Ghreni nu era sigur de câtă influenţă 
dispunea Contele de Claremont la curte, dar ştia ca Nadashe si Amit nu ar fi 
apreciat un raport de la Capăt despre acţiunile sale, care le-ar fi făcut vieţile 
mult mai dificile. 

Contele scutură din cap: 

- L-am pus să plece fiindcă, dacă nu ar fi făcut-o acum, ar fi fost imposibil s-o 
mai facă vreodată. 

Ghreni era nedumerit: 

- Vorbiţi despre curentul Fluxului? Ce ar putea şti un auditor imperial despre 
curenţii Fluxului? Specialitatea Contelui erau taxele, nu fiz... 

- Of, Doamne! spuse Ghreni şi începu să se uite fix, fără fereală, în ochii 
Contelui. Sunteţi el. 

Contele de Claremont păru încurcat, dar amuzat: 

- Cine sunt eu, Lord Ghreni? 

- Sunteţi el! Fizicianul Fluxului! Cel pe a cărui muncă şi-a bazat Hatide 
Roynold lucrarea ei. 

Claremont continuă să-l privească uimit pentru o clipă, dar apoi Ghreni văzu 
cum pe faţa lui îşi face loc, încet, un fel de înţelegere: 

- Cunosc acest nume. Mi-l aduc aminte. Mi-a trimis câte ceva din lucrarea ei şi 
o listă de întrebări cu ani în urmă. 

- Şi nu i-ati răspuns. _ 

- Nu, nu i-am răspuns. Imparaxul îmi ordonase să nu vorbesc cu nimeni 
despre munca mea. 

Apoi pe faţa lui Claremont apăru brusc o altă expresie, una de îngrijorare: 
Credeţi că lucrarea ei este precisă? Credeţi că toţi curenţii Fluxului se vor muta 
la Capăt. Asta e, nu? 

Ghreni rămase cu gura căscată. 

Claremont izbi cu palma în marginea patului: 


- Asta era! Chiar asta! 

Claremont incepu sa rada cu zgomot, agitat. Unul dintre puscasi deschise usa 
şi-şi băgă capul ca să vada ce se întâmplă. Ghreni îi făcu semn nervos să plece. 

În cele din urmă Claremont reuşi să se controleze, îşi şterse o lacrimă şi-l 
privi pe Ghreni: 

- O, ce prost amarat şi ambițios puteţi să fiţi! spuse el. 

- Ce anume ştiţi? întrebă Ghreni. 

- Ştiu că Hatide Roynold a fost neglijentă în ce priveşte matematica. Ştiu că 
nu a verificat unele dintre ipotezele sale de bază, şi probabil că le dezvoltă 
frenetic într-o anume direcţie, fără nicio bază reală. Există vreo parte din 
lucrarea ei care să fi fost revăzută de vreun coleg? 

- Nu, spuse Ghreni. 

Claremont incuviinta: 

- Sigur că nu. E ca mine - a fost achiziționată de un patron şi lucrează singură. 
Verificarea inter pares este foarte importantă, Lord Ghreni. Până când Marce nu 
a fost destul de mare încât să-mi poată verifica lucrarea, zburam în orb. Am făcut 
unele greşeli stupide pe care pur şi simplu nu le-am văzut. Roynold făcea şi ea 
greşeli. Ştiu, le-am văzut. Probabil că nici nu le-a corectat vreodată. 

Claremont se aplecă în faţă şi-l lovi uşor cu degetul pe Ghreni în piept: 

- Şi tu, laş egoist şi ignorant! Nici măcar n-aveai de unde să ştii. 

Ghreni chiar tresări când îl impunsese cu degetul: 

- Ce vreţi să spuneţi? întrebă el. 

Claremont zâmbi şi apoi se lăsă pe spate în pat: 

- Ce spun eu nu înseamnă nimic, Lord Ghreni. Cel puţin, până când nu vă 
decideti sa trimiteţi un raport Casei dumneavoastră, detaliind înălţarea 
dumneavoastră în rang. Veţi face asta, nu? 

- Da. Raportul urma să fie dus de o dronă poştală, un aparat de zbor fără pilot 
care plutea în spaţiu chiar în afara unui găvan, în care se puteau înregistra 
comunicaţii electronice: scrisori personale şi imagini, comunicări comerciale, 
rapoarte, documente de proprietate intelectuală ce putuseră fi digitalizate. 
Zilnic, una dintre aceste drone se îndrepta spre Flux cu teancul de informaţii; şi 
tot zilnic apărea din Flux o altă dronă cu scrisori, comunicaţii, proprietate 
intelectuală şi aşa mai departe, care erau apoi transmise la Capăt. Poşta venea 
mereu cu întârziere, fiindcă planeta de la Capăt era atât de departe de orice. Dar 
venea mereu. 

Claremont incuviinta din nou: 

- Scrieţi-vă raportul. Trimiteţi-l. Şi apoi, când se va întâmpla, veniţi înapoi la 
mine şi vă voi spune condiţiile mele. 

- Când se va întâmpla ce? 

- O să vă daţi seama. 

- Şi ce condiţii credeţi că-mi veţi putea impune? 

- Pentru început, nu mi-ar plăcea să am un asasinat în cazier. După aceea vom 
mai vedea. Dar fiţi atent ce vă spun, Lord Ghreni: vi s-au dat informaţii complet 
greşite. Eu personal nu am nevoie de dumneavoastră. Scrieti-va raportul 
dumneavoastră. Voi aştepta în tăcere pana va intoarceti. 

Claremont chiar începu să-l uşuie la propriu pe Ghreni ca să-l facă să plece. 
Iar acesta, mai mult din pricina perplexitatii decât din orice alt motiv, plecă. 


Ghreni se duse la biroul sau din cladirea Casei de Nohamapetan - avea sa mai 
dureze o vreme până să-şi mute grijile în palatul ducal, un gând care-l făcu să 
simtă un fior plăcut pe şira spinării- şi compuse raportul pentru Nadashe. 
Raportul era atât codificat, cat si criptat. I] trimise pe un canal sigur la drona 
poştală şi aşteptă să primească apoi cuponul care să-i confirme că a ajuns. 
Cuponul veni după câteva minute, împreună cu cronometrul pentru plecarea 
dronei, care urma să decoleze într-o jumătate de oră. Ghreni îşi notă numărul 
cuponului şi apoi se ocupă cu alte lucruri, dar în principal citi rapoartele de teren 
ale echipei care realiza armistițiul cu rebelii. 

Această activitate îl prinse suficient de tare încât să nu-şi dea seama decât 
după trei ore că primise o notă suplimentară de la serviciul poştal, care-l informa 
că mesajul lui nu avea să fie trimis la timp. Motivul era „avarie a dronei“ ceea ce 
însemna că drona se defectase cumva. Informaţiile din dronă, inclusiv raportul 
său, urmau să fie transferate unei alte drone (fiindcă erau zeci de drone parcate 
lângă găvanul din Flux) şi apoi trimise. 

Ghreni luă notă de acest lucru şi era pe punctul să continue să facă clic 
pentru confirmare, când observă două alte rapoarte de întârziere din pricina 
unor defecţiuni fizice. În timp ce-l citea pe al treilea, la coadă se adăugă un al 
patrulea. 

Ghreni îşi apelă asistentul: 

- Ce se întâmplă cu dronele poştale? spuse el. 

-Nu ştiu, domnule, fu răspunsul. Toată lumea se plânge de asta. Toată 
corespondenţa este retransmisă de la o dronă la alta şi înapoi. 

Inainte ca Ghreni să-i poată răspunde, tableta lui sună ca să-l anunţe că Sir 
Ontain Mount încerca să-l contacteze. Se deconectă de la apelul cu asistentul său 
fără să-i mai spună ceva şi-l sună pe Mount. 

- Se pare că avem o problemă, spuse Mount. 

- Cu discuţiile legate de armistițiu? întrebă Ghreni. 

- Nu, e altceva. Un cinciar pe nume Fiindcă Aşa Am Spus Eu tocmai a dat 
raportul la Staţia Imperială. Era pe punctul să intre în Flux. 

- E vreo problemă cu nava? 

- Nava nu are probleme. Găvanul din Flux însă da. 

- Ce are? 

- Nu este acolo, Lord Ghreni. A dispărut complet! 

După mai multe ore şi câteva şedinţe semifrenetice, Ghreni se întoarse la 
spital la Contele de Claremont. 

- O, ce bine că te-ai întors, spuse Claremont. Arătă spre puşcaşii marini. Mi s- 
a spus că starea mea e bună acum si că mă vor elibera. Erau pe punctul de a ma 
preda autorităţilor locale, care presupun că sunt acum oamenii dumneavoastră. 
Probabil că voi merge la închisoare. 

- Am nevoie de această încăpere, le spuse Ghreni tuturor celor care nu erau 
contele. Camera se goli. 

Ghreni îşi îndreptă atenţia din nou spre Claremont: 

- Ştiai. Despre Flux. 

Claremont incuviinta: 

-Era posibil sa nu se fi prabusit inca atunci cand v-ati trimis raportul, situatie 
in care am fi avut o cu totul alta conversatie. Pentru moment, cel putin. Dar, daca 


nu s-ar fi prăbuşit azi, s-ar fi prăbuşit mâine sau in ziua următoare. Într-o 
săptămână, cel mult. Şi am fi avut această conversaţie atunci. 

- Dacă Curentul Fluxului s-a prăbuşit, atunci v-aţi trimis fiul la moarte sigură. 

- Nu. Am prevăzut că acest curent se va prăbuşi începând cu găvanul de 
intrare. Găvanul de ieşire va mai fi deschis vreme de luni de zile. Nu că ar avea 
vreo importanţă. Nimic altceva nu va mai putea intra în el, aşa că din toate 
punctele de vedere, după ce curentul se va goli de toate navele care se află acum 
în el, va dispărea. Toţi cei care se află acum la Capăt vor rămâne aici pentru 
totdeauna. 

- Şi cât de mut va dura acest lucru? Cât de lungă va fi „durata“? 

- Vai, Lord Ghreni. Pentru totdeauna, desigur. 

Ghreni nu răspunse nimic. 

- Ar mai fi ceva, spuse Claremont. 

- Ce e? 

- Curentul de Flux dinspre Capăt este închis. Dar prevăd că cel de Flux către 
Capăt va mai rămâne deschis pentru câţiva ani buni. Arată şi el deja unele semne 
de depreciere. Dar ar trebui să mai ţină o vreme. Ar putea fi chiar ultimul curent 
de Flux din Interdependenta care sa se prăbuşească în mod complet. 

- Ce înseamnă acest lucru? întrebă Ghreni. 

- Înseamnă că ar trebui să ne pregătim de vizitatori. 

- Vizitatori? 

- Da. 

- Cât de mulţi? 

- Atâţia câţi vor ajunge vii aici, mă gândesc, spuse Claremont şi apoi dădu din 
palme. Acum, Lord Ghreni, ascultă: eşti un asasin şi un uzurpator şi ai încercat 
să-i faci rău fiului meu. Într-o lume perfectă, ai fi deja mort sau ai putrezi într-o 
celulă de închisoare pentru ce ai făcut în ultimii câţiva ani. Niciuna dintre opţiuni 
nu m-ar deranja catusi de putin. Dar în acest moment, din păcate sau din fericire, 
eşti Ducele de Capăt. Presupun că acum, că eşti Duce, ai găsit o modalitate 
magică de a opri rebeliunea, aşa e? 

Ghreni incuviinta. 

- Ceea ce înseamnă că ai fost implicat activ in rebeliune într-un mod cât se 
poate de duplicitar, nu-i aşa? 

Ghreni incuviinta, scuturandu-se din tot corpul. 

- Aşa ziceam şi eu. Oricum, acum am făcut pace şi avem nevoie de această 
pace pentru ceea ce urmează, iar tu, din păcate, eşti cel care va trebui s-o 
menţină. Ceea ce înseamnă că a scăpa de tine în acest moment ar produce mai 
multe probleme decât cele pe care le-ar rezolva. Aş putea încerca să port o 
discuţie în contradictoriu pe acest subiect - presupun că aş putea să-l contactez 
pe Sir Ontain şi să fac taraboi. Dar acum, că ştii despre prăbuşirea curentului de 
Flux, ştii că avem pe cap probleme mai importante decât rebeliunile şi loviturile 
de stat. Aşa că îţi voi oferi sprijinul meu. 

- Serios, făcu Ghreni, clipind. Cu tot respectul, domnule, cred ca vă inselati în 
privinţa celui care are nevoie de sprijin. 

- Nu mă înşel. Ai de luat unele decizii care vor hotărî dacă umanitatea - partea 
de umanitate de aici şi părţile care vor veni- va supravieţui sau nu prăbuşirii. 
Eşti ambițios şi lacom, şi faci cu siguranţă parte dintr-un plan mai amplu al Casei 


tale pentru preluarea controlului asupra Interdependentei. Asta e bine. 

- Bine? 

- Ultima parte, da. E bine. Înseamnă că ambitia si lăcomia ta servesc unui 
scop mai important, şi nu doar ţie însuţi. Înseamnă că poţi fi altceva decât un 
sociopat lacom. Că s-ar putea ca, de fapt, să-ţi pese de Interdependenta, de 
oamenii din ea si de ce li se întâmplă. Dacă iti pasa sau daca cel putin vei putea 
să înveţi să-ţi pese, atunci sunt gata să te ajut. Dacă nu, poţi să le ceri puşcaşilor 
marini de pe cealaltă parte a uşii să mă impuste acum. În acest moment mi-e 
totuna. Dar, dacă îmi vei folosi ajutorul- şi ar trebui s-o faci -, am câteva condiţii 
şi câteva cerinţe. Am nevoie de unele lucruri de la tine pentru ca să pot crede că 
eşti mai mult decât un escroc superficial şi egoist cum ai fost până acum. Trebuie 
să cred că ai putea, într-adevăr, să salvezi lumea. 

Ghreni nu ştiu nici în ruptul capului ce să-i răspundă. Era, pur şi simplu, ca şi 
cum limba şi creierul său - cele două avantaje pe care le avea- se rasucisera Si 
explodaseră. 

Claremont îl privi pe Ghreni îndeaproape: 

- Nu credeai că va merge aşa, nu? Că vei fi duce? Că vei ajunge acolo unde ai 
plănuit? 

Ghreni deschise gura să răspundă şi scoase un croncănit. Îşi înghiţi ruşinat 
saliva şi încercă din nou: 

- Nu, spuse el. 

- Ei bine, ce surpriză, Lord Ghreni! spuse Claremont. Şi acum spune-mi: Cum 
va fi? Te vei folosi de mine sau nu? 

Partea a treia 

La mai putin de zece minute dupa ce Da, Domnule, Asta-i Iubita Mea iesi din Flux 
si intra in sistemul Centrului si incepu calatoria sa in spatiu real de treizeci si 
şapte ore pana la Staţia Imperială, o bombă exploda în districtul de distracţii din 
oraşul Chadwick, de la Centru. Bomba fusese plasată într-un restaurant şi 
explodase exact după ora de vârf a prânzului, omorând zece oameni aflaţi în 
restaurant şi doi oameni afară, pe stradă. Restaurantul fusese distrus complet. 

Reacţia fusese rapidă. Unităţile automatizate de stingere a incendiilor ieşiseră 
din ascunzătorile lor pentru a minimiza ameninţarea; sistemele publice de 
condiţionare a aerului trecuseră la modul de filtrare a particulelor, pentru a 
păstra aerul respirabil în mediul înconjurător. Uşile masive ale acelei secţiuni din 
Chadwick, atât de rar activate, se închiseseră până la pământ pentru a sigila 
etanş secţiunea, pentru a opri răspândirea oricărei conflagrații posibile, ale cărei 
efecte distructive puteau fi oribile în mediul acela subteran şi închis. Tuburile 
transportoare de intrare şi de ieşire din Chadwick fuseseră suspendate şi, fizic, 
închise etanş. Până ce autorităţile locale şi cele imperiale aveau să redeschidă 
tuburile, singurul mod de a intra sau de a ieşi din Chadwick era pe la suprafaţă, 
prin vid. Dar chiar şi tunelurile de acces la suprafaţă erau închise şi păzite de 
poliţie. 

Nu că ar mai fi avut vreo importanţă: 

- S-au uitat la filmările de pe camerele de securitate din ultima săptămână 
dinainte de explozia bombei, atât la restaurant, cât şi pe străzile din jurul lui, 
spuse Gjiven Lobland, investigatorul imperial al scenei crimei, în fluxul video 
transmis la şedinţa Comitetului executiv de la palatul imperial, la trei ore după 
explozia bombei. Nu au găsit nimic. Niciun pachet lăsat acolo, nimic lăsat de 
vreun client, nicio activitate suspectă. l-am identificat pe toţi clienţii şi pe 
angajaţii care au mâncat sau care lucrau acolo şi le procesăm datele, începând 
cu cei care au cazier. Până acum toţi sunt curati. 

- Deci cum a ajuns bomba acolo? întrebă Upeska Ranatunga, reprezentant din 
partea Parlamentului. 

- Asta cercetăm. Fragmentul de înregistrare video pe care îl avem arată că 
explozia a pornit din spatele restaurantului, în zona de depozitare. Legiştii noştri 
sunt acum acolo. 

-Dacă a explodat în zona de depozitare, ar fi putut fi în ceva ce s-a livrat, 
spuse Arhiepiscopul Korbijn. In care caz ar putea fi ceva care stătea acolo de zile 
sau săptămâni întregi. 

- Da, Înălţimea Voastra, incuviinta Lobland. Anchetatorii caută în registrul de 
livrări. O vom găsi. 

- Şi-a revendicat cineva responsabilitatea? întrebă Cardenia. 

- Nu, Majestatea Voastră. Nu inca. Monitorizăm comunicațiile de pe întreaga 
planetă. Atunci când vom şti, veţi şti şi dumneavoastră. 

Cardenia incuviinta şi făcu semn să se întrerupă fluxul de informaţii. 

- Cred că ştiu cine este, spuse o voce din capătul mesei. 

Cardenia se uită într-acolo şi o văzu pe Nadashe Nohamapetan, cea mai 
proaspătă membră a Comitetului Executiv. O înlocuise pe Samman Temamenan 
care, din păcate pentru Cardenia, murise... Cardenia regreta moartea lui 
Temamenan din mai multe motive. 

- O să-mi spui că sunt separatiştii de la Capăt, zise Cardenia. 


-E a patra bomba din ultimele doua luni la Centru, spuse Nadashe. Si de 
fiecare data au, in esenta, acelasi mod de operare. Avem rapoarte despre 
activitati similare si in trei alte sisteme, toate au inceput dupa ce stirile despre 
incoronarea dumneavoastra si despre atentatul care a insotit-o au ajuns in acele 
sisteme. 

- Pot fi imitatori, spuse Ranatunga. lar pe teroristii de la încoronare i-am 
prins. 

- I-am ucis pe teroriştii de la încoronare, corectă Korbijn. 

- Presupusii terorişti de la încoronare, adăugă Cardenia. Cei doi terorişti erau, 
într-adevăr, originari de la Capăt, dar altfel nu se ştia mare lucru despre ei, cu 
excepţia faptului că se detonaseră singuri cu o bombă mică exact înainte ca 
forţele imperiale să dărâme uşa apartamentului lor de la Centru unde fuseseră 
descoperiţi că locuiau şi unde s-au găsit probe fizice care-i legau de explozia 
bombei de la încoronare. 

- Am omorât doi indivizi, spuse Nadashe. Nu ştim dacă am scăpat de întreaga 
lor celulă sau reţea. 

- Ce sugerati să facem, Lady Nadashe? întrebă Korbijn. Altceva decât ceea ce 
facem deja, având în vedere că deja facem destul de mult? 

- Arhiepiscopule, sunt de acord că anchetatorii noştri locali şi imperiali fac tot 
ce le stă în putinţă. Problema nu e aici. Este la Capăt. A sosit momentul ca 
Interdependenta să pună piciorul în prag, să preia controlul planetei şi să 
înăbuşe rebeliunea de acolo. 

-Asa cum ati spus mai înainte si cum i-ati pus si pe parlamentarii 
dumneavoastră să sugereze, spuse Ranatunga. 

-Nu numai parlamentarii de pe Terhathum cred acest lucru, ministrule 
Ranatunga. 

- Când am spus „parlamentarii dumneavoastră“, nu m-am referit doar la cei 
din sistemul unde locuiti dumneavoastră, Lady Nadashe. M-am referit şi la cei 
din alte sisteme, pe care i-aţi cumpărat pentru această cruciadă a 
dumneavoastră. 

Lui Nadashe păru să-i sară mustarul: 

-Mă simt ofensata de aluzia că membrii Casei de Nohamapetan ar acţiona 
incorect sau chiar în mod diferit faţă de cum acţionează orice altă casă sau 
breaslă când are un interes. 

- Şi care este interesul dumneavoastră, Lady Nadashe? întrebă Cardenia. 

- Interesul nostru este evitarea posibilei subminări a comerţului şi a vieţii 
cetăţenilor Interdependentei. Şi este, de asemenea, în interesul nostru sa ne 
asigurăm că aceia care-l atacă pe Împărax vor fi pedepsiţi. Un Împărax care este 
perceput ca fiind slab sau vulnerabil invită la haos. 

- Vreţi să subjugăm un sistem ce aparţine Interdependentei doar pentru 
imaginea noastră politică? întrebă Cardenia. 

- Nu numai pentru imagine, spuse Nadashe. Şi nu în primul rând pentru 
imagine. Dar dacă asta face bine şi imaginii? Cu siguranţă. 

Cardenia se întoarse spre Ranatunga: 

- În ce ape se scaldă acum Parlamentul în această privinţă? 

Ranatunga se uită la Nadashe înainte să răspundă: 

- Parlamentul a fost revoltat după primul atac în momentul încoronării, 


doamnă. Cred că a considerat mortile presupusilor atacatori o dezamăgire. După 
această nouă serie de atacuri, există o susţinere considerabilă pentru un răspuns 
mai robust. 

- Ce spun parlamentarii de la Capăt? 

- Când am vorbit cu ei, mi-au spus că nu au primit nici informaţii şi nici 
instrucţiuni de la ducele lor. Se îndoiesc că rebeliunea în curs are puterea de 
influenţă sau resursele necesare să atace restul Interdependentei. 

- Era şi firesc să spună asta, interveni Nadashe. 

-...sau vreun interes, continuă Ranatunga. Au fost nenumărate rebeliuni la 
Capăt şi înainte. Este în natura locului, fiindcă Interdependenta îşi trimite acolo 
oamenii cu probleme. Însă aceasta a reuşit mereu să ţină aceste rebeliuni sub 
control. Aşa că sunt sceptici. 

- Ceea ce nu e o consolare pentru familiile victimelor, spuse Nadashe. 

- În ciuda scepticismului lor, dacă s-ar pune la vot o preluare imperială a 
planetei de la Capăt, ne putem aştepta să fie susţinută. Mai ales acum, când 
atacurile par să escaladeze. 

- Şi breslele ar sustine-o, spuse Nadashe. 

- Dar ar distruge comerţul, remarcă Cardenia. 

- Ar întrerupe temporar comerţul către Capăt. Ceea ce e preferabil atacurilor 
care întrerup pe termen nedefinit comerţul de-a lungul Interdependentei. Şi apoi 
Capătul e Capătul. Nu este un generator semnificativ de venituri pentru 
veniturile majorităţii caselor şi breslelor. Nu înseamnă decât 1% din veniturile 
brute ale Casei mele. Presupun că e la fel şi pentru celelalte case. 

Cardenia se întoarse spre Korbijn: 

- Şi ce zice Biserica? 

- Biserica va fi îngrijorată în ce priveşte problemele umanitare, spuse Korbijn, 
aşa cum suntem mereu la vreme de război. Dar nu uitaţi, doamnă, bomba de la 
încoronare nu a fost doar un atac îndreptat împotriva dumneavoastră. A fost un 
atac împotriva Bisericii şi a catedralei noastre. Şi, într-un sens mai amplu, 
Biserica se preocupă de siguranţa fiecărui suflet din Interdependenta. Daca 
aceste explozii cu bombă au, într-adevăr, legătură cu rebeliunea de la Capăt, 
atunci trebuie să ne gândim să intervenim, pentru binele lor. 

Pentru o clipă, Cardenia îl privi gânditoare pe Arhiepiscop: 

- Vă mulţumesc. 

- Ce credeţi despre asta, Maiestate? întrebă Nadashe. 

- Cred că, până nu ştim în mod clar cine se află în spatele acestor atentate cu 
bombă şi care sunt scopurile lor, nu ar trebui să actionam la Capat. 

Cardenia o opri cu un gest al mâinii pe Nadashe, care deschisese gura să 
răspundă, apoi continuă: 

- Noi nu suntem în dezacord cu evaluarea acestor fapte ca acte de terorism 
venite dinspre Capăt. Dar să ne angajăm într-un plan de acţiune de această 
magnitudine fără probe este o adevărată nebunie. Vom lăsa investigaţiile să 
continue. 

- S-ar putea ca Parlamentul să v-o ia înainte, doamnă, spuse Ranatunga. Mai 
ales dacă atacurile continuă. 

- Va exista presiune şi din partea breslelor, spuse Nadashe. 

- Înţelegem graba lor, spuse Cardenia. Nava pentru trupe Profeţiile Rachelei 


este stationata aici la Centru. Putem trimite zece mii de puscasi marini la Capat 
imediat daca este necesar. Dar Comitetul, speram, le va aduce aminte 
Parlamentului si breslelor ca noi am fost tinta primului dintre aceste atacuri. Am 
fost primii care am pierdut oameni. Am fost primii care am suferit. Si suferim in 
continuare. Din toate aceste motive, recomandam rabdare. Oamenii de la Capat 
vor suferi, intr-un fel sau altul, daca ii privam de independenta. Trebuie sa fim 
siguri. 

- Da, doamnă, spuse Ranatunga. 

Nadashe nu spuse nimic. Cardenia îşi înclină uşor capul spre toţi, făcându-le 
semn să se retragă. 

- Lady Nadashe, am dori să discutăm puţin între patru ochi, spuse Cardenia, 
în timp ce ceilalţi membri ai Comitetului se împrăştiau. 

- Desigur, doamnă, spuse Nadashe şi rămase. 

- Mi-a parvenit o scrisoare de protest în legătură cu numirea dumneavoastră 
în cadrul Comitetului Executiv, spuse Cardenia, când rămaseră singure, 
renunțând pluralul imperial „noi“. 

Pentru Nadashe acesta fu un semnal că discuţia va fi neoficială şi va rămâne 
secretă. 

- Lăsaţi-mă să ghicesc, spuse Nadashe. Din partea Casei de Lagos. 

- Casa de Lagos este unul dintre semnatari, dar nu e singurul. 

- Care e problema? 

- Sunt preocupaţi că cei din Casa de Nohamapetan au prea mult acces la 
mine, prin prezenţa dumneavoastră în Comitet, asocierea dumneavoastră 
anterioară cu Rennered şi faptul că fratele dumneavoastră Amit încearcă din 
răsputeri să mă convingă să mă căsătoresc cu el. 

Nadashe zâmbi subţire: 

- Cu tot respectul, doamnă, „din răsputeri“ nu este expresia pe care aş folosi-o 
pentru această descriere. Sau poate, mai precis, Amit încearcă din răsputeri. Nu 
şi dumneavoastră. 

- I-am precizat lui Amit că voi fi în doliu pentru Naffa Dolg vreme de un an de 
zile. 

- Da, aşa este. Este o perioadă de doliu destul de lungă, doamnă. 

- Mi-a fost ca o soră, Lady Nohamapetan. lar perioada de doliu include şi 
celelalte victime ale atentatului cu bombă de la încoronare. Să încerc să scurtez 
această perioadă acum ar fi o lipsă de respect pentru ei toţi. 

Al treilea motiv, care era acela că voia să tragă de timp înainte de a lua în 
considerare ideea de a-l lua de bărbat pe Amit Nohamapetan, rămase nespus, 
dar atât Cardenia, cât şi Nadashe erau conştiente de el. 

- Oricum, continuă Cardenia, impresia multora dintre case este ca a 
dumneavoastră are, poate, prea multă influenţă. 

- Le-aş reaminti că am fost numită prin vot de către bresle. Şi, cum casele 
controlează breslele respective, înseamnă că eu sunt aleasa majorităţii caselor. 

- Este adevărat. Scrisoarea îmi aminteşte totuşi ca, deşi uzanta este ca 
Împăraxul să accepte aleşii Bisericii, ai breslelor şi ai Parlamentului pentru 
Comitetul Executiv, Împăraxul poate refuza sau demite un membru dacă nu i se 
pare potrivit. Scrisoarea ne oferă, şi asta e foarte util, mai multe exemple când s- 
a mai întâmplat astfel. 


-Intentionati sa ma demiteti, doamnă? întrebă Nadashe, iar Cardenia 
surprinse tensiunea reţinută din glasul ei. 

- Nu aş jigni breslele într-un asemenea mod fără motiv, spuse Cardenia. Dar 
acum, după ce mi s-a atras atenţia, recunosc că această Casă de Nohamapetan 
face parte, în mod constant şi evident, din viaţa mea, şi impresia creată, cea a 
influenţei  necuvenite, este o problemă. Ar fi înţelept, pentru Casa 
dumneavoastră, să decidă ce anume preferă: un loc în Comitetul Executiv sau 
şansa de a avea un consort imperial din rândurile ei. 

- Pot să vorbesc liber, doamnă? spuse Nadashe după o clipă. 

- Te rog. 

- Nu-mi oferiţi prea multe opţiuni, nu-i aşa? Dacă rămân în Comitetul 
Executiv, veţi avea o scuză să refuzati cererea fratelui meu şi veţi avea in 
continuare opţiunea demiterii mele din Comitetul Executiv, dacă vă fac 
probleme. Dacă abandonez Comitetul, veţi avea în continuare opţiunea să 
refuzati cererea fratelui meu, pe care, ca să fiu sincera, nu cred că ati luat-o in 
mod serios în considerare şi nici nu intenţionaţi s-o faceţi. Dacă doriţi să scapati 
de mine sau de fratele meu, atunci faceti-o. Este dreptul şi privilegiul 
dumneavoastră ca Împărax. Dar nu folosiţi toate aceste rahaturi drept scuză. 

Cardenia zâmbi auzind-o şi regretă o clipă că preferinţele ei pentru partenerii 
sexuali şi romantici se îndreptau spre sexul opus. Spre deosebire de fratele ei, 
Nadashe nu era plictisitoare. 

Şi te-ar înfuleca de vie, îi spuse o parte din mintea ei. Şi da, probabil aşa era. 
Nadashe nu ar fi fost interesată să rămână o consoartă cuminte: ar fi dorit să 
conducă. Ceea ce, dacă Cardenia era complet sinceră cu ea însăşi, nu ar fi fost 
neapărat un lucru rau. Cardenia nu dorise niciodată să fie Imparax. Tot ce-şi 
dorise fusese să fie un soi de mecena a unei mici şi dragute instituţii filantropice 
pentru artişti sau aşa ceva. Ideea de a avea o soţie ambițioasă, care să fie fericită 
să se ocupe cu această muncă istovitoare de conducere a imperiului, îşi avea 
farmecul ei. 

Atâta timp cât soţia ta se conformează agendei tale, îi preciză din nou mintea 
ei. Ceea ce ar fi fost o problemă de primă importanţă cu Nadashe Nohamapetan. 
Oricare ar fi fost planurile ei, acestea fuseseră făcute cu mult timp înainte ca ea 
să ajungă pe tron. Asta ar fi un element care o scotea din joc pe Nadashe. In 
plus, Cardenia nu era, de fapt, interesată să facă sex cu ea şi asta era o 
problema. Indoliata sau nu, trecuse al naibii de mult timp de când nu mai făcuse 
sex. 

Dar nici cu Amit nu vrei să faci sex, îi aminti mintea ei. Ceea ce era cât se 
poate de adevărat. Era de genul potrivit, dar avea personalitatea greşită şi era 
atât de clar marioneta surorii lui, şi o parte din masinatiile ei, încât singurul 
lucru pe care putea să-l gândească atunci când se afla în prezenţa lui era Când 
pot să plec? Cardeniei îi mai era la fel de clar şi că Amit o considera atrăgătoare 
sau, oricum, destul de atrăgătoare, ceea ce însemna cu siguranţă că şi-ar fi dorit 
să facă sex cu ea. 

Dacă nu vrei să faci sex cu niciunul dintre ei, atunci ai putea, în fond, să te 
mariti cu cel care nu vrea să facă sex cu tine, concluzionă mintea ei. Era un 
punct de vedere excelent, doar că nu ştia orientarea sexuală a lui Nadashe, 
dincolo de „ambițioasă“. Nadashe ar vrea să se căsătorească cu Cardenia, dacă 


ar exista aceasta oferta. Ar fi dorit si restul lucrurilor pe care se presupune ca le 
implică o căsătorie? Posibil. Dar nu asta era ce-şi dorea Cardenia. 

Nu că n-ar fi găsit cu cine să facă sex dacă avea chef, oricum. Fiindcă şi asta 
era important. Căsătoriile politice erau cum erau, şi Casa de Murn, care controla 
breasla muncii sexuale, avea o prezenţă fructuoasă pe Xian. Ar fi putut primi 
foarte uşor oricât de multe servicii putea suporta. Cu siguranţă n-ar fi fost primul 
Împărax care făcuse aşa ceva. Ştia asta din Camera Memoriei, unde îi ceruse, 
prosteşte, copiei simulate a tatălui ei să-i spună despre căsătoria imperială, iar 
Attavio al VI-lea îşi dezvăluise întreaga amploare a propriei activităţi adulterine. 

Asta o dezgustase pe Cardenia, nu neapărat sexul în sine, ci fiindcă ea, la fel 
ca cei mai mulţi oameni, prefera să nu-şi imagineze vreun părinte de-al ei făcând 
asta. Cardenia nu se opunea muncii sexuale sau obţinerii de sex în acest fel, dacă 
persoana respectivă simţea nevoia şi ăsta era cel mai simplu mod de a şi-o 
satisface. Dar nu-şi dorea ca acest lucru să fie implicit pentru ea. Sau să aibă 
iubiţi care să facă treaba unui partener. Dacă era să se căsătorească, dorea un 
partener care să fie în miezul tuturor acestor lucruri. Da, considerati-o 
demodată. 

Şi pe urmă, dincolo de toate prostiile astea despre sex, era problema copiilor: 
s-ar fi putut rezolva în mod convenţional cu Amit Nohamapetan sau tehnic cu 
Nadashe, dar întrebarea dacă-şi dorea vreun copil cu oricare dintre ei rămânea 
fără răspuns. Nu-i păsa de Nohamapetani atât de mult. Era sigură că şi-ar fi iubit 
orice copil al ei, dar îi era teamă că nu i-ar fi plăcut, în cazul în care 
personalitatea Nohamapetan ar fi fost cea predominantă. 

Şi nimic din toate acestea nu schimba faptul că, la urma urmelor, Cardenia nu 
dorea să se căsătorească nici cu Amit şi nici cu Nadashe Nohamapetan, nu numai 
pentru că nu-l considera pe niciunul atrăgător, ci fiindcă o irita însuşi faptul că e 
forţată să încheie o căsătorie din raţiuni politice. O iritau Nohamapetanii pentru 
că insistau cu revendicarea dreptului lor dintr-un contract la care ea nu fusese 
parte. O irita Comitetul Executiv fiindcă le promova intenţiile, în mod tacit şi 
explicit. O iritau realităţile politice care făceau din căsătoria cu un Nohamapetan 
o mişcare prudentă pentru ca Împăraxul să-şi poată păstra şi să-şi poată exercita 
puterea. O irita fratele ei pentru că murise şi-o irita tatăl ei pentru că îi sugerase 
că nu e necesar să se mărite cu un Nohamapetan, în fond, şi asta când fiecare 
persoană, facțiune şi realitatea însăşi îi sugerau cu tărie că trebuie s-o facă. 

Viaţa mea e de rahat, îşi spuse Cardenia sieşi. Sunt Imparaxul întregii 
umanitati şi viata mea e de rahat. Râse putin de asta. 

- Doamnă? spuse Nadashe, scotand-o din reverie. 

- Imi cer scuze, spuse Cardenia. Mă gândeam la situaţia noastră dificilă. 

- Pot oferi o sugestie? întrebă Nadashe. 

- Puteti. 

- Pentru Casa mea şi pentru fratele meu, aş fi gata să eliberez locul meu din 
Comitet, dar numai dacă dumneavoastră aţi fi de acord cu căsătoria. Aşa că 
permiteti-mi să vă sugerez următoarele: cât sunteţi în doliu, petreceti perioade 
semnificative de timp cu Amit. Nu numai în situaţii oficiale, dar şi în situaţii unde 
amândoi aţi putea fi cu adevărat cei care sunteţi cu adevărat, unul în faţa 
celuilalt, dacă aţi fi împreună. Şi unde aţi putea învăţa să-l vedeţi ca pe un 
partener. Un consort. Un soţ. La aniversarea încoronării dumneavoastră spuneţi-i 


dacă-l acceptaţi. Si, dacă da, imi voi da demisia din Comitetul Executiv. Însă, 
dacă nu, voi rămâne şi cel puţin atât Casa mea, cât şi Amit vor avea răspunsul. 
Dar aş avea nevoie de promisiunea dumneavoastră că nu veţi încerca apoi să mă 
demiteti din Comitet. Vi se pare acceptabil? 

Cardenia medită la asta: 

- Cred că da, spuse ea. 

- Bine, spuse Nadashe. În acest caz, am o invitaţie pentru dumneavoastră de 
la Amit. Santierele dumneavoastră navale tocmai au terminat construcţia 
ultimului decar al Casei de Nohamapetan, Dacă Vrei Sa Canti, Canta! Vă invita la 
un tur privat al navei, împreună cu el. 

- Când? 

- Peste două zile. 

- Şi când a făcut fratele dumneavoastră această invitaţie? 

- Ieri. V-ar fi trimis-o direct, dar fac parte din Comitet, şi ştia că mă voi întâlni 
cu dumneavoastră. 

- Şi aţi anticipat că vom purta această conversaţie, Nadashe? 

Nadashe zâmbi: 

- Nu, doamnă. Nu mi-aş fi imaginat ca si Casa de Lagos va convinge celelalte 
Case să încerce să mă înlăture, deşi nu mă surprinde acest lucru, acum că l-am 
aflat. Sau că dumneavoastră şi cu mine vom ajunge la o înţelegere din acest 
motiv. Nu, adevărul, doamnă, este că Amit chiar pare să vă îndrăgească. Aşa că 
m-a rugat să intervin pentru el. 

- Sunteţi o soră bună. 

- Sunt o soră adecvată, spuse Nadashe. Adică, tot vă vedeam azi, aşa că nu m- 
am deranjat în mod special. 

Pufniră amândouă în râs. 

La scurt timp după aceea, Cardenia se întoarse în aripa ei privată cu Gell 
Deng: 

- Aş vrea sa mă tii la curent cu ultimele informaţii despre atacul cu bombă de 
azi, spuse ea. Şi nu numai cu informaţiile ce apar în fluxurile de ştiri. 

- Sigur, doamnă, spuse Deng. 

- Încă ceva... am fost de acord să fac turul noii nave cu Amit Nohamapetan 
peste două zile. Vă rog să-i contactaţi pe oamenii lui şi faceţi toate aranjamentele 
necesare. Va dura cam două ore, plus drumul dus şi întors. În a doua jumătate a 
după-amiezii. 

Deng ridică uşor din sprâncene auzind-o, dar nu spuse nimic în mod deschis 
despre asta. În schimb, răspunse: 

- Garda Imperială va avea nevoie de planurile de execuţie ale navei şi o 
propunere de itinerar al turului. 

-Nu cred că există un itinerar propus al turului. Se doreşte a fi un tur 
neoficial. 

- Garda Imperială va fi foarte nefericită în legătură cu acest aspect. 

- Atunci spune-le celor de la Garda Imperială să-i informeze pe oamenii lui 
Nohamapetan că trebuie să existe un itinerar, dar nu-mi spune şi mie, vreau să 
fie o surpriză pentru mine. 

- Da, doamnă. Mi-ati mai cerut să vă spun dacă sunt veşti despre Contele de 
Claremont de la Capăt. 


- Da? În prima săptămână a domniei ei, Cardenia îi trimisese o scrisoare 
Contelui, informându-l despre moartea lui Attavio al Vl-lea şi cerându-i să-i 
trimită informaţiile cele mai recente despre cercetările lui. Ar fi fost mult prea 
devreme pentru ca el să-i poată răspunde direct. 

- Nu e vorba despre Contele de Claremont însuşi, ci despre fiul său, Lord 
Marce Claremont. Tocmai a sosit pe un cinciar al Casei de Lagos şi va ajunge la 
Staţia Imperială în aproximativ treizeci de ore. Solicită o audienţă la 
dumneavoastră. 

- Fiul său? 

- Da, doamnă. 

- Suntem siguri de relaţia de rudenie? 

- Nota a venit cu acelaşi cifru de siguranţă pe care a folosit-o Contele de 
Claremont la toată corespondenţa sa. Este valabilă. 

-I s-a întâmplat ceva Contelui? 

- Cererea nu ne spune. Aţi dori să-l programăm sau ar trebui să-l şuntez? 

Biroul Împăraxului avea trei duzine de ofiţeri de protocol care să se 
întâlnească cu oficialii de rang inferior, aparatcici şi lachei. Dacă oricare dintre ei 
era destul de important ca să fie trimis mai sus, Deng trebuia să primească un 
raport şi să decidă dacă să-i atragă atenţia Imparaxului. 

- Programează-l. 

- Pot să-i dau cincisprezece minute înainte de turul dumneavoastră cu Amit 
Nohamapetan, indiferent la orice oră va avea loc acesta. Ar trebui să fie un 
interval de timp suficient pentru ca Lordul Claremont să debarce şi să prindă o 
navetă spre Xi'an. 

- Trimite pe cineva să-l întâmpine. Probabil că este prima lui călătorie în 
exteriorul Capătului. Nu vreau să se rătăcească. 

- Da, doamnă. 

- Mai am altceva de făcut azi? 

- Doar câteva lucruri minore. Nimic din ce nu poate aştepta. 

Cardenia incuviinta: 

- Atunci merg să vorbesc cu strămoşii mei pentru o vreme. Despre căsătoriile 
politice. 

- Cred că ştiu totul despre ele, doamnă. 

- Şi eu cred asta, incuviinta Cardenia şi se îndreptă spre Camera Memoriei. 

- Avem două probleme foarte reale, îi spuse Kiva Contesei Huma Lagos, mama ei 
si matriarha curenta a Casei de Lagos. Una fiind mai mare decat cealalta. 

- Să începem cu cea mai mica, sugera Huma. 

- Nenorocitii de Nohamapetani. 

Huma râse. 

Se aflau amândouă în birourile lor de la Centru ale Casei de Lagos din Casa 
Breslelor, singura şi cea mai mare clădire comercială de la Centru. Casa Breslei 
avea şapte sute de ani, cuprindea cele mai vechi şi influente Case din 
Interdependenta şi avea în jur clădiri mai mici ale Caselor mai putin importante, 
adunate ca nişte petitionari. Apropierea sediului de la Centru al unei Case de 
Casa Breslelor denota, în mare, influenţa politică de care dispunea aceasta. 
Lagos deţinea, în Casa Breslelor, trei etaje inferioare. Casa de Nohamapetan se 
afla mai sus cu câteva etaje, dar avea doar un nivel şi jumătate din altul. Casa de 
Wu, Casa Imperială, avea douăsprezece etaje la vârf, inclusiv acoperişul, situat 
destul de sus încât puteai, practic, atinge cu mâna vârful domului de habitat care 
adăpostea Casa Breslelor. 

Contesa Lagos nu stătea în mod obişnuit la Casa Breslelor. Conducea Casa din 
sistemul Casei de Lagos, Ikkoyi, şi-l lăsase pe un văr ca director la Centru şi la 
Xi'an. Dar sosise la Centru cu o săptămână mai devreme pentru a participa la 
negocierile finale pentru un acord de licentiere încrucişată cu Casa de Jemisin. 
Contele Jemisin era programat să ajungă în două zile. Între timp, Kiva preferase 
să-i descrie problemele ei mamei sale, şi nu Lordului Pretar, Directorul Principal 
de la Centru, pe care Kiva îl considerase mereu un individ plictisitor şi servil. 

-Ce probleme ai cu Nohamapetanii? întrebă Huma. In afară de cele 
obisnuite? 

-Unu: Sunt sigura ca Nohamapetanii ne-au sabotat produsul la Capat prin 
introducerea unui virus si l-au facut pe ducele de acolo sa ne aplice embargoul si 
Sa ne puna poprire pe bani. Doi: Sunt la fel de sigura si ca Ghreni Nohamapetan, 
Directorul lor de la Capăt, a fost acela care l-a convins pe Duce sa puna poprire 
pe banii nostri, ca apoi sa-i foloseasca in razboiul lui civil de acum impotriva 
rebelilor. Trei: sunt aproape sigura ca Nohamapetanii, si mai precis Ghreni 
Nohamapetan, sunt in spatele rebeliunii curente de la Capat, dar nu am dovezi in 
acest sens. Patru si cel mai important: blestematul de Ghreni Nohamapetan a 
incercat sa puna o bomba pe nava noastra si pe urma a trimis niste nenorociti de 
pirati dupa noi. 

Huma Lagos cantari in tacere ceea ce-i spusese fiica ei. Apoi continua: 

-Doar din curiozitate, daca asta este problema cea mai mica, care e cea 
mare? 

-Completa prăbuşire a Fluxului, sfârşitul Interdependentei si posibila 
extinctie a rasei umane. 

Auzind asta, Huma tresări: 

- Când? 

- În următorii câţiva ani. 

- De unde ai informaţia asta? 

- De la unul dintre pasagerii de pe Da, Domnule, care întâmplător este şi un 
fizician al Fluxului. 

- De ce ţi-a spus asta? 


- L-am futut pana mi-a spus tot. 

- Şi-l crezi? 

- Mda, îl cred. Nu pot spune că înţeleg toată chestia. Dar nu mă îndoiesc că 
cel putin o parte din ce spune este adevărat. Suntem cu toţii absolut terminati! 

- Unde se află acest pasager acum? 

- Se duce să-i vorbească Imparaxului despre asta. 

- Hmm, spuse Huma şi apoi tăcu, reflectând. Ei bine, există ceva ce am putea 
face în legătură cu rahatul asta de „sfârşit al Interdependenţei“ înainte sa 
semnez tratatul nostru cu Casa de Jemisin peste două zile? 

- Nu, de fapt nu. 

Huma incuviinta: 

- Atunci să ne concentrăm asupra Nohamapetanilor pentru moment. Asa. 
Spune-mi tot. 

Kiva îi povesti totul, de-a fir a par, despre călătoria navei Da, Domnule la 
Capat, cu voce tare şi cu nenumărate comentarii de fond. La un moment dat fură 
întrerupte, atunci când Lordul Pretar îşi făcu apariţia în încăpere. Contesa de 
Lagos îi făcu semn să iasă fără ca măcar să-l privească; acesta se retrase în 
grabă şi se aşeză în zona lui de aşteptare. După o oră de aşteptare, se ridică şi se 
duse să-şi ia nişte cafea. 

- Ai fi dispusă să te duci în fata Tribunalului de Doleante al Breslei şi să depui 
mărturie că Ghreni Nohamapetan a ordonat să fie plantată o bombă la bordul Da, 
Domnule şi s-a aflat în spatele atacului piraţilor? întrebă Huma, după ce Kiva 
termină. 

- Sigur că da. 

- Şi crezi ca cei din Casa de Nohamapetan sunt în spatele acestei afaceri? Iar 
Ghreni Nohamapetan nu a acţionat în mod independent, urmărindu-şi propriile 
scopuri, ci în baza ordinelor primite de la Casa sa? 

-ÎI cunosc pe Ghreni Nohamapetan, mamă. Am fost împreună de câteva ori 
când eram la universitate şi el o vizita pe Nadashe. Nu e cel mai ambițios din 
familie. Nu ştiu care e poziţia oficială a Casei de Nohamapetan referitor la 
rahatul de care se ocupă la Capăt, dar ştiu că el nu este creierul acestei 
operaţiuni. 

- Atunci vorbeşti despre Nadashe. 

Kiva incuviinta: 

- Ea este cea cu care am fost, de fapt, colegă la universitate. 

- Eşti prietenă cu ea? 

- „Prietenă“ e prea mult zis. M-a tolerat când mi-o trăgeam cu frate-su, şi în 
rest am căzut oarecum de acord că ar fi cel mai bine pentru toată lumea să nu ne 
amestecăm niciuna în ciorba celeilalte. Dar o respect. E al dracu’ de deşteaptă si, 
dacă te-ar împinge într-un put, ar face aşa încât să pară că tu ai sărit în el. Dacă 
se face ceva, atunci ea e aia care face lucrul ăla. 

După încă o pauză, Huma spuse: 

- Ştii că în ultimele câteva luni, rebelii de la Capăt au pus bombe în mai multe 
locuri, aici şi în alte sisteme, nu? 

- Nu. De unde să ştiu asta? Am fost plecată mai mult de doi ani, mamă. 

- Au început, sau aşa se presupune, cu atentatul cu bombă de la ceremonia de 
încoronare a noului Împărax. I-au omorât lui Grayland cea mai bună prietenă şi 


erau s-o omoare şi pe ea. Si de atunci, de fiecare data când are loc un nou atac, 
Nadashe se agită, cerând o reacţie militară de la bresle şi în Parlament. Şi 
funcţionează. Au acum o navă purtătoare de trupe gata să plece prin curentul 
Fluxului până la Capăt. Aşteaptă doar o scuză s-o trimită. 

- Da, se potriveşte, spuse Kiva. Dacă vrea ca nava să fie trimisă, înseamnă că 
are un plan pentru când va ajunge acolo. 

- Dacă se duc, se presupune că trebuie să-l sprijine pe Duce; or, tu ai spus că, 
după tine, Ghreni Nohamapetan îi sprijină în secret pe rebeli. 

- Mda. Şi? Ori are un plan să facă acea forţă militară suplimentară să lucreze 
pentru el, ori se petrece ceva care ne scapă. Sau ambele. Probabil ambele. Bătu 
din palme: 

- Păi, hai să mergem şi să aflăm, nu? leşi din birou şi se îndreptă spre liftul 
colectiv. Kiva se ridică şi o urmă. 

Peste două minute se aflau amândouă în holul Casei de Nohamapetan: 

- Trebuie să-l văd pe Amit Nohamapetan, spuse Huma angajatei de la 
recepţie. 

- Aveţi programată o întâlnire? întrebă angajata. Kiva zâmbi, auzind-o, şi 
imediat îi fu milă de ea. 

- Sunt Contesa Huma Lagos, draga mea, nu am nevoie de nicio programare. 

- Îmi pare rău, dar, dacă nu aveţi programa... 

- Copilă, vreau să-ţi atrag atenţia foarte limpede în legătură cu ceva. Arătă 
spre uşa de sticlă, care avea probabil o cheie magnetică si care despartea zona 
de recepţie de restul etajului: Voi intra pe uşa aceea şi, după ce am intrat, o să 
mă duc la biroul lui Amit Nohamapetan şi voi încerca şi uşa aceea. Dacă nu mi se 
deschid uşile, fac două lucruri. Unu: depun o plângere la Tribunalul de Doleante 
al Breslelor împotriva Casei de Nohamapetan pentru obstrucţionarea anchetei, 
ceea ce poate nu ştii, dar este o acuzaţie extrem de gravă şi Casa de 
Nohamapetan va trebui să plătească sute de mii de mărci pentru apărare. Şi apoi 
vor pierde, iar în acel moment nişte milioane de mărci vor curge din conturile lor 
în ale mele şi tu vei fi concediată pentru că ai cauzat o dispută între Case, care 
ar fi fost atât de uşor de evitat. Doi: Te voi da în judecată şi pe tine, şi voi anunţa 
Casa de Nohamapetan că voi renunţa la procesul împotriva lor dacă te dau afară 
pe tine. Şi pe urmă, amândouă Casele noastre vor hotări că nu vei mai lucra pe 
un post similar niciodată şi că tot restul vieţii tale nu vei mai primi decât salariul 
minim pe Interdependenta sau, dacă primeşti mai mult, orice vei câştiga peste 
această sumă îmi va reveni şi-mi va fi trimis mie. Şi voi cheltui banii ăştia pe 
şampanie ca să închin în cinstea nefericirii tale. Ne-am înţeles perfect? 

Receptionera rămase cu gura căscată şi apoi apăsă pe buton, deschizând usa: 

- Mulţumesc, spuse Huma şi intră. Kiva o urmă. 

Biroul lui Amit se afla în colţul îndepărtat al etajului, era mare, cu piese de 
mobilă impecabilă şi cu ferestre mari care dădeau spre districtul comercial al 
Hubfall-ului. El si alti doi stăteau aşezaţi în două fotolii delicios de confortabile la 
o masă şi cu toţii părură surprinşi când îşi făcură apariţia Huma şi Kiva în 
mijlocul lor. 

Huma arătă spre cei doi care nu erau Amit: 

- Tu şi tu, ieşiţi dracului afară chiar acum! spuse ea. 

Se intoarsera spre Amit care incuviinta. Se duseră dracului afară. Huma şi 


Kiva se asezara in fotoliile ramase libere. 

Amit se uita la ele si apoi se apleca peste masa si ridica o tableta care-i 
semnaliza un mesaj de alertă. Il citi: _ 

- Aparent mi-ati ameninţat receptionera, Contesă Lagos, spuse el. In plus, nu 
aşa funcţionează o acuzaţie de obstructionare a anchetei, şi o ştiţi prea bine. 

Aruncă tableta înapoi pe masă şi începu să-şi cântărească din priviri 
musafirele. 

- Acum: cărui fapt îi datorez plăcerea neaşteptată, ca să fiu sincer, a prezenţei 
dumneavoastră? întrebă el. 

- Unu: familia voastră a sabotat produsul nostru la Capăt, spuse Huma. 

- Nu ştiu nimic despre acest lucru, spuse Amit. 

- Ei bine, eu ştiu. Şi avocaţii noştri vor vorbi cu avocaţii voştri despre aceasta. 
Doi: familia voastră a intervenit, sabotând posibilitatea fiicei mele de a-şi face 
afacerile de la Capat, influenţându-l pe ducele de acolo, ca să le pună ilegal 
poprire pe venituri şi să le folosească în scopuri proprii. 

Amit o privi pe Kiva: 

- A, Lady Kiva. Mi se paruse ca te recunosc. Cred ca erai prietenă si cu sora, 
si cu fratele meu odinioara. 

- „Prietenă“ nu e tocmai cuvântul potrivit, spuse Kiva. 

- Poate că nu, spuse Amit amabil şi apoi îşi îndreptă atenţia înapoi spre Huma. 
Interferenţa în comerţ este o acuzaţie gravă, doamnă, aşa că presupun că 
avocaţii noştri vor discuta şi acest lucru. Nu mai e cazul să vă amintesc că 
Tribunalul Doleantelor este foarte sensibil la încercările de a fi folosit de către o 
casă pentru intimidarea alteia. Aşa că, dacă ne daţi în judecată şi pierdeţi, Casa 
de Nohamapetan va cere despăgubiri pentru onorariile avocaţilor şi despăgubiri 
triple. lar avocaţii nostri sunt foarte buni şi foarte scumpi. 

-Nu vom pierde. Vom face acuzaţii şi împotriva fratelui dumneavoastră 
Ghreni, pentru tentativă de omor şi tentativă de răpire, acuzaţii de conspirație 
pentru ambele, de sabotare a unei nave a breslei, de piraterie şi de şantaj. 

- Cum? spuse Amit, mai puţin binedispus. 

- Rahatul ăla mic a pus o bombă pe nava mea şi i-a trimis pe pirați după unul 
dintre pasagerii de pe navă, spuse Kiva. 

- Şi da, Amit, avem toate probele de care avem nevoie ca să dovedim 
acuzaţiile, spuse Huma. O avem pe Kiva, avem victima tentativei de răpire şi de 
omor şi avem şi echipajul de pe nava Da, Domnule, şi toţi dorim să depunem 
mărturie. Plus înregistrările de securitate ale tentativei de omor şi confesiunea 
asasinului plătit, şi înregistrările comunicaţiilor dintre Da, Domnule şi nava 
piraţilor, adăugă Kiva, în mod util. 

Huma incuviinta: 

- Ar mai fi o mica problema, şi anume ca Ghreni se află la un an şi jumătate 
distanţă, aşa că va fi greu să fie rechemat pentru a fi citat la proces. Dar, cu 
probele pe care le avem, cred că putem convinge şi breasla, şi Parlamentul să 
emită o ordonanţă de privare a drepturilor civile. 6 

- Şi, pentru că nenorocitul ăsta era şi reprezentantul autorizat al Casei de 
Nohamapetan la Capăt, ne vom asigura că ordonanța se va referi la Casa 
voastră, spuse Kiva. 

Începuse să brodeze pe fraza rostită de mama sa, dar era destul de sigură că 


ştia ce avea de gând mama ei si acum o luase valul. Asa că, la naiba, de ce nu?! 

- Pot să vă garantez că cei din Casa de Nohamapetan nu sunt implicaţi în 
niciun plan de distrugere a navelor dumneavoastră, spuse Amit. 

- Nici măcar să nu încerci să mă iei aşa, Lord Amit, spuse Huma. Ştim cu toţii 
că fratele tău nu are aşa de multă iniţiativă. Şi nici dumneata, dacă veni vorba. 
Orice face Ghreni face în baza unor instrucţiuni. Şi, dacă acestea nu vin de la 
Casa de Nohamapetan, atunci vin de la cineva din Casa de Nohamapetan, ceea 
ce, din punctul nostru de vedere, este acelaşi lucru. Nu ne deranjează deloc să 
cerem tribunalelor breslei şi Interdependentei să extindă raza acuzarii de 
conspirație şi să vă investigheze pe tine şi pe sora ta şi, în fond, pe toţi cei din 
blestemata asta de Casă de Nohamapetan. 

- Asta s-ar putea dovedi mai greu decât vă inchipuiti, spuse Amit. 

Huma pufni: 

- Simplul fapt că încerci să obţii mâna Împăraxului nu înseamnă că tu sau 
Casa ta sunteţi imuni la justiţie, Lord Amit. Cum mai merg lucrurile, apropo? Se 
zvoneste că rezistă în mod eroic farmecelor tale. Poate ca se va simţi chiar 
uşurată când va afla că tu şi întreaga ta familie nenorocită sunteţi cercetaţi 
penal. 

- Victima tentativei de asasinat este fiul unui foarte bun prieten de-al tatălui 
ei, fostul Împărax, interveni şi Kiva. 

- Ei bine, este un motiv în plus să nu vrea să fie văzută în apropierea figurii 
tale ticăloase, îi spuse Huma lui Amit. 

- De fapt, chiar mă întâlnesc cu ea azi, mai târziu, spuse Amit, doar puţin 
iritat. Face turul noului nostru decar cu mine. 

- Ah, ce adorabil! remarcă Huma şi bătu din palme. Poate că voi trimite la ea 
pe cineva dintre oamenii mei de la Xi'an cu un rezumat al plângerii noastre. Ştii 
doar ca să aveţi ce discuta, ca doi porumbei, în timpul turului de pe noua ta 
jucărie. 

Kiva o privea acum fascinată de admiraţie pe mama ei. Huma Lagos fusese 
dintotdeauna cineva cu care era bine să nu te pui şi Kiva îşi urmărise mama ani 
de-a rândul argumentând şi negociind, aşa că se inspirase din ambele ei daruri. 
Dar a simţit mereu o plăcere s-o urmărească cum îi face praf cu pricepere şi 
aroganță pe nemernicii ca Amit Nohamapetan, ca apoi să-i apuce şi să-i strângă 
de... (Sau să le-o răsucească, după caz.) Era drăguţ să poţi să-ţi admiri părintele, 
chiar şi acum, ca femeie adultă, şi să te gândeşti: Asta e ce vreau să fiu când o să 
fiu mare, la naiba! 

Amit oftă, îşi duse mâna la faţă şi se frecă: 

- Bine, Contesă Lagos. Ce doriţi? 

- Vai, Lord Amit, ce vreţi să spuneţi? 

- Adică, dacă aţi fi dorit cu adevărat să ne daţi în judecată la Tribunalul 
Doleantelor sau la Tribunalele Interdependentei, ati fi făcut-o pur şi simplu şi ne- 
aţi fi luat prin surprindere. Faptul că vă aflaţi în biroul meu înseamnă că doriţi să 
rezolvati aceasta problemă într-un alt fel. Perfect. Spuneti-mi ce doriţi. 

- Vreau să tund Casa de Nohamapetan. 

- Nici măcar nu înţeleg ce înseamnă asta, spuse Amit. 

- Înseamnă că vreau trei lucruri de la dumneata şi toate trei o să doară. 

- Şi care sunt ele? 


- Mai întâi, v-aţi băgat în afacerile noastre. Putem sa ne luptăm pentru ele la 
tribunal, dar nu o să vă placă ce va ieşi. 

Huma se întoarse spre Kiva: 

- Ce venit speram să obţinem din această călătorie? 

- O sută de milioane de mărci, spuse Kiva. 

- Deci vreţi o sută de milioane de mărci de la noi, spuse Amit. 

- Vreau două sute de milioane de mărci. 

- E ridicol. 

- V-aţi bătut joc de produsul nostru, zise Huma. Şi dacă era doar asta, şi ar fi 
fost destul de rău. Dar v-aţi bătut joc şi de reputaţia noastră! Acesta este costul 
pentru că v-aţi bătut joc de reputaţia noastră. Deci: două sute de milioane de 
mărci, în conturile noastre în trei zile. 

Amit privea de parcă ar fi vrut să mai spună ceva, dar pe urmă se răzgândi: 

- Şi în al doilea rând? o îmboldi el. 

- Ştii probabil că am semnat o scrisoare în care protestam cu privire la locul 
surorii tale în componenţa Comitetului Executiv, spuse Huma. 

- Da, mi-a spus ceva despre asta. 

- Atunci nu vei fi surprins că dorim să-şi dea demisia din Comitetul Executiv. 

- Pentru a fi înlocuită de un Lagos, bineînţeles. 

Huma scutură din cap: 

- Nu. Dar, sincer? Oricine ar fi mai bun decât sora ta. 

- O să-i transmit ce aţi spus despre ea. 

-Te rog. În al treilea rând, îi vei spune Împăraxului Grayland că te-ai 
răzgândit cu privire la căsătorie. 

- Ei, haide, protesta Amit. Deja ati cerut capul surorii mele. Lăsaţi-mi-l măcar 
pe al meu! 

- Aceasta nu este o negociere, spuseră Huma şi Kiva simultan, apoi se priviră, 
rânjind, una pe cealaltă. 

Huma îşi îndreptă iar atenţia spre Amit: 

- Hai să nu ne prefacem că, după ce vei deveni consort, nu vei rămâne în 
continuare marioneta surorii tale. 

- Da, asta era, spuse Amit sarcastic. Eu nu am o voinţă proprie. 

- Nu, nu ai, incuviinta Huma, fără nicio umbră de sarcasm. Poti să vezi un 
terapeut în legătură cu asta, dacă vrei. Dar între timp trebuie să renunti să te 
căsătoreşti şi să intri în familia imperială. 

- Şi dacă Grayland e cea care vrea să se mărite cu mine? 

Huma râse: 

- Vai, bietul de tine! Pur şi simplu nu. 

Amit păru că se posomoraste putin: 

- Şi noi ce primim contra îndeplinirii acestor cerinţe? 

- Nimic, spuse Huma. Adică, nu mai spunem nimic din ce ati făcut la Capăt. Si 
nu spunem nimic despre ce aţi plănuit pentru Capăt. 

- Chiar aşa? spuse Amit, iar Kiva simţi cum i se urcă sângele la cap. 

Dacă avusese orice fărâmă de îndoială că Nohamapetanii erau puşi pe rele 
acolo la Capăt, acea fărâmă se risipise în acea clipă. Simţi o mana pe mâna ei şi 
înţelese că mama ei o avertiza să-şi reprime ieşirea nervoasă pe care era gata s-o 
aibă. Se abtinu. 


- Chiar aşa, spuse Huma. 

- Şi ce asigurare avem? 

- Vrei o nenorocire de contract scris, Amit? Chiar eşti aşa de cretin? Trebuie 
să înţelegi ceva acum. Nu mai ai niciun as în mânecă, în chestia asta. Mulțumită 
neglijentei îngrozitoare a fratelui tău, dispunem de mai multe probe decât e 
necesar ca să vă îngropăm pe tine, pe sora ta şi pe toată Casa voastră 
blestemată. În cel mai bun caz, îţi vei petrece următorii zece ani cu procese şi 
anchete. În cel mai rău, vei ajunge în închisoare şi Casa ta îşi va vedea cum îi 
este scos la mezat monopolul. Dar oricum ar sta lucrurile, va fi rău pentru 
afacerile voastre, Amit. Iar sora ta îşi va pierde locul din Comitet şi nu te vei mai 
căsători oricum cu Împăraxul. În felul ăsta singura pierdere vor fi banii şi veţi 
mai primi şi un pumn drept în egoul vostru umflat. Dar le veţi supravieţui 
amândurora, sunt sigură. 

Amit medită la toate acestea: 

- O să vă răspund mâine. 

- Sau poţi să ne răspunzi chiar acum, spuse Huma. 

- Contesă Lagos, vă rog, spuse Amit. Aşa cum în modul cel mai umilitor posibil 
mi-ati precizat de mai multe ori în cursul acestei conversații, nu pot lua această 
hotărâre de unul singur. Şi tot am întâlnirea cu Imparaxul pe agendă astăzi. Nu 
pot s-o amân, pur şi simplu. 

- Atunci uite cum facem. În exact douăzeci şi patru de ore şi un minut 
începând de acum, dacă n-am auzit nimic de la tine, voi trimite o declaraţie pe 
proprie răspundere Comitetului Executiv şi Împăraxului însuşi. Şi o să vă las pe 
tine şi pe sora ta să vă descurcati în continuare. E bine asa? 

- Bine e mult spus, Contesă. 

- Trebuia să vă gândiţi de două ori înainte să porniţi toată mizeria asta, Lord 
Amit, spuse Huma Lagos, ridicându-se în picioare. 

Kiva se ridică la rândul ei. 

- Şi înainte să hotărâți să tarati şi Casa noastră în ea, continua Huma. 

Apoi ieşi fără să-şi mai ia rămas-bun. Kiva o urmă. Ultima ei imagine cu Amit 
Nohamapetan fuse cum acesta se întinde după tabletă şi tastează nervos un cod 
de apel. 

-Te iubesc la nebunie, îi spuse Kiva mamei ei, în timp ce treceau prin fata 
receptionerei pe drumul de ieşire. Femeia nu se uită la ele în timp ce treceau 
prin faţa ei. 

- Mm-hmm, făcu Huma în timp ce aşteptau liftul. 

- Crezi că Nadashe va fi de acord? spuse Kiva, atunci când fuseră singure în 
lift. 

- Nu are nicio importanţă, spuse Huma. 

- Două sute de milioane par să fie o sumă importantă. 

- Scopul discuţiei nu a fost să-i şantajăm pe Nohamapetani. Acesta a fost doar 
un avantaj marginal. Ideea a fost să aflăm ce au în cap şi să le zădărnicim 
planurile. Acuma ştim ce coc. Vor să preia planeta de la Capăt. 

- Aşa este, spuse Kiva, dar de ce? 

Liftul se deschise: 

- Fiindcă ei ştiu ceva ce îşi închipuie că restul lumii nu ştie, spuse Huma, 
ieşind din lift. 


Kiva reflecta la asta in timp ce mergeau: 

- Crezi că ei ştiu despre... îi spuse ea mamei sale. Despre ce se întâmplă cu 
Fluxul? _ 

- Ei ştiu sau cred că ştiu şi altceva la fel de important, spuse Huma. Isi asumă 
riscuri mari ca să se pozitioneze la naiba-n praznic al spaţiului şi cred că sunt 
gata să renunţe la multe ca să nu facă valuri. 

- Deci chiar crezi că o să ne dea banii? 

Huma încuviinţă. Ajunseră la uşa biroului Lordului Pretar. În timp ce intrau, 
Pretar se ridică să-i întâmpine. 

- leşi, spuse Huma. Pretar îşi înghiţi urările de bun-venit şi mărşălui spre 
ieşire. Kiva închise uşa: 

- Banii sunt încă o confirmare, continuă ea, privind-o pe fiica ei. 

- Dar dacă nu ne dau banii? 

- Atunci cred că noi două nu va mai trebui să păşim nicăieri unde se află o 
linie directă de vizibilitate între noi şi un acoperiş înalt. Dar oricum ar fi, tocmai 
le-am pus planurile şi programul în pericol. Va fi interesant de văzut ce vor face 
în următoarele zile. 

Huma se aşeză la biroul lui Pretar. 

- Prietenul ăsta al tău, continuă ea. Fizicianul Fluxului... 

- Marce Claremont, spuse Kiva. 

- Mai sunteţi în relaţii suficient de civilizate? 

- Da, se poate spune şi aşa, zise Kiva, gândindu-se retrospectiv la ultima lor 
sesiune de amor şi zâmbi. 

- Vreau să mă întâlnesc cu el. Ştiu că tu îl crezi, dar am nevoie să-l cred şi eu. 
Şi, dacă-l cred, trebuie să ştiu cât timp mai avem până se duce totul dracului. 
Apoi trebuie să aflăm exact cum profită Nohamapetanii din asta... şi cum ne 
distrug de tot pe noi, ceilalţi. Vreau să ştiu înaintea tuturor. 

Kiva scutură dn cap: 

- Se întâlneşte cu Împăraxul azi, spuse ea. Nu cred că va păstra totul numai 
pentru ea. 

- Nu contează dacă le spune tuturor, zise Huma. Chestia e dacă va fi crezută. 

- Bine, dar ăsta e adevărul. 

- Oh, draga mea fiică, spuse Huma zâmbind. Nu-mi spune că nu ştii cât de 
puţin contează asta de fapt. 


15 


Înainte de a ajunge la Centru, Marce Claremont nu realizase cat de taranoi era. 

Era una Sa stie teoretic ca Centrul, care includea si planeta cu acelasi nume, 
Centrul, cu imensa lui Staţie Imperială, cu la fel de imensul sau habitat autonom 
al Xi'anului şi zecile de alte habitate asociate, era cea mai populată şi cea mai 
avansată naţiune umană din Interdependenta. Si cu totul altceva era să debarce 
de pe nava Da, Domnule la Staţia Imperială a Centrului, care era de câteva ori 
mai mare decât Staţia de la Capăt şi să se cufunde în forfota şi agitația creată de 
mulţimea de oameni care soseau şi plecau ducându-se fiecare în treaba lui- şi să 
ştie că planeta de dedesubt avea pe ea şi mai mulţi oameni, în habitate şi mai 
aglomerate, înghesuindu-se unii în alţii în domuri subterane sau în cilindri 
rotativi cu design tehnologic avansat, lungi de kilometri întregi, şi care-şi trăiau 
vieţile ignorând complet sau pur şi simplu neinteresându-i cât de aproape erau 
de vid sau de roca rece ori de radiaţia mistuitoare care-i putea ucide în câteva 
minute. 

Aceşti oameni sunt sonati, se gândi Marce şi-şi rânji sieşi. Ti se tăia respiraţia 
când te gândeai la situaţiile în care se bagă oamenii, şi tot reuşesc să prospere. 
În Interdependenta, cu interconectivitatea ei religioasă şi cu etosul ei social 
combinate cu economia monopolistă, centrată pe bresle, reuşiseră să creeze 
probabil metoda cea mai ridicolă, în complexitatea ei, de a se asigura de 
supraviețuirea speciei pe care ar fi putut-o născoci. lar faptul că întregul 
mecanism se sprijinea pe un sistem oficial de caste ale nobililor interconectat cu 
clasa negustorilor şi, sub ei, cu cea a muncitorilor obişnuiţi complica procedurile 
şi mai mult. 

Şi totuşi funcţiona. Functiona fiindcă, la nivelul societăţii, suficient de multi 
oameni doreau, aparent, să funcţioneze şi fiindcă, în miezul ei, miliarde de 
oameni ce trăiau în habitate fragile, predispuse la defecţiuni mecanice şi 
ecologice şi la degradare, şi cu resurse naturale limitate, se descurcau mult mai 
bine, bazându-se unii pe alţii decât încercând să se descurce singuri. Chiar şi 
fără Interdependenta, sa fie interdependentă fusese cel mai bun mod de 
supravietuire al umanitatii. 

Doar ca acum va trebui sa gasim cu totii un mod nou de a supravietui, isi 
spuse Marce. Privi in sus si-n jur la Statia Imperiala a Centrului, cu toti oamenii 
care se miscau prin ea, şi-şi aminti ca in mai putin de un deceniu toţi vor fi 
probabil morti sau muribunzi, inclusiv el insusi. 

-Lord Marce? 

Marce privi in jurul lui si vazu un tanar imbracat in livreaua imperiala verde- 
închis, care-l privea la rândul lui şi avea in mână semnul pe care scria: „Lord 
Marce Claremont“. 

- Da, eu sunt, spuse Marce. E 

- Vă voi conduce pe Xi'an, spuse tânărul privind în jur. Aveţi bagaje? Înţeleg 
că aţi coborât de la bordul unui cinciar al familiei Lagos. Aveţi lucruri personale? 

- Bagajul meu a fost trimis la hotelul Moreland, aflat aici pe Staţie. 

- Excelentă alegere, domnule. 

- Vă mulţumesc. 

Moreland îi fusese recomandat de Kiva care adăugase „dacă ţi-l poţi permite“. 
Marce, care era acum în posesia celor optzeci de milioane de mărci în criptul său 
de date, admisese că probabil avea să se descurce. 


Tanarul ti facu semn cu mana: 

- Pe aici, domnule. 

Marce il urma pe tanarul al carui nume era Verson Sohne spre o zona din 
statia imperiala folosita ca terminal pentru calatoria spre Xi’an. I se verifica 
documentele, i se verifica din nou, ii scanara corpul de doua ori si fu intrebat 
care e scopul venirii lui la Xi’an, tot de doua ori, de catre doi anchetatori diferiti. 
De fiecare data Marce le atrase atentia ca are o intalnire cu Imparaxul si le arata 
tableta cu anunţul despre întâlnirea oficială programată cu codul hash de 
securitate înscris. Nu-l întrebară despre ce anume era întâlnirea, lucru pentru 
care Marce le fu recunoscător. Presupunea că, dacă le-ar fi răspuns „despre 
sfârşitul Interdependentei şi posibila extinctie a rasei umane“, asta le-ar fi putut 
ridica semne de întrebare. 

Verson îşi ceru scuze pentru măsurile de securitate: 

- S-au intensificat de când rebelii aceia oribili de la Capăt au pus bomba de la 
încoronare, spuse el şi apoi tăcu brusc, dându-şi seama că, de fapt, oaspetele său 
venea de la Capăt. N-am vrut să insinuez nimic despre dumneavoastră, domnule, 
spuse el, după o clipă. 

Marce zâmbi, auzindu-l. Aflase doar de câteva ore despre moartea lui Attavio 
al VI-lea, despre succesiunea fiicei sale Cardenia, acum devenită Grayland al II- 
lea -, şi despre încercarea de asasinat din ziua încoronării sale. El, unul, se 
îndoia că ar fi putut fi implicat cineva de la Capăt: 

- Nu-i nimic, îi spuse el lui Verson, care păru vizibil uşurat. 

Călătoria cu naveta de la Staţia Imperială până la Xian se petrecu fără 
probleme, dar Marce o urmări pe tabletă oricum, privind la suprafaţa Centrului, 
în timp ce naveta parcurgea traseul de ieşire din Staţia Imperială spre ecuatorul 
planetei, acolo unde plutea la zece grade nord oraşul Xi'an. Marce urmărea cum 
Xi'an creştea şi se vedea din ce în ce mai clar pe tableta lui, şi începu să distingă 
torentul de picatele care reprezentau traficul de la habitat şi către acesta. Mai 
departe şi mai jos de linia despartitoare a Centrului erau alte habitate mai mici, 
care serveau ca locuinţe pentru muncitorii care construiseră astronavele de la 
docurile plutitoare din apropiere. Marce nu văzu niciunul dintre ele pe tableta 
sa. 

Naveta ateriză, iar Marce şi Verson îşi făcură drum prin trenul care traversa 
întregul Xi'an şi Marce fu din nou fascinat de privelişte, văzând cum defila 
peisajul, deasupra şi în jurul lui, pe măsură ce suprafaţa interioară a staţiei 
cilindrice şerpuia în jur şi se întâlnea cu trenul pe partea cealaltă. 

- Sunteţi prima oară pe Xi'an, domnule? întrebă Verson. 

- Prima oară pe un habitat ca acesta, răspunse Marce. Am trăit toată viaţa la 
Capăt. Pe suprafaţa unei planete. Nu seamănă deloc cu ce e aici. 

- Cum este acolo, domnule? 

- Plat. Marce continua să se uite la pământul care se ridica înspre el. Chiar şi 
dealurile noastre sunt plate prin comparaţie cu acestea. Nu-mi dau seama cum 
poate privi în sus cineva de aici fără să se întrebe de ce nu cade până tocmai pe 
partea cealaltă a staţiei. 

- Ei bine, pentru că Xi'an se roteşte, începu Verson. 

Marce râse, auzindu-l: 

- Înţeleg partea fizică din toate acestea. Dar e o diferenţă între a cunoaşte 


ceva din punct de vedere intelectual si portiunea animala a creierului, care-ti 
spune Sa te tii bine de ceva. Ai crescut pe un habitat ca acesta? 

Verson incuviinta, zambind politicos: 

- Sunt din Ancona. E o naţiune asociată de aici, din sistemul Centru. 

- Aha. Deci eşti obişnuit cu toate acestea, spuse Marce, privind afară pe geam. 
Eu... nu sunt. 

- Credeţi că vă veţi obişnui vreodată, domnule? 

- Sper că da, spuse Marce. Şi, într-un anume fel, sper şi că n-o să mă 
obişnuiesc. 

leşiră din tren la staţia palatului. Verson îl conduse pe Marce pe o platformă 
pentru oamenii care aveau diverse treburi la palatul imperial. Fiindcă Marce 
avea aranjată deja o întâlnire cu Împăraxul, Verson îl conduse în faţa rândului, 
enervându-i pe toţi cei care aşteptau. Marce se scuză, în timp ce Verson îi arăta 
pe unde s-o ia mai departe. Îşi prezentă la verificare actele din nou, fu scanat din 
nou şi chestionat scurt şi apoi trecură, iar Verson îl pasă pe Marce unei tinere, 
Obelees Atek, care chiar era angajată la Palat. Aceasta îi dădu lui Marce un 
ecuson de pus pe cămaşă şi apoi începu să meargă, invitându-l pe Marce s-o 
urmeze. Acesta îşi lua ramas-bun de la Verson şi se indrepta spre Obelees. 

Peste zece minte Marce ajunsese în anticamera cabinetului Imparaxului 
Grayland al II-lea, după ce trecuse prin câteva zone publice care afişau mai 
multă opulenţă decât văzuse Marce în toată viaţa lui. Până în acel moment 
considerase palatul ducal de la Capăt un etalon al opulentei insuportabile, dar 
Palatul Imperial îl făcea să pară doar un holişor al unui arivist, şi făcea ca 
propria lui casă, pe drept considerată un conac, să-i pară o colibă. Palatul 
Imperial era doldora de accesorii vechi de mii de ani, o mărturie a egoismului 
unei familii şi a sistemului politic care o susţinea. Anticamera era şi ea plină de 
comori aranjate elegant şi conţinea şi statuia Profetei Imparax Rachela I, 
realizată de sculptorul Meis Fujimoro. Era celebră în toată Interdependenta si 
avea probabil o valoare care depăşea veniturile unor întregi habitate umane. 

Marce privi în jur şi se întrebă cum va reacţiona un Împărax, cineva implicat 
atât de intim în conservarea unui sistem ca Interdependenta, la ştirile pe care 
trebuia să i le dea. 

Şi tu eşti un lord, îi aminti creierul său lui Marce. Ti s-a conferit un titlu. Si 
totuşi iată-te aici. 

Da, dar eu nu sunt Împăraxul. Eu beneficiez de sistem. Ea este sistemul. 

Un Împărax l-a trimis pe tatăl tău la Capăt ca să studieze toate acestea. 

Împăraxul acela e mort. 

- Lord Marce! 

Marce privi în sus şi o văzu pe Obelees făcându-i semn. Venise momentul să 
se întâlnească cu Împăraxul. Marce se ridică şi se îndreptă spre birou. 

Când te vei întâlni cu Împăraxul, o înclinare este suficientă, îi spusese 
Obelees în timp ce se îndreptau spre cabinetul ei. Unora le place să 
îngenuncheze şi poţi s-o faci, dacă vrei. Dar vei avea la dispoziţie doar un timp 
limitat cu ea si asta ti-ar fura din acest timp. După prezentare se cuvine ca 
Împăraxul să înceapă si să conducă conversaţia. Vorbiti doar dacă sunteţi 
întrebat; raspundeti la întrebări. Când s-a încheiat timpul acordat sau daca 
Împăraxul vă face semn să plecaţi mai devreme, vă înclinați şi ieşiţi din încăpere. 


Fiţi mereu respectuos şi rezervat. Împăraxul merită tot respectul. 

Marce intră în cabinetul Împăraxului, privi o dată în jur şi pufni în râs. 
Obelees Atek se încruntă la el. 

Se înclină: 

-Îmi cer scuze, Maiestate, spuse el. Am fost surprins de cabinetul 
dumneavoastră. 

- Cum aşa? 

- Păi eu... ei bine, doamnă. Arată ca şi cum ar fi explodat un muzeu aici 
înăuntru. 

Obelees Atek îşi tinu respiraţia si probabil că acum se aştepta ca Împăraxul 
să-l condamne cu decapitarea. 

In schimb, Imparaxul râse deschis şi puternic: 

- Mulţumesc, îi spuse ea, cu emfază. Exact aşa m-am gândit şi eu în ultimele 
peste nouă luni. Uneori mi-e frică să păşesc pe-aici. Mi-e teamă că o să mă lovesc 
de ceva şi că o să sparg vreun artefact istoric nepretuit. Mi-e groază de propriul 
meu spaţiu de lucru, Lord Marce. Încerc să-mi fac curaj să redecorez. 

- Sunteţi Imparaxul, doamnă. Sunt sigur ca o să vă lase. 

- Nu e vorba daca pot sau nu, ci dacă e cazul. Imparaxul privi spre Obelees, 
făcându-i semn să plece. 

Aceasta se înclină, îi mai trimise lui Marce o privire ce-i aducea aminte să se 
poarte frumos şi plecă. În timp ce ieşea, Marce observă că era singur în încăpere 
cu Imparaxul. Nu avea nici asistenţi si nici miniştri sau secretari pe lângă ea. 

- Spune-mi la ce te-ai gândit adineauri, Lord Marce, spuse Imparaxul şi-l pofti 
să ia loc pe un scaun din faţa biroului ei. 

- Mă gândeam că aveţi mai puţini angajaţi decât îmi închipuiam, doamnă, 
spuse Marce aşezându-se pe scaun. Ea rămase în picioare, sprijinindu-se de 
birou. 

-Am mult mai multi angajaţi decât crezi, spuse ea. Si, de obicei, ei stau cu 
mine în timpul întâlnirilor. Am foarte multe întâlniri, Lord Marce. Nici nu-ţi poţi 
închipui câte. Nu aş putea să mă ocup de toate ca lumea fără ajutoare. Aşa că-i 
am pe lângă mine, spuse Împăraxul, arătând spre biroul ei, şi stau în spatele 
ăstuia şi folosesc pluralul de maiestate „noi“ şi toată lumea este foarte 
respectuoasă şi politicoasă şi nimeni nu râde niciodată de acest birou absolut 
ridicol atunci când intră în cameră. Dar tu ai râs. 

- Da, doamnă. Imi pare rău. 

- Mie nu. Din contră, îmi pare bine că ai râs. Dar aş vrea să ştiu de ce ai râs, 
dacă nu te superi, Lord Marce. 

- Presupun că e fiindcă sunt hiperstimulat, doamnă. 

- Sună de parcă ai fi un băieţel de opt ani căruia i s-a dat prea mult zahăr, 
spuse Imparaxul, zâmbind. 

Marce îi zâmbi şi el: 

-Nu e o metaforă rea, recunoscu el. Am trăit o viaţă întreagă la Capăt, 
doamnă. Nu e exact văgăuna pe care şi-o închipuie cu toţii, dar nu este... ca aici. 
Centrul. Şi Xi'anul. Şi acest palat. 

Imparaxul îşi increti nasul şi Marce îşi dădu seama brusc că, indiferent la ce 
se aşteptase de la această întâlnire, ăsta era ultimul lucru la care s-ar fi gândit: 

- Este oribil, nu-i aşa? 


- Mda, spuse Marce. 

Împăraxul râse din nou: 

- Îmi cer scuze, Lord Marce. Nu am vrut să te fac să te simţi ca si cum te-aş fi 
împins să faci o gafă, dar trebuie sa mă înţelegi. Nu eram menită să fiu Imparax. 
Nu am crescut cu toate... astea, cum spui tu. Imi sunt la fel de străine cum iti 
sunt şi tie. 

- Sunt nobil, doamnă. Nu-mi sunt străine. Doar că sunt prea multe. 

- Da, da. Din nou, mulţumesc. Ai rezumat perfect ceea ce am simţit despre 
viaţa mea din ultimul an. 

- Doresc să vă fac pe plac. 

- Ai reuşit, îl asigură Împăraxul. Aceasta este, cred, singura întâlnire 
confidențială pe care am avut-o pana acum. 

Zambi din nou si-si ridica capul: 

- Şi acesta e motivul pentru care sunt tristă ca trebuie acum s-o stricam 
discutând despre sfârşitul civilizaţiei. 

Marce incuviinta: 

- Deci stiti. 

-Probabil ca nu ti-ai imaginat ca ti-am acordat aceasta audienta pentru ca 
obişnuiesc să-i intampin pe toţi nobilii minori, nu-i asa, Lord Marce? Fara 
suparare. 

- Absolut deloc, spuse Marce. Pur si simplu nu am stiut ce anume stiati si cat 
de multe trebuia sa va explic. 

- Poţi presupune că ştiu tot atât de mult cât ştia tatăl meu despre scopul 
activităţilor tatălui tău la Capăt, de ce-l trimisese şi care sunt implicaţiile 
cercetării lui. 

- Perfect. 

- Deci acum, că am stabilit asta, prima mea întrebare: Se vor prăbuşi curenţii 
Fluxului? 

- Da. 

Împăraxul lăsă să-i scape un oftat lung: 

- Când? 

- A început deja. Estimăm că Fluxul de la Capăt la Centru s-a prăbuşit deja. 
Nava Da, Domnule, cu care am venit, a fost probabil ultima navă care a reuşit să- 
l folosească pentru a naviga. 

- Cum vom şti dacă este aşa? 

- Când alte nave programate să ajungă la Centru nu vor mai sosi, veţi şti. 

- Navele sunt de obicei întârziate la plecare şi deci şi la sosire. 

Marce incuviinta: 

- Va mai dura cel putin câteva săptămâni pana cand oamenii vor observa că 
lipsesc navele. Si pana si atunci vor da probabil vina pe cu totul altceva. 

- Cum ar fi războiul ala civil al vostru. 

-Nu e războiul meu civil, pufni Marce şi-şi aduse aminte cu cine vorbea. 
Doamnă. 

Împăraxul îl ignoră: 

- Există vreun mod în care putem folosi prăbuşirea acestui curent de Flux? 
Cel care vine de la Capăt încoace? 

- Pot să vă prezint munca şi să vă arăt calculele care sprijină acest fapt, spuse 


Marce. Dar vreau sa va previn de la bun inceput ca aceia care nu sunt fizicieni ai 
Fluxului nu le vor intelege deloc si, cu toate astea, se vor certa in legatura cu 
semnificatia lor . Le va lua timp sa cerceteze lucrarile tatalui meu si modelul sau 
de predictie. Dar pana atunci nu va mai conta. 

- Fiindcă mai multi curenţi de Flux se vor fi prăbuşit si asta va fi dovada. 

Marce incuviinta din nou: 

- Asa este. 

- Ai spus ca stii ca curentul de Flux de la Capat la Centru s-a prabusit deja. 

- Da, este foarte probabil. 

- Aşa că poţi prezice prabusirile. 

-Vă putem da probabilitățile despre care anume se vor prăbuşi şi cand 
anume. Nu e o predictie. Este pur şi simplu observarea datelor şi oferirea celor 
mai probabile rezultate. 

- Ştii care urmează să se prăbuşească primul? Vreau să spun, care dintre ele e 
cel mai probabil să se prăbuşească? 

-Da. Va fi probabil curentul de Flux de aici spre Terhathum. Modelul 
previzionează că se va prăbuşi în următoarele şase săptămâni. 

- Eşti sigur? 

- Nu. Dar e probabil. 

- Cât de probabil? Dă-mi un procentaj. 

- Aş spune că sunt şanse de 80% să vedeţi prăbuşirea curentului Centru- 
Terhathum în şase săptămâni. După aceea este mai neclar, dar este o şansă de 
aproape 100% că se va întâmpla anul acesta. 

- Vrei să spui, curenţii către Terhathum şi înapoi? 

Marce scutura din cap: 

- Nu. Curentii de Flux către un sistem si cei dinspre un sistem nu au nicio 
legatura. Surprinse privirea Imparaxului. Stiu, nu este un fapt usor de inteles de 
minţile noastre, dar este adevărat. Modelul nostru are o predictie pentru 
curentul de la Terhathum la Centru, dar este foarte neclară fiindcă este mult mai 
departe în timp. S-ar putea întâmpla în minimum treizeci şi opt de luni şi 
maximum optzeci şi şapte de luni de acum. Al doilea termen este momentul când 
ne aşteptăm să se închidă ultimii curenţi. 

- Care va fi ultimul curent care se va închide? 

- În acest moment modelele noastre de predictie considera că e curentul spre 
Capăt, care se va închide peste optzeci, cel mult optzeci şi şapte de săptămâni 
începând de acum. _ 

- Jii minte pe de rost toate datele astea? întrebă Imparaxul. 

- Nu pe toate, mărturisi Marce. Doar pe cele despre care m-am gândit că mă 
veţi întreba. Am cincisprezece minute cu dumneavoastră, doamnă. Doresc să fiu 
eficient. 

- Nu ţi se pare ironic deloc faptul că planeta Capătul are primul curent de flux 
care se prăbuşeşte şi l-ar putea avea şi pe ultimul? 

- Nu e ironic deloc, doamnă, este absolut întâmplător. Dar sunt bucuros că va 
fi aşa. Vreau să mă pot întoarce acasă. 

Împăraxul îl privi pe Marce: 

- Ai călătorit cea mai mare parte din an fără să ştii dacă vei obţine sau nu o 
întâlnire cu mine. 


- Îmi cer scuze, dar nu ma aşteptam deloc să mă întâlnesc cu dumneavoastră. 
Mă aşteptam să-l vad pe tatăl dumneavoastră. Permiteti-mi să vă transmit 
condoleantele mele, doamnă. 

- Mulţumesc. Ce ai fi făcut dacă nu aş fi hotărât să te primesc? 

- Presupun că aş fi prezentat datele mele fizicienilor de la Universitatea din 
Hubfall şi le-aş fi spus ca era treaba lor să transmită mai departe informaţia 
oricui era dispus să asculte. Apoi mi-aş fi permis să mă plimb câteva zile ca să 
vizitez şi apoi m-aş fi urcat pe prima navă înapoi la Capăt. 

- Acesta este planul tău acum? Să te întorci imediat la Capăt? 

- Eu mi-am îndeplinit planul, doamnă. V-am vorbit. Sunt gata să vă transmit 
raportul amănunţit al tatălui meu, verificat de mine, pe care l-a comandat tatăl 
dumneavoastră... Puteţi să-l transmiteti mai departe oricui doriţi spre verificare 
şi puteţi face ce doriţi cu el, din punctul de vedere al politicii dumneavoastră. Se 
pare că nu trebuie să vă conving de realitatea datelor. Sunt convins că le veţi 
folosi cu înţelepciune, deşi nu avem de unde şti dacă tot restul lumii vă va urma. 

Uşa se deschise şi Obelees Atek intră în încăpere. Marce se ridică. 

- Lord Marce, ţi-ai îndeplinit planul, dar s-ar putea să mai am nevoie de tine. 
Vei mai rămâne? 

- Doamnă, sunteţi Împăraxul, spuse Marce. 

- Nu, spuse Împăraxul. Şi pentru prima oară Marce simţi exasperarea din 
vocea ei. Lord Marce, nu sunteţi un birou pe care să-l redecorez. Vă rog să 
ramaneti, să-mi explicati mai multe şi să mă ajutaţi sa le explic şi celorlalţi. Va 
rog să ramaneti, deşi ştiu că există un risc pentru dumneavoastră si că riscul 
acela creşte cu trecerea timpului. Aş putea să vă ordon să mă ajutaţi. Dar vă rog 
să mă ajutaţi. 

Marce se uită la Împărax şi-şi dădu seama din nou că, indiferent la ce s-ar fi 
aşteptat de la această întâlnire, la asta nu se aşteptase. 

- Doamnă, va fi o onoare pentru mine să vă ajut în orice fel voi putea, spuse el. 

Împăraxul îl intrerupse cu un zâmbet larg: 

- Mulţumesc Lord Marce. Mă duc acum să fac turul unui nou decar, dar mă 
voi întoarce diseară mai târziu. Cinezi cu mine? Am şi alte întrebări. 

- Bineînţeles, spuse Marce, apoi ezită. 

Împăraxul îşi dădu seama: 

- Ce e? 

- Încerc să-mi pun la punct logistica personală. Acum stau la un hotel de la 
Staţia Imperială. Smochingul meu este acolo. 

- Mai întâi, voi fi epuizată după turul ăsta blestemat de navă, aşa că cina va fi 
foarte informală. Doi: acum faci parte dintre angajaţi. 

Împăraxul se întoarse spre Obelees: 

- L-am angajat pe Lordul Marce ca Asistent Special pentru Politica Ştiinţifică. 
Pune pe cineva să-i aducă bagajele de la Staţia Imperială. Te rog să-i cauţi un 
apartament în aripa rezidentiala pentru personal, unul potrivit pentru rangul 
său. 

Apoi adăugă, aruncând o privire spre Marce: 

- Ai grijă să nu arate ca şi cum ar fi explodat un muzeu acolo. Şi cheamă pe 
cineva să-l orienteze puţin. 

- Da, doamnă, spuse Obelees. 


- Pe curând! îi spuse Imparaxul lui Marce. 

- Doamnă, spuse Marce şi se înclină. 

Împăraxul ieşi din cabinet. Imediat ce trecu pragul uşii de la cabinet, trei 
asistenţi şi o gardă de corp i se alăturară şi o urmară în timp ce se îndrepta spre 
anticameră. 

Marce o urmări cum se îndepărtează, apoi se întoarse spre Obelees: 

- Nu am nici cea mai palidă idee ce s-a întâmplat aici, spuse el. 

Obelees zâmbi: 

- Se pare că aţi avut o întâlnire plină de succes, Lord Marce. Acum veniţi cu 
mine să vedem ce apartament putem să vă găsim. 

Cardenia se simti aproape rusinata de cat de euforica era dupa intalnirea cu 
Marce Claremont. 

Rusinata fiindcă, la urma urmei, discuţia, aşa scurtă cum fusese, îi confirmase 
lucrul de care se temuse tatăl său, o temere pe care o mostenise: că rasa umană 
era ameninţată cu dispariţia şi nu la modul abstract sau într-un timp îndepărtat, 
ci într-un mod cât se poate de real şi în mai puţin de un deceniu. În mai puţin de 
zece ani, fiecare sistem uman avea să fie izolat, singur şi obligat să se descurce 
doar cu resursele existente în sistem şi doar cu echipamentele existente acolo 
pentru exploatarea acestor resurse. Habitatele puteau teoretic să dureze decenii 
întregi sau chiar secole înainte să se prăbuşească, dar mai exista şi elementul 
uman. Oamenii nu reactionau bine în momentul când ştiau ca sunt izolaţi şi 
condamnaţi la moartea lentă prin prăbuşirea habitatului. Cardenia îşi aminti ce 
ştiau despre prăbuşirea Dalasyslei. Oamenii începuseră să se defecteze cu mult 
înaintea habitatului lor. 

Sentimentul de euforie în legătură cu confirmarea destinului a patruzeci şi opt 
de sisteme umane şi a miliardelor de oameni nu era nimic cu care să te 
mândreşti. 

Dar Cardenia nu se putea abtine. Se simţea euforica, nu fiindcă ar fi fost o 
fatalistă sau o mizantropă fericită că umanitatea îşi primise, în sfârşit, pedeapsa 
binemeritata. Se simţea euforică fiindcă, în sfârşit, forma nebuloasă şi neclară a 
domniei sale, a cărei mediocră realizare principală fusese faptul că împiedicase 
Parlamentul şi breslele să calce în picioare planeta de la Capăt, care nu bănuia 
nimic, cu ajutorul unui aflux de bocanci militari, îi apăruse brusc şi limpede în 
obiectiv. Cardenia ştia acum trei lucruri: 

Unu: avea să fie ultimul Împărax al Interdependentei. 

Doi: întreaga sa domnie urma să aibă ca ţel salvarea cât mai multor vieţi 
posibil, prin orice şi toate mijloacele posibile. 

Trei: asta însemna sfârşitul minciunii care era Interdependenta. 

Fiindcă era o minciună, ceea ce Cardenia aflase în ziua când o chemase pe 
Rachela I în Camera Memoriei si o pusese să-i explice totul: cum se făcea ca 
vasta majoritate a sistemelor stelare accesibile datorită Fluxului nu erau atât de 
prielnice vieţii oamenilor, şi cum se făcea că totuşi mergeau înainte, neabătute. 
Cum începuseră aceste sisteme independente să facă negot unele cu altele, şi 
deveniseră dependente unele de altele pentru resurse. Cum un grup de 
comercianţi, conduşi de Banyamun Wu şi-au dat seama că puterea rezidă nu atât 
în comerţ, cât în controlul accesului la Flux şi s-au aşezat în sistemul de la 
Centru în postul de colectori de taxe înarmaţi. 

Cum au camuflat, apoi, şi au ambalat jefuirea resurselor sub etosul religios 
fabricat al „Interdependenţei“, cu fiica lui Banyamun, Rachela, drept un soi de 
aşa-zis conducător al noii Biserici şi al imperiului care se năştea. Cum i-au 
răsplătit cei din familia Wu cu titluri de nobleţe şi monopoluri comerciale pe toţi 
cei care li s-ar fi putut opune, creând astfel sistemul economic de „case şi bresle“ 
care a asigurat un sistem de caste permanent şi care a descurajat activ chiar 
acel tip de diversificare dinăuntrul fiecărui sistem prin care umanitatea ar fi 
avut, acum, mai multe şanse de a supravieţui iminentei izolări. 

Cum, pe scurt, Interdependenta codificase şi manipulase nevoia reală a 
umanităţii de comerţ şi de cooperare între sisteme pentru beneficiul doar al 


câtorva, al celor aflaţi chiar in vârf. Începând cu familia Wu. Familia ei. 

Cardenia fusese şocată de incapatanarea directă, lipsită de orice remuşcări cu 
care Rachela I povestea schema Interdependentei. Asta până cand îşi amintise că 
Rachela I din Camera Memoriei era doar o simulare digitală fără niciun ego. 
Această versiune a Rachelei I nu avea nevoie de stima de sine si nici de 
justificarea acţiunilor pe care le hotărâseră ea, tatăl ei şi primii reprezentanţi ai 
familiei Wu şi aliaţii lor. Simularea digitală nu simţea ruşinea. 

În acel moment, Cardenia îşi dăduse seama că fiecare Împărax de după 
Rachela trăise acelaşi moment pe care-l trăise şi ea, cel în care intrau în Camera 
Memoriei pentru a conversa cu strămoşii despre natura Interdependentei, doar 
ca să li spună direct că era doar o minciună. Cardenia era sigură că aproape 
fiecare dintre ei bănuise asta - până la urmă, visul ei despre Naffa care-i spunea 
că era o minciună fusese manifestarea subconstientului ei, nu o apariţie a 
vreunui spirit-, dar una era s-o banuiasca şi alta să li se spună, de către 
reprezentarea simulată, dar verificabilă a stramosului tau. N 

Fiindcă era curioasă, Cardenia o pusese pe Jiyi să cheme Imparacsi la 
întâmplare ca să afle ce au gândit ei când au descoperit sau li s-a confirmat că 
Interdependenta fusese fondată initial pentru beneficiul familiei Wu si al aliaților 
ei. Dorise sa ştie cum le afectase asta propriile lor domnii. Unii fuseseră 
surprinşi de duplicitatea strămoşilor lor şi folosiseră acest lucru ca un stimulent 
de a face viețile oamenilor obisnuiti mai bune. Alții fuseseră încântați de jaful 
ticălos al strămoşilor lor şi actionasera pe mai departe, asigurându-se ca 
lucrurile vor rămâne la fel timp de generaţii pentru familia Wu. Doi dintre ei 
fuseseră atât de ingroziti, că-şi dăduseră demisia, iar unul dintre ei se 
autoexilase la Capăt ca să devină fermier, iar celălalt se prabusise in nihilism şi- 
şi dedicase viata „băuturii si futaiului“, după cum exprimase simularea lui. 

Dar majoritatea Imparacsilor ridicaseră mai mult sau mai putin din umeri şi-şi 
continuasera misiunea de conducere a Interdependentei. Cum se crease si cine 
beneficia in urma ei rămâneau doar chestiuni teoretice in fata faptului că exista, 
că avea nevoie de a fi gestionată şi că nimeni nu putea schimba acest lucru, nici 
măcar un Împărax. Nu era rolul Împăracşilor Interdependentei să fie radicali, 
indiferent în ce direcţie politică; aceia care fuseseră s-au trezit înlăturați în mod 
discret şi înlocuiţi de copii de-ai lor mai maleabili sau (dacă a fost necesar) de 
verişori. 

Desigur, Cardenia îşi petrecuse primele nouă luni ale domniei confruntându- 
se cu imensa inerție a cabinetului Împăraxului şi cu modul în care o incorsetau 
tradiţia şi obligaţia. Oare nu călătorea chiar acum cu naveta pentru un tur de 
astronavă de care puţin îi păsa, la cererea unei familii cu conexiuni politice care-i 
displăcea, cu un bărbat pe care cu toţii voiau să-l însoare cu ea, dar nu şi ea 
însăşi? Nu era acest lucru în sine o metaforă a întregii ei vieţi din acest moment? 

Însă acum. Sfârşitul Interdependentei nu era numai inevitabil din punctul de 
vedere al fizicii, dar şi de dorit din punctul de vedere al supravieţuirii speciilor. 
Monopolurile vor trebui să dispară, fiindcă fiecare sistem avea să-şi adune 
resursele şi să se pregătească pentru izolare. Structurile breslelor şi ale nobilimii 
vor trebui să cadă, fiindcă constituiau un impediment în continuarea umanităţii. 
Minciuna Interdependentei- şi anume că aceste lucruri ar fi fost necesare si de 
dorit - lua sfârşit, iar Cardenia, care nu-şi dorise niciodată să fie Împărax, avea 


sa fie cea care sa-i puna capat. Va trebui sa fie cea care sa-i puna capat. 

Aproape că o lua ameteala gândindu-se la acest fapt. 

- Suntem pe cale de a andoca la nava Dacă Vrei Să Canti, Cântă!, spuse 
pilotul navetei în difuzoare şi Cardenia incuviinta. 

Călătorea cu un set complet de asistenţi şi de gărzi de corp, dar cel puţin o 
anume porţiune a turului avea să fie singură cu Amit, ceea ce avea să le permită 
momente de intimitate consimtita în timpul cărora să poată discuta tot ce 
simțeau că doresc să discute. Cardenia presupuse, în numele lui Amit, că 
momentele acelea aveau să fie un soi de preludiu stângaci al exprimării 
afecțiunii. 

Acum nu mai trebuie sa pretinzi ca te vei căsători cu el, ii spunea creierul 
Cardeniei şi gândul acesta îi trimise o undă bruscă de plăcere în tot trupul. Era 
cât se poate de adevărat! Singurul scop al mariajului cu Amit sau cu orice 
Nohamapetan ar fi fost să întărească poziţia Casei cu privire la bresle şi 
Parlament şi să tina în frâu, cel putin teoretic, acea Casă ambițioasă. 

Dar acum nu mai era vorba despre niciun viitor, cel puţin în ceea ce privea 
Interdependenta. Cardenia nu mai trebuia să se îngrijoreze de stabilirea 
dominaţiei imperiale pentru o altă generaţie sau să intre în grațiile breslelor si 
ale Parlamentului. Toate astea dispareau. Tot ce-i mai rămăsese de facut era să 
se lupte să menţină umanitatea în viaţă. Cardenia era aproape sigură că nu avea 
nevoie nici de Amit, şi nici de alt Nohamapetan pentru asta. Dacă Marce 
Claremont avea dreptate, şi ea credea cu putere că are, atunci în câteva 
săptămâni toată lumea urma să aibă dovada de care aveau nevoie că Universul 
se schimba. 

Cardenia se gândi în treacăt la Marce Claremont, cu care se simtise bine din 
clipa în care intrase în cabinetul ei şi râsese de el. Cardenia intentionase ca 
întâlnirea să fie privată, dar formală şi totuşi ceva din felul de a fi al lui 
Claremont o făcuse sa se răzgândească. Renuntase la adresarea formală si 
practic se apropiase de el în timp ce vorbeau şi apoi aranjase astfel încât să mai 
vorbească şi seara la cină. 

Te simţi atrasă de el, ce să zic, gândi creierul ei. Cardenia nu putu să nu fie de 
acord cu asta. Era deştept, bine-crescut şi destul de simpatic şi trecuse destul de 
mult timp de când nu mai avusese niciun fel de relaţie încât această combinaţie, 
la un bărbat dintre cei cu nu mai mult de zece ani mai tineri sau mai în vârstă 
decât ea, să nu-i alerteze circuitele. Dar mai reactionase şi la altceva decât la 
atracţia sexuală. În timp ce naveta andoca, îşi dădu seama ce era: Claremont îi 
amintise, doar foarte puţin, de Naffa. Era puţin academic, puţin sardonic şi era o 
persoană care o putea vedea doar ca fiind Cardenia, şi nu Imparaxul Grayland al 
II-lea. Sau, cel putin, o vedea si pe Cardenia. 

Poate ca am doar nevoie de un prieten, se gandi ea. Zambi ganditoare si apoi 
iesi din naveta pe platforma navei Daca Vrei Sa Canti, Canta! unde o astepta 
Amit Nohamapetan impreuna cu cel putin doua sute de muncitori care 
construisera nava. 

Cand cobori pe platformă, se inclinara cu toţii: 

- Maiestate, îi spuse Amit Nohamapetan, în timp ce se apropia. Este o plăcere 
să vă vedem din nou. 

În acel moment Cardenia îi zări expresia feţei: o mască tensionată, dar 


agreabila. Ascundea evident ceva ce il apasa. Cardenia nu se putu abtine sa 
simta un soi de mila pentru Amit. Orice i s-ar fi intamplat acum nu era ceva 
placut. 

Cardenia îi răspunse si ea la amabilitati si ii permise să-i prezinte 
constructorii navei, le strânse mâinile supraveghetorilor şi-i felicită pe restul 
muncitorilor. Cardenia se obişnuise cu acest aspect al muncii ei: saluta mult şi 
făcea la fel de mult cu mâna, şi avea să facă asta tot restul vieţii ei. 

Ei bine, nu vei mai face asta, îi spuse creierul ei. 

Îi spuse să tacă şi se întoarse spre Amit: 

- Sunteţi gata să începem turul, Lord Amit? întrebă ea. 

- Desigur, doamnă, spuse el. 

Cardenia îşi întinse mâna cu un gest formal, dar nu neprietenos. Amit îi luă 
mâna recunoscător şi ieşiră de pe platformă, urmaţi de escorta lor. 

Un decar e o navă mare, şi urmau să se plimbe destul de mult. Turul includea 
şi vizitarea punţii de comandă şi a unităţii de motoare din corpul principal al 
navei, apoi a calei de marfă şi a fabricilor din inele. În timpul acelei părţi, din 
cala de mărfuri, Amit şi Cardenia urmau să fie singuri, iar gărzile lor aveau să fie 
postate în secţiunile inelelor din faţa şi din spatele lor. Oamenii ei erau deja aici 
de ore întregi, asigurându-se că este în siguranţă din toate punctele de vedere 
înainte ca ea să pună piciorul pe navă. Această plimbare de una singură cu Amit 
preţ de o sută de metri nu prezenta pentru ea decât un risc relativ scăzut. 

Întregul tur avea să dureze până în două ore, urmat de servirea ceaiului într- 
un cadru intim, tot numai între Amit şi Cardenia. În timpul căruia, se hotărâse ea 
brusc, dorea să-i spună lui Amit că poate uita de toată povestea cu căsătoria. 
Odată luată această decizie, Cardenia spera că nu va fi prea ciudat de tăcută în 
timpul turului. 

După zece minute de tur deveni însă limpede că, dacă cineva era prea tăcut, 
atunci acela era Amit Nohamapetan. Când se opreau, acesta redusese la 
minimum conversaţia cuvenită cu membrii echipajului stationati la posturile lor 
înainte de a-i lăsa pe aceştia să explice diversele funcțiuni ale navei. Amit nu 
punea nicio întrebare, ceea ce ar fi putut fi interpretat ca simplă politeţe, dacă n- 
ar fi arătat un dezinteres flagrant; părea să nu fie deloc atent la explicaţiile 
membrilor echipajului despre posturile şi sarcinile lor. La un moment dat 
Cardenia trebuise să-l înghiontească uşor pentru a-l face să-şi dea seama că 
trebuie să-i mulţumească unui membru al echipajului pentru timpul acordat. 

În momentul când se strecurară pe uşa calei de mărfuri, imensitatea uriaşă 
care fusese inclusă în itinerar cu siguranţă doar pentru a le oferi celor doi câteva 
momente împreună, singuri, Cardenia hotări că se săturase: 

-Lord Amit, daca acest tur a fost menit să-mi arate latura caldă a 
personalităţii tale, mi-e teamă că eşuezi lamentabil, spuse ea, în timp ce 
mergeau. 

Amit zâmbi trist: 

- Da, Maiestate, credeti-ma, sunt perfect conştient. 

- Şi există vreo cauză? 

- Am primit mai multe veşti proaste azi, din păcate. 

- Îmi pare rău să aud asta. Este ceva personal? 

- Într-un fel. E vorba mai mult de afaceri, deşi, aşa cum ştiţi, afacerile sunt 


adesea o chestiune personala. 

- Înţeleg acest lucru mai bine decât majoritatea, vă asigur. 

- Nu mă îndoiesc de acest lucru, spuse Amit şi se mai plimbară o vreme prin 
caverna calei de mărfuri, în tăcere. 

Când ajunseră la ceea ce Cardenia se aştepta să fie punctul mort al calei de 
mărfuri, Amit se opri şi se întoarse spre ea: 

- Nu vreţi să vă căsătoriţi cu mine, nu-i aşa, Maiestate? 

Cardenia dădu să deschidă gura şi să spună ceva liniştitor, dar apoi îi ieşiră pe 
gură cuvintele „Nu, nu, chiar deloc“ şi, ce să-i faci? Se întâmplase. 

- Bine, în ordine, spuse Amit. 

- Stai, cum? spuse Cardenia, complet surprinsă. Iertare, Lord Amit, dar mi s-a 
dat impresia, mai ales din partea surorii dumneavoastră, că mă aflu aici ca să fiu 
fermecată şi curtată de dumneavoastră. Iar faptul ca acum pareti vizibil uşurat 
că nu doresc să mă căsătoresc cu dumneavoastră... mi se pare cel puţin 
neaşteptat. 

- Îmi pare rău, Maiestate. 

- Mie nu-mi pare, spuse Cardenia, şi fu rândul lui Amit să fie surprins. Mă 
simt eliberată, acum că această politichie enervantă a luat sfârşit. Asta înseamnă 
că acum chiar putem să ne bucurăm de un ceai băut împreună. 

Amit râse, auzind-o. 

- Dar nu înţeleg de ce, după mai bine de un an de presiuni ale familiei 
dumneavoastră şi ale dumneavoastră, va simtiti usurat să aflaţi că nu mă 
interesează căsătoria cu dumneavoastră. 

- Este complicat, spuse Amit. 

Cardenia arătă în jur ca pentru a spune Suntem absolut singuri. Acum e 
momentul. 

- Versiunea scurtă ar fi că, după cât ni s-a dat de înţeles, celelalte Case 
consideră că exercităm deja prea multă influenţă asupra dumneavoastră. În acest 
moment, printr-o asociere mai strânsă cu dumneavoastră, riscăm să pierdem 
influenţă, şi nu s-o câştigăm. 

- Ei bine, nu prea ştiu ce să înţeleg din această declaraţie, Lord Amit. 

-Va înţeleg, Maiestate. Este suficient să spun că politica breslelor şi a 
Parlamentului este destul de complicată în acest moment şi că avem motive să 
credem că vor deveni şi mai complicate în viitor. 

Cardenia simţi cum i se declanşează un semnal de alarmă în creier: 

- Cum aşa? 

- Pe termen scurt, e vorba despre chestiunea planetei de la Capăt. 

- Şi pe termen lung? 

- Ei bine, cine poate spune cum va fi pe termen lung? zise Amit şi începu să 
meargă din nou. 

- Nu, spuse Cardenia şi rămase unde se afla, obligându-l pe Amit să se 
oprească. Scuză-mă Lord Amit. Nu cred că aţi renunţa la drumul dumneavoastră 
spre tron din cauza unei revolte de la Capăt. Şi cred că nici sora dumneavoastră 
nu ar face asta. Mai e şi altceva aici, nu-i aşa? 

Amit Nohamapetan arăta exact ca un copil care fusese prins la furat prăjituri. 

-Iar renunţarea asta la tentativa de căsătorie nu este ceva ce vă doriţi, nu-i 
aşa? întrebă Cardenia. Cu alte cuvinte, nu a fost ideea dumneavoastră. Aţi fost 


obligat s-o faceţi. De către sora dumneavoastră? 

- Nu de către ea, spuse Amit. 

- Dar dumneavoastră nu aţi fi renunţat singur, spuse Cardenia. 

Prin urmare oricare v-ar fi motivul, ea a fost cea care şi-a dat aprobarea. Dar 
îmi spusese că este gata să renunţe la locul ei din Comitetul Executiv pentru 
dumneavoastră daca ne căsătorim. Fiindcă, pentru cei din Casa de 
Nohamapetan, e evident mai avantajos ca un membru să se căsătorească în 
familia regală şi să-şi plaseze un moştenitor al lor pe tron decât să fie 
reprezentaţi în Comitetul Executiv. Aşa că trebuie să se fi întâmplat ceva de când 
am vorbit cu ea şi momentul de acum. Ce s-a întâmplat, Lord Amit? 

Amit tăcu. 

- Este vorba despre planeta de la Capăt? insistă Cardenia. 

- Maiestate... 

- Sunteţi implicaţi într-un anume fel, nu-i aşa? Revolta de la Capăt. 

Amit părea exasperat: 

- Maiestatea voastră. De ce să fi făcut asta? 

Cardenia ignoră condescendenta ascunsă în aşa-zisa lui exasperare, fiindcă 
mintea ei se concentrase pe o chestiune mai amplă: Cum se gândeau 
Nohamapetanii că vor profita de revolta, de la Capăt? Dacă erau implicaţi într-un 
fel sau altul în revoltă, însemna fie că încercau să câştige bunăvoința ducelui în 
funcţie, fie că voiau să instaleze unul nou sau poate să încerce ca un membru al 
familiei să acceadă la tron - Ghreni Nohamapetan, fratele mai mic, probabil. 

Dar de ce? Dacă ducele în funcţie era detronat şi autorii acţiunii puteau fi 
identificat drept Nohamapetanii, atunci ducele (sau mai degrabă moştenitorii lui) 
puteau să-i intenteze un proces în tribunalele din Interdependenta, care ar fi fost 
însoţit de punerea unui sechestru pe tot profitul Casei până la terminarea 
procesului. Asta ar fi fost rău pentru afaceri. Dacă Nohamapetanii l-ar fi instalat 
pe unul dintre ai lor ca Duce de Capăt, atunci ar fi trebuit ca în cele din urmă să 
renunţe la baza lor de pe planeta Terhathum, unde mama lui Amit, Jedna, era 
contesa în funcţie... 

Terhathum. 

Acea parte din creierul Cardeniei care avea funcţia de identificare a 
structurilor adună totul laolaltă şi-i prezentă conştientului ei, pe tavă, rezultatul. 

- Of, Doamne! spuse ea, privindu-l pe Amit. Ştii despre Flux. 

- Nu ştiu despre ce vorbiti, spuse Amit, dar expresia de pe fata lui de absolută 
surpriză, atunci când Cardenia mentionase Fluxul, arăta că minte. 

- Ştiţi că este pe cale să se prăbuşească. Ştiţi că Terhathum urmează. O 
abandonaţi pentru planeta de la Capăt. Cardenia se opri pentru o secundă şi apoi 
se uită fix la Amit, neintelegand. Ştiţi că se va prabusi, dar nu ati făcut nimic 
pentru a vă salva propriii oameni. De ce? 

- Nu se prăbuşeşte, se deplasează, începu Amit să spună şi apoi amuti. 

Cardenia continuă să se holbeze şi apoi creierul ei preluă controlul, făcând-o 
să realizeze ce spusese el: 

- Nu, Lord Amit. O, nu! Nu se deplasează, se închid de tot. Ascultati-ma! 
Trebuie să trimiteţi un mesaj la Terhathum chiar azi. Acum. Trebuie să se 
pregătească. 

- Să se pregătească pentru ce? 


- Pentru prăbuşire, Amit. Pentru prăbuşire. 

Alarmele începură să sune şi, din spate şi din faţă, gărzile veniră în fugă spre 
ei doi. 

Amit privi în jur şocat: 

- Nu se poate ca ea, şopti el. Nu ar îndrăzni. Nu cu mine. Nu acum. 

- Ce e, Amit? întrebă Cardenia. 

El o privi: 

- Îmi pare rău, Cardenia, spuse el şi apoi fuseră amândoi apucati de gărzi si 
scoşi afară, cu Cardenia dusă în direcţia din care veniseră, iar Amit dus în 
direcţia spre care se duseseră să se plimbe. 

Ambele grupuri ajunseră aproape de uşile lor când cala de mărfuri fu sfâşiată 
în două de ceva care se izbise de învelişul navei şi se aruncase spre puntea calei 
de mărfuri. Cardenia se întoarse, în timp ce alerga şi era trasă, în acelaşi timp, şi 
văzu ceea ce arăta ca rămăşiţele unei navete cum se năpusteşte cu viteză de-a 
lungul calei de mărfuri, cu fundul în sus, spre peretele din spate, unde alergau 
Amit şi gărzile lui. Ea îl strigă, dar strigătul se pierdu în zgomotul produs de 
ruperea şi dezintegrarea navetei şi în zgomotul aspirant al aerului vomitat în 
afară prin gaura uriaşă din acoperişul calei de mărfuri. Pentru o fracțiune de 
secundă îi văzu ceafa, aşa cum era el împins de gărzile sale în timp ce alergau. 
Apoi fuseră cu toţii secerati de resturile navetei. 

Nava, recunoscând lipsa atmosferei, începu să închidă automat uşile de 
presurizare. Cardenia şi gărzile ei alergară cât de iute putură spre uşile care 
coborau, dar curenţii de aer ai atmosferei de pe navă care se scurgea prin gaură, 
ce aveau forţa unei furtuni, îi încetineau. Cardenia urlă în timp ce uşile coborau 
din ce în ce mai jos, convinsă că nu vor putea reuşi să treacă. 

Nu reuşiră. Nu toţi. Gărzile Cardeniei o impinsera sub uşă şi ea se rostogoli, 
cu braţele înainte. De pe cealaltă parte, o mână îi prinse una dintre mâini şi o 
trase cu atâta forţă prin deschizătură încât urlă de durere în timp ce aproape căi 
se disloca umărul. 

Apoi se trezi de cealaltă parte a uşii, încercând să-şi tragă piciorul înainte ca 
aceasta să se închidă complet. Undeva pe drum pierduse un pantof. 

Cardenia fu ridicată de jos şi trasă cu forţă de-a lungul coridorului, spre spita 
inelului care ducea înapoi spre corpul principal al navei. Când o zăriră, se uită la 
cele trei gărzi care erau cu ea şi tocmai era pe punctul de a întreba ce se 
întâmplase acolo când se auzi o pocnitură şi se simţi îmbrâncită puternic pe 
punte, fracturându-şi încheietura mâinii şi răzuindu-şi braţele şi faţa în timp ce 
acestea erau târâte pe suprafaţă. Vântul începu să urle din nou. Una dintre 
gărzile ei, care se ridicase după ce căzuse, fu împinsă în exteriorul secţiei inelare 
şi dusă mai departe înainte ca uşile de presurizare să se închidă complet. 

După ce acestea coborâră, Cardenia numără până la zece înainte să se ridice 
în picioare pe punte. Icni, inspirând disperată; cele două rupturi diluaseră atât 
de mult atmosfera navei în inel încât Cardenia simţi că se sufocă. Una dintre 
gărzile ce-i rămăseseră, icnind şi ea, găsi un set de urgenţă montat în perete, îl 
deschise şi scoase din el două butelii mici de oxigen. li întinse una dintre ele 
Cardeniei şi-i arătă cum s-o folosească. Cardenia aspiră o gură plină de oxigen şi 
fu atât de recunoscătoare că începu să scâncească. 

Garda se ocupă apoi de colegul său care nu se mai ridicase de pe jos. 


Cardenia privi si vazu o balta de sange in jurul capului barbatului. Fusese impins 
atât de tare pe punte că avusese o hemoragie. 

De jur împrejurul lor, un sunet uriaş, scartaind si pocnind, gemea prin 
suprafeţele segmentului lor de inel şi prin aerul rarefiat. 

- Ce este asta? întrebă Cardenia. 

- Inelul se roteşte ca să asigure gravitația, spuse garda. Acum s-a rupt. Inelul 
se autodistruge. 

Bărbatul se întinse după Cardenia, oferindu-i mâna: 

- Veniţi, doamnă, trebuie să vă trecem prin spita aceea. 

Spita era proiectată în funcţie de câmpurile de forţă; o pasarelă largă ocolea 
de pe podeaua principală, apoi urca pe ceea ce părea a fi peretele segmentului 
de inel şi apoi intra in spita. Spiţele duceau spre nava principală, cu câmpuri de 
forţă care asigurau traversarea lor şi la celălalt capăt. 

- Dumneavoastră mai întâi, doamnă, spuse garda şi Cardenia şchiopătă, cu 
butelia de oxigen in mana si intră în spita. 

Se intoarse apoi sa se uite la garda: 

-Continuati să mergeţi, îi spuse aceasta, privind în sus şi făcându-i semne 
Cardeniei să înainteze, şi apoi zgomotul ce gemea se inteti şi, aflată mai jos decât 
garda, Cardenia putu să vadă cum puntea segmentului inelar începuse să se 
îndoaie şi să se rupă. O uşă de presurizare, de data aceasta una pentru 
presurizarea spitei, se închise ca un iris. Ultima imagine cu garda pe care o văzu 
Cardenia fu cea în care aceasta îi striga să fugă. 

Nu avea nevoie de încurajări. O luă la goană prin spita până când câmpurile 
de forţă cedara şi apoi se împletici plutind prin aer, de-a lungul spitei, izbindu-se 
întâi de perete şi apoi târându-se pe el şi încercând să ajungă la portalul 
îndepărtat şi în nava principală. 

În timp ce Cardenia şchiopăta mai departe, trecu pe lângă un segment din 
spita cu o secţiune transparentă. Se uită afară şi văzu epava inelului navei, si 
cum segmentul de vizavi de ea se rupea de navă, fracturând spita care ducea 
spre ea, împrăştiind resturi de tot felul. Le urmări în timp ce plutea dincolo de 
ele şi apoi rămaseră în spatele ei. În faţa ei era portalul spre navă. 

Care, după cum îşi dădu seama acum, era sigilat. 

O crăpătură adâncă şi zgomotoasă plesni spita din jurul Cardeniei, aruncand-o 
pe aceasta într-un perete şi învârtind-o. In timp ce se rotea auzi un cor de 
fluierături ascuţite, multiplicate; mai jos de spita era o ruptură de-a lungul 
peretelui, găurele ca nişte intepaturi, formând un şir de cel putin trei metri. 
Spiţa îşi pierdea atmosfera. 

Cardenia îşi prinse şi mai strâns butelia de oxigen, îşi croi drum până la 
portalul care o despartea de nava principală, înşfăcă o priză de mână pe partea 
cu portalul şi începu să lovească în portal cu butelia. Continuă în timp ce aerul se 
subtia şi devenea rece, mai aspirând din cand în când aerul din butelie ca sa 
rămână conştientă şi să poată să lovească în portal. Continuă să facă asta până 
când auzi sau avu o halucinație cum că aude pe cineva lovind din partea cealaltă. 

Continuă până când o birui frigul. 

Garzile imperiale dadura navala ca un roi in birourile Casei de Lagos de la Casa 
Breslelor, ceea ce-i smulse Kivei singurul raspuns la eveniment care i se parea 
rational: 

- Ce mama naibii? îl întrebă ea pe Lordul Pretar, care stătea in picioare în 
biroul său în timp ce gărzile şi anchetatorii îi căutau prin dosare şi prin tabletă, 
împreună cu dosarele şi tabletele oricărei alte persoane din birouri. 

- A avut loc o încercare de asasinat împotriva Împăraxului, explică Pretar. 

- Şi ce dracu’ are asta de-a face cu noi acum? întrebă Kiva. _ 

- Lady Kiva, vă rog, spuse Pretar, privind în jur spre gărzi. Incercati să 
menţineţi un ton respectuos. 

- La dracu” cu tonul! ţipă Kiva. Răspunde la blestemata de întrebare! 

Kiva putea să observe cum Pretar încerca să se hotărască dacă el, ca director 
principal al Casei de Lagos de la Centru, putea sa se ratoiasca la fiica 
matriarhului Casei. După o clipă se hotari să n-o facă, ceea ce Kiva considera ca 
este o alegere corectă, deşi una dezamăgitoare, pentru că abia aştepta o ocazie 
să-l facă să muşte din blestematul de covor chiar acum. 

- Împăraxul făcea turul unei astronave abia construite, spuse el. Cineva a 
trosnit o navetă în segmentul inelar unde făcea ea turul. 

- Bine, şi? 

- Şi naveta este de pe una dintre navele noastre. 

- Cum? Care navă? 

- Nava Da, Domnule. 

- La dracu”, glumeşti! spuse Kiva. 

Pretar privi în jur şi-şi arcui sprâncenele, ceea ce Kiva găsea extrem de 
iritant, de parcă i-ar fi spus Oamenii aceştia nu ar fi aici dacă aş glumi. 

- Lady Kiva, se auzi o voce din spatele ei. Se întoarse şi văzu un cretin care 
părea foarte oficial şi care se holba la ea. 

- Cine eşti? 

- Hilbert Limbar, Şeful Gărzii Imperiale. Vreau să vorbesc cu dumneavoastră. 

- Bine, fiindcă şi eu vreau să vorbesc cu tine, spuse Kiva şi apoi se întoarse 
spre Pretar. Afară! 

-E biroul meu, protestă Pretar. Şi nu sunteţi mama dumneavoastră, Lady 
Kiva. 

- Nu, nu sunt, spuse Kiva. Cheam-o şi plânge-te de mine, dacă vrei. Până 
atunci, dispari dracului, fiindcă am nevoie de biroul tău! 

Pretar se holbă o clipă, apoi ieşi. Gărzile şi anchetatorii din birou se holbară la 
el în timp ce ieşea. 

Kiva le făcu semn: 

- Spune-le celorlalţi să iasă naibii şi ei! îi spuse ea lui Limbar. 

- leşiţi naibii cu toţii! spuse Limbar. Pentru cincisprezece minute. 

leşiră naibii cu toţii şi Limbar închise uşa dupa ei. 

- Deci cum naiba a fost una dintre navetele noastre deturnată pentru asta? 
întrebă Kiva, îndreptându-se spre scaunul de birou al lui Pretar şi prăbuşindu-se 
în el. 

- Este amuzant că mă întrebaţi asta, Lady Kiva, spuse Limbar. Tocmai voiam 
să vă întreb acelaşi lucru. Dacă se poate cu mai puţine înjurături. 

- Evident, habar nu am! 


- Dumneavoastră ati fost reprezentantul proprietarului navei Da, Domnule. 

- Da. 

- Şi pe drumul de întoarcere la Centru, venind de la Capăt, v-aţi burdusit nava 
cu imigranţi de la Capăt, care aparent încercau să scape de războiul civil de 
acolo. 

- Da. Şi? 

- Deci este posibil ca unul sau mai mulţi dintre imigranţi să fi avut planuri, 
odată ajunşi aici. 

Kiva pufni: 

- Sugerezi că unul dintre tampitii ăştia pe care i-am adus la Centru ştia că 
Imparaxul- un Împărax nou-nout, care fusese încoronat cam pe când plecam 
noi - se va afla pe o anume navă într-un anume moment şi pe urmă pur şi simplu 
au împrumutat o navetă ca s-o atace. 

- Nu cred că e posibil. Cred că mai degrabă cineva de aici le-a dat instrucţiuni 
odată ajunşi aici şi au evaluat peisajul politic. 

- Ce înseamnă asta? întrebă Kiva. 

- Lady Kiva, ştiţi ce navă a fost atacată? 

- Nu. 

-E vorba despre nava Dacă vrei sa Canti, Cântă!, care a fost un decar 
comandat de Casa de Nohamapetan. 

Kiva nu spuse nimic. 

- Lady Nohamapetan mi-a spus că nu cu mult timp înainte ca nava Casei ei să 
fi fost atacată, dumneavoastră şi mama dumneavoastră, Contesa, l-aţi ameninţat 
pe Amit Nohamapetan din cauza unei dispute comerciale. 

-Nu l-am ameninţat. Ne-am exprimat doar foarte clar dezacordul fata de 
anumite acţiuni pe care Casa lui le-a întreprins împotriva noastră la Capăt, dar s- 
a oferit să rezolve acele probleme în afara tribunalului. Îl puteţi întreba chiar 
dumneavoastră. _ 

- Mi-ar plăcea să fac acest lucru, numai că se afla cu Imparaxul când a avut 
loc atacul. Împăraxul a supravieţuit. Amit Nohamapetan, din păcate, nu. 

- Ah, la naiba! spuse Kiva după o clipă. 

Limbar incuviinta: 

- Pot să vă arăt fotografii, dacă doriţi. Nu a mai rămas mare lucru, totuşi. Tot 
ce nu s-a transformat în pete pe puntea navei a fost proiectat în spaţiu. 

- Sper că nu crezi cumva că noi am făcut asta. 

- Ei bine, Lady Kiva, spuneti-mi dumneavoastră. Sositi de la Capăt cu o 
dispută comercială împotriva Nohamapetanilor şi cu o navă plină de imigranţi de 
pe o planetă ai cărei rebeli au atacat ţinte prin toată Interdependenta si care au 
încercat să-l asasineze pe Împărax şi înainte. Aşa că acum avem această 
încercare de asasinat care nu numai că-l tinteste pe Imparax, dar care se şi 
descotoroseşte de moştenitorul Casei de Nohamapetan şi, cu totul întâmplător, 
produce daune financiare Casei lui, distrugând noul ei decar exact înainte de a fi 
lansat în misiune. Nu vă daţi seama că aş putea să-mi imaginez că 
dumneavoastră şi aceşti terorişti de la Capăt aţi fi putut decide că ar fi bine să 
împuşcaţi doi iepuri dintr-un foc? 

- Puteţi să vă imaginati orice doriţi, spuse Kiva. Nu înseamnă că e şi adevărat. 
Şi nu ar avea niciun sens. Noi aveam nevoie de Lord Amit viu pentru a duce la 


bun sfârşit înţelegerea pe care ne-o doream de la el. A-l ucide înainte de 
rezultatul înţelegerii nu ne-ar fi adus nimic bun. Acum nu vor mai vrea să aibă 
nimic de-a face cu noi, mai ales dacă-şi închipuie că am fost implicaţi. 

Limbar zâmbi: 

- Cel puţin asta o cred şi eu. Lady Nadashe este furioasă şi doar faptul că 
acum încropeşte o armată să plece la Capăt o ţine preocupată şi este mai puţin 
atentă la Casa de Lagos. 

Kiva deschise gura să spună ceva despre implicarea Nohamapetanilor în 
revolta de la Capăt şi de ce nu investiga Limbar naibii chestia asta, când îşi 
închise gura atât de repede că-i scrâşniră pur şi simplu dinţii. 

- Da, Lady Kiva? spuse Limbar, observând-o. V-aţi dat seama de ceva? 

- Mă gândeam dacă aveţi vreo probă care să susţină ipoteza dumneavoastră. 

Limbar arătă în jur: 

- Există un motiv pentru care ne aflăm aici. Nu-mi închipui că dumneavoastră 
sau mama dumneavoastră sunteţi atât de stupide încât să fi înregistrat orice 
asemenea planuri pe vreun mediu de stocare, dacă aţi fi implicate. Dar poate că 
nu toţi angajaţii dumneavoastră sunt atât de conştienţi de acest lucru. In care 
caz, vom afla totul. Între timp, Lady Kiva, veţi înţelege că am restrâns libera 
dumneavoastră circulaţie spre Centru, pentru moment, şi că veţi fi monitorizată 
în mod discret oriunde veţi merge. Nu numai dumneavoastră, desigur. Mama 
dumneavoastră, Lord Pretar şi majoritatea funcţionarilor dumneavoastră 
superiori de aici de la Centru şi de pe Xian au şi ei libertatea de mişcare 
restrânsă. 

- Asta nu-i va cădea prea bine mamei. 

- Atunci îi puteţi spune Contesei şi mă puteţi cita complet că pur şi simplu nu- 
mi pasă. Cineva a încercat să-mi ucidă Împăraxul pentru a doua oară de când 
sunt eu responsabil. Puteţi fi sigură că voi descoperi cine a făcut asta. Şi, dacă 
sunteţi dumneavoastră sau mama dumneavoastră, sau oricine aparţine Casei de 
Lagos puţin o să-mi pese cât de mare şi tare sunteţi sau cât de mult puteţi să-i 
intimidati pe subordonații dumneavoastră. Vă voi distruge, pe dumneavoastră şi 
întreaga dumneavoastră Casă, dacă va trebui. 

- O să-i transmit. 

- Sigur, vă rog. Şi acum, Lady Kiva, vă rog sa mă scuzati, oamenii mei trebuie 
să se întoarcă la lucru. Se duse şi deschise uşa ca să-şi lase să intre gărzile şi 
anchetatorii înapoi în încăpere. Kiva îi urmări cum vin în şir şi apoi se ridică din 
scaun, ieşi din birou şi se îndreptă spre casa liftului. În timp ce făcea acest lucru, 
o gardă lăsă ce făcea şi veni spre ea. 

- O, las-o încolo, spuse Kiva gărzii. Tâmpitul tău de şef a spus că vei fi 
discretă. 

- Asta e discretia, spuse garda, stând în picioare lângă ea. 

Kiva rezistă tentatiei să-şi dea ochii peste cap: 

- Cum te cheamă? 

- Sergent Brenja Pitof. 

- Ei bine, Sergent, pot să am şi eu un moment de respiro între acum şi oricând 
se vor termina toate astea? 

- Nu, nu chiar. 

- Deci mă vei urmări când mă duc la veceu? 


-Nu. 

- Bine. 

- Dacă baia nu are fereastră sau o a doua ieşire. 

Uşa liftului se deschise şi Kiva intră. Sergentul Pitof o urmă. 

- Apasă butonul „Parter“, spuse Kiva. 

- Trebuie să vă urmăresc, Lady Kiva, nu să fiu servitoarea dumneavoastră, 
spuse Pitof. Apoi apăsă butonul, oricum. 

- Unde sunteţi? o întrebă Căpitanul Blinnika pe Kiva, uitându-se la ea de pe 
tableta ei pe care nu i-o confiscase garda. 

- Sunt în baia camerei mele din hotel, spuse Kiva. 

- Ce se aude? 

- E duşul. 

- Mă chemaţi de sub duş? 

- Nu, am lăsat duşul să curgă ca să pot să vă vorbesc. Am o nenorocită de 
gardă în camera mea de hotel. 

- Ce face garda acolo? 

Zace pe pat după o partidă extrem de epuizantă de sex, se gândi Kiva, dar nu 
o spuse. Kiva decisese că, de vreme ce urma să fie urmărită atât de îndeaproape, 
putea măcar să se aleagă cu ceva din asta. 

- Aşteaptă să termin cu dusul, aşa că ar fi bine să continuăm discuţia. Adică: 
ce naiba s-a întâmplat cu naveta noastră? 

- Se întorcea de la Staţia Imperială când au murit comunicațiile şi s-a pilotat 
singură spre docul unde se construia Cântă şi s-a izbit de navă. Garda Imperială 
a deschis focul asupra ei în timp ce zbura spre navă, dar nu au reuşit s-o distrugă 
înainte să lovească. 

- Cine era pilotul? 

- Ling Xi. 

Kiva se strâmbă. Xi era absolut competent şi absolut neinteresant, şi nu avea 
păreri politice personale, din câte ştia ea: 

- Nu are niciun sens să fi dorit să proiecteze naveta în nava aceea. 

- Nici nu cred că a făcut-o, spuse Blinnika. Avem datele de la panoul de 
control al navetei. Arată multă activitate în timpul călătoriei, dar nu şi datele de 
pilotare sau mai bine zis date de pilotare care să corespundă călătoriei. Tot ce 
vedem este ceea ce se poate vedea atunci când un pilot încearcă să preia 
controlul navetei, dar nu o poate pilota în mod activ. 

- Deci crezi că a fost deturnată? 

- Da. Cred că s-a intrat cumva în mecanismul ei pilotare şi pe urmă fie s-a 
autopilotat, fie a fost pilotată de la distanţă până la Cântă. 

- I-ai spus asta celor de la Garda Imperială? 

- Nu au întrebat şi am hotărât să-i las să-şi dea seama. Au venit pur şi simplu 
pe navă, au descărcat toate datele pe care le puteau descărca şi s-au instalat 
într-una din calele de mărfuri. Sunt tot acolo. M-au interogat pe mine şi pe 
funcţionari superiori, dar asta a fost acum multe ore. Nu avem voie să plecăm. 
Nu ştiu ce fac. 

- Nu mai era nimeni pe navetă în afară de Xi? 

- Nu. 

- Dar înainte? A pilotat naveta la Staţia Imperială, da? Era cineva cu ea 


atunci? 

- Stati asa, spuse Blinnika. 

Kiva astepta si decise ca avea efectiv nevoie de un dus; ea si Sergentul Pitof 
fusesera destul de exuberante. Se dezbraca, isi puse tableta pe modul difuzor si 
intra sub dus. 

- Au fost doi pasageri, spuse Blinnika cand reveni. Trei, de fapt. Un sot si sotie 
cu numele Lewyyn si un barbat pe nume Broshning. Plecau de pe Da, Domnule 
pentru totdeauna. 

- Stim unde s-au dus? 

-Nu am nicio idee. 

- Dar cineva stie, nu? Nu avem o modalitate de a afla? 

- Nu ştiu. Sunt capitan, nu detectiv particular. 

- Întreabă-l pe Magnut. Dacă aveau marfă în cală şi nu au luat-o pe navetă cu 
ei, au aranjat să le fie trimisă undeva. 

- Tocmai am descărcat-o. Staţia Imperială se ocupă de ea de acum înainte. 

- Atunci trimite pe cineva să-i întrebe pe ei. 

- E foarte uşor de spus... i 

-La dracu’! Garda Imperială crede că am încercat s-o omoram pe Imparax, 
spuse Kiva. Cred că ne putem permite un mic efort. 

Blinnika rămase tăcut o vreme: 

- M-aţi pus pe difuzor? 

- Poate. 

- Credeam că aţi spus că încercaţi să nu fiţi auzită. 

- Am hotărât că am nevoie mai mult de duş. 

- Mi-aş fi dorit să nu ştiu asta 

- Găseşte-i pe oamenii ăia pentru mine. Spune-mi unde sunt! 

- Nu promit nimic. 

- Atunci probabil că ne vom vedea la puşcărie. 

Kiva îl auzi pe Blinnika oftând: 

- Nu vă voi suna. Mi-e teamă de ce veţi face când raspundeti. O să vă trimit un 
mesaj. 

- Criptat. 

- Evident, spuse Blinnika şi se deconectă. 

Kiva termină cu spălatul, opri duşul, se uscă cu prosopul şi deschise uşa, 
găsind-o pe Sergentul Pitof imediat de cealaltă parte a uşii. 

- Ştiţi că există modalităţi mai simple de a-i găsi pe oamenii ăia, spuse Pitof. 

- La dracu”! Ai ascultat la uşă? spuse Kiva, nevenindu-i să-şi creadă urechilor. 

- Da. 

- Ce ai auzit? 

- Mai tot ce aţi spus după ce aţi pus pe modul difuzor. 

- Eşti incredibilă! 

- Simplul fapt că am făcut sex nu înseamnă că trebuie să nu-mi mai fac 
datoria, Lady Kiva. 

Kiva deschise gura şi apoi o închise: 

- Nu ştiu ce să zic. Ce ai vrut să spui cu modalităţile mai simple de a-i găsi pe 
oamenii ăia? 

- Oricine ajunge la Staţia Imperială pentru imigrarea permanentă trebuie să 


le spuna celor de la Vama unde va locui. Cei de la Imigratie trebuie sa ii 
înregistreze şi să-i monitorizeze pana când obţin dreptul de şedere permanentă. 

- Aşa că cei de la Vamă ştiu unde se află. 

- Probabil. 

- Uneori oamenii mint în legătură cu locul unde se vor duce. 

Pitof scutură din cap: 

- Trebuie să prezinti rezervarea de la hotel sau numele şi adresa oamenilor la 
care ai stat înainte să pleci de la Vama si să transmiti că te-ai cazat imediat ce 
ajungi. 

- Şi apoi ieşi pe uşă şi nu mai aude nimeni nimic despre tine. 

- Cel puţin vei fi cu un pas mai aproape de adevăr decât eşti acum. 

- Şi cum pot să discut cu Vama? 

- Nu discuti. Discut eu. 

- De ce m-ai ajuta? 

- Nu există nicio rațiune pentru care nu te-aş ajuta. Atâta vreme cât raportez 
totul şefului meu. 

Kiva îşi arcui o sprânceană: 

- Probabil nu chiar totul. 

- Nu, voi raporta şi partea cu sexul. 

Acest lucru o făcu pe Kiva să ia o pauză. 

- Nu este, de fapt, cam neetic să ţi-o tragi cu persoana pe care o monitorizezi? 

Sergent Pitof dădu din cap: 

- Mi s-a spus să stau cât mai aproape de tine. 

Kiva râse, auzindu-i vorbele: 

- Cred că-mi placi, Sergent Pitof. Eşti genul meu de ticăloasă. 

- Mulţumesc, Lady Kiva. Acum dă-mi numele acelea din nou. Nu am reuşit să 
înţeleg bine din cauza zgomotului apei de la duş. 

Taffyd şi Chun Lewyyn stăteau la Staţia Imperială, la un hotel modest cu 
numele de Primrose. Asta nu era prea bine pentru Kiva: ea nu putea părăsi 
Centrul. Avea să se ocupe de ei mai târziu. Aştepta informaţii despre Geork 
Broshning când auzi o bubuitură şi apoi urlete dinspre holul hotelului. Kiva se 
repezi să-şi ia un halat din dulap şi apoi deschise uşa şi privi la atriumul 
hotelului, aflat cu trei etaje mai jos, şi la corpul zdrobit de pe jos care privea la 
acoperişul hotelului, aflat la şaisprezece etaje mai sus. 

- L-am găsit, spuse Sergent Pitof, din cameră. Isi puse celălalt halat şi merse 
pe coridor să-i arate Kivei informaţiile de pe tabletă, care includeau o fotografie 
a lui Broshning. 

Kiva o privi: 

- Sunt aproape sigură că l-am găsit şi eu, spuse ea, şi arătă spre corpul de pe 
podeaua atriumului, înconjurat acum de oameni şi care începuse să sângereze. 

Apoi mai observă încă ceva şi o luă pe culoar în halat, spre lifturi. Pitof o 
urmă. 

La parter, Kiva păşi în atrium, trecu de cadavru şi de mulţimea din jur şi 
merse la unul dintre ghivecele mari, plin de plante artificiale. In ghiveci era o 
cartelă de acces în mijlocul unor frunze false mari de plantă suculentă. Kiva o 
înşfăcă, trecu mai departe de bărbatul mort şi de admiratorii săi şi merse spre 
recepţie, unde captă atenţia unui director-adjunct de hotel care arăta foarte 


socat. 

-Vrei sa fii drăguţ si să-l apelezi pe Geork Broshning pentru mine? Ma 
asteapta, dar i-am uitat numarul camerei. 

-Da... sigur, spuse directorul-adjunct de hotel, activandu-si ecranul ca sa 
caute numele, apoi glisă spre panoul de comunicaţii pentru a introduce codul 
camerei. Nu răspunde nimeni, doamnă, spuse el după un minut. 

- Presupun că mi-ai putea spune numărul camerei? 

- Imi pare rău, doamnă. N-am voie să fac asta. 

- Desigur, spuse Kiva şi apoi se întoarse tocmai când Pitof venea spre ea. 

Kiva trecu de ea şi se duse spre lift. Apăsă butonul pentru etajul doisprezece 
în timp ce Pitof intra. Pitof observă numărul etajului, dar nu spuse nimic. 

La etajul al doisprezecelea Kiva ieşi, merse până la camera 1245, numărul pe 
care-l formase directorul adjunct pe ecranul său şi introduse cartela în uşă. Uşa 
se deschise. 

- Probabil nu ar trebui să mă urmezi înăuntru, îi spuse ea lui Pitof. Ai putea fi 
acuzată că ai alterat probe. În halat. 

- Taci şi deschide uşa, îi spuse Pitof. Kiva scutură din cap şi intră. 

Patul din cameră fusese folosit, dar aşternuturile nu fuseseră date la o parte: 
cineva se întinsese pe pat, dar poate că nu se culcase în el. Altfel, în cameră era 
ordine, erau acolo valize şi alte lucruri nedespachetate. Kiva privi spre birou şi 
găsi un caietel şi un pix, cu un mesaj pe foaia de deasupra caietelului. Se 
îndreptă spre birou şi, fără să-l atingă, citi acele cuvinte scrise cu litere mici şi 
înguste. 

Cultivam porumb şi banu pe Planeta de Capăt, spunea mesajul. Banu s-a uscat 
din cauza unei ciuperci. Au spus că a fost cauzată de citrice, dar cred că a fost 
din cauza porumbului. Şi acesta s-a dus. Am pierdut tot şi apoi războiul m-a 
forţat să plec. Am încercat să plec, dar nu-mi puteam permite. Apoi Ghreni 
Nohamapetan a cerut să mă vadă. Mi-a spus că-mi plăteşte drumul. Mi-a spus că 
se simte responsabil pentru ce s-a întâmplat culturii de banu. Mi-a spus că am 
fost un francizor bun. 

Mi-a spus când ajung la Centru să contactez un ofiţer vamal pe nume Che 
Isolt care îmi va spune cum să procedez mai departe. Isolt a venit pe navă şi mi-a 
dat un transmitator. Mi-a spus să-l las pe navetă cand mă dau jos. Asa am facut. 
Apoi, când am ajuns la hotel, am deschis monitorul şi am aflat ce s-a întâmplat cu 
naveta. 

Ştiu că vor afla cum s-a întâmplat. Ştiu că mă vor găsi. Ştiu că nimeni nu mă 
va crede. Am pierdut deja atât de mult şi am fost jucat pe degete ca un prost. M- 
am gândit că am şansa unei noi vieţi aici, la Centru. M-am înşelat. 

Îmi pare rău pentru nenorocire. 

- Lua-i-ar dracu' de Nohamapetani! spuse Kiva şi se întoarse spre Pitof: ai la 
tine tableta? 

Pitof i-o arătă. Cheama-ti şeful! 

- Ce vrei să-i spun? 

- Spune-i că am găsit ceva care mă scapă şi pe mine, şi pe cei din Casa mea. 

- Nu va fi convins de un bilet de sinucigaş, spuse Pitof. 

- Nu e doar un bilet de sinucigaş, spuse Kiva. 

- Tot va dura ceva timp. 


Kiva incuviinta: 

- Mda. După ce esti gata, lasa-ma să folosesc tableta ta. 

- De ce? 

- Fiindcă trebuie să-l sun pe căpitanul meu şi să-i spun să nu-l mai caute pe 
Broshning. Şi apoi o să mai sun pe cineva. 

- Pe cine? 

- Cineva de care sunt sigură că poate accelera al naibii de mult procesul de a- 
mi scăpa Casa de acuzaţii. 

Garda imperială împinse usa şi o deschise, iar Marce Claremont intra in camera 
ornamentată şi cavernoasă unde Comitetul Executiv îşi ţinea prima sa şedinţă de 
dimineaţă. Marce intră cu un dosar în mână, încercă, cu ochii cât cepele, să 
cuprindă cu mintea stilul baroc al imensei încăperi şi-şi dădu seama că, 
indiferent cât de mult timp ar fi rămas la Palatul Imperial, nu avea să se 
obişnuiască cu ridicola lui somptuozitate. Într-un cuvânt era excesivă. 

Ajunse la masa unde stăteau aşezaţi membrii Comitetului Executiv, cu 
excepţia Imparaxului, care încă îşi revenea după încercarea de asasinat. 
Membrul din capul mesei, despre care Grayland al II-lea îi spusese ca este 
Arhiepiscopul Korbijn, îl cântări tăcută din priviri. Marce se înclină spre ea şi 
trecu scurt în revistă masa, căutând-o cu privirea pe cealaltă persoană pe care 
dorea s-o vadă, şi anume Nadashe Nohamapetan. Nu o mai văzuse până acum, 
dar o recunoscuse destul de repede- mai tânără decât orice alt membru al 
Comitetului Executiv şi semănând foarte mult cu fratele ei Ghreni. Se uită şi ea 
la el, fără expresie, aşa cum era şi normal, fiindcă habar nu avea cine era sau ce 
reprezenta. 

- Sunteţi nou aici, îi spuse Arhiepiscopul Korbijn. 

Marce incuviinta: 

- Da, Înălţimea Voastră. Sunt Marce Claremont, noul asistent pentru strategia 
pentru ştiinţă al Imparaxului. Am fost angajat chiar ieri, când am sosit de la 
Capăt. 

Asta îi trezi interesul lui Nadashe, dar îşi ascunse reacţia cu grijă; dacă Marce 
nu s-ar fi uitat exact pentru asta, nici n-ar fi observat. 

Korbijn zâmbi, privind spre Comitet: 

- Probabil că este cam mult pentru a doua zi a dumneavoastră aici. 

- Da, Înălţimea Voastră. Este mult. Mai mult decât ştiţi. 

- Înţeleg că aveţi noutăţi pentru noi despre starea Imparaxului, spuse Korbijn. 

- Aşa este, şi am şi alte veşti despre o chestiune pe care Imparaxul mi-a cerut 
s-o prezint Comitetului, dacă doriţi să-i acceptaţi rugămintea. 

- Bineînţeles. 

- Starea Împăraxului este mai bună, spuse Marce. Mai suferă de efectele 
frigului si ale hipoxiei produse de faptul că a rămas prinsă în acea spita neetansa 
a decarului, însă din fericire gărzile ei sau câţi mai rămăseseră în viaţă au reuşit 
s-o scoată de acolo înainte să sufere leziuni care i-ar fi ameninţat viaţa. A avut 
noroc. Mai mult noroc decât cele cinci gărzi care şi-au pierdut viata, aparandu-i- 
o pe a ei şi cele patru gărzi care au încercat să-l salveze pe Lordul Amit 
Nohamapetan. 

Se întoarse şi se înclină uşor spre Nadashe: 

- Condoleante, Lady Nadashe, pentru pierderea suferită. 

- Vă mulţumesc, spuse ea. 

- Desigur. 

Marce se întoarse spre Korbijn: 

- Dr. Drinin i-a spus că doreşte să mai rămână la pat, să se odihnească şi s-o 
mai tina sub observaţie câteva zile, pentru ca trupul ei să se mai vindece. I-a 
sugerat să permită acestui Comitet Executiv să se ocupe de orice chestiuni care 
pot apărea. Consider că-i sugera subtil că acest Comitet ar trebui să se ocupe şi 
de autorizarea parlamentară a forţei împotriva planetei de la Capăt şi a rebelilor 


de acolo. 

- Ce a răspuns Imparaxul? întrebă Korbijn. 

-A spus că în absenţa ei, Comitetul poate acţiona în locul ei pentru a 
implementa autorizarea. 

- Nu lăsa pe mâine ce poţi face azi, spuse Upeksha Ranatunga, care votase în 
Parlament pentru trimiterea unei nave de război, Profetiile Rachelei, la Capăt. 

-,..dar numai după ce voi prezenta Comitetului cea de-a doua informatie pe 
care Majestatea Sa doreşte să v-o împărtăşească. 

- Şi care este informaţia? întrebă Korbijn. 

- Aceasta, spuse Marce şi deschise dosarul pe care-l avea în mână şi care 
conţinea nouă documente tipărite, fiecare conţinând un număr substanţial de 
pagini capsate împreună. Incepu să le distribuie membrilor Comitetului. 

- Ce e asta? întrebă Ranatunga. 

- Este o ciornă timpurie a unei lucrări ştiinţifice pe care tatăl meu a primit-o 
cu mai multi ani în urmă, de la un student doctoral pe nume Hatide Roynold. I-a 
trimis-o lui, deoarece, deşi tatăl meu era auditorul imperial la Capăt, se afla 
acolo pentru îndeplinirea unei alte sarcini pe care i-o dăduse Împăraxul Attavio 
VI. Tatăl meu era fizician al Fluxului, aşa cum sunt şi eu, iar fostul Împărax îi 
ceruse să colecteze date despre stabilitatea curenților Fluxului din cadrul 
Interdependentei. Attavio VI era preocupat, în ciuda celor mai bune asigurări ale 
aproape tuturor fizicienilor Fluxului, că aceste căi de comerţ importante se pot 
prabusi. 

- Si se vor prabusi? intreba Ranatunga. 

- S-a mai întâmplat deja, spuse Marce. Este evident ca am pierdut curentul de 
Flux spre Terra, căminul nostru strămoşesc, acum mai mult de o mie de ani. Un 
alt curent, cel care implica sistemul Dalasysla, s-a prăbuşit după încă două sute 
de ani. Cu toate acestea, de atunci, curenţii Fluxului au fost remarcabil de 
stabili, lucru care a permis dezvoltarea şi prosperitatea Independenţei. 

Korbijn scutură raportul pe care nu se deranjă să-l răsfoiască în acest 
moment. Şi alţii din Comitet le puseseră pe masă. Nadashe Nohamapetan îl 
lăsase jos pe al ei pentru a-şi nota ceva pe tabletă: 

- Această lucrare sugerează prăbuşirea curenților de Flux? 

- Nu, spuse Marce. Lucrarea afirmă, de fapt, că aceşti curenţi vor suferi o 
deplasare radicală, rearanjându-se de-a lungul câtorva ani. Cei mai mulţi dintre 
curenţii Fluxului pe care îi avem acum vor dispărea, dar vor fi înlocuiţi de alţii 
care se vor naşte şi care vor permite în continuare practicarea comerţului în 
Interdependenta, însă cu planeta de la Capăt ca nod al acestei noi reţele de 
curenţi de Flux, şi nu cu Centrul. 

- Este exact? întrebă Korbijn. 

- Este ceea ce dorea să ştie şi Roynold şi de aceea i-a trimis ciorna tatălui meu 
care scrisese o lucrare similară şi discutase cu Attavio al VI-lea, cu care era 
prieten, despre ceea ce descoperise. La cererea lui Attavio, încetase să mai 
cerceteze subiectul în mod public, dar prima lucrare rămăsese în continuare 
publică. Roynold a presupus că era singura persoană care ar fi luat-o în serios în 
legătură cu acest subiect. 

- Şi el ce a spus? 

- Nimic; el cerceta în mod confidential pentru Împărax. Singura persoană 


careia i-a impartasit ciorna am fost eu, fiindca lucram impreuna cu el la aceasta 
cercetare. Si in mod public, cel putin, Hatide Roynold s-a oprit sa mai cerceteze 
subiectul. Lucrarea ei de doctorat aduce in discutie o cu totul alta directie de 
cercetare. Dar garzile imperiale tocmai au vorbit cu ea, aseara. Se pare ca, la fel 
ca tatal meu, Roynold a avut un patron secret care i-a permis sa continue 
cercetarea subiectului deplasarii curentilor Fluxului: Nadashe Nohamapetan. 

Toti ochii se intoarsera spre Nadashe, care zambi: 

- Ştiam eu că se va ajunge aici, spuse ea şi se adresă direct lui Korbijn: Hatide 
este o prietenă de-a mea de la universitate. A venit la mine strâmtorată, dar nu a 
acceptat s-o ajut cu bani. Aşa că, în schimb, am sponsorizat cercetarea ei asupra 
acestui subiect. I-am acordat un stipendiu ca să-şi termine cercetarea şi celelalte 
lucrări şi mi-a transmis rapoarte trimestriale- pe care nici nu le-am citit, 
deoarece nu de asta o ajutasem. 

- Îmi pare rău, Lady Nohamapetan, dar avem motive să credem contrariul, 
spuse Marce. 

Nadashe se întoarse spre Marce cu o privire care, dacă ar fi putut, i-ar fi 
străpuns pieptul: 

- Şi care ar fi motivele astea, domnule Claremont? 

- Sunt Lord Claremont, Lady Nadashe, spuse Marce. Şi pentru că fratele 
dumneavoastră a sugerat altfel. 

- Cui? 

- Nouă, spuse Împăraxul Grayland al II-lea din uşă. 

Se ridicară cu toţii în picioare, cu excepţia lui Marce care stătea deja în 
picioare. El zâmbi când văzu intrarea bruscă a lui Grayland. Nu planificaseră 
asta când vorbiseră, mai devreme, dar era sigur că se enervase când venise la ea 
şi-i dezvăluise ce ştia de la Kiva Lagos, dându-i apoi şi propriile lui informaţii 
personale. Când Împăraxul îi spusese ce ştia ea, totul i se clarificase într-un mod 
înspăimântător. După ce ceruse să se urmărească problemele rămase 
nerezolvate, cei doi planificaseră această prezentare pe care Marce urma s-o 
facă. 

Il mai pusese însă şi să poarte un microfon, astfel încât să audă tot schimbul 
de replici, şi de aceea avusese posibilitatea să-i dea replica lui Nadashe 
Nohamapetan, deşi, în mod normal, atunci când intrase pe uşă ar fi fost mult 
prea departe ca să audă ce spusese. Marce trebui să recunoască faptul că asta 
avusese un efect psihologic destul de impresionant. 

Grayland se îndreptă încet spre masă şi făcu semn tuturor să se aşeze. 
Arhiepiscopul Korbijn se ridică, cu intenţia să se aşeze altundeva, ca să lase liber 
locul din capul mesei, dar Grayland îi făcu semn să rămână la locul ei. Ajunse 
lângă Marce şi se sprijini pe el, în schimb. 

- Fratele dumneavoastră Lady  Nadashe ne-a dezvăluit că familia 
dumneavoastră ştia despre lucrarea doctorului Roynold, spuse Grayland. Ne-a 
spus acest lucru chiar înainte să moară, sfâşiat de naveta care s-a lovit de noul 
dumneavoastră decar. Atunci nu am ştiut ce voia să spună. Dar apoi am avut o 
conversaţie cu Lordul Claremont aici de faţă, şi el ştia despre ce vorbea fratele 
dumneavoastră deoarece văzuse lucrare timpurie a doctorului Roynold. Ştia ce 
cuprindea şi mai ştia şi că era greşită. 

- Este greşită, încuviinţă Marce. Fusese neglijentă la calculele matematice. 


Nu am vazut lucrarile ei recente inca, dar, daca sugereaza in continuare o 
deplasare a Fluxului, atunci inseamna ca nu si-a corectat erorile initiale. 

-Dar nu aveati cum sa stiti acest lucru, continua Grayland, vorbindu-i lui 
Nadashe. Asa ca dumneavoastra si familia dumneavoastra ati mers pe 
presupunerea ca planeta de la Capat va deveni noul centru al Interdependentei. 
Ati actionat in asa fel incat, atunci cand s-ar fi intamplat asa, dumneavoastra, si 
nu Casa de Wu aţi fi fost cei care ar fi controlat accesul Fluxului. Ati sponsorizat 
revolta de la Capat, l-aţi trimis pe fratele dumneavoastră Ghreni acolo pentru a o 
gestiona, aţi dezvoltat un virus agricol pentru a o intensifica şi aţi dat vina pe 
Casa de Lagos pentru a vă acoperi urmele şi pentru a vă răzbuna pe Casa rivală. 

Aici, la Centru, aţi susţinut acordarea de ajutor militar pentru Ducele de 
Capat şi apoi ati folosit pirați pentru a pune mâna pe armele acelea pentru 
familia dumneavoastră, împingându-l pe Duce la măsuri şi mai disperate, spuse 
Marce. Şi aţi continuat să faceţi presiuni pentru o intervenţie militară şi mai 
importantă, prin planificarea şi executarea unor atacuri teroriste aici şi în restul 
Interdependentei. 

- Asta este o minciună, spuse Nadashe. 

- Garda l-a arestat pe Che Isolt, Lady Nohamapetan, spuse Grayland. Omul 
dumneavoastră de la vamă şi imigrări. V-a trădat aproape imediat. Ne-a spus 
despre cum se considera şi acţiona ca un intermediar între dumneavoastră şi 
imigranții de la Capăt. Despre modurile în care fie îi foloseati pentru atacuri 
teroriste, fie le inscenati. Ne-a spus chiar şi despre atacul de ieri. Cum i-a dat 
unui imigrant neştiutor un transmitator care a preluat ilegal controlul asupra 
bazei de date printr-un program de mentenanţă şi a trimis-o în propria 
dumneavoastră navă. Ştiţi de ce v-a dat de gol atât de uşor? 

- Fiindcă a aflat că v-aţi ucis în mod intenţionat fratele pentru a simula un 
atac la adresa Nohamapetanilor, spuse Marce. 

Grayland incuviinta: 

- Se pare că acest fratricid a fost prea mult, chiar si pentru el. Deşi fusese de 
acord cu incercarea dumneavoastra de a pune totul pe seama Casei de Lagos. A 
spus că fusese o mişcare inteligentă. 

- Casa de Lagos nu e nici ea prea fericită în această privinţă, remarcă Marce. 

-Nu, incuviinta Grayland. Nu este. Si nici noi nu suntem fericiţi, Lady 
Nadashe. În legătură cu nimic din toate acestea. 

In jurul mesei se lăsă o tăcere mormântală, iar întregul Comitet Executiv se 
holba la Nadashe Nohamapetan. 

- Imi pare extrem de rău că vă închipuiţi fie şi o părticică din toate acestea, 
Maiestate, începu Nadashe. 

- Ştii ce, lasă tampeniile, Nadashe! spuse Grayland, iritată. S-a terminat. 

- Nu, Cardenia, spuse Nadashe şi se auziră câteva icnete de uimire, deoarece 
folosise numele personal al Împăraxului, încălcând astfel flagrant protocolul. Nu 
s-a terminat. Poate că pentru mine, da. Însă nu şi pentru Casa de Nohamapetan. 
Îşi luă tableta, pe care şi-o tinuse în mână până acum, şi o aruncă pe masă. O 
arătă cu degetul: In clipa in care lacheul tău mi-a pus în fata raportul lui Hatide, 
am trimis un mesaj navei Profeţiile Rachelei. Nava militară cu cei zece mii de 
puşcaşi marini şi cu tot echipamentul şi armamentul lor. Până să apari şi să-ţi 
sustii tirada, echipajul din puntea de comandă s-a izolat etans şi a demarat 


procedura de intrare in găvanul de Flux. Era deja pozitionata pentru transferul 
imediat. În mai puţin de cincisprezece minute, Rachela va trece dincolo şi se va 
afla în drum spre Capăt. E prea târziu s-o mai opreşti. 

Grayland privi scurt spre Korbijn care-şi ridică propria tabletă, sări de la masă 
şi începu să sune la diverse persoane. Apoi îşi atinti privirea spre Nadashe: 

- Echipajul de pe puntea ta de comandă nu poate sta izolat acolo pentru 
totdeauna. 

- Nu fi stupidă, spuse Nadashe. Nu sunt singurii care sunt de partea noastră. 
Am lucrat ani de zile la planul ăsta. Când Rachela ajunge la Capăt, vom controla 
sistemul. Mai întâi vom prelua controlul asupra Statiei Imperiale şi, dacă fratele 
meu nu va fi preluat controlul asupra suprafatei planetei până ajunge nava, il 
vom prelua noi, destul de rapid. Apoi va fi doar o chestiune de răbdare, nu-i aşa? 
Acum putem apăra găvanul de ieşire spre Capăt cu mare uşurinţă. Am făcut 
planuri în acest sens. Şi, când curenţii Fluxului se vor deplasa, vom începe 
negocierile. 

- Nu intelegeti, spuse Marce. Roynold a greşit. Nu vine nicio deplasare. Vine o 
prăbuşire. Toti curenţii de Flux vor dispărea în următorul deceniu. 

- Scuzati, ce? spuse Upeksha Ranatunga. 

- De asta sunt aici, continuă Marce. Tatăl meu a confirmat acest lucru. Am 
verificat amândoi acest lucru cu ajutorul datelor luate de la navele care veneau 
la Capăt. Se închide tot. Toți curenţii. Planeta de la Capăt va fi la fel de izolată ca 
orice alt sistem. 

- Acesta este modul cum interpretezi tu datele! spuse Nadashe. 

- Se întâmplă deja, spuse Grayland. Curentul de la Capăt la Centru s-a închis 
deja. Curentul de la Centru spre Terhathum va fi următorul. Sistemul căminului 
familiei tale, Nadashe. Sistemul căminului tău. 

Nadashe scutură din cap şi zâmbi: 

- Nu. Şi nu are nicio importanţă. 

Arătă spre Marce: 

- Dacă are dreptate, atunci miliarde de oameni sunt pe punctul de a muri. 
Capătul este singurul sistem din Interdependenta cu o planetă locuibilă. Toate 
celelalte sisteme sunt formate din habitate artificiale. Vor mai dura ani sau chiar 
decenii. Dar până la urmă se vor prabusi. Se vor prăbuşi toate! Cu excepţia 
Capătului. Care va fi controlat de Casa de Nohamapetan, dacă nu e controlat 
încă de pe-acum. 

Uşa încăperii se deschise din nou şi intrară patru gărzi imperiale care 
mărşăluiră spre masa Comitetului Executiv. Hilbert Limbar îi urma. 

Nadashe îi privi şi apoi se uită la Imparax: 

- Au venit pentru mine? 

- Da, pentru tine, spuse Grayland. 

- Aş vrea să-ţi dau un sfat, Cardenia, spuse Nadashe, în timp ce gărzile se 
plasaseră în jurul ei. Păstrează-mă vie şi tratează-mă foarte bine. Sfârşitul 
Interdependentei va veni, într-un fel sau altul. Indiferent cum se va întâmpla 
asta, Casa de Nohamapetan va fi acolo şi-şi va aştepta tributul. Iar, daca mie mi 
se întâmplă ceva, nu te vor privi cu prea multă simpatie. 

- Vom ţine minte acest lucru, spuse Grayland. Între timp, vă mulţumim pentru 
serviciul din cadrul Comitetului Executiv. Sunteţi demisă! 


Nadashe izbucni in râs, se ridică de la masa şi ieşi, însoţită de gărzi. Întregul 
Comitet Executiv o urmări cum se îndepărta. 

După ce plecă, Upeksha Ranatunga îşi drese glasul: 

- Aş vrea să ne întoarcem la această chestiune despre curenţii Fluxului şi 
prăbuşirea lor în răstimp de un deceniu. Privi spre Marce şi Grayland: E 
adevărat? 

- E adevărat, spuse Marce. 

- Şi abia acum ne spuneţi asta? întrebă Ranatunga, nevenindu-i să-şi creadă 
urechilor. 

Marce o auzi pe Grayland oftând, o văzu cum se uită la el doar pentru o clipă 
şi apoi la Korbijn, care se întorsese la masă. 

- Profeţiile Rachelei a plecat, spuse Korbijn. A trecut prin gavanul de Flux. E 
în marş spre Capăt. 

- Sunt doar zece mii de puşcaşi marini, spuse Marce. Şi n-au cum să fie mult 
mai mulţi la staţia imperială de acolo. Aveţi sute de nave şi sute de mii de puşcaşi 
marini. 

- Trebuie, cu toţii, să treacă prin gâtul găvanului de Flux îi spuse Grayland. 
Iar ca să apere găvanul n-au nevoie decât de câteva nave şi arme. 

- Pareti sigură de asta. 

Grayland râse amar: 

- Cum credeţi că a devenit Casă Imperială Casa de Wu, acum o mie de ani, 
Lord Claremont? Am făcut exact acelaşi lucru şi aici. În spaţiul de deasupra 
Centrului. Am controlat găvanele şi i-am pus pe toţi cei care intrau sau ieşeau 
din ele să plătească. I-am pus să plătească, Lord Claremont. La fel cum plănuiesc 
Nohamapetanii să-i facă să plătească pe toţi cei care se duc la Capăt. La urma 
urmelor, ei vor fi noii împăracşi sau aşa îşi imaginează. 

- Atunci, izolaţi Capătul cu totul, spuse Korbijn. Dacă Nohamapetanii doresc 
să se autoexileze, lasati-i s-o facă. 

- Nu este atât de simplu, spuse Marce. 

- De ce nu? 

- Fiindcă Nadashe avea dreptate, spuse Grayland. Nu există decât un singur 
sistem capabil să susţină de unul singur viaţa umană după ce se prăbuşeşte 
Fluxul. Şi acela este planeta de la Capăt. Putem să pregătim fiecare sistem 
pentru prăbuşire. Şi să le dăm tot ce putem pentru a rezista cât se poate de mult 
timp. Dar numai la Capăt vor supravieţui oamenii, după ce peste tot se va lăsa 
întunericul. Avem nevoie de această planetă. Trebuie să-i trimitem acolo măcar 
pe unii oameni din fiecare sistem din Interdependenta. 

- Şi Nohamapetanii ne stau în drum, spuse Marce. 

- Da, spuse Grayland, incuviintand. 

- Deci, ce facem? spuse Upeksha Ranatunga, după un minut. Ce facem acum? 

Epilog 

- Nu ai nimic mai bun de făcut decât să stai pe-aici? o întrebă Attavio al VI-lea 
pe Cardenia, care stătea în Camera Memoriei. 

- Mă judeci? întrebă Cardenia. 

- Îmi aduc aminte că ţi-am mai pus această întrebare când stăteai cu mine, 
când eram pe patul de moarte. Mi se pare potrivit să te întreb din nou. Asta 
creează impresia că-mi pasă. lar ăsta e un lucru de care ai nevoie. 


- Ştii bine că strici tot daca pui problema aşa. 

- Îmi cer scuze. Dar întrebarea rămâne. 

- Chiar am alte lucruri mai bune de făcut, spuse ea. Dar voi sta aici oricum. 

Attavio al VI-lea incuviinta şi apoi se aşeză lângă ea sau, mai curând, figura lui 
simulată digital dădu impresia că se aşază lângă ea: 

- Şi eu veneam aici, spuse el. De fiecare dată când mă simţeam copleşit sau 
epuizat, sau când aveam pur şi simplu nevoie să fiu departe de alţi oameni. 
Obişnuiam să vin aici şi să vorbesc cu mama mea sau cu bunicul meu, sau cu 
oricare dintre ceilalţi Împăracşi. 

- Şi funcţiona? 

- Funcţiona aproape tot atât de bine cum funcţionează acum pentru tine, 
spuse el. Dar am hotărât că era destul de bine. 

Cardenia zambi, auzindu-l: 

- Este destul de bine, incuviinta ea. 

- N-ai mai venit atât de des in Camera Memoriei în ultima vreme. 

- Ţi-e dor de mine când nu vin? 

- Când nu vii, nu exist, aşa că nu mi-e dor de tine, spuse Attavio al VI-lea. 

- Sunt ocupată cu sfârşitul a tot, spuse Cardenia. L-am pus pe Lord Marce să 
tina o prezentare în fata Parlamentului. Am ordonat armatei să creeze un plan de 
recucerire a Planetei de la Capăt. Am suspendat operaţiunile şi monopolurile 
Casei de Nohamapetan şi le-am dat spre administrare Casei de Lagos. 

- Sunt sigur că asta a decurs bine. 

- Cu Casa de Lagos, cel puţin, a mers bine. 

Cardenia îşi aminti întâlnirea cu Contesa Lagos şi fiica ei Kiva, care-şi 
exprimaseră într-un limbaj cât se poate de colorat încântarea produsă de căderea 
Nohamapetanilor şi de creşterea propriilor lor averi. Contesa a trecut în seama 
lui Lady Kiva responsabilitatea pentru monopolurile Nohamapetanilor, cu 
permisiunea Cardeniei. Prezentarea lui Marce nu a avut nici pe departe la fel de 
mult succes. A citit-o în modul cel mai simplu şi direct posibil şi cei mai mulţi din 
Parlament tot mai cred că este o prostie, deşi avem dovada. 

- Dar nu aveţi încă dovada, spuse Attavio. Nu au trecut mai mult de două 
săptămâni de când a sosit Lordul Claremont. Încă mai e posibil ca navele de la 
Capăt să fi întârziat din cauza războiului civil. Curentul de Flux spre Terhathum 
este încă deschis. 

- Nu ştiu dacă va mai conta nici când se va închide, spuse Cardenia. Mă 
confrunt permanent cu tendinţa omenească de a ignora şi nega faptele până în 
ultima clipă. Şi apoi, pentru alte câteva zile. 

Attavio al VI-lea incuviinta: 

- Acesta este motivul pentru care nu am spus nimic niciodată despre asta. 

- Da, şi-mi primesc portia de rahat şi pentru asta, mulţumesc mult, dragă tata, 
spuse Cardenia. Şaptezeci la sută dintre membrii Parlamentului sunt furioşi pe 
mine fiindcă nu cred că va avea loc prăbuşirea, iar patruzeci la sută sunt furioşi 
că nu le-am spus mai devreme. 

- Vezi c-ai greşit la calcule, spuse Attavio al VI-lea. 

Cardenia scutură din cap: 

- Nu, fiindcă unii sunt furioşi şi pentru una, şi pentru alta. Şi pe urmă mai sunt 
şi aliaţii Nohamapetanilor care cred că lui Nadashe i s-a înscenat totul fie de 


către mine, fie de către Casa de Lagos sau au decis ca puţină trădare şi revoltă 
nu-i chiar asa mare lucru. Acesta fiind un alt lucru pentru care trebuie să-ţi 
multumesc - ca ai lasat acea Casa sa devina atat de influenta. 

-Nu pot fi invinuit de acest lucru. 

-Sigur ca poti fi invinuit pentru asta. Tocmai te-am invinovatit. Sunt 
invinovatita si acum iti pasez tie o parte din aceasta vina. Sper ca asta sa te faca 
sa te simti prost. 

- Sunt mort. Nu ma simt prost pentru nimic. 

- Trebuie să fie plăcut. 

- Nu e, spuse Attavio al VI-lea. 

Cardenia închise ochii pentru o clipă şi-şi rezemă spatele de peretele Camerei 
Memoriei: 

- N-am vrut să fiu Împărax, ştii, spuse ea. 

- Da, incuviinta Attavio. Îmi amintesc. 

- Nici tu nu m-ai vrut ca Împărax. 

- Imi aduc aminte şi asta. Dar, indiferent de ceea ce-şi dorea fiecare dintre 
noi, realitatea este ceea ce este. Şi realitatea este că eşti Împărax. Probabil că 
eşti ultimul Imparax al Interdependentei. Şi întrebarea pe care ţi-ai putea-o pune 
este dacă ai vrea ca altcineva să fie în locul tău. 

- Nu, răspunse Cardenia. N-aş vrea. 

Attavio al VI-lea incuviinta. 

- Adu-ţi aminte că există un motiv pentru care ţi-am sugerat numele de 
Grayland. A fost pentru a-ţi reaminti ce trebuia făcut. Şi pentru a te inspira să fii 
persoana care s-o facă. 

- Crezi că funcţionează? 

- Nu mai am păreri, spuse Attavio al VI-lea. 

- Ei bine, încearcă să-ţi închipui că ai avea. 

- Ceri păreri unei reţele de computere cu programare euristică. 

- Da, aşa e. Crezi că funcţionează? 

Urmă o pauză şi Cardenia ar fi putut jura că a văzut cum imaginea lui Attavio 
al VI-lea pâlpâie pret de o fracțiune de secundă. Apoi acesta răspunse: 

- Da. Cred că funcţionează. 

Cardenia zâmbi: 

- Ei vezi? N-a fost aşa de greu, nu? 

- De fapt, a fost. 

Cardenia râse de asta şi apoi căzu pe gânduri: 

- Interdependenţa s-a construit pe o minciună, ştii, îi spuse ea lui Attavio al 
VI-lea. 

- Da, ştiu. Sau, dacă nu pe o minciună, atunci pe cea mai puţin malignă 
proiecţie a intenţiei iniţiale. 

- E o minciună, spuse Cardenia. Eu ştiu asta. Tu ştii asta. Fiecare Imparax ştie 
asta. Toate Casele importante, cele care există încă de la fondarea 
Interdependentei, o ştiu, iar cele mai putin importante cred că sunt şi ele destul 
de sigure că aşa e. Am fost cu toţii de acord să trăim astfel şi să ducem mai 
departe această minciună. Vreme de secole. 

- Da, spuse Attavio al VI-lea. 

- Se pare că minciunii, acum, i-a cam trecut vremea, spuse Cardenia şi apoi 


ridică o mana. Vreau sa fie clar, asta este doar o impresie. Nu are nimic rational 
în ea. Dar sentimentul pe care mi-l produce este atât de puternic. Sentimentul 
de-a şti că am creat Interdependenta pentru propriul nostru avantaj si că am 
pretins că este pentru avantajul tuturor. Mă face să simt prăbuşirea asta ca pe 
un mod în care universul comentează alegerea noastră. 

-Nu e. 

- Ştiu. Fluxul nu are nimic de-a face cu noi. Nu-i pasă de noi. E doar ceva care 
există. Dar tot nu pot să scap de acest sentiment. 

- E doar creierul omenesc, spuse Attavio al VI-lea. Creează tipare acolo unde 
nu sunt. Îşi imaginează cauzalitate acolo unde nu există. Îşi închipuie o poveste 
acolo unde nu e niciuna. Aşa este făcut creierul. Este setat să mintă. 

- Şi e setat să creadă minciuna. 

- Da, spuse Attavio al VI-lea. 

Şi apoi Cardenia avu o idee. 

- Hm, spuse ea după ce ideea i se dezvălui în minte. 

- Ce e? întrebă Attavio al VI-lea. 

- Interdependenţa a început cu o minciună. 

- Da. 

Cardenia zâmbi: 

- Cred că trebuie să sfârşească cu încă una, spuse ea. 

Mulţumiri 

Ca întotdeauna, cred că este extrem de important să amintesc că o carte 
înseamnă mai mult decât cuvintele care o compun - ea trece prin atâtea mâini 
după ce iese din ale mele şi înainte să ajungă în ale dumneavoastră, şi toate 
aceste mâini o fac mai buna. Prin urmare, permiteti-mi să le adresez mulţumiri 
următorilor: lui Patrick Nielsen Hayden, Redactorul meu (care a avansat, 
devenind editor-adjunct în timp ce scriam aceste mulţumiri - felicitări, Patrick), 
cât şi lui Miriam Weinberg care a avut ingrata sarcină să verifice când anume voi 
preda manuscrisul; directorului artistic de la Tor, Irene Gallo, şi ilustratorului de 
copertă Sparth pentru o copertă fantastică; revizorului Christina MacDonald 
pentru identificarea multelor mele greşeli; designerului de text Heather 
Saunders; lui Alexis Saarela şi lui Patty Garcia de la Departamentul de 
publicitate al editurii Tor; şi, bineînţeles, lui Tom Doherty care conduce Tor. 

Le sunt recunoscător, în special, fiindcă am predat această carte mai târziu 
decât îmi propusesem - e a doua carte la rând pe care o predau mai târziu - si 
fără îndoială le-am pus răbdarea la grea încercare, procedând astfel. Nu pot să 
spun, fiecăruia dintre ei, decât că-mi pare sincer rău că am fost o pacoste pentru 
a doua oară. Aveam planuri să predau cartea devreme. Şi, dacă voi preda şi a 
treia carte cu întârziere, consider că ar fi drept ca fiecare dintre cei implicaţi în 
producţia cărţii să-mi dea una cu forţă în braţ. 

(Ca o notă marginală, şi asta nu reprezintă o scuză, dar, Doamne, chiar a fost 
greu să mă concentrez să scriu un roman cât au durat alegerile prezidenţiale din 
2016, fiindcă simţeam că trebuie să verific la fiecare cinci minute ca să mă asigur 
că nu descoperisem un fel de a ne arunca naibii singuri în aer. Scriu aceste 
mulţumiri în luna octombrie a anului 2016, aşa că rezultatul alegerilor este încă 
nesigur şi încă mi-e teamă că se va face totul praf şi pulbere. Dar cel puţin acum 
nu va trebui să trec peste acea teamă pentru a încerca să scriu un roman.) 


(Ca o a doua nota marginala, voi remarca si ca titlul acestei carti, Prabusirea 
Imperiului, nu a fost gandit ca un comentariu la starea de lucruri din prezent din 
S.U.A., din Marea Britanie sau din Occident in general. L-am conceput cu ani in 
urma. S-a intamplat doar sa arate ca un comentariu, fiindca, de ce sa n-o 
recunoastem, 2016 a fost un an atat de prost incat va intra in istorie, si pot doar 
Sa sper ca anul 2017 va fi mai bun. Deoarece, daca nu va fi, chiar c-a venit timpul 
sa ne ducem cu totii in buncare, cu conserve de fasole si orez.) 

Revenind la multumiri, as vrea sa-i multumesc lui Ethan Ellenberg, agentul 
meu. li multumesc mereu lui Ethan, dar acum as dori sa-i ofer un moment special 
de apreciere. Asa cum unii dintre dumneavoastra poate stiti, aceasta carte 
reprezinta prima carte dintr-un contract care cuprinde mai multe romane si se 
intinde pe mai multi ani, un contral ridicol de superb cu Tor pe care am fost 
extrem de fericit să-l obţin (Uraaa! Voi scrie romane cel putin pana in 2027! E 
destul de bine!) si pe care Ethan l-a păstorit extraordinar de bine în timpul 
procesului de negociere. Am fost foarte norocos cand a devenit agentul meu si, 
cu fiecare carte publicată, îi sunt recunoscător ca face o treabă atât de buna 
pentru mine. Îi mulţumesc şi lui Bibi Lewis, care se ocupă de contractele mele 
din străinătate; lui Joel Gotler, agentul meu pentru filme şi televiziune; şi lui Matt 
Sugarman, avocatul meu specializat în divertisment. În altă ordine de idei, sunt 
acum un om care are o mulţime de agenţi şi de avocaţi. Ştiu, şi mie mi se pare 
ciudat. În cele din urmă, o adâncă apreciere lui Steve Feldberg de la Audible, 
care se ocupă de versiunile audio ale lucrărilor mele. 

Numărul prietenilor care mi-au fost alături în timpul scrierii acestei cărţi este 
prea mare ca să-i pot enumera în cadrul acestor Mulţumiri, aşa că permiteti-mi 
să recurg la vechea expresie „ştiţi voi cine sunteţi“ şi să vă spun mulţumesc. 
(Dacă nu ştiţi că sunteţi incluşi, hei, imaginati-va că sunteţi. Mulţumesc! Sunteţi 
minunati.) Şi mulţumiri vouă, cititorilor. Da, vouă! Îmi dati posibilitatea să trăiesc 
din ceea ce scriu. Nu-i aşa că e grozav? Am o casă şi am ce mânca, şi am animale 
de companie care nu mă vor sfâşia de foame, mulţumită vouă, dragilor. Nu vreau 
să credeţi că nu apreciez asta. Chiar o apreciez. 

În plus, aş dori să le mulţumesc administratorilor şi voluntarilor ediţiei din 
anul 2016 a HawaiiCon pentru că m-au invitat. Am scris o porţiune surprinzător 
de mare din acest roman cât timp am fost pe Big Island din Hawaii la convenţia 
lor şi cred că faptul că m-am îndepărtat cât mai mult posibil de partea 
continentală a ţării şi de fluxul ei de date neîntrerupt a reprezentat o diferenţă 
enormă. Ca să nu mai spun, ştiţi voi, că am fost în paradis. Mulţumesc, oameni 
buni! 

Voi încheia aceste Mulţumiri la fel ca întotdeauna, multumindu-le soţiei si 
fiicei mele, Kristine şi Athena. Ele chiar trebuie să trăiască cu mine cât scriu 
aceste romane şi nu este mereu la fel de plăcut ca o plimbare pe un câmp cu 
maci. Pot fi morocănos şi dificil, mai ales atunci când (aşa ca în cazul de faţă) 
rămân puţin în urmă şi mi se aduce aminte în mod neplăcut că scrisul de romane 
chiar e o muncă. Ele mă iubesc oricum, chiar şi când e discutabil dacă merit 
dragostea lor, iar aprecierea mea pentru ele este imensă şi nemarginita. Imi plac 
mai mult decât plăcintele şi decât churros 7 la un loc. Cred că ştiţi cu toţii cât de 
mult imi plac plăcintele şi churros. Dar ele sunt si mai bune, credeti-ma pe 
cuvânt. 


John Scalzi 


5 octombrie 2016 

Note 

1 - Tell Me Another One = Mai spune-mi şi altceva (n.tr.) 

2 - Bouillabaisse (in franceza, in original) este un ghiveci din peste din 
regiunea Provence din Franta, care isi are originea in orasul Marsilia. (n.tr.) 

3 - Punctele Lagrange marcheaza pozitia pe orbita in care forta de atractie 
combinata a doua corpuri de masa mare produc forta centripeta necesara unui al 
treilea corp pentru a se roti împreună cu ele. Aceste puncte sunt asemănătoare 
orbitelor geostationare în sensul că permit unui obiect să fie într-o poziţie „fixă“ 
în spaţiu, faţă de o orbită în care poziţia lui relativă se schimbă continuu (n. tr.). 

4 - Contul escrow este un depozit colateral care are ca scop principal 
protejarea participanţilor la tranzacţii comerciale. Principala caracteristică a 
contului escrow este că permite depunerea sumelor în favoarea beneficiarului, 
însă ridicarea acestora este condiţionată de îndeplinirea unor condiţii 
contractuale. (n. tr.) 

5 - Kristian se pronunţă precum Christian = creştin în limba engleză (n.tr.) 

6 - Bill of Attainder (în limba engleză, în original)= Ordonanţă de privare de 
drepturi civile (în cazul unei crime deosebit de grave) (n.tr.) 

7 - Churros = gogosele spaniole, crocante în exterior şi moi în interior. (n.tr.) 


